
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 117 

5 Ιουνίου 2007 


ΝΟΜΟΣ ΥΠ’ ΑΡΙΘ. 3566 

Κύρωση ως Κώδικα του «Οργανισμού του Υπουργείου 
Εξωτερικών». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται ως Κώδικας το ακόλουθο σχέδιο νόμου, 
το οποίο καταρτίσθηκε από τη νομοπαρασκευαστική 
επιτροπή, που συγκροτήθηκε σύμφωνα με το άρθρο 
ένατο του ν. 3451/2006 (ΦΕΚ 69 Α73.4.2006). 

ΟΡΓΑΝΙΣΜΟΣ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

ΠΕΡΙΕΧΟΜΕΝΑ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 Αποστολή Υπουργείου Εξωτερικών 
Αρθρο 2 Υπουργός, Αναπληρωτές Υπουργοί και 
Υφυπουργοί Εξωτερικών 

Άρθρο 3 Γενικοί Γραμματείς - Γενικές Γραμματείες - 
Ειδική Γραμματεία 

Αρθρο 4 Διάρθρωση του Υπουργείου Εξωτερικών 
Αρθρο 5 Αρμοδιότητες Υπουργείου Εξωτερικών 
Αρθρο 6 Συνεργασία Υπουργείου Εξωτερικών με 
άλλα Υπουργεία και Κρατικές Υπηρεσίες 
Αρθρο 7 Σύνδεσμοι Υπουργείου Εξωτερικών σε 
άλλα Υπουργεία και Υπηρεσίες 
Αρθρο 8 Απαγόρευση μετατάξεων 
Αρθρο 9 Εκπροσώπηση της Ελληνικής Δημοκρατίας 
ενώπιον διεθνών δικαιοδοτικών οργάνων 
Αρθρο 10 Εφαρμογή του Υπαλληλικού Κώδικα 

ΚΕΦΑΛΑΙΟ Β' 

ΚΕΝΤΡΙΚΗ ΥΠΗΡΕΣΙΑ ΚΑΙ ΣΥΛΛΟΓΙΚΑ ΟΡΓΑΝΑ 


Τμήμα 1: Κεντρική Υπηρεσία 
Αρθρο 11 Διάρθρωση της Κεντρικής Υπηρεσίας 
Αρθρο 12 Γ ενική Επιθεώρηση 
Αρθρο 13 Επιστημονικό Κέντρο Ανάλυσης και 
Σχεδιασμού 

Αρθρο 14 Μονάδα Διαχείρισης Κρίσεων 
Αρθρο 15 Διπλωματική Ακαδημία 
Αρθρο 16 Ειδική Νομική Υπηρεσία 


Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 


Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 


Τμήμα 

Άρθρο 

Άρθρο 

Άρθρο 

Άρθρο 


17 Υπηρεσία Ενημέρωσης και Δημόσιας 
Διπλωματίας 

18 Γραφείο Τύπου Υπουργού Εξωτερικών 

19 Υπηρεσία Διπλωματικού και Ιστορικού 
Αρχείου 

20 Τεχνική Υπηρεσία 

21 Υπηρεσία Διεθνούς Αναπτυξιακής 
Συνεργασίας 

22 Μεταφραστική Υπηρεσία 

23 Κέντρο Εξυπηρέτησης και Πληροφόρησης 
Αποδήμων Ελλήνων 

24 Υπηρεσία Διαχείρισης και Ανάπτυξης της 
Ιστοσελίδας του Υπουργείου Εξωτερικών 

25 Γ ραφείο Προώθησης Ελληνικών 
Υποψηφιοτήτων σε Διεθνείς και 
Υπερεθνικούς Οργανισμούς 

26 Μονάδα Εργασιακού Αθλητισμού 

27 Ιατρείο 

28 Περιφερειακές Υπηρεσίες 

29 Διοίκηση του Αγίου Όρους 

2: Συλλογικά Όργανα 

30 Συμβούλια και Επιτροπές της Κεντρικής 
Υπηρεσίας 

31 Συμβούλιο Πολιτικών Υποθέσεων 

32 Ανώτατο Υπηρεσιακό Συμβούλιο 

33 Ανώτατο Πειθαρχικό Υπηρεσιακό 
Συμβούλιο 

34 Υπηρεσιακό Συμβούλιο 

35 Πειθαρχικό Υπηρεσιακό Συμβούλιο 

36 Τεχνικό Συμβούλιο 

37 Συμβούλιο Τεχνολογιών Επικοινωνιών 
και Πληροφορικής 

38 Συμβούλιο Ταγμάτων Αριστείας 

39 Επιτροπή Ειδικών Δαπανών 

40 Νομοπαρασκευαστικές Επιτροπές και 
Ομάδες Εργασίας 

ΚΕΦΑΛΑΙΟ Γ 
ΕΞΩΤΕΡΙΚΗ ΥΠΗΡΕΣΙΑ 

1: Διπλωματικές αρχές 

41 Σύσταση και κατάργηση διπλωματικών 
αρχών 

42 Καθήκοντα πρεσβευτικών αρχών 

43 Καθήκοντα μονίμων αντιπροσωπειών 

44 Καθήκοντα διπλωματικών αντιπροσωπειών 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Τμήμα 

Άρθρο 

Άρθρο 

Άρθρο 


45 Καθήκοντα Γραφείων Συνδέσμου 

46 Γ ραφεία ελληνικών συμφερόντων 

47 Διαπίστευση και ανάκληση προϊσταμένων 
διπλωματικών αρχών 

48 Αναπλήρωση προϊσταμένων διπλωματικών 
αρχών 

49 Παράδοση και παραλαβή υπηρεσίας των 
διπλωματικών αρχών 

2: Προξενικές αρχές 

50 Σύσταση, διαβάθμιση και κατάργηση 
προξενικών αρχών 

51 Εποπτεία προξενικών αρχών 

52 Καθήκοντα έμμισθων προξενικών αρχών 

53 Προξενικά γραφεία Πρεσβειών 

54 Προξενικά διπλώματα 

55 Διεύθυνση εμμίσθων προξενικών αρχών 
και αναπλήρωση προϊσταμένων 

56 Ειδικές ρυθμίσεις 

57 Παράδοση και παραλαβή υπηρεσίας των 
προξενικών αρχών 

58 Διορισμός, αναπλήρωση και καθεστώς 
προϊσταμένων άμισθων προξενικών αρχών 

59 Προσωπικό και δαπάνες άμισθων προξε¬ 
νικών αρχών 

60 Καθήκοντα άμισθων προξενικών αρχών 

3: Γ ραφεία Ο.Ε.Υ. 

61 Γ ραφεία οικονομικών και εμπορικών 
υποθέσεων 

4: Ιδρύματα 

62 Εποπτευόμενα από το Υπουργείο 

Εξωτερικών Ιδρύματα 

63 Ελληνικό Ινστιτούτο Βυζαντινών και 
Μεταβυζαντινών Σπουδών Βενετίας 

64 Διεθνές Κέντρο Μελετών Ευξείνου Πόντου 


ΚΕΦΑΛΑΙΟ Δ' 

ΠΡΟΣΩΠΙΚΟ ΥΠΟΥΡΓΕΙΟΥ ΕΞΩΤΕΡΙΚΩΝ 


Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 


1: Γ ενικές διατάξεις 

65 Κλάδοι προσωπικού 

66 Γ ενικά προσόντα διορισμού 

67 Ορκωμοσία 

68 Διπλωματικά και υπηρεσιακά διαβατήρια 

69 Κανονικές άδειες 

70 Αναρρωτικές άδειες και άδειες κύησης 

71 Νοσηλεία 

72 Εκπαιδευτικές άδειες 


Τμήμα 

Άρθρο 


Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 


2: Μεταβολές υπηρεσιακής κατάστασης 

73 Μητρώα υπαλλήλων, ατομικοί φάκελοι, 
φύλλα αξιολόγησης και εκθέσεις αξιολό¬ 
γησης της δραστηριότητας 

74 Αποσπάσεις 

75 Κλήση στην Κεντρική Υπηρεσία 

76 Ανάκληση υπαλλήλων 

77 Ειδικές αποστολές 

78 Προσωρινή απαλλαγή από καθήκοντα 

79 Στέρηση προσωπικής ελευθερίας 

80 Παθόντες κατά την υπηρεσία 


Τμήμα 3: Πειθαρχικά θέματα 
Άρθρο 81 Γ ενικές διατάξεις 
Άρθρο 82 Αργία 
Άρθρο 83 Πειθαρχική εξουσία 
Άρθρο 84 Κλήση σε απολογία 


Άρθρο 85 
Άρθρο 86 
Άρθρο 87 

Άρθρο 88 


Επιβολή πειθαρχικής ποινής 

Εκτέλεση πειθαρχικών ποινών 

Μη ανάκληση ή τροποποίηση πειθαρχικών 

ποινών 

Παραγραφή 


ΚΕΦΑΛΑΙΟ Ε' 

ΚΛΑΔΟΙ ΚΑΙ ΚΑΤΗΓΟΡΙΕΣ ΠΡΟΣΩΠΙΚΟΥ 


Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 


1: Διπλωματικός Κλάδος 

89 Βαθμοί και θέσεις 

90 Θέσεις και καθήκοντα, κατά βαθμό 

91 Ειδικά προσόντα διορισμού 

92 Δοκιμαστική υπηρεσία και μονιμοποίηση 
Ακολούθων Πρεσβείας 

93 Τυπικά προσόντα προαγωγής 

94 Προαγωγές 

95 Μεταθέσεις 

96 Διπλωματικοί υπάλληλοι στη διάθεση του 
Υπουργού 

97 Αποχώρηση λόγω ορίου ηλικίας 

98 Αποχώρηση λόγω συμπλήρωσης 35ετούς 
υπηρεσίας 

99 Απονομή βαθμών επί τιμή σε αποχωρού- 
ντες διπλωματικούς υπαλλήλους 

100 Πρέσβεις εκ προσωπικοτήτων 

2: Προσωπικό Ειδικής Νομικής Υπηρεσίας 

101 Καθεστώς προσωπικού Ειδικής Νομικής 
Υπηρεσίας 

3: Κλάδος Εμπειρογνωμόνων 

102 Βαθμοί και θέσεις 

103 Καθήκοντα 

104 Διαδικασία και ειδικά προσόντα διορισμού 

105 Τυπικά προσόντα και διαδικασία 
προαγωγής 

106 Προαγωγές 

107 Μεταθέσεις 

108 Αποχώρηση λόγω ορίου ηλικίας 

109 Αποχώρηση λόγω συμπλήρωσης 35ετούς 
υπηρεσίας 

4: Κλάδος Οικονομικών και Εμπορικών 
Υποθέσεων 

110 Βαθμοί και θέσεις 

111 Υπηρεσιακό καθεστώς 

112 Θέσεις και καθήκοντα, κατά βαθμό 

113 Τυπικά προσόντα προαγωγής 

114 Προαγωγές 

115 Μεταθέσεις 

116 Αποχώρηση, λόγω ορίου ηλικίας 

117 Αποχώρηση, λόγω συμπλήρωσης 
35ετούς υπηρεσίας 

5: Κλάδος ΠΕ και ΤΕ Διοικητικού 

118 Βαθμοί και θέσεις 

119 Θέσεις και καθήκοντα κατά βαθμό 

120 Ειδικά προσόντα διορισμού 

121 Τ υπικά προσόντα προαγωγής 

122 Προαγωγές 

123 Μεταθέσεις 

124 Αποχώρηση λόγω ορίου ηλικίας 

125 Αποχώρηση λόγω συμπλήρωσης 35ετούς 
υπηρεσίας 

6: Κλάδος Διοικητικών Γραμματέων 

126 Βαθμοί και θέσεις 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 


Τμήμα 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Τμήμα 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 

Άρθρο 


127 Θέσεις και καθήκοντα 

128 Ειδικά προσόντα διορισμού 

129 Τυπικά προσόντα προαγωγής 

130 Προαγωγές 

131 Μεταθέσεις 

132 Αποχώρηση λόγω ορίου ηλικίας 

133 Αποχώρηση λόγω συμπλήρωσης 35ετούς 
υπηρεσίας 

7: Κλάδος Επικοινωνιών και Πληροφορικής 

134 Βαθμοί και θέσεις 

135 Θέσεις και καθήκοντα, κατά βαθμό 

136 Ειδικά προσόντα διορισμού 

137 Τυπικά προσόντα προαγωγής 

138 Προαγωγές 

139 Μεταθέσεις 

140 Αποχώρηση λόγω ορίου ηλικίας 

141 Αποχώρηση λόγω συμπλήρωσης 35ετούς 
υπηρεσίας 

8: Κλάδος Επιμελητών 

142 Βαθμοί και θέσεις 

143 Θέσεις και καθήκοντα 

144 Προσόντα διορισμού 

145 Τυπικά προσόντα προαγωγής 

146 Προαγωγές 

147 Αποχώρηση λόγω ορίου ηλικίας 

148 Αποχώρηση λόγω συμπλήρωσης 35ετούς 
υπηρεσίας 

9: Προσωπικό με σύμβαση εργασίας ιδιωτικού 
δικαίου 

149 Προσωπικό με σύμβαση εργασίας 
ιδιωτικού δικαίου 

150 Ειδικοί επιστημονικοί συνεργάτες 

ΚΕΦΑΛΑΙΟ ΣΤ 
ΟΙΚΟΝΟΜΙΚΑ ΘΕΜΑΤΑ 

1: Προϋπολογισμός Υπουργείου Εξωτερικών 

151 Εγγραφή πιστώσεων 

152 Μεταβίβαση αρμοδιότητας Υπουργού 

153 Πληρεξουσιότητα για είσπραξη 
χρηματικών ενταλμάτων 

154 Πληρωμές σε ξένο νόμισμα 

2: Μισθοδοσία υπαλλήλων 

155 Αποδοχές προσωπικού 

156 Επίδομα ειδικών γλωσσών 

3: Δαπάνες μετακίνησης και εγκατάστασης 

157 Έξοδα μετακίνησης 

158 Εισαγωγή οικοσκευής και αυτοκινήτου 

159 Οίκηση προϊσταμένων και προσωπικού 
αρχών εξωτερικού 

160 Δαπάνες για ειδικές αποστολές και 
κλήσεις για λόγους υπηρεσίας 

4: Λοιπές δαπάνες 

161 Λειτουργικές δαπάνες 

162 Ειδικές δαπάνες 

163 Δαπάνες εθνικών αναγκών και διεθνών 
υποχρεώσεων 

164 Δαπάνες απορρήτων αναγκών 

165 Πάγια προκαταβολή 

166 Δαπάνες με συμψηφισμό προξενικών 
εισπράξεων 

167 Υπηρεσιακά αυτοκίνητα 

168 Προμήθειες και ανάθεση εργασιών 


ΚΕΦΑΛΑΙΟ Ζ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 169 Κωδικοποίηση 

Άρθρο 170 Ένταξη συμβασιούχων σε κλάδους του 
Υπουργείου Εξωτερικών 

Άρθρο 171 Έναρξη ισχύος του παρόντος νόμου και 
επί μέρους διατάξεων 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Αποστολή του Υπουργείου Εξωτερικών 

1. Αποστολή του Υπουργείου Εξωτερικών είναι η 
άσκηση της εξωτερικής πολιτικής της χώρας, η οποία 
περιλαμβάνει: 

α. τα θέματα που αφορούν στις διεθνείς σχέσεις, τη 
διεθνή συνεργασία και τη διεθνή πολιτική της χώρας, 

β. τη διεθνή εκπροσώπηση της χώρας, 

γ. την προάσπιση των ελληνικών συμφερόντων στο 
εξωτερικό, 

δ. την ενίσχυση της διεθνούς νομιμότητας. 

2. Η άσκηση της εξωτερικής πολιτικής περιλαμβάνει 
παρακολούθηση, αξιολόγηση, σχεδίασμά και εφαρμο¬ 
γή- 

Άρθρο 2 

Υπουργός, Αναπληρωτές Υπουργοί 
και Υφυπουργοί Εξωτερικών 

1. Ο Υπουργός Εξωτερικών προΐσταται του Υπουργείου 
Εξωτερικών και διευθύνει τις Υπηρεσίες αυτού. 

2. Οι διατάξεις του εκάστοτε νόμου περί Υπουργικού 
Συμβουλίου ισχύουν για τους Αναπληρωτές Υπουργούς 
και τους Υφυπουργούς. 

3. Οι Αναπληρωτές Υπουργοί και οι Υφυπουργοί Εξω¬ 
τερικών ασκούν τις αρμοδιότητες που τους μεταβιβά¬ 
ζονται, κατά τις κείμενες διατάξεις. 

4. Ο Υπουργός Εξωτερικών, οι Αναπληρωτές Υπουργοί 
και οι Υφυπουργοί μπορούν να μεταβιβάζουν αρμοδιό- 
τητές τους σε άλλα όργανα του Υπουργείου, κατά τις 
ισχύουσες διατάξεις. 

Άρθρο 3 

Γενικοί Γραμματείς - Γενικές Γραμματείες 
Ειδική Γραμματεία 

1. Στο Υπουργείο Εξωτερικών προβλέπονται οι κάτωθι 
θέσεις: 

α) θέση Υπηρεσιακού Γ ενικού Γ ραμματέα, ο οποίος εί¬ 
ναι επί κεφαλής της υπηρεσιακής ιεραρχίας του Υπουρ¬ 
γείου. Στη θέση αυτή τοποθετείται, με κοινή απόφαση 
του Πρωθυπουργού και του Υπουργού Εξωτερικών, μό¬ 
νιμος υπάλληλος του Διπλωματικού Κλάδου, που φέρει 
το βαθμό του Πρέσβεως, 

β) θέση Αναπληρωτή Υπηρεσιακού Γ ενικού Γ ραμματέα. 
Στη θέση αυτή τοποθετείται, με κοινή απόφαση του 
Πρωθυπουργού και του Υπουργού Εξωτερικών, μόνιμος 
υπάλληλος του Διπλωματικού Κλάδου, που φέρει το 
βαθμό του Πρέσβεως. 

2. Με απόφαση του Υπουργού Εξωτερικών καθο¬ 
ρίζονται οι αρμοδιότητες του Υπηρεσιακού Γενικού 
Γ ραμματέα και του Αναπληρωτή Υπηρεσιακού Γ ενικού 
Γ ραμματέα. 

3. Ο Υπηρεσιακός Γ ενικός Γ ραμματέας συγκαλεί, υπό 
την προεδρία του, σε τακτά χρονικά διαστήματα, τον 

Αναπληρωτή του, τους Γενικούς Διευθυντές και όσους 
εκ των Διευθυντών του Υπουργείου κρίνει σκόπιμο, για 
συντονισμό των ενεργειών της διπλωματικής υπηρε¬ 
σίας. 

4. Στο Υπουργείο Εξωτερικών λειτουργεί Γ ενική Γ ραμ- 
ματεία Ευρωπαϊκών Υποθέσεων. Στη θέση του Γ ενικού 
Γραμματέα Ευρωπαϊκών Υποθέσεων τοποθετείται, με 
κοινή απόφαση του Πρωθυπουργού και του Υπουργού 
Εξωτερικών, μόνιμος υπάλληλος του Διπλωματικού Κλά¬ 
δου, που φέρει το βαθμό του Πρέσβεως, ή μετακλητός 
Γενικός Γραμματέας, με βαθμό Ιο (πρώτο) των ειδι¬ 
κών θέσεων. Με απόφαση του Υπουργού Εξωτερικών 
καθορίζονται οι αρμοδιότητες του Γ ενικού Γ ραμματέα 
Ευρωπαϊκών Υποθέσεων. Η Γ ενική Γ ραμματεία Ευρω¬ 
παϊκών Υποθέσεων υποστηρίζεται στο έργο της από 
υπαλλήλους του Υπουργείου Εξωτερικών. 

5. Στο Υπουργείο Εξωτερικών λειτουργεί Γ ενική Γ ραμ¬ 
ματεία Διεθνών Οικονομικών Σχέσεων και Αναπτυξια¬ 
κής Συνεργασίας, η οποία έχει συσταθεί με το άρθρο 
7 του π.δ.159/2002 (ΦΕΚ 140 Α'). Σε αυτήν προίσταται 
μόνιμος υπάλληλος του Διπλωματικού Κλάδου, που 
φέρει το βαθμό του Πρέσβεως, ή μετακλητός Γ ενικός 
Γραμματέας, με βαθμό Ιο (πρώτο) των ειδικών θέσεων, 
οριζόμενος με κοινή απόφαση του Πρωθυπουργού και 
του Υπουργού Εξωτερικών και υφίστανται οι παρακάτω 
θέσεις προσωπικού: Μία θέση ειδικού συμβούλου, μία 
θέση ειδικού συνεργάτη με σχέση εργασίας ιδιωτικού 
δικαίου ορισμένου χρόνου, πέντε θέσεις επιστημονικού 
προσωπικού με σύμβαση εργασίας ιδιωτικού δικαίου και 
τρεις θέσεις διοικητικών υπαλλήλων. Με απόφαση του 
Υπουργού Εξωτερικών καθορίζονται οι αρμοδιότητες 
του Γ ενικού Γ ραμματέα Διεθνών Οικονομικών Σχέσεων 
και Αναπτυξιακής Συνεργασίας. Η Γενική Γραμματεία 
Διεθνών Οικονομικών Σχέσεων και Αναπτυξιακής Συνερ¬ 
γασίας υποστηρίζεται στο έργο της από υπαλλήλους 
του Υπουργείου Εξωτερικών. 

6. Συνιστάται στο Υπουργείο Εξωτερικών θέση Ανα¬ 
πληρωτή Γενικού Γραμματέα Διεθνών Οικονομικών 
Σχέσεων και Αναπτυξιακής Συνεργασίας, με έδρα τη 
Θεσσαλονίκη. Στη θέση αυτή τοποθετείται, με κοινή 
απόφαση Πρωθυπουργού και Υπουργού Εξωτερικών, με¬ 
τακλητός Αναπληρωτής Γ ενικός Γ ραμματέας με βαθμό 
2ο (δεύτερο) της κατηγορίας των ειδικών θέσεων, υπα¬ 
γόμενος στον Γ ενικό Γ ραμματέα Διεθνών Οικονομικών 
Σχέσεων και Αναπτυξιακής Συνεργασίας. 

Με απόφαση του Υπουργού Εξωτερικών καθορίζονται 
οι αρμοδιότητες του Αναπληρωτή Γ ενικού Γ ραμματέα 
Διεθνών Οικονομικών Σχέσεων και Αναπτυξιακής Συ¬ 
νεργασίας. 

Για το μισθολογικό καθεστώς του, τη σύνθεση του 
γραφείου του, τα απαραίτητα προσόντα διορισμού, 
την υποχρέωση δηλώσεως πόθεν έσχες και το ασυμ¬ 
βίβαστο ισχύουν τα προβλεπόμενα για τους ειδικούς 
γραμματείς. 

7. Στο Υπουργείο Εξωτερικών λειτουργεί Γ ενική Γ ραμ¬ 
ματεία Απόδημου Ελληνισμού, ως αυτοτελής δημόσια 
υπηρεσία, με δικό της οργανισμό λειτουργίας, ο οποίος 
θεσπίζεται με διάταγμα που εκδίδεται μετά από πρό¬ 
ταση των Υπουργών Εξωτερικών και Οικονομίας και 
Οικονομικών. Με όμοιο διάταγμα καθορίζονται και οι 
οργανικές θέσεις των υπαλλήλων της. 

Στη Γ ενική Γ ραμματεία Απόδημου Ελληνισμού προβλέ- 
πονται μία θέση Γ ενικού Διευθυντή και μία θέση Ανα¬ 
πληρωτή Γ ενικού Διευθυντή, οι οποίοι είναι μετακλητοί 


υπάλληλοι και ορίζονται με απόφαση του Υπουργού 
Εξωτερικών. Με απόφαση του Υπουργού Εξωτερικών 
καθορίζονται τα καθήκοντα του Γ ενικού Διευθυντή και 
του Αναπληρωτή Γ ενικού Διευθυντή. Οι υπάλληλοι αυτοί 
πρέπει να είναι κάτοχοι πτυχίου Πανεπιστημίου της 
ημεδαπής ή ισότιμου της αλλοδαπής και να διαθέτουν 
εμπειρία σχετική προς το αντικείμενο. Οι θέσεις των 
υπαλλήλων αυτών αντιστοιχούν βαθμολογικά και μι- 
σθολογικά με θέσεις Πληρεξουσίου Υπουργού Α' και 
Πληρεξουσίου Υπουργού Β' της Κεντρικής Υπηρεσίας 
του Υπουργείου Εξωτερικών. Σε περίπτωση που οι ανω¬ 
τέρω είναι υπάλληλοι ή λειτουργοί του δημόσιου τομέα, 
ο χρόνος υπηρεσίας στη θέση του Γ ενικού Διευθυντή ή 
του Αναπληρωτή Γ ενικού Διευθυντή της Γ ενικής Γ ραμ- 
ματείας Απόδημου Ελληνισμού λογίζεται, για όλες τις 
συνέπειες, ως πραγματική υπηρεσία στην οργανική τους 
θέση. 

Προβλέπονται, επίσης, δύο θέσεις ειδικών συμβού¬ 
λων και δύο θέσεις ειδικών συνεργατών, που προσλαμ¬ 
βάνονται, με απόφαση του Υπουργού Εξωτερικών, με 
σύμβαση εργασίας ιδιωτικού δικαίου, η οποία λύεται, 
αυτοδικαίως και χωρίς αποζημίωση, με την καθ’ οιον- 
δήποτε τρόπο αποχώρηση του Υπουργού. Οι ειδικοί 
σύμβουλοι και οι ειδικοί συνεργάτες πρέπει να έχουν τα 
γενικά προσόντα που απαιτούνται για το διορισμό των 
δημοσίων διοικητικών πολιτικών υπαλλήλων, εκτός από 
το ανώτατο όριο ηλικίας, καθώς επίσης να είναι κάτοχοι 
πτυχίου Πανεπιστημίου της ημεδαπής ή ισοτίμου της 
αλλοδαπής και να διαθέτουν εμπειρία στο θεματικό 
αντικείμενο των καθηκόντων που τους ανατίθενται. Γ ια 
τις αποδοχές τους εφαρμόζονται, αναλόγως, οι διατά¬ 
ξεις που ρυθμίζουν τις αποδοχές των ειδικών συμβού¬ 
λων και συνεργατών της νομοθεσίας για την Κυβέρνηση 
και τα Κυβερνητικά Όργανα, που κωδικοποιήθηκε με το 
π.δ. 63/2005 (ΦΕΚ 98 Α'). 

8. Στο Υπουργείο Εξωτερικών προβλέπεται Ειδική 
Γραμματεία αξιοποίησης διεθνών προγραμμάτων. Σ’ 
αυτήν προίσταται μετακλητός Ειδικός Γ ραμματέας με 
βαθμό 2ο (δεύτερο) της κατηγορίας ειδικών θέσεων, 
οριζόμενος με κοινή απόφαση του Πρωθυπουργού και 
του Υπουργού Εξωτερικών. 

Με απόφαση του Υπουργού Εξωτερικών καθορίζονται 
οι αρμοδιότητες του Ειδικού Γ ραμματέα καθώς επίσης 
και η στελέχωση της Ειδικής Γραμματείας με υπαλ¬ 
λήλους όλων των κλάδων και κατηγοριών από τους 
υπηρετούντες στην Κεντρική Υπηρεσία του Υπουργείου 
Εξωτερικών. 

Με κοινή απόφαση του Υπουργού Εξωτερικών και του 
κατά περίπτωση αρμόδιου Υπουργού μπορεί να απο- 
σπώνται στην ανωτέρω Ειδική Γ ραμματεία, προς υποβο¬ 
ήθηση του έργου της, υπάλληλοι άλλων Υπουργείων ή 
υπηρεσιών του ευρύτερου δημόσιου τομέα. Η απόσπαση 
ισχύει για δύο έτη, με δυνατότητα ανανεώσεως για ένα 
επιπλέον έτος. Με την απόφαση της απόσπασης καθο¬ 
ρίζεται η Υπηρεσία που επιβαρύνεται με τη μισθοδοσία 
του αποσπώμενου υπαλλήλου. 

Άρθρο 4 

Διάρθρωση του Υπουργείου Εξωτερικών 

1. Το Υπουργείο Εξωτερικών περιλαμβάνει την Κε¬ 
ντρική Υπηρεσία, τις Περιφερειακές Υπηρεσίες και την 
Εξωτερική Υπηρεσία, η οποία αποτελείται από τις δι¬ 
πλωματικές και τις προξενικές αρχές. 

2. Το Υπουργείο Εξωτερικών συντονίζει και εποπτεύει 

τα κέντρα και ιδρύματα τα οποία χρηματοδοτούνται 
από αυτό. Με απόφαση του Υπουργού Εξωτερικών κα¬ 
θορίζονται οι σχετικές λεπτομέρειες. 

3. Με αποφάσεις του Υπουργού Εξωτερικών μπορεί να 
εκδίδονται κανονισμοί ασφαλείας, υπηρεσιακής αλληλο¬ 
γραφίας, τήρησης αρχείων και ασφαλείας δικτύων και 
πληροφοριακών συστημάτων της Κεντρικής Υπηρεσίας 
και των αρχών της Εξωτερικής Υπηρεσίας. 

Αρθρο 5 

Αρμοδιότητες του Υπουργείου Εξωτερικών 

Α. Στην αρμοδιότητα του Υπουργείου Εξωτερικών 
ανήκουν ιδίως: 

1. Η προστασία των δικαιωμάτων και η τήρηση των 
υποχρεώσεων του ελληνικού κράτους, καθώς και η υπο¬ 
στήριξη και προώθηση των εθνικών συμφερόντων στα 
ξένα κράτη, στους διεθνείς οργανισμούς, στα διεθνή 
όργανα και στις συνδιασκέψεις. 

2. Η παρακολούθηση των διμερών και διεθνών πολιτικών, 
οικονομικών, πολιτιστικών και άλλων θεμάτων, καθώς και 
ζητημάτων διεθνούς ασφάλειας, η ενημέρωση της Κυβέρ¬ 
νησης και η διατύπωση σχετικών εισηγήσεων επ’ αυτών. 

3. Η ενημέρωση των ξένων κρατών, των διεθνών ορ¬ 
γανισμών και της διεθνούς κοινής γνώμης, καθώς και η 
παροχή πληροφοριών επί των ελληνικών θεμάτων. 

4. Η συμμετοχή στη διεθνή συνεργασία, η διαπραγμά¬ 
τευση και η μέριμνα για τη σύναψη, παρακολούθηση και 
εφαρμογή των διεθνών συνθηκών και άλλων διεθνών 
πράξεων, καθώς και ο χειρισμός διεθνών διαδικασιών 
συνδιαλλαγής, διαιτησίας και δικαστικού διακανονι¬ 
σμού. 

5. Η εκπροσώπηση της Ελλάδας στα ξένα κράτη, τους 
διεθνείς οργανισμούς και άλλα διεθνή όργανα και συν¬ 
διασκέψεις. 

6. Η εκπροσώπηση της χώρας στην ΕυρωπαϊκήΈνωση 
και η επεξεργασία της πολιτικής για τη θεσμική εξέλιξη 
τηςΈνωσης και την ευρωπαϊκή ολοκλήρωση, σε συνερ¬ 
γασία με άλλα Υπουργεία και φορείς. 

7. Ο συντονισμός των Υπουργείων και φορέων στο σχε¬ 
δίασμά, την εφαρμογή και την αξιολόγηση της ευρωπαϊ¬ 
κής και της εν γένει εξωτερικής πολιτικής της χώρας. 

8. Η διπλωματική υποστήριξη των οργάνων του κρά¬ 
τους, των Ν.Π.Δ.Δ., των δημοσίων επιχειρήσεων και ορ¬ 
γανισμών, καθώς επίσης και των πολιτικών κομμάτων 
και των βουλευτών, κατά την πραγματοποίηση των 
διεθνών επαφών τους. 

9. Η προώθηση και προστασία των δικαιωμάτων και 
των συμφερόντων των Ελλήνων στο εξωτερικό, θέματα 
αναφερόμενα στον απόδημο ελληνισμό, στη μετανά¬ 
στευση και την παλιννόστηση, ως και η εξυπηρέτηση 
των ομογενών και αποδήμων μέσω του Κέντρου Εξυπη¬ 
ρέτησης και Πληροφόρησης Αποδήμων Ελλήνων. 

10. Η προώθηση και προστασία των οικονομικών, εμπο¬ 
ρικών, ναυτιλιακών, τουριστικών και λοιπών ελληνικών 
συμφερόντων στο εξωτερικό. 

11. Η διπλωματική και προξενική συνδρομή Ελλήνων 
πολιτών, αναγνωρισμένων κοινωνικών ομάδων και ιδιω¬ 
τικών οργανώσεων, κατά τις διεθνείς δραστηριότητές 
τους, εφόσον αυτές δεν είναι αντίθετες με τα εθνικά 
συμφέροντα. 

12. Η ανάπτυξη των διεθνών πολιτικών, οικονομικών 
και πολιτιστικών σχέσεων της Ελλάδας. 

13. Η διεθνής προβολή της Ελλάδας, του ελληνικού 
πνεύματος και πολιτισμού. 


14. Η παρακολούθηση θεμάτων που αφορούν στην 
προστασία των δικαιωμάτων του ανθρώπου και την 
ανθρωπιστική δράση σε διεθνές επίπεδο. 

15. Θέματα που προκύπτουν από την εφαρμογή δι¬ 
εθνών συνθηκών για συγκεκριμένες ομάδες του πλη¬ 
θυσμού της χώρας, σε συνεργασία με άλλα αρμόδια 
Υπουργεία. 

16. Η εποπτεία και ο έλεγχος των αναγνωρισμένων 
εκπαιδευτικών ιδρυμάτων και σωματείων στο εξωτερικό, 
όπως ορίζεται με αποφάσεις του Υπουργού Εξωτερι¬ 
κών. 

17. Η παρακολούθηση των κοινοτικών, εκπαιδευτικών 
και εκκλησιαστικών υποθέσεων των Ελλήνων στο εξω¬ 
τερικό. 

18. Η διατήρηση και σύσφιγξη των δεσμών της Ελλά¬ 
δας με τους ανά τον κόσμο ομογενείς. 

19. Τα θέματα που αφορούν σε εθνικά και άλλα κλη¬ 
ροδοτήματα, δωρεές και εισφορές υπέρ του Δημοσίου 
ή κοινωφελών σκοπών στο εξωτερικό. 

20. Τα θέματα που αφορούν στην προσωπική εν γένει 
κατάσταση των Ελλήνων στο εξωτερικό, καθώς επίσης 
και αυτά που έχουν σχέση με την ελληνική ιθαγένεια και 
τα διαβατήριά τους. Ομοίως, η επιμέλεια των κληρονο¬ 
μιών Ελλήνων που απεβίωσαν στο εξωτερικό. 

21. Θέματα συναφή προς τη δικαστική αρωγή, την επί¬ 
δοση δικογράφων, την εκτέλεση δικαστικών αποφάσεων 
και ανακριτικών παραγγελιών στο εξωτερικό, καθώς και 
την έκδοση εγκληματιών. 

22. Η διπλωματική αλληλογραφία του Προέδρου της 
Δημοκρατίας. 

23. Η Εθιμοτυπία και η Εθιμοταξία, θέματα απονομής 
διασήμων ελληνικών Ταγμάτων Αριστείας και άδειας 
αποδοχής ξένων διασήμων. 

24. Η έκδοση διπλωματικών και ειδικών υπηρεσιακών 
διαβατηρίων. 

25. Οι σχέσεις του Κράτους προς τον Οικουμενικό 
Θρόνο, τα άλλα Πατριαρχεία, τις Αυτοκέφαλες Ορθό¬ 
δοξες Εκκλησίες, καθώς και θέματα που αφορούν στα 
άλλα χριστιανικά δόγματα, θρησκεύματα και διεθνείς 
εκκλησιαστικές οργανώσεις στο εξωτερικό. 

26. Η πολιτική διοίκηση του Αγίου Όρους. 

27. Η επίσημη μετάφραση κειμένων διεθνών συμβάσε¬ 
ων, συνθηκών και άλλων διεθνών πράξεων, εγγράφων 
ελληνικών και ξένων δημοσίων υπηρεσιών, η μετάφραση 
και η επικύρωση εγγράφων των ελληνικών αρχών που 
προορίζονται για τις ελληνικές και ξένες αρχές στο 
εξωτερικό, η επικύρωση της υπογραφής των εντεταλμέ¬ 
νων οργάνων των διπλωματικών και προξενικών αρχών 
στην Ελλάδα επί εγγράφων τους που προορίζονται για 
τις ελληνικές υπηρεσίες. 

28. Θέματα που ανάγονται στα καθήκοντα των διπλω¬ 
ματικών και προξενικών αρχών, σύμφωνα με τα οριζό¬ 
μενα στα οικεία άρθρα του παρόντος νόμου. 

29. Η ενημέρωση των μελών της Βουλής των Ελλήνων. 

Β. Κάθε άλλο θέμα, συναφές προς τη γενικότερη απο¬ 
στολή του Υπουργείου Εξωτερικών, καθορίζεται με προ¬ 
εδρικό διάταγμα, το οποίο εκδίδεται με πρόταση του 
Υπουργικού Συμβουλίου. 

Αρθρο 6 

Συνεργασία του Υπουργείου Εξωτερικών 
με άλλα Υπουργεία και Κρατικές Υπηρεσίες 

1. Για την εξασφάλιση της ενιαίας έκφρασης της εξω¬ 
τερικής πολιτικής της χώρας: 

α. Τα Υπουργεία, οι κρατικές υπηρεσίες και οι οργανι¬ 
σμοί τοπικής αυτοδιοίκησης ενημερώνουν το Υπουργείο 
Εξωτερικών για όλα τα θέματα αρμοδιότητάς τους, που 
έχουν σχέση με την εξωτερική πολιτική της χώρας και 
τις διεθνείς ή διμερείς σχέσεις της. 

β. Το Υπουργείο Εξωτερικών συντονίζει τις ενέργειες 
όλων των Υπουργείων και κρατικών υπηρεσιών, που 
αναφέρονται στα θέματα της εξωτερικής πολιτικής και 
δίνει τις κατάλληλες κατευθύνσεις. 

γ. Το Υπουργείο Εξωτερικών υποστηρίζει το έργο των 
διυπουργικών και Κυβερνητικών Επιτροπών, οι οποίες 
επιδιώκουν το συντονισμό των Υπουργείων σε θέματα, 
τα οποία αφορούν στις εξωτερικές σχέσεις της χώρας, 
παρέχοντας σε αυτές κάθε αναγκαία διοικητική, γραμ¬ 
ματειακή και επιστημονική συνδρομή. 

2.α. Στις αρχές της Εξωτερικής Υπηρεσίας του Υπουρ¬ 
γείου Εξωτερικών είναι δυνατή η τοποθέτηση, μετά από 
γνώμη του προϊσταμένου της οικείας διπλωματικής ή 
προξενικής αρχής και με κοινή απόφαση του Υπουρ¬ 
γού Εξωτερικών και του, κατά περίπτωση, αρμόδιου 
Υπουργού, υπαλλήλων, οι οποίοι ανήκουν οργανικά σε 
άλλα υπουργεία, κρατικές υπηρεσίες, νομικά πρόσωπα 
δημοσίου δικαίου και οργανισμούς τοπικής αυτοδιοίκη¬ 
σης πρώτου και δεύτερου βαθμού. Οι τοποθετούμενοι 
υπάλληλοι ανακοινώνονται στις αρχές του κράτους δι¬ 
απίστευσης από την οικεία διπλωματική ή προξενική 
αρχή, κατόπιν οδηγιών του Υπουργείου Εξωτερικών, 
κατά τα διεθνώς ισχύοντα. Για τοποθετήσεις, που θα 
πραγματοποιηθούν μετά την έναρξη της ισχύος του πα¬ 
ρόντος νόμου απαιτείται συνάφεια προς το αντικείμενο, 
η δε χρονική τους διάρκεια δεν δύναται να υπερβαίνει 
τα τρία έτη. 

β. Υπάλληλοι άλλων Υπουργείων ή κρατικών υπηρε¬ 
σιών, συμπεριλαμβανομένων και όσων υπάγονται στο 
ν.2812/2000 (ΦΕΚ 67 Α'), καθώς και νομικών προσώπων 
δημοσίου δικαίου και οργανισμών τοπικής αυτοδιοίκη¬ 
σης πρώτου και δεύτερου βαθμού, των οποίων οι σύ¬ 
ζυγοι υπηρετούν ως μόνιμοι υπάλληλοι του Υπουργείου 
Εξωτερικών σε αρχή της Εξωτερικής Υπηρεσίας, επι¬ 
τρέπεται να αποσπώνται σε υπηρεσία του Δημοσίου ή 
νομικού προσώπου δημοσίου δικαίου που βρίσκεται στο 
εξωτερικό, στην ίδια πόλη με την αρχή όπου υπηρετεί 
ο/η σύζυγος είτε στην ίδια την αρχή είτε σε άλλη αρχή, 
και για όσο διάστημα διαρκεί η τοποθέτηση του/της 
συζύγου. Η απόσπαση ενεργείται με κοινή απόφαση του 
Υπουργού Εξωτερικών και του, κατά περίπτωση, αρμό¬ 
διου Υπουργού, μετά από γνώμη του προϊσταμένου της 
οικείας διπλωματικής ή προξενικής αρχής είτε η από¬ 
σπαση γίνεται στην αρχή αυτή είτε σε άλλη ελληνική 
υπηρεσία της περιοχής αρμοδιότητας της εν λόγω αρ¬ 
χής. Για την απόσπαση υπαλλήλων που υπάγονται στο 
ν. 2812/2000 (ΦΕΚ 67 Α'), απαιτείται αιτιολογημένη από¬ 
φαση του οικείου δικαστικού υπηρεσιακού συμβουλίου. 
Οι αποσπώμενοι υπάλληλοι λαμβάνουν, αποκλειστικά, 
τις αποδοχές εσωτερικού, οι οποίες καταβάλλονται από 
το Υπουργείο ή τον Ο.Τ.Α. στον οποίο αυτοί ανήκουν 
και δεν δικαιούνται επιδόματος υπηρεσίας αλλοδαπής. 
Στην περίπτωση που ο αϊτών την απόσπαση είναι προ¬ 
ϊστάμενος τμήματος, αυτός πρέπει να υποβάλει αίτηση 
προς το οικείο υπηρεσιακό συμβούλιο, προκειμένου να 
απαλλαγεί από τα καθήκοντά του. Εφόσον ο αϊτών την 
απόσπαση κατέχει βαθμό προϊσταμένου Διεύθυνσης, η 
απόσπασή του δεν μπορεί να υπερβεί τα δύο έτη. Οι 
αποσπάσεις για λόγους συνυπηρέτησης δεν μπορούν 


να υπερβαίνουν συνολικά τα έξι έτη στη διάρκεια της 
υπηρεσίας του υπαλλήλου. 

γ. Οι διατάξεις της παραγράφου αυτής δεν εφαρμό¬ 
ζονται κατά την περίοδο της δοκιμαστικής υπηρεσίας 
των υπαλλήλων. 

3. Οι επί κεφαλής των αρχών της Εξωτερικής Υπηρε¬ 
σίας προίστανται, υπηρεσιακώς, των υπαλλήλων άλλων 
Υπουργείων και κρατικών υπηρεσιών που υπηρετούν 
στην περιφέρεια της αρμοδιότητάς τους και ασκούν 
υπηρεσιακό και πειθαρχικό έλεγχο επ’ αυτών. Επίσης, 
προίστανται των γραφείων και υπηρεσιών που λειτουρ¬ 
γούν στο πλαίσιο των αρχών αυτών και ασκούν διοικη¬ 
τική εποπτεία και συντονισμό επί άλλων υπηρεσιών ή 
γραφείων που λειτουργούν, εκτός πλαισίου τους, στην 
περιφέρεια αρμοδιότητάς τους. 

4. Γ ια τον καθορισμό του προβαδίσματος στο εξω¬ 
τερικό, οι υπάλληλοι του Υπουργείου Εξωτερικών 
προτάσσονται των ισόβαθμων υπαλλήλων των άλλων 
Υπουργείων που υπηρετούν στις αρχές εξωτερικού. 
Ο Επιτετραμμένος και ο αναπληρωτής του Πρέσβεως 
έχουν πάντοτε το προβάδισμα. 

Άρθρο 7 

Σύνδεσμοι σε άλλα Υπουργεία και Υπηρεσίες 

Με κοινή απόφαση του Υπουργού Εξωτερικών και 
του, κατά περίπτωση, αρμόδιου Υπουργού, υπάλληλοι 
του Διπλωματικού Κλάδου μπορούν να αποσπώνται, 
για ορισμένο χρόνο, χωρίς τους περιορισμούς της παρ. 
1 του άρθρου 74, με καθήκοντα συνδέσμου σε άλλα 
Υπουργεία και Υπηρεσίες, με σκοπό τη συστηματική, 
συνεκτική και αποτελεσματική εφαρμογή της εξωτε¬ 
ρικής πολιτικής. 

Άρθρο 8 

Απαγόρευση μετατάξεων 

1. Απαγορεύεται η μετάταξη στο Υπουργείο Εξω¬ 
τερικών οποιουδήποτε υπαλλήλου που υπηρετεί στο 
Δημόσιο, σε ΝΠΔΔ, στους Οργανισμούς Τοπικής Αυ¬ 
τοδιοίκησης (ΟΤΑ) και στον ευρύτερο δημόσιο τομέα. 
Γ ενικές ή ειδικές διατάξεις νόμου που προβλέπουν με¬ 
τατάξεις των ανωτέρω υπαλλήλων δεν εφαρμόζονται 
για μετατάξεις σε κλάδους υπαλλήλων του Υπουργείου 
Εξωτερικών. 

2. Απαγορεύεται, επίσης, η μετάταξη υπαλλήλου οποι- 
ουδήποτε κλάδου του Υπουργείου Εξωτερικών σε άλλο 
κλάδο του ιδίου Υπουργείου. 

Άρθρο 9 

Εκπροσώπηση της Ελληνικής Δημοκρατίας ενώπιον 
διεθνών δικαιοδοτικών οργάνων 

1. Στην αρμοδιότητα του Υπουργού Εξωτερικών ανήκει 
η εκπροσώπηση της Ελληνικής Δημοκρατίας ενώπιον 
παντός διεθνούς δικαστηρίου, του Ευρωπαϊκού Δικαστη¬ 
ρίου των Δικαιωμάτων του Ανθρώπου, του Δικαστηρίου 
Ευρωπαϊκών Κοινοτήτων ή άλλου διεθνούς δικαιοδοτι- 
κού οργάνου. 

2. Ως πληρεξούσιοι της Ελληνικής Δημοκρατίας, διο¬ 
ριζόμενοι με απόφαση του Υπουργού Εξωτερικών, παρί- 
στανται μέλη της Ειδικής Νομικής Υπηρεσίας (Ε.Ν.Υ.) και 
μέλη του κύριου προσωπικού του Νομικού Συμβουλίου 
του Κράτους, κατά τις διέπουσες το τελευταίο αυτό 
διατάξεις. Κατ’ εξαίρεση, δύνανται να παρίστανται μέλη 
Δ.Ε.Π. των Πανεπιστημίων και δικηγόροι, σε υποθέσεις 
δε που απαιτούν εξειδικευμένη αντιμετώπιση και άλλο- 

δαποί δικηγόροι ή νομικοί σύμβουλοι με αντίστοιχη ειδί¬ 
κευση. Προκειμένου περί μελών Δ.Ε.Π. Πανεπιστημίων, η 
δυνατότητα αυτή υφίσταται τηρουμένων των διατάξεων 
του άρθρου 2 του ν. 2530/1997 (ΦΕΚ 218 Α'). 

3. Με την απόφαση διορισμού των μελών Δ.Ε.Π. Πα¬ 
νεπιστημίων και δικηγόρων ή νομικών συμβούλων της 
παρ. 2 προσδιορίζεται ο τρόπος και το ύψος της αμοι¬ 
βής τους. 

4. Ειδικές διατάξεις που ρυθμίζουν διαφορετικά τα 
θέματα του παρόντος άρθρου, μεταξύ των οποίων και 
ο τρόπος παροχής πληρεξουσιότητας για την εκπρο¬ 
σώπηση της Ελληνικής Δημοκρατίας ενώπιον παντός 
διεθνούς δικαιοδοτικού οργάνου, καταργούνται με τη 
θέση σε ισχύ του παρόντος νόμου. Οι διατάξεις της 
παραγράφου 11 του άρθρου 2 του ν. 2732/1999 (ΦΕΚ 154 
Α') διατηρούνται σε ισχύ. 

Άρθρο 10 

Εφαρμογή του Υπαλληλικού Κώδικα 

Για θέματα που δεν ρυθμίζονται από τον παρόντα 
νόμο εφαρμόζονται, αναλόγως, οι οικείες διατάξεις του 
Υπαλληλικού Κώδικα. 

ΚΕΦΑΛΑΙΟ Β' 

ΚΕΝΤΡΙΚΗ ΥΠΗΡΕΣΙΑ ΚΑΙ ΣΥΛΛΟΓΙΚΑ ΟΡΓΑΝΑ 

Τμήμα 1: Κεντρική Υπηρεσία 

Αρθρο 11 

Διάρθρωση της Κεντρικής Υπηρεσίας 

1. Η Κεντρική Υπηρεσία διαρθρώνεται σε Γ ενικές Δι¬ 
ευθύνσεις, Διευθύνσεις, Τμήματα, Υπηρεσίες, Περιφερει¬ 
ακές Υπηρεσίες και αυτοτελή Γ ραφεία. 

2. Η, κατά την προηγούμενη παράγραφο, διάρθρω¬ 
ση των υπηρεσιών του Υπουργείου Εξωτερικών και η 
κατανομή των αρμοδιοτήτων και των θέσεων στις επί 
μέρους οργανικές μονάδες καθορίζονται με διάταγμα 
που εκδίδεται με πρόταση των Υπουργών Εσωτερικών, 
Δημόσιας Διοίκησης και Αποκέντρωσης, Εξωτερικών και 
Οικονομίας και Οικονομικών. Με όμοιο διάταγμα καθο¬ 
ρίζονται ο επιτελικός προσανατολισμός, ο συντονισμός 
και η συνοχή της δράσης των υπηρεσιακών μονάδων 
του Υπουργείου Εξωτερικών με τα λοιπά όργανα και 
υπηρεσίες του Υπουργείου που προβλέπονται, αυτοτε¬ 
λούς, στον παρόντα νόμο. 

Άρθρο 12 

Γ ενική Επιθεώρηση 

1. Η Γ ενική Επιθεώρηση υποστηρίζει και ελέγχει την 
άρτια, αποτελεσματική, απρόσκοπτη και συντονισμένη 
λειτουργία των αρχών της εξωτερικής υπηρεσίας. 

2. Η Γενική Επιθεώρηση υπάγεται απευθείας στον 
Υπουργό Εξωτερικών, αποτελεί τη μόνιμη και τακτική 
ελεγκτική υπηρεσία του Υπουργείου Εξωτερικών και 
είναι αρμόδια για τον έλεγχο, επιθεώρηση και εποπτεία 
των Πρεσβειών, Μόνιμων Αντιπροσωπειών και Γ ραφείων 
Συνδέσμων, καθώς και των έμμισθων και άμισθων Προ¬ 
ξενικών Αρχών. 

Στη Γενική Επιθεώρηση προΐσταται ο Γ ενικός Επιθεω¬ 
ρητής, ο οποίος έπεται, στην ιεραρχία, των Γενικών 
Γ ραμματέων. Ο Γ ενικός Επιθεωρητής ορίζεται από τον 
Υπουργό Εξωτερικών και αναφέρεται σε αυτόν, επι¬ 
λέγεται δε από υπαλλήλους του Διπλωματικού Κλά¬ 
δου με βαθμό Πρέσβεως. Γ ενικός Επιθεωρητής μπορεί 
να ορισθεί και Πρέσβυς εκ προσωπικοτήτων, που έχει 


διατελέσει μόνιμος διπλωματικός υπάλληλος με πρε¬ 
σβευτικό βαθμό. 

3. Ο Γ ενικός Επιθεωρητής επικουρείται στο έργο του 
από επιθεωρητές, οι οποίοι είναι υπάλληλοι του Δι¬ 
πλωματικού Κλάδου. Οι επιθεωρητές διακρίνονται σε 
τακτικούς και έκτακτους. Οι επιθεωρητές εξαιρούνται 
από τη σύνθεση Υπηρεσιακού Συμβουλίου, εφόσον το 
κρινόμενο θέμα αφορά υπάλληλο που υπηρετούσε, κατά 
το διάστημα της επιθεώρησης, στην αρχή που είχαν 
επιθεωρήσει. 

4. Με απόφαση του Υπουργού Εξωτερικών διορίζονται, 
με διετή θητεία, ως τακτικοί επιθεωρητές, μέχρι δέκα 
υπάλληλοι του Διπλωματικού Κλάδου, με βαθμό Πρέ¬ 
σβεως ή Πληρεξούσιου Υπουργού Α', από αυτούς που 
υπηρετούν στην Κεντρική Υπηρεσία, κατ’ αποκλειστική ή 
παράλληλη άσκηση των εν λόγω καθηκόντων. Τακτικοί 
επιθεωρητές μπορούν να διορίζονται, επιπλέον, μέχρι 
και πέντε (5) Πρέσβεις επί τιμή. Γ ια τις άμισθες προξε¬ 
νικές αρχές μπορεί να ορίζονται ως επιθεωρητές και 
υπάλληλοι του Διπλωματικού Κλάδου με βαθμό, τουλά¬ 
χιστον, Συμβούλου Πρεσβείας Β'. 

5. Με απόφαση του Υπουργού Εξωτερικών ορίζονται 
ως έκτακτοι επιθεωρητές, υπάλληλοι του Διπλωματικού 
Κλάδου, με βαθμό Πρέσβεως ή Πληρεξούσιου Υπουργού 
Α' ή Β'.Έκτακτες επιθεωρήσεις μπορούν να διενεργού- 
νται και από έναν εκ των ανωτέρω πέντε Πρέσβεων επί 
τιμή. Οι έκτακτοι επιθεωρητές επιθεωρούν συγκεκριμένη 
αρχή της Εξωτερικής Υπηρεσίας, όταν αυτό τους ανα¬ 
τίθεται από τον Υπουργό Εξωτερικών. 

6. Η Γ ενική Επιθεώρηση είναι αρμόδια για την τακτική 
και έκτακτη επιθεώρηση όλων των αρχών, εμμίσθων 
και αμίσθων. Η τακτική επιθεώρηση ενεργείται σύμ¬ 
φωνα με προγραμματισμό που καθορίζεται κατ’ έτος. 
Με απόφαση του Υπουργού Εξωτερικών εγκρίνεται ο 
ετήσιος προγραμματισμός της τακτικής επιθεώρησης 
που υποβάλλεται από τον Γ ενικό Επιθεωρητή. Η έκτακτη 
επιθεώρηση ενεργείται έπειτα από σχετική έγγραφη 
παραγγελία του Υπουργού Εξωτερικών. 

7. Κατά τις τακτικές επιθεωρήσεις των αρχών εξωτε¬ 
ρικού διενεργούνται οι εξής έλεγχοι: 

α. λογιστικός και οικονομικός 
β. οργανωτικός και λειτουργικός 
γ. αξιοπρεπούς εμφάνισης της αρχής 
δ. κτηριολογικής υποδομής 
ε. μηχανοργάνωσης και ηλεκτρονικού εξοπλισμού. 
Κατά την επιθεώρηση, ελέγχεται και η συμμόρφωση 
με υποδείξεις, οι οποίες είχαν γίνει σε προηγούμενες 
επιθεωρήσεις. 

8. Στο πλαίσιο της επιθεώρησης, διενεργείται και αξι¬ 
ολόγηση των υπαλλήλων που διευθύνουν την επιθεω¬ 
ρούμενη αρχή. 

9. Ο επιθεωρητής συντάσσει έκθεση επιθεώρησης, την 
οποία υποβάλλει στον Γενικό Επιθεωρητή. Ο Γενικός 
Επιθεωρητής, με βάση την έκθεση επιθεώρησης, υπο¬ 
βάλλει σχετική εισήγηση στον Υπουργό Εξωτερικών η 
οποία, μαζί με την έκθεση επιθεώρησης, κοινοποιείται 
και στην επιθεωρηθείσα αρχή. Ο Γ ενικός Επιθεωρητής, 
με βάση τις εκθέσεις επιθεώρησης, εισηγείται, ετησίως, 
στον Υπουργό Εξωτερικών σχετικά με τις δυσλειτουργί¬ 
ες και τα εν γένει προβλήματα που παρατηρούνται στις 
αρχές της Εξωτερικής Υπηρεσίας και εισηγείται λύσεις 
για την αρτιότερη οργάνωση και στελέχωσή τους. 

10. Οι εισηγήσεις του Γενικού Επιθεωρητή έχουν ιδι¬ 
αίτερη βαρύτητα για τις ενέργειες της Διοίκησης ως 

προς την κρίση των υπαλλήλων, καθώς και ως προς την 
εν γένει εύρυθμη λειτουργία της υπηρεσίας. 

11. Η Γενική Επιθεώρηση υποστηρίζεται στο έργο της 
από υπαλλήλους του Υπουργείου Εξωτερικών. Με κοινή 
απόφαση του Υπουργού Εξωτερικών και του, κατά πε¬ 
ρίπτωση, αρμόδιου Υπουργού μπορεί να ορίζονται και 
υπάλληλοι άλλων Υπουργείων, με ειδικές γνώσεις για 
το συγκεκριμένο θέμα, για την υποστήριξη του έργου 
της επιθεώρησης. 

12. Η Γ ενική Επιθεώρηση λειτουργεί ως σύνδεσμος 
του Υπουργείου Εξωτερικών με τις εισαγγελικές και 
διωκτικές αρχές της Χώρας, καθώς και με την Εθνι¬ 
κή Υπηρεσία Πληροφοριών, με σκοπό, σε συνεργασία 
με το Γραφείο Νομικού Συμβούλου του Κράτους στο 
Υπουργείο Εξωτερικών, την άμεση καταστολή πόσης, 
κατά παράβαση καθήκοντος, διαπιστούμενης εμπλοκής 
υπαλλήλων του Υπουργείου Εξωτερικών σε παράνομες 
δραστηριότητες. 

13. Με απόφαση του Υπουργού Εξωτερικών ρυθμίζε¬ 
ται κάθε θέμα σχετικό με τη λειτουργία της Γενικής 
Επιθεώρησης. 

Άρθρο 13 

Επιστημονικό Κέντρο Ανάλυσης και Σχεδιασμού 

1. Το Επιστημονικό Κέντρο Ανάλυσης και Σχεδιασμού 
υπάγεται απευθείας στον Υπουργό Εξωτερικών και έχει 
τις ακόλουθες αρμοδιότητες: 

α. Τη μελέτη και επεξεργασία ειδικών θεμάτων. 

β. Την έρευνα, τεκμηρίωση και επιστημονική υποστή¬ 
ριξη του Υπουργείου Εξωτερικών, καθώς και τη συνερ¬ 
γασία με πανεπιστημιακά και ερευνητικά κέντρα της 
ημεδαπής και της αλλοδαπής, με υπηρεσίες σχεδιασμού 
Υπουργείων Εξωτερικών άλλων χωρών και διεθνών ορ¬ 
γανισμών, καθώς και με μη κυβερνητικές οργανώσεις. 

γ. Τη διοργάνωση, κατόπιν αποφάσεως του Υπουργού 
Εξωτερικών, συνεδρίων και διασκέψεων, καθώς και την 
πρόσκληση σε αυτά και τη φιλοξενία διεθνών προσω¬ 
πικοτήτων ή αναλυτών αναγνωρισμένου κύρους, στους 
οποίους καταβάλλεται αποζημίωση που καθορίζεται με 
Κοινή Απόφαση των Υπουργών Οικονομίας και Οικονο¬ 
μικών, κατά παρέκκλιση των κειμένων διατάξεων. 

δ. Την ανάπτυξη δημοσίων σχέσεων για θέματα αρμο- 
διότητάς του και επαφών με διεθνείς προσωπικότητες, 
με σκοπό την προβολή των ελληνικών θέσεων. 

2. Το Κέντρο μπορεί να συνεργάζεται, για συγκεκρι¬ 
μένα θέματα, με νομικά πρόσωπα δημοσίου ή ιδιωτικού 
δικαίου ή με φυσικά πρόσωπα που διαθέτουν ειδικές 
γνώσεις ή εμπειρία, ιδίως μέλη του Διδακτικού και Ερευ¬ 
νητικού Προσωπικού (Δ.Ε.Π.) Πανεπιστημίων, ειδικούς 
επιστήμονες, εμπειρογνώμονες και άλλους ερευνητές. 
Το Κέντρο μπορεί να συνάπτει συμβάσεις έργου κατά 
παρέκκλιση από κάθε ειδική και γενική διάταξη. Προ- 
κειμένου περί μελών Δ.Ε.Π. Πανεπιστημίων, τηρούνται οι 
διατάξεις του άρθρου 2 του ν. 2530/1997 (ΦΕΚ 218 Α'). 

3. Προϊστάμενος του Επιστημονικού Κέντρου Ανάλυ¬ 
σης και Σχεδιασμού ορίζεται, με απόφαση του Υπουργού 
Εξωτερικών, υπάλληλος του Διπλωματικού Κλάδου με 
βαθμό Πρέσβεως ή Πληρεξουσίου Υπουργού Α' ή Πρέ- 
σβυς εκ προσωπικοτήτων. 

4. Με απόφαση του Υπουργού Εξωτερικών ρυθμίζεται 
η οργάνωση και λειτουργία του Επιστημονικού Κέντρου 
Ανάλυσης και Σχεδιασμού. 

5. Τα μέλη του Επιστημονικού Συμβουλίου, που έχουν 
ορισθεί κατά το άρθρο 27 του Οργανισμού του Υπουρ¬ 


γείου Εξωτερικών, που κυρώθηκε με το άρθρο πρώτο 
του ν. 2594/1998 (ΦΕΚ 62 Α'), διατηρούν τη θέση τους, 
μέχρι τη λήξη τριετούς θητείας τους, για τη γνωμοδό¬ 
τηση σε ερωτήματα νομικής φύσεως μείζονος σημασίας, 
στο πλαίσιο λειτουργίας του Επιστημονικού Κέντρου 
Ανάλυσης και Σχεδιασμού. 

Αρθρο 14 

Μονάδα Διαχείρισης Κρίσεων 

1. Η Μονάδα Διαχείρισης Κρίσεων που λειτουργεί 
στο ΥΠΕΞ τελεί υπό την εποπτεία του Υπηρεσιακού 
Γενικού Γραμματέα του Υπουργείου Εξωτερικών και 
έχει ως αποστολή την αντιμετώπιση, από τις υπηρεσίες 
του ΥΠΕΞ, εκτάκτων καταστάσεων ανθρωπιστικής και 
προξενικής φύσεως, με διεθνείς πτυχές. Προς τούτο, 
συντονίζει τη Διεύθυνση Διοικητικών και Δικαστικών 
Υποθέσεων με τις, κατά περίπτωση, συναρμόδιες Διευ¬ 
θύνσεις του ΥΠΕΞ και υπηρεσίες άλλων Υπουργείων. 

Η Μονάδα είναι επιφορτισμένη με την εκπόνηση Σχε¬ 
δίου Διαχείρισης Εκτάκτων Καταστάσεων, το οποίο και 
διατηρεί διαρκώς ενημερωμένο. Επιπλέον, διοργανώνει, 
κατά τακτά χρονικά διαστήματα, ασκήσεις εξοικείωσης 
του προσωπικού του Υπουργείου Εξωτερικών, το οποίο 
ορίζεται εκ των προτέρων, στην αντιμετώπιση εκτά¬ 
κτων περιστατικών. Η Μονάδα Διαχείρισης Κρίσεων, 
στο πλαίσιο των αρμοδιοτήτων της, συνεργάζεται με 
το «δίΐυαίίοη ΟθπΙγθ» της Ευρωπαϊκής Ένωσης, καθώς 
και με τις αντίστοιχες μονάδες άλλων Κρατών-μελών 
της Ευρωπαϊκής Ένωσης. 

Επίσης, εκπροσωπεί το Υπουργείο Εξωτερικών σε 
συμβουλευτικά διυπουργικά όργανα και επιτροπές, για 
θέματα συναφή με την αρμοδιότητα της Μονάδας. 

2. Με απόφαση του Υπουργού Εξωτερικών ρυθμίζονται 
ειδικότερα θέματα οργάνωσης και λειτουργίας της Μο¬ 
νάδας, καθώς και κάθε σχετική λεπτομέρεια. 

Άρθρο 15 

Διπλωματική Ακαδημία 

1. Στο Υπουργείο Εξωτερικών λειτουργεί Διπλωματική 
Ακαδημία (Δ.Α.), ως αυτοτελής οργανική μονάδα, υπα¬ 
γόμενη απευθείας στον Υπουργό Εξωτερικών. 

Η Δ.Α. διευθύνεται από υπάλληλο του Διπλωματικού 
Κλάδου, με βαθμό τουλάχιστον Πληρεξούσιου Υπουρ¬ 
γού Β', ο οποίος ορίζεται με απόφαση του Υπουργού 
Εξωτερικών. 

Με απόφαση του Υπουργού Εξωτερικών, ορίζεται ως 
Διευθυντής Σπουδών της Διπλωματικής Ακαδημίας, 
υπάλληλος του Διπλωματικού Κλάδου, με βαθμό του¬ 
λάχιστον Συμβούλου Πρεσβείας Α'. 

2. Σκοπός της Δ.Α. είναι: 

α. η εκπαίδευση, αυτοτελώς ή σε συνεργασία με το 
Εθνικό Κέντρο Δημόσιας Διοίκησης, των υποψήφιων 
Ακολούθων Πρεσβείας, η ενημέρωσή τους στα θέμα¬ 
τα της διπλωματικής υπηρεσίας και συμπλήρωση των 
γνώσεών τους, ώστε να καταστούν ικανοί να αντιμετω¬ 
πίζουν τα εθνικά προβλήματα και να εκπροσωπούν τη 
χώρα αποτελεσματικά στο εξωτερικό, 

β. η επιμόρφωση των υπαλλήλων του Διπλωματικού Κλά¬ 
δου και των λοιπών κλάδων του Υπουργείου Εξωτερικών, 

γ. η διοργάνωση εκπαιδευτικών σεμιναρίων σε Έλλη¬ 
νες και αλλοδαπούς για θέματα ελληνικής εξωτερικής 
πολιτικής, 

δ. η κατάρτιση σχεδίων συμφωνιών για την οργάνω¬ 
ση μεταπτυχιακών προγραμμάτων σπουδών ή ειδικών 

κύκλων σπουδών, καθώς και την εκτέλεση ερευνητικών 
προγραμμάτων μεταξύ του Υπουργείου Εξωτερικών και 
Πανεπιστημίων ή Τεχνολογικών Εκπαιδευτικών Ιδρυμά¬ 
των (Τ.Ε.Ι.) της ημεδαπής ή αναγνωρισμένων ισότιμων 
της αλλοδαπής, του Εθνικού Κέντρου Δημόσιας Διοίκη¬ 
σης, καθώς και αναγνωρισμένων ερευνητικών φορέων, 
στο πλαίσιο της κείμενης νομοθεσίας, 
ε. η οργάνωση εκπαιδευτικών προγραμμάτων σε θέμα¬ 
τα αρμοδιότητας του Υπουργείου Εξωτερικών για υπαλ¬ 
λήλους άλλων Υπουργείων και κρατικών υπηρεσιών. 

Η Δ.Α., στο πλαίσιο των σκοπών της, χορηγεί σχετι¬ 
κές βεβαιώσεις εκπαίδευσης ή επιμόρφωσης, καθώς και 
πιστοποιητικά παρακολούθησης. 

3. Στη Δ.Α. λειτουργούν τρία τμήματα: 

α. εκπαίδευσης υποψηφίων Ακολούθων Πρεσβείας, 
β. επιμόρφωσης διπλωματικών υπαλλήλων, υπαλλήλων 
Οικονομικών και Εμπορικών Υποθέσεων και Εμπειρο¬ 
γνωμόνων, 

γ. επιμόρφωσης υπαλλήλων των λοιπών κλάδων του 
Υπουργείου Εξωτερικών. 

Στα ανωτέρω τμήματα προίστανται ισάριθμοι υπάλ¬ 
ληλοι του Διπλωματικού Κλάδου με βαθμό Συμβούλου 
Πρεσβείας Β' και άνω, οριζόμενοι με απόφαση του 
Υπουργού Εξωτερικών. 

4. Στη Διπλωματική Ακαδημία συνιστάται με απόφα¬ 
ση του Υπουργού Εξωτερικών επταμελές Εκπαιδευτικό 
Συμβούλιο με τριετή θητεία. Το Εκπαιδευτικό Συμβούλιο 
(Ε.Σ.) συγκροτείται από: 

α. τον Διευθυντή της Δ.Α., ως πρόεδρό του, 
β. έναν Καθηγητή ή Αναπληρωτή Καθηγητή Πανεπι¬ 
στημίου, με γνωστικό αντικείμενο συναφές προς τις 
αρμοδιότητες της Δ.Α., με την επιφύλαξη των διατάξεων 
των άρθρων 1-6 του ν. 2530/1997 (ΦΕΚ 218 Α'), 
γ. έναν διπλωματικό υπάλληλο με πρεσβευτικό βαθμό, 
δ. τον Διευθυντή Σπουδών της Δ.Α., 
ε. έναν εκπρόσωπο από το χώρο των γραμμάτων και 
των τεχνών, 
στ. έναν οικονομολόγο, 
ζ. έναν έγκριτο δημοσιογράφο. 

Ο Πρόεδρος, τα μέλη και ο γραμματέας του Ε.Σ. μαζί 
με τους αναπληρωτές τους ορίζονται με απόφαση του 
Υπουργού Εξωτερικών. Καθήκοντα εισηγητή του Ε.Σ. 
εκτελεί ο Διευθυντής Σπουδών της Δ.Α. και καθήκοντα 
γραμματέα εκτελεί υπάλληλος του Υπουργείου Εξω¬ 
τερικών. 

Με απόφαση του Υπουργού Εξωτερικών δύνανται τα 
μέλη του Εκπαιδευτικού Συμβουλίου να αυξάνονται μέχρι 
του αριθμού των εννέα, ώστε το Συμβούλιο να περιλάβει 
πρόσωπα και πέραν από τα οριζόμενα στην παρούσα 
παράγραφο, όταν πρόκειται να γνωμοδοτήσει για θέμα, 
που δεν εμπίπτει στις κατωτέρω περιπτώσεις. 

5. Το Εκπαιδευτικό Συμβούλιο γνωμοδοτεί για: 

α. την έκδοση των προβλεπόμενων από το παρόν 
άρθρο διαταγμάτων, 

β. το πρόγραμμα σπουδών των εκπαιδευόμενων δι¬ 
πλωματικών υπαλλήλων, 

γ. την κατάρτιση των προγραμμάτων επιμόρφωσης 
των υπαλλήλων του Υπουργείου Εξωτερικών, 
δ. τους διδάσκοντες της Δ.Α., 
ε. τον κανονισμό λειτουργίας της. 

Για τα ανωτέρω ζητήματα εισηγείται στον Υπουργό 
Εξωτερικών ο Διευθυντής της Διπλωματικής Ακαδημίας. 

Το Εκπαιδευτικό Συμβούλιο, το οποίο λειτουργεί κατά 
την έναρξη ισχύος του παρόντος νόμου, εξακολουθεί 


να ασκεί τα καθήκοντά του μέχρι τη λήξη της θητείας 
του. 

6. Διαγωνισμός εισαγωγής υποψηφίων Ακολούθων 
Πρεσβείας στη διπλωματική υπηρεσία διενεργείται, με 
μέριμνα της Διευθύνσεως Προσωπικού, τουλάχιστον 
μια φορά κατ’ έτος, εφόσον υπάρχουν κενές οργανικές 
θέσεις Ακολούθων Πρεσβείας. 

Για τη συμμετοχή στο διαγωνισμό απαιτούνται εκτός 
των γενικών προσόντων του άρθρου 66 και τα ακόλουθα 
ειδικά προσόντα: 

α. πτυχίο Πανεπιστημίου της ημεδαπής ή ισότιμο της 
αλλοδαπής, 

β. άριστη γνώση της αγγλικής και γαλλικής γλώσ¬ 
σας. 

7. Με διατάγματα εκδιδόμενα με πρόταση του Υπουρ¬ 
γού Εξωτερικών καθορίζονται: 

α. η διαδικασία και ο τρόπος εισαγωγής και αποφοί¬ 
τησης από τη Δ.Α., η διάρκεια φοίτησης, το πρόγραμμα 
σπουδών, οι υποχρεώσεις των εκπαιδευομένων, καθώς 
και οι επιβαλλόμενες διοικητικές κυρώσεις για την πα¬ 
ράβαση των υποχρεώσεών τους, 

β. τα του τρόπου βαθμολογίας και καθορισμού της 
σειράς επιτυχίας των εκπαιδευομένων κατά την απο¬ 
φοίτησή τους, 

γ. ο τρόπος και η διαδικασία επιμόρφωσης των υπη- 
ρετούντων υπαλλήλων του Υπουργείου Εξωτερικών, 

δ. κάθε λεπτομέρεια αναγκαία για την οργάνωση και 
λειτουργία της Δ.Α. 

8. Με απόφαση του Υπουργού Εξωτερικών καταρτίζε¬ 
ται ο κανονισμός εσωτερικής λειτουργίας της Δ.Α. 

9. Ο χρόνος φοίτησης στη Διπλωματική Ακαδημία υπο¬ 
λογίζεται ως συντάξιμος. Ως τέτοιος υπολογίζεται και ο 
χρόνος φοίτησης στο Κέντρο Διπλωματικών Σπουδών, 
το οποίο είχε συσταθεί με το ν. 962/1979 (ΦΕΚ 202 Α') 
και επανασυσταθεί με το άρθρο 90 παρ. 2 του ν. 1892/ 
1990 (ΦΕΚ 101 Α'). Στους σπουδαστές της Διπλωματικής 
Ακαδημίας εφαρμόζονται κατά τη διάρκεια της φοί¬ 
τησής τους οι διατάξεις του Υπαλληλικού Κώδικα και 
λογίζονται από την εισαγωγή τους ως δόκιμοι δημόσι¬ 
οι υπάλληλοι, με όλα τα σχετικά καθήκοντα, περιορι¬ 
σμούς και δικαιώματα, καθώς και ασφαλιστική κάλυψη 
υγείας από τον ΟΠΑΔ, με την καταβολή των σχετικών 
εισφορών. Με εντολή του Διευθυντή της Διπλωματικής 
Ακαδημίας, δύναται να ανατεθούν στους σπουδαστές, 
στο πλαίσιο της εκπαίδευσής τους, καθήκοντα εντός 
των Διευθύνσεων του Υπουργείου Εξωτερικών. Γ ια τους 
σπουδαστές της Διπλωματικής Ακαδημίας δεν συντάσ- 
σεται έκθεση αξιολόγησης ούτε άλλης μορφής φύλλο 
ποιότητας. 

10. Οι σπουδαστές της Δ.Α. λαμβάνουν κατά το διάστη¬ 
μα της εκπαίδευσής τους αποδοχές ίσες με το σύνολο 
των αποδοχών του Ακολούθου Πρεσβείας, εκτός από το 
επίδομα ξενίας και παράστασης. Οι ανωτέρω αποδοχές 
καταβάλλονται και μετά την αποφοίτησή τους και έως 
το διορισμό τους ως Ακολούθων Πρεσβείας. 

11. Όσοι σπουδαστές έχουν την ιδιότητα υπαλλήλου 
του Δημοσίου ή νομικών προσώπων δημοσίου δικαίου 
(ΝΠΔΔ) ή οργανισμών τοπικής αυτοδιοίκησης (ΟΤΑ) ή 
νομικού προσώπου του ευρύτερου δημόσιου τομέα ή 
μέλους διδακτικού προσωπικού Πανεπιστημίων ή εκ¬ 
παιδευτικού προσωπικού Τ.Ε.Ι., τελούν, αυτοδικαίως, σε 
απόσπαση από την έναρξη του χρόνου φοίτησής τους 
στη Δ.Α. και συνεχίζουν να λαμβάνουν τις αποδοχές της 
θέσης του φορέα στον οποίο ανήκουν. 

Άρθρο 16 

Ειδική Νομική Υπηρεσία 

1. Στο Υπουργείο Εξωτερικών λειτουργεί Ειδική Νομική 
Υπηρεσία (Ε.Ν.Υ.). 

2. Σκοπός της Ειδικής Νομικής Υπηρεσίας είναι η νομι¬ 
κή στήριξη της δράσης του Υπουργείου Εξωτερικών, στο 
πλαίσιο των αρμοδιοτήτων του, όπως ορίζονται στον 
παρόντα νόμο σε ζητήματα διεθνούς και ευρωπαϊκού 
δικαίου, η παροχή γνωμοδοτήσεων, η εκπροσώπηση 
του Υπουργείου στο εξωτερικό επί νομικών και δικα¬ 
στικών θεμάτων, καθώς και η διεκπεραίωση συμβατικών 
ζητημάτων. 

3. Η Ειδική Νομική Υπηρεσία διαρθρώνεται ως εξής: 

α. Τμήμα Δημοσίου Διεθνούς Δικαίου 

β. Τμήμα Ευρωπαϊκού Κοινοτικού Δικαίου 

γ. Γραφείο Διεθνών Συμβάσεων. 

4. Τα θέματα που αφορούν στο επιστημονικό προσω¬ 
πικό της Ειδικής Νομικής Υπηρεσίας ρυθμίζονται στο 
άρθρο 101. 

5. Καθήκοντα διοικητικού προσωπικού εκτελούν οι 
υπάλληλοι των αντίστοιχων κλάδων του Υπουργείου 
Εξωτερικών. 

Άρθρο 17 

Υπηρεσία Ενημέρωσης και Δημόσιας Διπλωματίας 

1. Στο Υπουργείο Εξωτερικών λειτουργεί Υπηρεσία 
Ενημέρωσης και Δημόσιας Διπλωματίας, υπαγόμενη 
απευθείας στον Υπουργό Εξωτερικών, η οποία έχει ως 
σκοπό το σχεδίασμά και την εφαρμογή προγραμμάτων 
πληροφόρησης για θέματα του Υπουργείου Εξωτερικών, 
στο πλαίσιο της εκάστοτε κυβερνητικής πολιτικής, κα¬ 
θώς και την προβολή των θέσεων της ελληνικής εξω¬ 
τερικής πολιτικής. 

2. Η Υπηρεσία Ενημέρωσης και Δημόσιας Διπλωμα¬ 
τίας συνεργάζεται, κυρίως, με τη Γενική Γραμματεία 
Επικοινωνίας - Γ ενική Γ ραμματεία Ενημέρωσης, καθώς 
και με κάθε άλλη αρμόδια υπηρεσία. Μελετά, εισηγείται 
και λαμβάνει τα αναγκαία και πρόσφορα μέτρα για τον 
έλεγχο και την εφαρμογή των σχετικών προγραμμάτων, 
σύμφωνα με τις οδηγίες του Υπουργού Εξωτερικών. 

3. Η Υπηρεσία Ενημέρωσης και Δημόσιας Διπλωματίας 
είναι αρμόδια για: 

α. τη σύνταξη δελτίων τύπου για την Κεντρική Υπη¬ 
ρεσία και περιοδικών εκθέσεων, τόσο για την Κεντρική 
Υπηρεσία, όσο και για τις διαπιστευμένες στη χώρα 
ξένες πρεσβείες, 

β. τη συγκέντρωση στοιχείων και πληροφοριών, από 
δημοσιεύματα του εξωτερικού τύπου και κάθε μέσου 
δημοσιότητας, τα οποία αναφέρονται στην Ελλάδα και 
τις διεθνείς εξελίξεις, την εκτίμηση και προώθησή τους 
στις αρμόδιες υπηρεσίες του Υπουργείου, καθώς και 
την έγκαιρη ενημέρωση των αρμόδιων παραγόντων και 
φορέων, 

γ. την παρακολούθηση του ημερήσιου και περιοδικού 
τύπου, καθώς και των άλλων μέσων μαζικής ενημέρωσης 
της χώρας και του εξωτερικού, που αναφέρονται σε 
θέματα αρμοδιότητας του Υπουργείου Εξωτερικών, 

δ. τη σύνταξη των, κάθε είδους, ανακοινώσεων και 
απαντήσεων του Υπουργείου και τη γνωστοποίησή τους 
προς τους ενδιαφερομένους, με τον πλέον πρόσφορο 
τρόπο, 

ε. την καλλιέργεια και ανάπτυξη δημοσίων σχέσε¬ 
ων, με ενέργειες και δράσεις για την προώθηση και 


προβολή των θεμάτων αρμοδιότητας του Υπουργείου 
Εξωτερικών. 

4. Ο προϊστάμενος της Υπηρεσίας Ενημέρωσης και 
Δημόσιας Διπλωματίας είναι ο εκάστοτε εκπρόσωπος 
του Υπουργείου Εξωτερικών. Στη θέση αυτή ορίζεται 
με απόφαση του Υπουργού Εξωτερικών διπλωματικός 
υπάλληλος, με βαθμό τουλάχιστον Συμβούλου Πρε¬ 
σβείας Β'. Σε συνεργασία με τις άλλες υπηρεσίες του 
Υπουργείου Εξωτερικών ενημερώνει τους εκπροσώπους 
των μέσων μαζικής ενημέρωσης, τους διπλωματικούς 
συντάκτες και τους ανταποκριτές ξένου τύπου για θέ¬ 
ματα αρμοδιότητας του Υπουργείου Εξωτερικών. 

5. Στην Υπηρεσία Ενημέρωσης και Δημόσιας Διπλω¬ 
ματίας συνιστώνται δύο θέσεις μεταφραστών αγγλικής 
γλώσσας και μία θέση μεταφραστού γαλλικής γλώσσας, 
στις οποίες προσλαμβάνονται, με απόφαση του Υπουρ¬ 
γού Εξωτερικών, με τριετή θητεία, η οποία μπορεί να 
ανανεώνεται για μία επιπλέον τριετία, οι επιτυχόντες σε 
διαγωνισμό, ο οποίος διενεργείται με μέριμνα της ΣΤ1 
Διεύθυνσης Προσωπικού. Με απόφαση του Υπουργού 
Εξωτερικών, καθορίζονται η διαδικασία και οι λοιπές 
λεπτομέρειες διεξαγωγής του διαγωνισμού. 

Η σχετική προκήρυξη δημοσιεύεται ολόκληρη στην 
Εφημερίδα της Κυβερνήσεως (Τεύχος Προκηρύξεων 
Α.Σ.Ε.Π.) και περίληψή της σε δύο τουλάχιστον εφημε¬ 
ρίδες των Αθηνών. Η προκήρυξη αποστέλλεται πριν τη 
δημοσίευσή της στο Α.Σ.Ε.Π., το οποίο οφείλει να την 
ελέγξει από άποψη νομιμότητας εντός δέκα (10) ημερών. 
Αν παρέλθει άπρακτη η προθεσμία των δέκα (10) ημερών 
τεκμαίρεται η σύμφωνη γνώμη του Α.Σ.Ε.Π.. Οι σχετικοί 
πίνακες των επιτυχόντων αποστέλλονται στο Α.Σ.Ε.Π. 
προς έλεγχο νομιμότητας. 

6. Με απόφαση του Υπουργού Εξωτερικών ρυθμίζονται 
τα ειδικότερα θέματα οργάνωσης και λειτουργίας της 
ανωτέρω Υπηρεσίας, καθώς και κάθε άλλη λεπτομέρεια. 

Άρθρο 18 

Γραφείο Τύπου Υπουργού Εξωτερικών 

1. Συνιστάται στο Υπουργείο Εξωτερικών Γραφείο 
Τύπου, το οποίο υπάγεται απευθείας στον Υπουργό 
Εξωτερικών. Το Γραφείο αυτό είναι αρμόδιο για την 
πληροφόρηση των μέσων ενημέρωσης σχετικά με την 
εν γένει πολιτική δραστηριότητα του Υπουργού Εξωτε¬ 
ρικών, την παρακολούθηση και συλλογή ειδήσεων από 
τα μέσα μαζικής ενημέρωσης εσωτερικού και εξωτερι¬ 
κού και την ενημέρωση του Υπουργού. 

2. Για τη στελέχωση του ανωτέρω Γραφείου συνι- 
στώνται δύο θέσεις δημοσιογράφων, με σχέση εργα¬ 
σίας ιδιωτικού δικαίου, στις οποίες προσλαμβάνονται 
δημοσιογράφοι είτε μέλη αναγνωρισμένης στην Ελλά¬ 
δα επαγγελματικής δημοσιογραφικής οργάνωσης είτε 
έχοντες διετή τουλάχιστον προϋπηρεσία σε ημερήσια 
πολιτική ή οικονομική εφημερίδα ή σε περιοδικό ευρείας 
κυκλοφορίας ή στη ραδιοφωνία ή στην τηλεόραση, που 
αποδεικνύεται από την καταβολή των εισφορών τους 
στον οικείο ασφαλιστικό φορέα με την ιδιότητα του δη¬ 
μοσιογράφου. Στη σύμβαση τίθεται υποχρεωτικά ο όρος 
ότι αυτή λύεται αυτοδικαίως και χωρίς αποζημίωση και 
ο προσληφθείς απολύεται με την αποχώρηση για οποι- 
ονδήποτε λόγο του Υπουργού, που τον προσέλαβε. 

3. Στις ανωτέρω θέσεις μπορεί, με κοινή απόφαση των 
Υπουργών Εξωτερικών και Επικράτειας, να αποσπώνται 
δημοσιογράφοι των Γ ενικών Γ ραμματειών Ενημέρωσης 
και Επικοινωνίας. 

Άρθρο 19 

Υπηρεσία Διπλωματικού και Ιστορικού Αρχείου 

1. Στο Υπουργείο Εξωτερικών λειτουργεί Υπηρεσία 
Διπλωματικού και Ιστορικού Αρχείου (Υ.Δ.Ι.Α.), η οποία 
υπάγεται απευθείας στον Υπουργό Εξωτερικών και έχει 
ως σκοπό την ταξινόμηση, τη συντήρηση, τη φύλαξη, την 
αξιοποίηση, την ανάδειξη και την προβολή των αρχείων 
του Υπουργείου Εξωτερικών, συμπεριλαμβανομένων και 
αυτών των Γραφείων των Υπουργών, την έκδοση με¬ 
λετών, τον αποχαρακτηρισμό αρχείων, καθώς και την 
προαγωγή της έρευνας. 

Στην Υπηρεσία Διπλωματικού και Ιστορικού Αρχεί¬ 
ου υπάγονται τα κατά τόπους υφιστάμενα αρχεία των 
Αρχών του Υπουργείου στο εξωτερικό, η οργάνωση 
και η επιμέλεια των οποίων ρυθμίζεται με οδηγίες της 
Κεντρικής Υπηρεσίας. 

2. Ως αρχεία, κατά την έννοια του παρόντος άρθρου, 
νοούνται οποιαδήποτε τεκμήρια καταγραφής πληροφο¬ 
ριών περιέρχονται στις Διευθύνσεις, Υπηρεσίες, Γ ραφεία 
και αρχές εξωτερικού του Υπουργείου Εξωτερικών ή 
παράγονται ή εξάγονται από αυτές, οποιαδήποτε μορφή 
και αν έχουν. 

3. Η Υπηρεσία Διπλωματικού και Ιστορικού Αρχείου 
διαρθρώνεται ως εξής: 

α. Τμήμα ταξινόμησης, συντήρησης και αποχαρακτη¬ 
ρισμού εγγράφων 

β. Τμήμα εκδόσεων 

γ. Τμήμα εξυπηρέτησης της υπηρεσιακής έρευνας και 
παρακολούθησης της ακαδημαϊκής έρευνας 

δ. Τμήμα βιβλιοθήκης, οπτικοακουστικού αρχείου και 
μουσειακού υλικού. 

Με αποφάσεις του Υπουργού Εξωτερικών, εγκρίνο- 
νται ο Κανονισμός λειτουργίας του αναγνωστηρίου της 
Υπηρεσίας Διπλωματικού και Ιστορικού Αρχείου, της 
βιβλιοθήκης, του Μουσείου Υπουργείου Εξωτερικών και 
του οπτικοακουστικού αρχείου. 

4. Οι δραστηριότητες της Υπηρεσίας Διπλωματικού και 
Ιστορικού Αρχείου μπορεί να αναπτύσσονται σε συνεργασία 
με ευρωπαϊκούς και διεθνείς οργανισμούς και με δημόσιους 
και ιδιωτικούς φορείς στην Ελλάδα και στο εξωτερικό και 
ιδίως με Τμήματα Πανεπιστημίων και Τ.Ε.Ι. και Ερευνητικά 
Κέντρα και Ινστιτούτα, δημόσια ή ιδιωτικά. 

Με κοινές αποφάσεις του Υπουργού Εξωτερικών και 
του, κατά περίπτωση, αρμόδιου Υπουργού ρυθμίζονται 
επιμέρους ζητήματα του προηγούμενου εδαφίου. 

Η Υπηρεσία Διπλωματικού και Ιστορικού Αρχείου συ¬ 
νεργάζεται με τις Υπηρεσίες των Γ ενικών Αρχείων του 
Κράτους σχετικά με τη διαχείριση εγγράφων, που άπτο- 
νται της αρμοδιότητας του Υπουργείου Εξωτερικών. 

Οι κάτοχοι ιδιωτικών αρχείων, κατά την έννοια του 
άρθρου 4 παρ. 1 περιπτώσεις β' και δ' του ν. 1946/1991 
(ΦΕΚ 69 Α'), τα οποία περιέχουν έγγραφα ή αντίγραφα 
εγγράφων που, τυχόν, προέρχονται από το Υπουργείο 
Εξωτερικών, ενημερώνουν την Υπηρεσία Διπλωματικού 
και Ιστορικού Αρχείου για την απόκτηση των εγγρά¬ 
φων αυτών και συνεργάζονται με αυτήν, όσον αφορά 
τη χρήση τους. Ο αποχαρακτηρισμός, η διάθεση στην 
έρευνα ή η έκδοση των εγγράφων αυτών επιτρέπεται 
μόνον κατόπιν αδείας της Υπηρεσίας Διπλωματικού και 
Ιστορικού Αρχείου. 

5. Στην Υπηρεσία Διπλωματικού και Ιστορικού Αρχείου 
διατίθενται η απαραίτητη υλικοτεχνική υποδομή και 
επαρκές προσωπικό, προερχόμενο από τους κλάδους 


των υπαλλήλων του Υπουργείου Εξωτερικών, για τη 
μηχανοργάνωση των αρχείων της και την εν γένει λει¬ 
τουργία της. Λαμβάνεται, επίσης, ιδιαίτερη μέριμνα για 
την ασφάλεια των χώρων της Υπηρεσίας με τη χρησι¬ 
μοποίηση κατάλληλου εξοπλισμού και προσωπικού. 

6. Στην Υπηρεσία Διπλωματικού και Ιστορικού Αρχεί¬ 
ου προΐσταται υπάλληλος του Υπουργείου Εξωτερικών 
πτυχιούχος Πανεπιστημίου της ημεδαπής ή ισοτίμου της 
αλλοδαπής, τοποθετούμενος με απόφαση του Υπουργού 
Εξωτερικών, μετά από γνώμη του οικείου Υπηρεσιακού 
Συμβουλίου. 

Στην Υπηρεσία αυτή υφίστανται και οι παρακάτω θέ¬ 
σεις πτυχιούχων Πανεπιστημίου και Τ.Ε.Ι.: 

- δύο θέσεις βιβλιοθηκονόμων, 

- δύο θέσεις αρχειονόμων και 

- δύο θέσεις συντηρητών χάρτου. 

Με απόφαση του Υπουργού Εξωτερικών καθορίζο¬ 
νται οι κατηγορίες (Πανεπιστημιακής Εκπαίδευσης ή 
Τεχνολογικής Εκπαίδευσης) των ανωτέρω θέσεων. Οι 
ως άνω υπάλληλοι προσλαμβάνονται ως μόνιμοι, μη 
μεταθετοί, βάσει των γενικών περί προσλήψεως υπαλ¬ 
λήλων του Δημοσίου διατάξεων. Οι προσλαμβανόμενοι 
με την ανωτέρω διαδικασία διορίζονται με απόφαση 
του Υπουργού Εξωτερικών, οι μεν κάτοχοι πτυχίου Τ.Ε.Ι. 
στο βαθμό ΣΤ', οι δε κάτοχοι πτυχίου Πανεπιστημίου, 
στο βαθμό Ε', για διετή δοκιμαστική υπηρεσία, μετά το 
πέρας της οποίας και εντός σαράντα πέντε ημερών 
από τη συμπλήρωσή της κρίνονται από το Υπηρεσιακό 
Συμβούλιο αν είναι κατάλληλοι προς μονιμοποίηση. Οι 
θετικώς κρινόμενοι από το Υπηρεσιακό Συμβούλιο μο¬ 
νιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. Οι εν 
λόγω υπάλληλοι εξελίσσονται, βαθμολογικά και μισθο- 
λογικά, σε αντιστοιχία με τους υπαλλήλους του Κλάδου 
ΠΕ και ΤΕ Διοικητικού. 

7. Τα αρχεία, μετά την πάροδο τριακονταετίας από την 
έκδοσή τους, θεωρούνται ιστορικά αρχεία, αποχαρακτη¬ 
ρίζονται και διατίθενται στην έρευνα, υπό τον όρον ότι 
έχει ολοκληρωθεί η ταξινόμηση και μηχανοργάνωσή 
τους, δεν φέρουν φθορές σε βαθμό που να απαιτείται 
η συντήρησή τους και δεν βρίσκονται σε υπηρεσιακή 
χρήση. Τα υπόλοιπα θεωρούνται υπηρεσιακά αρχεία και 
παραμένουν δεσμευμένα. Με απόφαση του Υπουργού 
Εξωτερικών καθορίζεται η διαδικασία χορήγησης στους 
ερευνητές αδειών πρόσβασης στα ιστορικά αρχεία του 
Υπουργείου Εξωτερικών. 

Ως προς τα υπηρεσιακά αρχεία, επιτρέπεται ο, κατ’ 
εξαίρεση, αποχαρακτηρισμός τους, εφόσον συντρέχουν 
λόγοι υπηρεσιακού ή υπέρτερου εθνικού συμφέροντος. 
Ο αποχαρακτηρισμός ενεργείται με απόφαση του 
Υπουργού Εξωτερικών, μετά από αιτιολογημένη γνώμη 
της Επιτροπής Αποχαρακτηρισμού, η οποία συγκροτεί¬ 
ται με απόφαση του Υπουργού Εξωτερικών. 

Εξαιρούνται του αποχαρακτηρισμού με απόφαση του 
Υπουργού Εξωτερικών, μετά από γνώμη της Επιτροπής 
Αποχαρακτηρισμού, εκείνα τα ιστορικά αρχεία, η δημο¬ 
σιοποίηση των οποίων θα μπορούσε να επιφέρει βλάβη 
στα εθνικά συμφέροντα ή στα δικαιώματα προσωπικό¬ 
τητας ή στη μνήμη τεθνεώτων. 

8. Με κοινές αποφάσεις των Υπουργών Οικονομίας και 
Οικονομικών και Εξωτερικών, είναι δυνατόν να καθορί- 

ζονται τέλη για τη χρήση του οπτικοακουστικού υλικού 
του τμήματος βιβλιοθήκης, οπτικοακουστικού αρχείου 
και μουσειακού υλικού και τη χορήγηση αντιγράφων των 
διαθέσιμων στην έρευνα εγγράφων των ιστορικών αρ¬ 
χείων, καθώς και αντίτιμο για τη διάθεση των εκδόσεων 
της Υπηρεσίας Διπλωματικού και Ιστορικού Αρχείου. 

Με τις ίδιες αποφάσεις ορίζονται, ακόμα, το ύψος των 
τελών και αντιτίμων, οι απαλλαγές για λόγους δημοσίου 
συμφέροντος και οι λοιπές σχετικές λεπτομέρειες. 

9. Με αποφάσεις του Υπουργού Εξωτερικών ρυθμίζο¬ 
νται τα ειδικότερα θέματα οργάνωσης και λειτουργίας 
της Υπηρεσίας Διπλωματικού και Ιστορικού Αρχείου, 
καθώς και κάθε σχετική λεπτομέρεια. 

Άρθρο 20 
Τεχνική Υπηρεσία 

1. Στο Υπουργείο Εξωτερικών λειτουργεί Τεχνική Υπη¬ 
ρεσία, στην αρμοδιότητα της οποίας ανήκουν: 

α. η ευθύνη μελέτης και σύνταξης ετήσιων προγραμ¬ 
μάτων για την κάλυψη των αναγκών της Κεντρικής και 
Εξωτερικής Υπηρεσίας του Υπουργείου Εξωτερικών, 
σε κτηριακές εγκαταστάσεις, υλικά, μηχανήματα και 
επίπλωση, 

β. η σύνταξη τεχνικών μελετών κατασκευών ή επι¬ 
σκευών και τεχνικών προδιαγραφών προμήθειας υλικού 
και μηχανημάτων, 

γ. η ευθύνη επίβλεψης της εκτέλεσης των εγκριθέντων 
ως άνω ετήσιων προγραμμάτων, 
δ. η μέριμνα για την ανακαίνιση, επισκευή και συντήρη¬ 
ση των κτηρίων και εγκαταστάσεων, τόσο της Κεντρικής 
όσο και της Εξωτερικής Υπηρεσίας. 

2. Στην Τεχνική Υπηρεσία υφίστανται οι ακόλουθες 
θέσεις: 

α) Θέσεις τακτικού προσωπικού 
-Ένας (1) μηχανολόγος-ηλεκτρολόγος 
β) Προσωπικό Ιδιωτικού Δικαίου Αορίστου Χρόνου ΠΕ 
-Ένας (1) ηλεκτρολόγος-μηχανολόγος 

- Τρεις (3) αρχιτέκτονες μηχανικοί 

γ) Προσωπικό Ιδιωτικού Δικαίου Ορισμένου Χρόνου ΠΕ 

- Τρεις (3) πολιτικοί μηχανικοί 
-Ένας (1) τοπογράφος μηχανικός 

Προσωπικό Ιδιωτικού Δικαίου Ορισμένου Χρόνου Τ.Ε.Ι. 

-Ένας (1) τεχνολόγος μηχανικός δομικών έργων 

-Ένας (1) ηλεκτρολόγος 

-Ένας (1) ηλεκτρονικός 

-Ένας (1) συντηρητής έργων τέχνης 

δ) Προσωπικό Ιδιωτικού Δικαίου Ορισμένου Χρόνου 

Εργοδηγοί Μέσων Τεχνικών Σχολών 

-Ένας (1) εργοδηγός δομικών έργων 

-Ένας (1) μηχανολόγος 

-Ένας (1) σχεδιαστής 

-Ένας (1) διακοσμητής 

ε) Προσωπικό Ιδιωτικού Δικαίου Ορισμένου Χρόνου 
Τεχνίτες με σχετική εμπειρία 

- Τρεις (3) ηλεκτρολόγοι 

- Δύο (2) υδραυλικοί ηλεκτροσυγκολλητές 
-Ένας (1) ξυλουργός 

-Ένας (1) ελαιοχρωματιστής 

- Δύο (2) ψυκτικοί μηχανικοί. 

Το προσωπικό της Τεχνικής Υπηρεσίας διορίζεται, 
με απόφαση του Υπουργού Εξωτερικών, με σύμβαση 
εργασίας ιδιωτικού δικαίου αορίστου χρόνου, βάσει των 
γενικών περί προσλήψεως υπαλλήλων του Δημοσίου 
διατάξεων. 


Στις ανωτέρω θέσεις, επιτρέπεται, κατά παρέκκλι¬ 
ση των κειμένων διατάξεων, η απόσπαση υπαλλήλων 
του ευρύτερου δημόσιου τομέα, με κοινή απόφαση του 
Υπουργού Εξωτερικών και του, κατά περίπτωση, αρμό¬ 
διου ή εποπτεύοντος Υπουργού. Με την απόφαση της 
απόσπασης καθορίζεται ο φορέας που επιβαρύνεται με 
τη δαπάνη μισθοδοσίας των αποσπωμένων. 

Ο προϊστάμενος της Τεχνικής Υπηρεσίας ορίζεται, 
με διετή θητεία, από τον Υπουργό Εξωτερικών, μετά 
από γνώμη του Τεχνικού Συμβουλίου, από τους υπηρε- 
τούντες σε αυτή υπαλλήλους της περιπτώσεως α'της 
παρούσας παραγράφου. 

3. Για την εκπλήρωση των σκοπών της Τεχνικής Υπη¬ 
ρεσίας, συνιστάται Τεχνικό Συμβούλιο, σύμφωνα με τα 
οριζόμενα στο άρθρο 36. 

4. Η ανάθεση των μελετών, των επιβλέψεων, των έρ¬ 
γων και των προμηθειών για τις αρχές του εξωτερικού 
εξαιρείται των κειμένων διατάξεων και πραγματοποι¬ 
είται με απόφαση του Υπουργού Εξωτερικών. Όταν η 
δαπάνη υπερβαίνει το ποσό των σαράντα χιλιάδων 
(40.000) ευρώ, η απόφαση αυτή εκδίδεται μετά από 
γνώμη του Τεχνικού Συμβουλίου. 

5. Καθήκοντα διοικητικού προσωπικού στην Τεχνική 
Υπηρεσία εκτελούν υπάλληλοι του Κλάδου ΠΕ και ΤΕ 
Διοικητικού και του Κλάδου Διοικητικών Γραμματέων, 
καθήκοντα δε βοηθητικού προσωπικού εκτελούν υπάλ¬ 
ληλοι του Κλάδου Επιμελητών. 

6. Το προσωπικό που υπηρετεί στην Τεχνική Υπηρε¬ 
σία του Υπουργείου Εξωτερικών και κατέχει οργανικές 
θέσεις με σύμβαση εργασίας αορίστου χρόνου, κατά τη 
δημοσίευση του παρόντος νόμου, εντάσσεται, αυτοδι¬ 
καίως, στις οργανικές θέσεις, όπως αυτές περιγράφο- 
νται στην παράγραφο 2, κατά αντίστοιχη ειδικότητα. Γ ια 
την ένταξη αυτή εκδίδεται διαπιστωτική πράξη. 

7. Με απόφαση του Υπουργού Εξωτερικών ρυθμίζο¬ 
νται ειδικότερα θέματα οργάνωσης και λειτουργίας της 
Τεχνικής Υπηρεσίας. 

Άρθρο 21 

Υπηρεσία Διεθνούς Αναπτυξιακής Συνεργασίας 

1. Στο Υπουργείο Εξωτερικών λειτουργεί Υπηρεσία 
Διεθνούς Αναπτυξιακής Συνεργασίας (Υ.Δ.Α.Σ.), «ΗθΙΙθπιο 
ΙηΙθΓηαΙίοηαΙ ΟβνβΙορπίΘηί ΟοορβΓαΙίοη Οβραιίπιβηΐ» και 
το διακριτικό τίτλο «ΗθΙΙθπιο Αίά». 

2. Η Υ.Δ.Α.Σ. είναι αρμόδια για τη διατύπωση εισηγήσεων ως 
προς την κατάστρωση της στρατηγικής, την ανάληψη πρω¬ 
τοβουλιών για δράσεις προς εκτέλεση, τη λήψη αποφάσεων 
και τον, εν γένει, συντονισμό της διεθνούς αναπτυξιακής 
συνεργασίας και βοήθειας. Η Υ.Δ.Α.Σ. λειτουργεί κατά τις 
διατάξεις του ν. 2731/1999 (ΦΕΚ138 Α') και του παρόντος. 

3. Με διάταγμα, το οποίο εκδίδεται με πρόταση των 
Υπουργών Εξωτερικών και Οικονομίας και Οικονομι¬ 
κών, μπορούν να συνιστώνται, για όσο χρονικό διάστημα 
απαιτείται, και, στη συνέχεια, να καταργούνται Γραφεία 
της Υ.Δ.Α.Σ. σε χώρες όπου αυτή δραστηριοποιείται 
στον τομέα της ανθρωπιστικής και αναπτυξιακής συ¬ 
νεργασίας με δράσεις και προγράμματα οποιοσδήποτε 
μορφής βοήθειας, αναδιάρθρωσης, αποκατάστασης και 
ανάπτυξης. Η σύσταση αυτή πραγματοποιείται, εφόσον 
έχει εξασφαλισθεί η συναίνεση, προς τούτο, των αρ¬ 
μόδιων αρχών του κράτους υποδοχής. Με όμοιο διά¬ 
ταγμα, καθορίζεται και η σύνθεση του προσωπικού και 
τα ειδικότερα θέματα οργάνωσης και λειτουργίας των 
Γ ραφείων της Υ.Δ.Α.Σ. στο εξωτερικό. 

Τα εν λόγω Γραφεία, σε συνεννόηση με τις τοπικές 
αρχές, παρακολουθούν, συντονίζουν και εποπτεύουν την 
πορεία εξέλιξης των δράσεων και προγραμμάτων των 
εμπλεκομένων Μη Κυβερνητικών Οργανώσεων (Μ.Κ.Ο.), 
με στόχο τη στήριξη των τελευταίων και την αποτελε¬ 
σματικότερη υλοποίηση των ανθρωπιστικών δράσεων. 

4. Κάθε Γραφείο της Υ.Δ.Α.Σ. στο εξωτερικό υπάγε¬ 
ται στην πλησιέστερη πρεσβευτική ή έμμισθη προξενι¬ 
κή αρχή που λειτουργεί στο ίδιο κράτος, και ελλείψει 
τούτων, στην πρεσβευτική αρχή που έχει παράλληλη 
διαπίστευση στο εν λόγω κράτος. Το διοικητικό και 
πειθαρχικό έλεγχο επί των υπηρετούντων στα Γ ρα¬ 
φεία της Υ.Δ.Α.Σ. στο εξωτερικό ασκεί ο προϊστάμενος 
της οικείας πρεσβευτικής ή προξενικής αρχής, κατά τις 
κείμενες διατάξεις. Στα ανωτέρω Γ ραφεία μπορούν να 
τοποθετούνται υπάλληλοι του Διπλωματικού Κλάδου, 
του Κλάδου Εμπειρογνωμόνων, καθώς και υπάλληλοι 
των Κλάδων ΠΕ και ΤΕ Διοικητικού και Διοικητικών 
Γ ραμματέων. 

Άρθρο 22 

Μεταφραστική Υπηρεσία 

1. Στο Υπουργείο Εξωτερικών λειτουργεί Μεταφραστι¬ 
κή Υπηρεσία, αποτελούμενη από Γ ραφεία στην Κεντρική 
Υπηρεσία και τις Περιφερειακές Υπηρεσίες και υπαγό¬ 
μενη στη Γενική Διεύθυνση Προσωπικού, Διοικητικής 
Οργάνωσης και Οικονομικής Διαχείρισης. 

2. Σκοπός της Μεταφραστικής Υπηρεσίας είναι η έγκυ¬ 
ρη μετάφραση δημόσιων και ιδιωτικών εγγράφων και 
άλλων κειμένων, η επικύρωση αυτών, καθώς και των 
εγγράφων που εκδίδονται στην Ελλάδα από τις ξένες 
διπλωματικές και προξενικές αρχές, η επικύρωση των 
υπογραφών των Ελλήνων υπηκόων επί παντός κειμένου, 
πλην των πληρεξουσίων, εφόσον αυτοί υπογράφουν 
ενώπιον του αρμόδιου υπαλλήλου των γραφείων της 
Μεταφραστικής Υπηρεσίας. 

Αλλοδαπά δημόσια έγγραφα μεταφράζονται εφόσον 
φέρουν την επισημείωση της σφραγίδας ΑΡ03ΤΙΙ_ΙΕ, 
στην περίπτωση που προέρχονται από αρχή χώρας συμ¬ 
βεβλημένης στη Σύμβαση της Χάγης, η οποία κυρώθηκε 
με το ν. 1497/1984 (ΦΕΚ188 Α'), σε κάθε άλλη δε περίπτω¬ 
ση εφόσον φέρουν θεώρηση από την ελληνική προξενική 
αρχή της χώρας προέλευσης του εγγράφου ή από την 
προξενική αρχή της χώρας αυτής στην Ελλάδα. 

Για έγγραφα χωρών για τις οποίες η Ελλάδα έχει 
εκφράσει επιφυλάξεις για την προσχώρησή τους στη 
Σύμβαση της Χάγης και για όσο διάστημα δεν έχουν 
αρθεί οι επιφυλάξεις αυτές, η επικύρωση θα γίνεται 
μόνο από την οικεία ελληνική προξενική αρχή. 

Δημόσια έγγραφα θεωρούνται τα προβλεπόμενα από 
την ανωτέρω Σύμβαση της Χάγης. 

3. Η Μεταφραστική Υπηρεσία χρησιμοποιεί ως μετα¬ 
φραστές ιδιώτες από πίνακα που καταρτίζεται με από¬ 
φαση του Υπουργού Εξωτερικών, με τους επιτυχόντες 
σε ειδική γραπτή δοκιμασία ελέγχου της επάρκειας της 
δηλούμενης, εκ μέρους του υποψηφίου, ξένης γλώσσας. 
Με απόφαση του Υπουργού Εξωτερικών ρυθμίζεται, επί¬ 
σης, κάθε θέμα που αφορά στον τρόπο διεξαγωγής της 
δοκιμασίας, την εξεταστέα ύλη, τον ορισμό της εξετα¬ 
στικής επιτροπής, καθώς και κάθε άλλη λεπτομέρεια. 

4. Τα μεταφραστικά δικαιώματα καταβάλλονται από 
τους ενδιαφερομένους ιδιώτες στην Υπηρεσία, η οποία 
τα κατανέμει στους μεταφραστές, ανάλογα με την ερ¬ 
γασία που παρέχουν. Οι μεταφραστές, στην περίπτωση 


μεταφράσεων εγγράφων δημόσιων υπηρεσιών, αμείβο¬ 
νται από τα ενδιαφερόμενο Υπουργεία ή Υπηρεσίες, με 
βάση πίνακα μεταφραστικών τελών που καθορίζονται 
με κοινή απόφαση των Υπουργών Οικονομίας και Οικο¬ 
νομικών και Εξωτερικών. 

5. Παρακρατείται ποσοστό 10% από τα εισπραττό- 
μενα μεταφραστικά τέλη, το οποίο χρησιμεύει, μεταξύ 
άλλων, και για την κάλυψη των λειτουργικών δαπανών 
της Μεταφραστικής Υπηρεσίας. Οποιαδήποτε τροπο¬ 
ποίηση του ύψους της ως άνω κράτησης πραγματοποι¬ 
είται με απόφαση του Υπουργού Εξωτερικών. Το ποσό 
της ανωτέρω κράτησης κατατίθεται, ανά επταήμερο, 
σε ειδικό λογαριασμό του Υπουργείου Εξωτερικών, ο 
οποίος τηρείται στην Τράπεζα της Ελλάδος και τον 
οποίο διαχειρίζεται ο Γενικός Διευθυντής Προσωπικού, 
Διοικητικής Οργάνωσης και Οικονομικής Διαχείρισης 
και σε περίπτωση απουσίας του ή κωλύματος του, ο 
Διευθυντής της Μεταφραστικής Υπηρεσίας του Υπουρ¬ 
γείου Εξωτερικών. 

6. Προϊστάμενος της Μεταφραστικής Υπηρεσίας ορί¬ 
ζεται υπάλληλος του Κλάδου ΠΕ και ΤΕ Διοικητικού. 

7. Στη Μεταφραστική Υπηρεσία υφίστανται, προς κά¬ 
λυψη των αναγκών της, δεκατέσσερις (14) οργανικές 
θέσεις συμβασιούχων υπαλλήλων ιδιωτικού δικαίου 
αορίστου χρόνου ΔΕ Διοικητικού, που καταλαμβάνο¬ 
νται από ήδη υπηρετούντες υπαλλήλους με σύμβαση 
ιδιωτικού δικαίου ορισμένου χρόνου, για τους οποίους 
έχει διαπιστωθεί ότι καλύπτουν πάγιες και διαρκείς 
ανάγκες, σύμφωνα με τις διατάξεις των άρθρων 1 του 
ν. 3320/2005 (ΦΕΚ 48 Α') και 11 του π.δ. 164/2004 (ΦΕΚ 
134 Α'). Υφίσταται, επίσης, και μία (1) θέση, που έχει 
συσταθεί κατά τις διατάξεις της παρ. 6 του άρθρου 17 
του ν. 2839/2000 (ΦΕΚ 196 Α'). 

Για την κάλυψη εκτάκτων, απρόβλεπτων ή πρόσκαιρων 
αναγκών, μπορούν να προσλαμβάνονται στη Μεταφραστι¬ 
κή Υπηρεσία μέχρι οκτώ (8) συμβασιούχοι υπάλληλοι, με 
σύμβαση εργασίας ιδιωτικού δικαίου ορισμένου χρόνου, 
με απόφαση του Υπουργού Εξωτερικών, με την οποία 
καθορίζονται η διάρκεια της συμβάσεως και οι λοιπές λε¬ 
πτομέρειες της πρόσληψής τους, σύμφωνα με τις κείμενες 
περί προσλήψεως του προσωπικού αυτού διατάξεις. 

8. Για τους υπηρετούντες μόνιμους μεταφραστές της 
Κεντρικής και Εξωτερικής Υπηρεσίας, κατά την έναρξη 
ισχύος του παρόντος νόμου, εξακολουθούν να ισχύουν, 
ως προς τη βαθμολογική και μισθολογική τους εξέλιξη, 
τα προβλεπόμενα στις διατάξεις των άρθρων 68, 97 και 
102 του ν. 419/1976 (ΦΕΚ 221 Α'). 

Οι, κατά την έναρξη ισχύος του παρόντος νόμου, υπη¬ 
ρετούντες σε προσωποπαγείς θέσεις δύο (2) μόνιμοι 
μεταφραστές/διερμηνείς στην Κεντρική και στις Περι¬ 
φερειακές Υπηρεσίες, εξακολουθούν να παραμένουν 
ως έχουν, μέχρι την καθ’οιονδήποτε τρόπο αποχώρησή 
τους από την Υπηρεσία. 

9. Στην Περιφερειακή Υπηρεσία Πολιτικών Υποθέσεων 
(Υ.Π.Υ.) του Υπουργείου Εξωτερικών, με έδρα την Ξάνθη, 
εξακολουθεί να υφίσταται μία (1) θέση μεταφραστή / 
διερμηνέα με σύμβαση εργασίας ιδιωτικού δικαίου ορι¬ 
σμένου χρόνου. 

10. Με απόφαση του Υπουργού Εξωτερικών ρυθμίζο¬ 
νται ειδικότερα θέματα οργάνωσης και λειτουργίας της 
Μεταφραστικής Υπηρεσίας. 

11. Καθήκοντα διοικητικού προσωπικού εκτελούν υπάλ¬ 
ληλοι του Υπουργείου Εξωτερικών των αντίστοιχων 
κλάδων. 

Άρθρο 23 

Κέντρο Εξυπηρέτησης και Πληροφόρησης 
Αποδήμων Ελλήνων 

1. Στο Υπουργείο Εξωτερικών λειτουργεί Κέντρο Εξυ¬ 
πηρέτησης και Πληροφόρησης Αποδήμων (Κ.Ε.Π.Α.), απο¬ 
στολή του οποίου είναι αφ’ ενός η εξυπηρέτηση των 
ομογενών και των αποδήμων που διαμένουν προσωρινά 
στο έδαφος της ελληνικής επικράτειας, για αιτήματά 
τους που αφορούν σε παροχή υπηρεσιών και πληροφο¬ 
ριών από ελληνικές αρχές, ελληνικές προξενικές αρχές ή 
αρχές της αλλοδαπής, μέσω των κατά τόπους αρμόδιων 
ελληνικών προξενικών αρχών, και αφ’ετέρου η εξυπηρέ¬ 
τηση των ομογενών, αποδήμων και Ελλήνων πολιτών που 
διαμένουν προσωρινά στην αλλοδαπή, για αιτήματά τους 
που απευθύνονται προς ελληνικές αρχές. Η υπηρεσία 
αυτή λειτουργεί, συγχρόνως, ως κέντρο συλλογής και 
διεκπεραίωσης αιτημάτων που υποβάλλονται στα Κέντρα 
Εξυπηρέτησης Πολιτών (Κ.Ε.Π.) από τις αναφερόμενες 
στο προηγούμενο εδάφιο κατηγορίες πολιτών και απευ¬ 
θύνονται στις ελληνικές προξενικές αρχές. 

2. Του Κ.Ε.Π.Α. προ'ΐσταται υπάλληλος του Υπουργείου 
Εξωτερικών, τοποθετούμενος με απόφαση του Υπουρ¬ 
γού Εξωτερικών. 

3. Το Κ.Ε.Π.Α. στελεχώνεται από υπαλλήλους προερχό¬ 
μενους από τους κλάδους του Υπουργείου Εξωτερικών 
και με συμβασιούχους ιδιωτικού δικαίου αορίστου χρό¬ 
νου. Για το σκοπό αυτόν, συνιστώνται είκοσι τέσσερις 
(24) οργανικές θέσεις υπαλλήλων με σύμβαση ιδιωτικού 
δικαίου αορίστου χρόνου. Με απόφαση του Υπουργού 
Εξωτερικών καθορίζονται οι ειδικότητες και τα προσόντα 
των υπαλλήλων που θα προσλαμβάνονται. Οι ως άνω 
συμβασιούχοι υπάλληλοι πρέπει να γνωρίζουν, εκτός από 
την ελληνική, απαραιτήτως και την αγγλική γλώσσα. Η 
γνώση επιπλέον ξένων γλωσσών συνεκτιμάται. Επίσης, 
απαιτείται η γνώση χρήσης ηλεκτρονικού υπολογιστή. Η 
πρόσληψη στις ανωτέρω θέσεις γίνεται με απόφαση του 
Υπουργού Εξωτερικών, βάσει των γενικών περί προσλή- 
ψεως υπαλλήλων του Δημοσίου διατάξεων. Για την ενη¬ 
μέρωση και εκπαίδευσή τους σε θέματα της αρμοδιότη- 
τάς τους, οι εν λόγω υπάλληλοι λαμβάνουν μέρος, μέσα 
στο πρώτο τρίμηνο από την υπογραφή της σύμβασης, σε 
κύκλο εκπαιδευτικών σεμιναρίων που οργανώνει ειδικά 
για το σκοπό αυτόν το τμήμα επιμόρφωσης υπαλλήλων 
των λοιπών κλάδων του Υπουργείου Εξωτερικών της 
Διπλωματικής Ακαδημίας, διάρκειας πέντε εβδομάδων. 
Με απόφαση του Υπουργού Εξωτερικών, καθορίζονται 
τα της συγκρότησης επιτροπής, η οποία θα λειτουργεί 
ειδικά στο πλαίσιο της Διπλωματικής Ακαδημίας, για 
να βεβαιώνει περί της επιτυχούς συμμετοχής των εν 
λόγω υπαλλήλων στα ως άνω σεμινάρια και κάθε άλλη 
αναγκαία λεπτομέρεια. Η μη λήψη πιστοποιητικού επι¬ 
τυχούς περαιώσεως των ως άνω σεμιναρίων επιφέρει 
καταγγελία της σύμβασης του υπαλλήλου. Οι ως άνω 
υπάλληλοι υπηρετούν αποκλειστικά στο Κ.Ε.Π.Α., αποκλει- 
όμενης της δυνατότητας μετάθεσης ή απόσπασής τους 
σε περιφερειακές υπηρεσίες της Κεντρικής Υπηρεσίας 
του Υπουργείου Εξωτερικών ή σε αρχές της Εξωτερικής 
Υπηρεσίας. Οι κατά την έναρξη ισχύος του παρόντος 
νόμου παρέχοντες υπηρεσίες στο Κ.Ε.Π.Α. με σύμβαση 
μίσθωσης έργου διατηρούν το συμβατικό καθεστώς τους 
μέχρι τη λήξη του. 

4. Με απόφαση του Υπουργού Εξωτερικών ρυθμίζονται 
τα ειδικότερα θέματα οργάνωσης και λειτουργίας του 


Κ.Ε.Π.Α., καθώς και κάθε άλλη αναγκαία λεπτομέρεια. 

5. Με κοινή απόφαση των Υπουργών Εξωτερικών και 
Οικονομίας και Οικονομικών, ρυθμίζεται ο τρόπος κατα¬ 
βολής και είσπραξης τελών για τις προξενικές πράξεις, 
οι οποίες διεκπεραιώνονται μέσω του Κ.Ε.Π.Α., εφόσον 
εισπράττονται γί αυτές τέλη με βάση τις ισχύουσες 
διατάξεις για την Προξενική Διατίμηση, καθώς και, κατά 
περίπτωση, για τη διεκπεραίωση αιτημάτων Ελλήνων 
πολιτών που αφορούν σε υπηρεσίες αρχών της αλλοδα¬ 
πής, εφόσον για τις συγκεκριμένες υπηρεσίες εισπράτ- 
τονται τέλη από τις αρχές της αλλοδαπής. 

Αρθρο 24 

Υπηρεσία Διαχείρισης και Ανάπτυξης της Ιστοσελίδας 
του Υπουργείου Εξωτερικών 

1. Συνιστάται στο Υπουργείο Εξωτερικών Υπηρεσία 
Διαχείρισης και Ανάπτυξης της Ιστοσελίδας του Υπουρ¬ 
γείου Εξωτερικών, η οποία υπάγεται απευθείας στον 
Υπουργό Εξωτερικών. 

2. Η Υπηρεσία Διαχείρισης και Ανάπτυξης της Ιστοσε¬ 
λίδας είναι αρμόδια για τη συνεχή παρακολούθηση, ενη¬ 
μέρωση και εμπλουτισμό της ιστοσελίδας του Υπουρ¬ 
γείου Εξωτερικών. Προς επίτευξη του σκοπού αυτού, 
η Υπηρεσία συνεργάζεται με όλες τις Διευθύνσεις της 
Κεντρικής Υπηρεσίας και τις αρχές της Εξωτερικής Υπη¬ 
ρεσίας, με αντίστοιχες υπηρεσίες άλλων Υπουργείων, 
καθώς και με αντίστοιχες υπηρεσίες άλλων κρατών. 

Η Υπηρεσία είναι υπεύθυνη, με τη στήριξη των αρ¬ 
μόδιων Διευθύνσεων, για την επιλογή και σύνταξη των 
κειμένων, τα οποία εισάγονται στην ιστοσελίδα. 

3. Προϊστάμενος της Υπηρεσίας Διαχείρισης και Ανά¬ 
πτυξης της Ιστοσελίδας του Υπουργείου Εξωτερικών 
ορίζεται ο εκάστοτε προϊστάμενος της Υπηρεσίας Ενη¬ 
μέρωσης και Δημόσιας Διπλωματίας. 

4. Στην Υπηρεσία Διαχείρισης και Ανάπτυξης της Ιστο¬ 
σελίδας του Υπουργείου Εξωτερικών συνιστώνται μία (1) 
θέση μεταφραστού αγγλικής γλώσσας και μία (1) θέση 
μεταφραστού γαλλικής γλώσσας, στις οποίες προσλαμ¬ 
βάνονται, με απόφαση του Υπουργού Εξωτερικών, με 
τριετή θητεία, η οποία μπορεί να ανανεώνεται για μία 
επιπλέον τριετία, οι επιτυχόντες σε διαγωνισμό, ο οποίος 
διενεργείται με μέριμνα της Διεύθυνσης Προσωπικού. 

Η σχετική προκήρυξη δημοσιεύεται ολόκληρη στην 
Εφημερίδα της Κυβερνήσεως (Τεύχος Προκηρύξεων 
Α.Σ.Ε.Π.) και περίληψή της σε δύο τουλάχιστον εφημε¬ 
ρίδες των Αθηνών. Η προκήρυξη αποστέλλεται πριν τη 
δημοσίευσή της στο Α.Σ.Ε.Π., το οποίο οφείλει να την 
ελέγξει από άποψη νομιμότητας εντός δέκα (10) ημερών. 
Αν παρέλθει άπρακτη η προθεσμία των δέκα (10) ημερών 
τεκμαίρεται η σύμφωνη γνώμη του Α.Σ.Ε.Π.. Οι σχετικοί 
πίνακες των επιτυχόντων αποστέλλονται στο Α.Σ.Ε.Π. 
προς έλεγχο νομιμότητας. 

5. Με απόφαση του Υπουργού Εξωτερικών καθορίζεται 
η διαδικασία και οι λοιπές λεπτομέρειες διεξαγωγής του 
διαγωνισμού αυτού και ρυθμίζονται τα ειδικότερα θέμα¬ 
τα οργάνωσης και λειτουργίας της Υπηρεσίας Διαχεί¬ 
ρισης και Ανάπτυξης της Ιστοσελίδας του Υπουργείου 
Εξωτερικών, καθώς και κάθε άλλη λεπτομέρεια. 

Αρθρο 25 

Γ ραφείο Προώθησης Ελληνικών Υποψηφιοτήτων 
σε Διεθνείς και Υπερεθνικούς Οργανισμούς 

1. Στο Υπουργείο Εξωτερικών λειτουργεί Γραφείο 
Προώθησης Ελληνικών Υποψηφιοτήτων σε Διεθνείς και 

Υπερεθνικούς Οργανισμούς, το οποίο υπάγεται στον 
Υπηρεσιακό Γενικό Γραμματέα του Υπουργείου Εξω¬ 
τερικών. 

2. Το Γραφείο Προώθησης Ελληνικών Υποψηφιοτή¬ 
των σε Διεθνείς και Υπερεθνικούς Οργανισμούς είναι 
αρμόδιο για: 

α. Τη στατιστική καταγραφή, κατ’ αριθμό και θέση, των 
Ελλήνων υπαλλήλων σε όλους τους διεθνείς και υπερε¬ 
θνικούς οργανισμούς, έτσι ώστε η Κεντρική Υπηρεσία 
του Υπουργείου Εξωτερικών να έχει πλήρη εικόνα της 
ελληνικής παρουσίας σε σχέση προς τις θέσεις, που 
αναλογούν στην Ελλάδα. 

β. Την έγκαιρη ενημέρωση για μελλοντικές προκηρύ¬ 
ξεις υποψηφιοτήτων και την παρακολούθηση των προ¬ 
κηρύξεων των υποψηφιοτήτων σε όργανα όλων των 
διεθνών και υπερεθνικών οργανισμών. 

γ. Την υποβοήθηση της προσπάθειας εισδοχής Ελλήνων 
υπαλλήλων σε διεθνείς και υπερεθνικούς οργανισμούς, με 
τη δημοσιοποίηση ανακοινώσεων και τη συνδρομή στην 
έγκαιρη αναζήτηση κατάλληλων υποψηφίων, τηρουμένων 
των διατάξεων, που προβλέπουν τα Καταστατικά των 
Διεθνών και Υπερεθνικών Οργανισμών. 

δ. Τη συγκέντρωση και αξιολόγηση των υποψηφιοτή¬ 
των, την εισήγηση και το συντονισμό, με τη συνδρομή 
όλων των αρμόδιων κατά περίπτωση υπηρεσιών του 
Υπουργείου Εξωτερικών (Κεντρικής και Εξωτερικής 
Υπηρεσίας), των ενεργειών για την επιλογή για κάθε 
κατηγορία, με κριτήριο τα προσόντα και τις ικανότητες 
των ενδιαφερομένων, των υποψηφιοτήτων εκείνων, οι 
οποίες θα τύχουν της ελληνικής υποστήριξης. Ως υπο¬ 
ψηφιότητες νοούνται και οι ατομικές. 

ε. Τη συνεργασία με Πανεπιστήμια, Ιδρύματα, Μη Κυ¬ 
βερνητικές Οργανώσεις και άλλους φορείς του δημο¬ 
σίου και ιδιωτικού τομέα, με σκοπό την υπόδειξη κα¬ 
τάλληλων προσώπων για τις ως άνω υποψηφιότητες 
και την υποστήριξή τους σε διεθνείς και υπερεθνικούς 
οργανισμούς και οργανώσεις. 

3. Προϊστάμενος του Γ ραφείου Προώθησης Ελληνικών 
Υποψηφιοτήτων σε Διεθνείς και Υπερεθνικούς Οργανι¬ 
σμούς ορίζεται, από τον Υπουργό Εξωτερικών, υπάλλη¬ 
λος του Διπλωματικού Κλάδου, με βαθμό, τουλάχιστον, 
Πληρεξουσίου Υπουργού Β'. 

4. Με απόφαση του Υπουργού Εξωτερικών ρυθμίζο¬ 
νται τα ειδικότερα θέματα οργάνωσης και λειτουργίας 
του Γραφείου Προώθησης Ελληνικών Υποψηφιοτήτων 
σε Διεθνείς και Υπερεθνικούς Οργανισμούς, καθώς και 
κάθε άλλη λεπτομέρεια. 

Άρθρο 26 

Μονάδα Εργασιακού Αθλητισμού 

1. Στην Κεντρική Υπηρεσία του Υπουργείου Εξωτε¬ 
ρικών συνιστάται Μονάδα Εργασιακού Αθλητισμού 
(Γυμναστήριο) για τους υπαλλήλους του Υπουργείου 
Εξωτερικών. 

2. Για τη λειτουργία της Μονάδας Εργασιακού Αθλη¬ 
τισμού του Υπουργείου Εξωτερικών, συνιστάται μία (1) 
οργανική θέση γυμναστού με σύμβαση εργασίας ιδιω¬ 
τικού δικαίου αορίστου χρόνου. Ο ως άνω υπάλληλος 
προσλαμβάνεται, με απόφαση του Υπουργού Εξωτερι¬ 
κών, βάσει των γενικών περί προσλήψεως υπαλλήλων 
του Δημοσίου διατάξεων. 

3. Με απόφαση του Υπουργού Εξωτερικών, καθορίζε¬ 
ται ο Κανονισμός λειτουργίας της Μονάδας Εργασιακού 
Αθλητισμού, καθώς και κάθε άλλο συναφές θέμα. 


Άρθρο 27 
Ιατρείο 

1. Στην Κεντρική Υπηρεσία του Υπουργείου Εξωτερι¬ 
κών συνιστάται Ιατρείο, στο οποίο ανατίθεται η προ¬ 
στασία και προαγωγή της υγείας των υπαλλήλων του 
Υπουργείου Εξωτερικών. 

2. Γ ια τη λειτουργία του Ιατρείου του Υπουργείου 
Εξωτερικών, υφίσταται μία θέση ελεγκτή ιατρού επί 
θητεία, βάσει του άρθρου 60 του ν.1943/1991 (ΦΕΚ 50 
Α'). Επίσης, υφίσταται μία (1) οργανική θέση Ιατρού- 
Παθολόγου με ειδίκευση στη Δημόσια Υγεία, με σχέση 
εργασίας ιδιωτικού δικαίου σύμφωνα με το άρθρο 64 
του π.δ. 230/1998. 

Οι ως άνω υπάλληλοι προσλαμβάνονται με απόφαση 
του Υπουργού Εξωτερικών, βάσει των γενικών περί προ¬ 
σλήψεως υπαλλήλων του Δημοσίου διατάξεων. 

3. Για την κάλυψη έκτακτων, απρόβλεπτων ή πρό¬ 
σκαιρων αναγκών, μπορεί να προσληφθεί, με απόφαση 
του Υπουργού Εξωτερικών, ένας (1) επιπλέον ιατρός, με 
σύμβαση εργασίας ιδιωτικού δικαίου ορισμένου χρόνου, 
σύμφωνα με τις κείμενες περί προσλήψεως του προ¬ 
σωπικού αυτού διατάξεις. 

4. Με απόφαση του Υπουργού Εξωτερικών καθορίζο¬ 
νται οι όροι λειτουργίας του Ιατρείου, καθώς και κάθε 
άλλο συναφές θέμα. 

Αρθρο 28 

Περιφερειακές Υπηρεσίες 

1. Με διάταγμα, το οποίο εκδίδεται με πρόταση των 
Υπουργών Εξωτερικών, Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
μπορούν να συσταθούν Περιφερειακές Υπηρεσίες της 
Κεντρικής Υπηρεσίας του Υπουργείου Εξωτερικών με 
κατά τόπους Γ ραφεία. 

Με όμοιο διάταγμα ορίζονται η έδρα, οι αρμοδιότητες 
και οι θέσεις, κατά κλάδο και βαθμό, των Υπηρεσιών 
αυτών και των Γ ραφείων τους. 

2. Οι Υπηρεσίες αυτές λειτουργούν ως σύμβουλοι απο¬ 
κεντρωμένων διοικητικών μονάδων, στο πλαίσιο της 
αποστολής και των γενικών αρμοδιοτήτων του Υπουρ¬ 
γείου Εξωτερικών. 

Άρθρο 29 

Διοίκηση του Αγίου Όρους 

1. Με διάταγμα, που εκδίδεται με πρόταση του Υπουρ¬ 
γού Εξωτερικών, ορίζεται το προσωπικό της Διοίκησης 
του Αγίου Όρους, κατά κλάδο, βαθμό και ειδικότητα. Το 
προσωπικό αυτό υπάγεται στο Υπουργείο Εξωτερικών 
και απαρτίζεται από: 

α. τον Διοικητή του Αγίου Όρους, 

β. τον Αναπληρωτή Διοικητή, 

γ. το λοιπό προσωπικό της Διοίκησης, μόνιμο ή με 
σύμβαση ιδιωτικού δικαίου αορίστου χρόνου. 

Έδρα της Διοίκησης του Αγίου Όρους είναι οι Καρυές. 

2. Με διάταγμα, που εκδίδεται με πρόταση των Υπουρ¬ 
γών Εξωτερικών και Οικονομίας και Οικονομικών, διο¬ 
ρίζονται: 

α. ως Διοικητής του Αγίου Όρους, με βαθμό και απο¬ 
δοχές Γ ενικού Γ ραμματέα Περιφέρειας, προσωπικότητα 
εγνωσμένου κύρους με διοικητική πείρα και γνώση των 
θεμάτων του Αγίου Όρους, 

β. ως Αναπληρωτής Διοικητής, μετακλητός υπάλλη¬ 
λος με βαθμό Β', πτυχιούχος Πανεπιστημίου, με γνώση 
θεμάτων του Αγίου Όρους. 

Τμήμα 2: Συλλογικά Όργανα 

Αρθρο 30 

Συμβούλια και Επιτροπές της Κεντρικής Υπηρεσίας 

1. Στην Κεντρική Υπηρεσία του Υπουργείου Εξωτερι¬ 
κών λειτουργούν τα εξής Συμβούλια και Επιτροπές: 

α. Συμβούλιο Πολιτικών Υποθέσεων 
β. Ανώτατο Υπηρεσιακό Συμβούλιο 
γ. Ανώτατο Πειθαρχικό Υπηρεσιακό Συμβούλιο 
δ. Υπηρεσιακό Συμβούλιο 
ε. Πειθαρχικό Υπηρεσιακό Συμβούλιο 
στ. Εκπαιδευτικό Συμβούλιο της Διπλωματικής Ακα¬ 
δημίας 

ζ. Τεχνικό Συμβούλιο 

η. Συμβούλιο Τεχνολογιών Επικοινωνιών και Πληρο¬ 
φορικής 

θ. Συμβούλιο Ταγμάτων Αριστείας 
ι. Επιτροπή Ειδικών Δαπανών. 

2. Με κοινή απόφαση των Υπουργών Εξωτερικών και 
Οικονομίας και Οικονομικών μπορεί να προβλέπεται 
αμοιβή των συμμετεχόντων στα ανωτέρω Συμβούλια 
και Επιτροπές. 

Αρθρο 31 

Συμβούλιο Πολιτικών Υποθέσεων 

1. Το Συμβούλιο Πολιτικών Υποθέσεων απαρτίζεται από 
τον Υπουργό Εξωτερικών, ως Πρόεδρο, τους Αναπληρωτές 
Υπουργούς Εξωτερικών, τους Υφυπουργούς Εξωτερικών και 
τους Γ ενικούς Γ ραμματείς του Υπουργείου Εξωτερικών. 

Μπορούν επίσης να κληθούν, κατά περίπτωση, από 
τον Πρόεδρο, για να συμμετάσχουν στο Συμβούλιο, ο 
Αναπληρωτής Υπηρεσιακός Γ ενικός Γ ραμματέας, οι Γ ε¬ 
νικοί Διευθυντές, ο Ειδικός Νομικός Σύμβουλος, ο προ¬ 
ϊστάμενος της Υπηρεσίας Ενημέρωσης και Δημόσιας 
Διπλωματίας, καθώς και Διευθυντές και στελέχη άλ¬ 
λων Διευθύνσεων του Υπουργείου Εξωτερικών ή άλλων 
Υπουργείων και Υπηρεσιών. Ως γραμματέας μετέχει 
υπάλληλος του Διπλωματικού Κλάδου, οριζόμενος από 
τον Υπουργό Εξωτερικών. 

Απόντος του Υπουργού, στο Συμβούλιο προεδρεύει 
ο Αναπληρωτής Υπουργός Εξωτερικών ή ένας εκ των 
Υφυπουργών Εξωτερικών. 

2. Το Συμβούλιο συγκαλείται από τον Πρόεδρο, όποτε 
κρίνεται τούτο αναγκαίο. 

3. Στο Συμβούλιο εισάγονται από τον Πρόεδρο ή τα 
μέλη του Συμβουλίου γενικότερα θέματα αρμοδιότητας 
του Υπουργείου Εξωτερικών, για την παρακολούθηση 
και τον καθορισμό της πολιτικής. 

4. Με απόφαση του Υπουργού Εξωτερικών ρυθμίζο¬ 
νται ειδικότερα θέματα οργάνωσης και λειτουργίας του 
Συμβουλίου Πολιτικών Υποθέσεων, καθώς και κάθε άλλη 
λεπτομέρεια. 

Αρθρο 32 

Ανώτατο Υπηρεσιακό Συμβούλιο 

1. Το Ανώτατο Υπηρεσιακό Συμβούλιο (Α.Υ.Σ.) αποτε- 
λείται από πέντε (5) μέλη με δικαίωμα ψήφου, τα οποία 
ορίζονται με τους αναπληρωτές τους, με απόφαση του 
Υπουργού Εξωτερικών, με διετή θητεία ως εξής: 
α. ένας (1) Πρέσβυς επί τιμή, ως Πρόεδρος, 
β. ο Νομικός Σύμβουλος του Κράτους στο Υπουργείο 
Εξωτερικών, 

γ. ο ΣΤ' Γενικός Διευθυντής του Υπουργείου Εξωτε¬ 
ρικών, 


δ. δύο (2) υπάλληλοι του Διπλωματικού Κλάδου με 
βαθμό Πρέσβυ ή Πληρεξούσιου Υπουργού Α'. 

2. Μέλος του Α.Υ.Σ., χωρίς ψήφο, είναι και ένας εκ¬ 
πρόσωπος: 

- της συνδικαλιστικής οργάνωσης των διπλωματικών 
υπαλλήλων, όταν το ζήτημα του οποίου επιλαμβάνεται το 
Α.Υ.Σ. αφορά υπαλλήλους του Διπλωματικού Κλάδου, 

- της συνδικαλιστικής οργάνωσης του επιστημονικού 
προσωπικού της Ε.Ν.Υ., όταν το ζήτημα του οποίου επι¬ 
λαμβάνεται το Α.Υ.Σ. αφορά υπαλλήλους του Κλάδου 
του Επιστημονικού Προσωπικού της Ε.Ν.Υ., 

- της συνδικαλιστικής οργάνωσης των Εμπειρογνωμό¬ 
νων, όταν το ζήτημα του οποίου επιλαμβάνεται το Α.Υ.Σ. 
αφορά υπαλλήλους του Κλάδου Εμπειρογνωμόνων, 

- της συνδικαλιστικής οργάνωσης των υπαλλήλων 
Οικονομικών και Εμπορικών Υποθέσεων, όταν το ζήτημα 
του οποίου επιλαμβάνεται το Α.Υ.Σ. αφορά υπαλλήλους 
του Κλάδου Οικονομικών και Εμπορικών Υποθέσεων. 

Ο εκπρόσωπος κάθε συνδικαλιστικής οργάνωσης υπο¬ 
δεικνύεται από το Διοικητικό Συμβούλιο του οικείου 
Συλλόγου και ορίζεται μέλος του Α.Υ.Σ. με απόφαση 
του Υπουργού Εξωτερικών. 

3. Στο Συμβούλιο εισηγείται, χωρίς δικαίωμα ψήφου, 
ένας Πρέσβυς ή Πληρεξούσιος Υπουργός Α' ή Β', ανα- 
πληρούμενος από άλλον ομοιόβαθμό του διπλωματικό 
υπάλληλο, οι οποίοι ορίζονται από τον Υπουργό Εξω¬ 
τερικών, με διετή θητεία. Στην περίπτωση εξέτασης 
θεμάτων της Ειδικής Νομικής Υπηρεσίας καθήκοντα 
εισηγητή εκτελεί ο Ειδικός Νομικός Σύμβουλος. Στην 
περίπτωση διορισμού Ειδικού Νομικού Συμβούλου, στο 
Συμβούλιο εισηγείται Πρέσβυς ή Πληρεξούσιος Υπουρ¬ 
γός Α' ή Β'. Καθήκοντα γραμματέα εκτελεί υπάλληλος 
του Διπλωματικού Κλάδου. 

4. Εάν ο κρινόμενος διπλωματικός υπάλληλος είναι 
ανώτερος κατά βαθμό ή αρχαιότερος στην επετηρί¬ 
δα παριστάμενων τακτικών ή αναπληρωματικών μελών 
του Α.Υ.Σ., τότε αυτό συνεδριάζει νομίμως με τα λοιπά, 
πλην των κατωτέρων ή νεοτέρων του κρινομένου, πα- 
ριστάμενα μέλη του, εφόσον ο αριθμός αυτών δεν είναι 
κατώτερος των τριών (3). 

Η ανωτέρω ρύθμιση περί εξαιρέσεως δεν ισχύει για 
το μέλος του Συμβουλίου ΣΤ' Γενικό Διευθυντή του 
Υπουργείου Εξωτερικών. 

5. Για τη συγκρότηση του Α.Υ.Σ. εφαρμόζεται η διάταξη 
της περίπτωσης α' της παραγράφου 1 του άρθρου 6 
του ν. 2839/2000 (ΦΕΚ 196 Α'). 

6. Το Συμβούλιο συγκαλείται από τον Πρόεδρό του 
και επιλαμβάνεται των θεμάτων της αρμοδιότητάς του, 
μετά από ερώτημα του Υπουργού Εξωτερικών. Η ημε¬ 
ρήσια διάταξη, ο χρόνος και ο τόπος πραγματοποίησης 
των συνεδριάσεων και κάθε άλλο σχετικό ζήτημα ορί¬ 
ζονται από τον Πρόεδρο. 

7. Το Ανώτατο Υπηρεσιακό Συμβούλιο: 

α. Γνωμοδοτεί για τα θέματα προαγωγής των δι¬ 
πλωματικών υπαλλήλων στο βαθμό του Πληρεξούσιου 
Υπουργού Β', των υπαλλήλων του επιστημονικού προ¬ 
σωπικού της Ε.Ν.Υ. στους βαθμούς του Νομικού Συμβού¬ 
λου Α' και Β', των Εμπειρογνωμόνων στους βαθμούς των 
Εμπειρογνωμόνων Πρεσβευτών-Συμβούλων Α' και Β' και 
των υπαλλήλων Οικονομικών και Εμπορικών Υποθέσεων 
στους βαθμούς του Γ ενικού Συμβούλου Οικονομικών και 
Εμπορικών Υποθέσεων Α'και Β'. 

β. Αποφασίζει για την οριστική παύση διπλωματικού 
υπαλλήλου, υπαλλήλου του Κλάδου Επιστημονικού Προ- 

σωπικού της Ε.Ν.Υ. με το βαθμό του Νομικού Συμβούλου 
Α' και Β', υπαλλήλου του Κλάδου Εμπειρογνωμόνων με 
βαθμό Εμπειρογνώμονα Πρεσβευτή-Συμβούλου Α' και Β' 
και του Κλάδου Οικονομικών και Εμπορικών Υποθέσεων 
με βαθμό Γενικού Συμβούλου Οικονομικών και Εμπορι¬ 
κών Υποθέσεων Α' και Β', ο οποίος κρίνεται ανίκανος 
για την εκτέλεση των καθηκόντων του. Η απόφαση του 
Α.Υ.Σ. αιτιολογείται πλήρως και είναι υποχρεωτική για 
τον Υπουργό, ο οποίος οφείλει να προκαλέσει την έκ¬ 
δοση του σχετικού διατάγματος εντός δύο μηνών από 
της εκδόσεώς της. 

γ. Γνωμοδοτεί για τις μεταθέσεις των υπαλλήλων του 
Διπλωματικού Κλάδου με βαθμό Πρέσβεως, Πληρεξού¬ 
σιου Υπουργού Α' και Β', των υπαλλήλων του Κλάδου 
Εμπειρογνωμόνων με βαθμό Εμπειρογνώμονα Πρεσβευ¬ 
τή-Συμβούλου Α' και Β' και των υπαλλήλων του Κλάδου 
Οικονομικών και Εμπορικών Υποθέσεων με βαθμό Γ ενι¬ 
κού Συμβούλου Οικονομικών και Εμπορικών Υποθέσεων 
Α' και Β', καθώς και για κάθε συναφές ερώτημα που του 
απευθύνει ο Υπουργός Εξωτερικών. 

δ. Γνωμοδοτεί για τον ορισμό του Ειδικού Νομικού 
Συμβούλου που προΐσταται της Ε.Ν.Υ. και αποφασίζει για 
τον ορισμό προϊσταμένων των τμημάτων της Ε.Ν.Υ.. 

ε. Γ νωμοδοτεί για κάθε άλλο θέμα που αναφέρεται 
στο προσωπικό των ανωτέρω περιπτώσεων και παρα- 
πέμπεται σε αυτό από τον Υπουργό. 

8. Το Α.Υ.Σ. βρίσκεται σε απαρτία, όταν είναι παρόντα 
τέσσερα (4) από τα πέντε (5) μέλη του με δικαίωμα 
ψήφου, στα οποία συμπεριλαμβάνεται ο Πρόεδρος ή 
ο αναπληρωτής του. Για τη λήψη αποφάσεων ή τη δι¬ 
ατύπωση γνωμοδοτήσεων απαιτείται πλειοψηφία των 
παρόντων, σε περίπτωση δε ισοψηφίας υπερισχύει η 
ψήφος του Προέδρου. Εάν υπάρχουν περισσότερες από 
δύο γνώμες, αυτοί που ακολουθούν την ασθενέστερη 
οφείλουν να προσχωρήσουν σε μία από τις δύο επι¬ 
κρατέστερες. 

9. Η γνώμη της τυχόν μειοψηφίας καταχωρείται στο 
οικείο πρακτικό του Α.Υ.Σ.. 

10. Το Συμβούλιο, όταν πρόκειται να αποφασίσει για 
την απόλυση για λόγους υγείας, οφείλει να καλέσει τον 
κρινόμενο υπάλληλο να εμφανισθεί, αυτοπροσώπως, 
ενώπιον του. Ο παραπεμπόμενος δικαιούται να λάβει, 
εγκαίρως, γνώση των στοιχείων του οικείου φακέλου και 
να παραστεί αυτοπροσώπως ή μετά ή δια δικηγόρου. 

11. Οι αποφάσεις του Α.Υ.Σ. αιτιολογούνται πλήρως 
και είναι υποχρεωτικές για τον Υπουργό. Όταν προβλέ- 
πεται η έκδοση διατάγματος, ο Υπουργός οφείλει να 
προκαλέσει την έκδοσή του εντός δύο μηνών από την 
απόφαση του Α.Υ.Σ.. 

12. Κατά τη διάρκεια της διετούς θητείας, δεν επιτρέπε¬ 
ται η αντικατάσταση των μελών του Συμβουλίου, εκτός 
εάν συντρέχουν σοβαροί υπηρεσιακοί λόγοι που βεβαι¬ 
ώνονται με την απόφαση του Υπουργού Εξωτερικών. 

13. Με απόφαση του Υπουργού Εξωτερικών ρυθμί¬ 
ζονται ειδικότερα θέματα λειτουργίας του Ανώτατου 
Υπηρεσιακού Συμβουλίου. 

Αρθρο 33 

Ανώτατο Πειθαρχικό Υπηρεσιακό Συμβούλιο 

1. Το Ανώτατο Πειθαρχικό Υπηρεσιακό Συμβούλιο 
(Α.Π.Υ.Σ.) αποτελείται από πέντε (5) μέλη, με δικαίωμα 
ψήφου, τα οποία ορίζονται με τους αναπληρωτές τους, 
με απόφαση του Υπουργού Εξωτερικών, με διετή θητεία, 
ως εξής: 


α. ένας (1) Αντιπρόεδρος του Συμβουλίου της Επικρά¬ 
τειας, ως Πρόεδρος, 
β. ένας (1) Σύμβουλος της Επικράτειας, 
γ. ο ΣΤ' Γενικός Διευθυντής του Υπουργείου Εξωτε¬ 
ρικών, 

δ. ένας (1) υπάλληλος του Διπλωματικού Κλάδου με 
βαθμό Πρέσβεως ή Πληρεξούσιου Υπουργού Α', 
ε. ένας (1) υπάλληλος του Διπλωματικού Κλάδου με 
βαθμό Πρέσβεως ή Πληρεξούσιου Υπουργού Α' και Β', 
που υποδεικνύεται από τη συνδικαλιστική οργάνωση 
του Διπλωματικού Κλάδου. 

2. Όταν το Α.Π.Υ.Σ. επιλαμβάνεται πειθαρχικής υπό¬ 
θεσης υπαλλήλου του Κλάδου του Επιστημονικού 
Προσωπικού της Ε.Ν.Υ. ή του Κλάδου Οικονομικών και 
Εμπορικών Υποθέσεων ή του Κλάδου Εμπειρογνωμόνων, 
ως μέλος του ορίζεται υπάλληλος του οικείου κλάδου 
με βαθμό Νομικού Συμβούλου Α' ή Β', Γ ενικού Συμβού¬ 
λου Οικονομικών και Εμπορικών υποθέσεων Α' ή Β' και 
Εμπειρογνώμονα Πρεσβευτή - Συμβούλου Α' ή Β', που 
υποδεικνύεται από το Διοικητικό Συμβούλιο της οικείας 
συνδικαλιστικής οργάνωσης. 

3. Στο Συμβούλιο εισηγείται, χωρίς δικαίωμα ψήφου, 
ένας Πρέσβυς ή Πληρεξούσιος Υπουργός Α' ή Β', ανα- 
πληρούμενος από άλλον ομοιόβαθμό του διπλωματικό 
υπάλληλο, οι οποίοι ορίζονται από τον Υπουργό Εξω¬ 
τερικών, με διετή θητεία. Στην περίπτωση εξέτασης 
θεμάτων της Ειδικής Νομικής Υπηρεσίας καθήκοντα 
εισηγητή εκτελεί ο Ειδικός Νομικός Σύμβουλος. Στην 
περίπτωση του Ειδικού Νομικού Συμβούλου, στο Συμ¬ 
βούλιο εισηγείται Πρέσβυς ή Πληρεξούσιος Υπουργός 
Α' ή Β'. 

Καθήκοντα γραμματέα εκτελεί υπάλληλος του Δι¬ 
πλωματικού Κλάδου. 

4. Με την απόφαση της παραγράφου 1 ορίζονται, επί¬ 
σης, πέντε (5) Πρέσβεις επί τιμή, με διετή θητεία, οι 
οποίοι καλούνται, κατά τη σειρά του διορισμού τους, 
προς αναπλήρωση εκείνου του μέλους του Α.Π.Υ.Σ. που 
είναι κατώτερο σε βαθμό ή νεότερο στην επετηρίδα του 
κρινόμενου διπλωματικού υπαλλήλου, διατηρουμένης 
πάντοτε της συνθέσεως του Α.Π.Υ.Σ. κατά τα δύο τρίτα 
από μονίμους δημοσίους υπαλλήλους. Εάν, λόγω του 
βαθμού του κρινομένου διπλωματικού υπαλλήλου, δεν 
είναι δυνατή η ανωτέρω αναπλήρωση και η τήρηση της 
υποχρεώσεως της συνθέσεως του Α.Π.Υ.Σ. κατά τα δύο 
τρίτα από μονίμους δημοσίους υπαλλήλους, τότε αυτό 
συνεδριάζει νομίμως με τα λοιπά, πλην των κατωτέρων 
ή νεοτέρων του κρινομένου, μέλη του, εφόσον ο αριθμός 
αυτών δεν είναι κατώτερος των τριών (3). 

Η ανωτέρω ρύθμιση περί αναπληρώσεως δεν ισχύει 
για τα μέλη του Συμβουλίου ΣΤ' Γ ενικό Διευθυντή του 
Υπουργείου Εξωτερικών και εκείνο, που υποδεικνύεται 
από τη συνδικαλιστική οργάνωση του Διπλωματικού 
Κλάδου. 

5. Το Συμβούλιο συγκαλείται από τον Πρόεδρό του 
και επιλαμβάνεται των θεμάτων της αρμοδιότητάς του, 
μετά από ερώτημα του Υπουργού Εξωτερικών. Η ημε¬ 
ρήσια διάταξη, ο χρόνος και ο τόπος πραγματοποίησης 
των συνεδριάσεων και κάθε άλλο σχετικό ζήτημα ορί¬ 
ζονται από τον Πρόεδρο. 

6. Το Ανώτατο Πειθαρχικό Υπηρεσιακό Συμβούλιο: 

α. Αποφασίζει για τις εφέσεις διπλωματικών υπαλλή¬ 
λων με βαθμό Πρέσβεως, Πληρεξούσιου Υπουργού Α' 
και Β', υπαλλήλων του Κλάδου Επιστημονικού Προσω¬ 
πικού της Ε.Ν.Υ. με βαθμό Νομικού Συμβούλου Α' και 

Β', υπαλλήλων του Κλάδου Οικονομικών και Εμπορικών 
Υποθέσεων με βαθμό Γενικού Συμβούλου Οικονομικών 
και Εμπορικών Υποθέσεων Α' και Β' και υπαλλήλων του 
Κλάδου Εμπειρογνωμόνων με βαθμό Εμπειρογνώμονα 
Πρεσβευτή - Συμβούλου Α' και Β' κατά των αποφάσεων 
των πειθαρχικών προϊσταμένων, πλην του Υπουργού, με 
τις οποίες τους επιβάλλονται πειθαρχικές ποινές. 

β. Επιβάλλει, με αιτιολογημένη απόφαση, τις πειθαρ¬ 
χικές ποινές που προβλέπονται από τον παρόντα νόμο 
στους διπλωματικούς υπαλλήλους με βαθμό Πρέσβεως 
και Πληρεξούσιου Υπουργού Α' και Β', στους υπαλλήλους 
του Κλάδου Επιστημονικού Προσωπικού της Ε.Ν.Υ. με 
βαθμό Νομικού Συμβούλου Α' και Β', στους υπαλλήλους 
του Κλάδου Οικονομικών και Εμπορικών Υποθέσεων με 
βαθμό Γ ενικού Συμβούλου Οικονομικών και Εμπορικών 
Υποθέσεων Α' και Β' και στους υπαλλήλους του Κλάδου 
Εμπειρογνωμόνων, με βαθμό Εμπειρογνώμονα Πρεσβευ¬ 
τή - Συμβούλου Α' και Β'. 

γ. Γνωμοδοτεί για κάθε άλλο θέμα που αναφέρεται σε 
πειθαρχικό ζήτημα του προσωπικού των ανωτέρω περι¬ 
πτώσεων και παραπέμπεται σε αυτό από τον Υπουργό. 

7. Το Α.Π.Υ.Σ. βρίσκεται σε απαρτία, όταν είναι παρό¬ 
ντα τέσσερα (4) από τα πέντε (5) μέλη του, στα οποία 
συμπεριλαμβάνεται ο Πρόεδρος ή ο αναπληρωτής του. 
Για τη λήψη αποφάσεων ή τη διατύπωση γνωμοδοτήσε¬ 
ων απαιτείται πλειοψηφία των παρόντων, σε περίπτωση 
δε ισοψηφίας υπερισχύει η ψήφος του Προέδρου. Εάν 
υπάρχουν περισσότερες από δύο γνώμες, αυτοί που 
ακολουθούν την ασθενέστερη οφείλουν να προσχωρή¬ 
σουν σε μία από τις δύο επικρατέστερες. 

8. Η γνώμη της τυχόν μειοψηφίας καταχωρείται στο 
οικείο πρακτικό του Α.Π.Υ.Σ.. 

9. Το Συμβούλιο οφείλει να καλεί τον κρινόμενο υπάλ¬ 
ληλο να εμφανισθεί, αυτοπροσώπως, ενώπιον του και 
να αναπτύξει και προφορικά τα στοιχεία που εκτίθενται 
στην απολογία του ή να προσκομίσει νέα, προς υπερά¬ 
σπισή του, στοιχεία. Ο παραπεμπόμενος στο Συμβούλιο 
δικαιούται να λάβει, εγκαίρως, γνώση των στοιχείων 
του οικείου φακέλου και να παραστεί αυτοπροσώπως 
ή μετά ή δια δικηγόρου. 

10. Οι αποφάσεις του Α.Π.Υ.Σ. αιτιολογούνται πλήρως 
και είναι υποχρεωτικές για τον Υπουργό. 

11. Κατά τη διάρκεια της διετούς θητείας δεν επι¬ 
τρέπεται η αντικατάσταση των μελών του Συμβουλίου, 
εκτός εάν συντρέχουν σοβαροί υπηρεσιακοί λόγοι που 
βεβαιώνονται με απόφαση του Υπουργού Εξωτερικών. 

12. Με απόφαση του Υπουργού Εξωτερικών ρυθμί¬ 
ζονται ειδικότερα θέματα λειτουργίας του Ανώτατου 
Πειθαρχικού Υπηρεσιακού Συμβουλίου. 

Άρθρο 34 

Υπηρεσιακό Συμβούλιο 

Ι.Το Υπηρεσιακό Συμβούλιο αποτελείται από πέντε (5) 
μέλη, τα οποία ορίζονται με τους αναπληρωτές τους, με 
απόφαση του Υπουργού Εξωτερικών, με διετή θητεία, 
ως εξής: 

- ένας (1) υπάλληλος του Διπλωματικού κλάδου με 
βαθμό Πρέσβεως ή Πληρεξούσιου Υπουργού Α' ή Β', 
ως Πρόεδρος, 

- ένας (1) Πάρεδρος του Νομικού Συμβουλίου του Κρά¬ 
τους στο Υπουργείο Εξωτερικών, 

- δύο (2) υπάλληλοι του Διπλωματικού Κλάδου με βαθ¬ 
μό Πρέσβεως ή Πληρεξούσιου Υπουργού Α' ή Β', που να 
είναι νεότεροι στην επετηρίδα του Προέδρου και 


- ένας (1) υπάλληλος, εκπρόσωπος του αντίστοιχου 
κλάδου, που υποδεικνύεται στον Υπουργό από το Δι¬ 
οικητικό Συμβούλιο της οικείας συνδικαλιστικής οργά¬ 
νωσης, ως μέλη. 

Στο Συμβούλιο εισηγείται, χωρίς δικαίωμα ψήφου, ο 
Διευθυντής της Διεύθυνσης Προσωπικού, αναπληρούμε- 
νος, σε περίπτωση κωλύματος, από Πληρεξούσιο Υπουρ¬ 
γό Α' ή Β', οριζόμενο από τον Υπουργό Εξωτερικών. 

Καθήκοντα γραμματέα εκτελεί υπάλληλος του Δι¬ 
πλωματικού Κλάδου, που υπηρετεί στη Διεύθυνση Προ¬ 
σωπικού. 

2. Για τη συγκρότηση του Υπηρεσιακού Συμβουλίου 
εφαρμόζεται η διάταξη της περίπτωσης α' της παρα¬ 
γράφου 1 του άρθρου 6 του ν. 2839/2000 (ΦΕΚ 196 Α'). 

3. Το Υπηρεσιακό Συμβούλιο συγκαλείται από τον Πρόε¬ 
δρό του, ο οποίος ορίζει και τα θέματα προς συζήτηση. 

4. Το Υπηρεσιακό Συμβούλιο: 

α. Γ νωμοδοτεί για θέματα τοποθέτησης και μετάθεσης 
όλων των υπαλλήλων του Υπουργείου, πλην των υπαλ¬ 
λήλων του Διπλωματικού Κλάδου με βαθμό Πρέσβε¬ 
ως, Πληρεξούσιου Υπουργού Α' και Β', των υπαλλήλων 
του Κλάδου Οικονομικών και Εμπορικών Υποθέσεων με 
βαθμό Γ ενικού Συμβούλου Οικονομικών και Εμπορικών 
Υποθέσεων Α' και Β' και των υπαλλήλων του Κλάδου 
Εμπειρογνωμόνων με βαθμό Εμπειρογνώμονα Πρεσβευ¬ 
τή -Συμβούλου Α' και Β'. 

β. Γνωμοδοτεί για θέματα προαγωγής υπαλλήλων 
όλων των κλάδων του Υπουργείου Εξωτερικών και, συ¬ 
γκεκριμένα, για υπαλλήλους του Διπλωματικού Κλάδου 
μέχρι και της προαγωγής από το βαθμό του Συμβούλου 
Πρεσβείας Β' στο βαθμό του Συμβούλου Πρεσβείας Α', 
για υπαλλήλους του Επιστημονικού Προσωπικού της 
Ε.Ν.Υ. για την προαγωγή από το βαθμό του Εισηγητή 
στο βαθμό του Αναπληρωτή Νομικού Συμβούλου, για 
υπαλλήλους του Κλάδου Οικονομικών και Εμπορικών 
Υποθέσεων μέχρι και της προαγωγής από το βαθμό 
του Συμβούλου Οικονομικών και Εμπορικών Υποθέσεων 
Β' στο βαθμό του Συμβούλου Οικονομικών και Εμπο¬ 
ρικών Υποθέσεων Α' και για υπαλλήλους του Κλάδου 
Εμπειρογνωμόνων για την προαγωγή από το βαθμό 
του Εμπειρογνώμονα - Συμβούλου Β' στο βαθμό του 
Εμπειρογνώμονα - Συμβούλου Α'. 

Το Υπηρεσιακό Συμβούλιο, προκειμένου να γνωμο- 
δοτήσει για προαγωγές υπαλλήλων, συνέρχεται εντός 
τριών μηνών από τη συμπλήρωση των τυπικών προς 
προαγωγή προσόντων των υπαλλήλων, εφόσον υπάρ¬ 
χουν κενές οργανικές θέσεις προς κάλυψη. 

γ. Αποφασίζει, σύμφωνα με το άρθρο 78, για την προ¬ 
σωρινή απαλλαγή υπαλλήλου από τα καθήκοντά του. 

δ. Γ νωμοδοτεί για κάθε άλλο θέμα, που αναφέρεται 
στο προσωπικό και παραπέμπεται σε αυτό από τον 
Υπουργό. 

5. Το Υπηρεσιακό Συμβούλιο βρίσκεται σε απαρτία 
όταν είναι παρόντα τέσσερα (4) από τα πέντε (5) μέλη 
του, στα οποία συμπεριλαμβάνεται ο Πρόεδρος ή ο 
αναπληρωτής του. Για τη λήψη αποφάσεων ή τη δια¬ 
τύπωση γνωμοδοτήσεων απαιτείται πλειοψηφία των 
παρόντων και, σε περίπτωση ισοψηφίας, υπερισχύει η 
ψήφος του Προέδρου. Εάν υπάρχουν περισσότερες από 
δύο γνώμες, αυτοί που ακολουθούν την ασθενέστερη 
οφείλουν να προσχωρήσουν σε μία από τις δύο επι¬ 
κρατέστερες. 

6. Το Συμβούλιο, όταν πρόκειται να αποφασίσει για 
την απόλυση για λόγους υγείας, οφείλει να καλέσει τον 

κρινόμενο υπάλληλο να εμφανισθεί, αυτοπροσώπως, 
ενώπιον του. Ο παραπεμπόμενος δικαιούται να λάβει, 
εγκαίρως, γνώση των στοιχείων του οικείου φακέλου και 
να παραστεί αυτοπροσώπως ή μετά ή δια δικηγόρου. 

7. Κατά τη διάρκεια της διετούς θητείας δεν επι¬ 
τρέπεται η αντικατάσταση των μελών του Συμβουλίου, 
εκτός εάν συντρέχουν σοβαροί υπηρεσιακοί λόγοι που 
βεβαιώνονται με απόφαση του Υπουργού Εξωτερικών. 

8. Με απόφαση του Υπουργού Εξωτερικών ρυθμίζο¬ 
νται ειδικότερα θέματα λειτουργίας του Υπηρεσιακού 
Συμβουλίου. 

Άρθρο 35 

Πειθαρχικό Υπηρεσιακό Συμβούλιο 

1. Το Πειθαρχικό Υπηρεσιακό Συμβούλιο αποτελείται 
από πέντε (5) μέλη, τα οποία ορίζονται με τους αναπλη¬ 
ρωτές τους, με απόφαση του Υπουργού Εξωτερικών, με 
διετή θητεία, ως εξής: 

- δύο (2) Σύμβουλοι της Επικράτειας, εκ των οποίων 
ο αρχαιότερος ως Πρόεδρος, 

- δύο (2) υπάλληλοι του Διπλωματικού Κλάδου με βαθ¬ 
μό Πρέσβεως ή Πληρεξούσιου Υπουργού Α' ή Β' και 

- ένας (1) υπάλληλος, εκπρόσωπος του αντίστοιχου 
κλάδου, που υποδεικνύεται στον Υπουργό από το Δι¬ 
οικητικό Συμβούλιο της οικείας συνδικαλιστικής οργά¬ 
νωσης, ως μέλη. 

Στο Συμβούλιο εισηγείται, χωρίς δικαίωμα ψήφου, ο 
Διευθυντής της Διεύθυνσης Προσωπικού, αναπληρούμε- 
νος σε περίπτωση κωλύματος από Πληρεξούσιο Υπουρ¬ 
γό Α' ή Β' οριζόμενο από τον Υπουργό Εξωτερικών. 

Καθήκοντα γραμματέα εκτελεί υπάλληλος του Δι¬ 
πλωματικού Κλάδου που υπηρετεί στη Διεύθυνση Προ¬ 
σωπικού. 

2. Το Πειθαρχικό Υπηρεσιακό Συμβούλιο συγκαλείται 
από τον Πρόεδρό του, ο οποίος ορίζει και τα θέματα 
προς συζήτηση. 

3. Το Πειθαρχικό Υπηρεσιακό Συμβούλιο βρίσκεται σε 
απαρτία, όταν είναι παρόντα τέσσερα (4) από τα πέντε 
(5) μέλη του, στα οποία συμπεριλαμβάνεται ο Πρόεδρος 
ή ο αναπληρωτής του. Για τη λήψη αποφάσεων ή τη δι¬ 
ατύπωση γνωμοδοτήσεων, απαιτείται πλειοψηφία των 
παρόντων, σε περίπτωση δε ισοψηφίας υπερισχύει η ψή¬ 
φος του Προέδρου. Εάν υπάρχουν περισσότερες από δύο 
γνώμες, αυτοί που ακολουθούν την ασθενέστερη οφείλουν 
να προσχωρήσουν σε μία από τις δύο επικρατέστερες. 

4. Το Πειθαρχικό Υπηρεσιακό Συμβούλιο: 

α. Επιβάλλει, με αιτιολογημένη απόφαση, τις πειθαρ¬ 
χικές ποινές που προβλέπονται από τον παρόντα νόμο 
σε όλους τους υπαλλήλους, εκτός από αυτούς που είναι 
υπάλληλοι του Διπλωματικού Κλάδου με βαθμό Πρέσβε¬ 
ως και Πληρεξούσιου Υπουργού Α' και Β', υπάλληλοι του 
Κλάδου Επιστημονικού Προσωπικού της Ε.Ν.Υ. με βαθμό 
Νομικού Συμβούλου Α' και Β', υπάλληλοι του Κλάδου 
Οικονομικών και Εμπορικών Υποθέσεων με βαθμό Γ ενι¬ 
κού Συμβούλου Οικονομικών και Εμπορικών Υποθέσεων 
Α' και Β' και υπάλληλοι του Κλάδου Εμπειρογνωμόνων 
με βαθμό Εμπειρογνωμόνων Πρεσβευτών -Συμβούλων 
Α' και Β'. 

β. Αποφασίζει για τις εφέσεις υπαλλήλων που υπάγο¬ 
νται στην αρμοδιότητά του, κατά των αποφάσεων των 
πειθαρχικών προϊσταμένων, με τις οποίες τους επιβάλ¬ 
λονται πειθαρχικές ποινές. 

γ. Γνωμοδοτεί για κάθε άλλο ζήτημα, το οποίο ανα- 
φέρεται σε πειθαρχικό θέμα υπαλλήλων, που υπάγονται 


στην αρμοδιότητά του και παραπέμπεται σε αυτό από 
τον Υπουργό. 

δ. Επιλαμβάνεται κάθε άλλου θέματος που υπάγεται στην 
αρμοδιότητά του, σύμφωνα με τις κείμενες διατάξεις. 

5. Το Συμβούλιο οφείλει να καλεί τον κρινόμενο υπάλ¬ 
ληλο να εμφανισθεί, αυτοπροσώπως, ενώπιον του και 
να αναπτύξει και προφορικά τα στοιχεία που εκτίθενται 
στην απολογία του ή να προσκομίσει νέα προς υπερά¬ 
σπισή του στοιχεία. Ο παραπεμπόμενος στο Συμβούλιο 
δικαιούται να λάβει, εγκαίρως, γνώση των στοιχείων 
του οικείου φακέλου και να παραστεί αυτοπροσώπως 
ή μετά ή δια δικηγόρου. 

6. Κατά τη διάρκεια της διετούς θητείας δεν επι¬ 
τρέπεται η αντικατάσταση των μελών του Συμβουλίου, 
εκτός εάν συντρέχουν σοβαροί υπηρεσιακοί λόγοι που 
βεβαιώνονται με απόφαση του Υπουργού Εξωτερικών. 

7. Με απόφαση του Υπουργού Εξωτερικών ρυθμίζο¬ 
νται ειδικότερα θέματα λειτουργίας του Πειθαρχικού 
Υπηρεσιακού Συμβουλίου. 

Αρθρο 36 
Τεχνικό Συμβούλιο 

1. Για την εκπλήρωση των σκοπών της Τεχνικής Υπη¬ 
ρεσίας του Υπουργείου Εξωτερικών λειτουργεί πεντα¬ 
μελές Τεχνικό Συμβούλιο, το οποίο απαρτίζεται από τα 
κάτωθι μέλη, που ορίζονται, με διετή θητεία, με απόφα¬ 
ση του Υπουργού Εξωτερικών: 

α. τον Γενικό Διευθυντή Προσωπικού, Διοικητικής 
Οργάνωσης και Οικονομικής Διαχείρισης, ως Πρόεδρο, 
αναπληρούμενο, σε περίπτωση κωλύματος, από τον Δι¬ 
ευθυντή Προσωπικού, 

β. τον Νομικό Σύμβουλο του Κράτους στο Υπουργείο 
Εξωτερικών, αναπληρούμενο σε περίπτωση κωλύματος, 
από τον αρχαιότερο Πάρεδρο του Γ ραφείου Ν.Σ.Κ. στο 
Υπουργείο Εξωτερικών, 

γ. έναν (1) εκπρόσωπο του Τεχνικού Επιμελητηρίου Ελ¬ 
λάδος (Τ.Ε.Ε.), που ορίζεται, με τον αναπληρωτή του, από 
τη Διοικούσα Επιτροπή του Τ.Ε.Ε., με διετή θητεία, 

δ. έναν (1) διπλωματούχο μηχανικό, υπάλληλο της Γ ε¬ 
νικής Γραμματείας Δημόσιων Έργων του Υπουργείου 
Περιβάλλοντος, Χωροταξίας και Δημόσιων Έργων, που 
ορίζεται, με τον αναπληρωτή του, από τον αρμόδιο 
Υπουργό με διετή θητεία, 

ε. έναν (1) διπλωματούχο μηχανικό, υπάλληλο του 
Υπουργείου Οικονομίας και Οικονομικών, που ορίζεται, 
με τον αναπληρωτή του, από τον αρμόδιο Υπουργό, με 
διετή θητεία. 

Καθήκοντα εισηγητή, χωρίς ψήφο, εκτελεί είτε ο προ¬ 
ϊστάμενος της Τεχνικής Υπηρεσίας είτε ο Διευθυντής 
της Διεύθυνσης Προμηθειών και Λειτουργικών Δαπανών, 
κατά τα οριζόμενα στην παράγραφο 4. 

2. Στο Τεχνικό Συμβούλιο μετέχει ως Γραμματέας, 
χωρίς ψήφο, υπάλληλος του Υπουργείου, οριζόμενος 
από τον Πρόεδρο. Αυτός τηρεί, με ίδια ευθύνη, βιβλίο 
πρωτοκόλλου, στο οποίο καταχωρούνται, κατ’ αύξοντα 
αριθμό, οι εισηγήσεις, ως και βιβλίο πρακτικών, στο 
οποίο καταχωρούνται, κατά συνεδρία, οι γνωμοδοτήσεις 
του Τεχνικού Συμβουλίου. 

3. Ο Πρόεδρος του Τεχνικού Συμβουλίου μπορεί να 
καλεί στις συνεδριάσεις οποιονδήποτε υπάλληλο του 
Υπουργείου Εξωτερικών ή ιδιώτη, για παροχή πληροφο¬ 
ριών σχετικά με τα θέματα που συζητούνται σε αυτό. Το 
Τεχνικό Συμβούλιο συγκαλείται από τον Πρόεδρό του, 
ο οποίος ορίζει και τα προς συζήτηση θέματα. 

4. Το Τεχνικό Συμβούλιο γνωμοδοτεί για θέματα 
που: 

Α. εισηγείται ο προϊστάμενος της Τεχνικής Υπηρεσίας 
και ανάγονται: 

α. στη συντήρηση κτηρίων της Κεντρικής Υπηρεσίας 
του Υπουργείου Εξωτερικών και των κτηρίων, στα οποία 
στεγάζονται οι αρχές της Εξωτερικής Υπηρεσίας, 
β. στην αγορά κατάλληλων ακινήτων για τη στέγαση 
υπηρεσιών του Υπουργείου Εξωτερικών στην Ελλάδα 
ή την εγκατάσταση των διπλωματικών και προξενικών 
αρχών ως και για την κατοικία των προϊσταμένων των 
αρχών αυτών, 

γ. στην ανέγερση και ανακαίνιση κτηρίων προς εξυ¬ 
πηρέτηση των αναφερομένων στο προηγούμενο εδάφιο 
β' σκοπών, 

δ. στην επίπλωση - εξοπλισμό και διακόσμηση των ως 
άνω κτηρίων και οικημάτων, 

Β. εισηγείται ο Διευθυντής της Διεύθυνσης Προμη¬ 
θειών και Λειτουργικών Δαπανών και ανάγονται σε 
προμήθειες, 

Γ. προβλέπονται από το ν. 1418/1984 (ΦΕΚ123 Α'), όπως 
εκάστοτε ισχύει, και τα εκτελεστικά αυτού διατάγμα¬ 
τα, 

Δ. παραπέμπει σε αυτό ο Υπουργός Εξωτερικών ή ο 
Υπηρεσιακός Γ ενικός Γ ραμματέας ή ο Γ ενικός Διευθυ¬ 
ντής Προσωπικού, Διοικητικής Οργάνωσης και Οικονο¬ 
μικής Διαχείρισης. 

5. Το Τεχνικό Συμβούλιο είναι σε απαρτία, όταν είναι 
παρόντα τέσσερα (4) μέλη του, στα οποία περιλαμβά¬ 
νεται ο Πρόεδρος ή ο αναπληρωτής του. Οι αποφάσεις 
και γνωμοδοτήσεις λαμβάνονται με απόλυτη πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου. 

6. Με απόφαση του Υπουργού Εξωτερικών ρυθμίζονται 
ειδικότερα θέματα λειτουργίας του Τεχνικού Συμβου¬ 
λίου. 

Άρθρο 37 

Συμβούλιο Τεχνολογιών Επικοινωνιών 
και Πληροφορικής 

1. Για την εκπλήρωση των σκοπών της Διευθύνσεως 
Μηχανοργάνωσης Επικοινωνιών και Πληροφορικής, συνι- 
στάται επταμελές Συμβούλιο Τεχνολογιών Επικοινωνιών 
και Πληροφορικής, το οποίο απαρτίζεται από τα κάτωθι 
μέλη, που ορίζονται με διετή θητεία, με απόφαση του 
Υπουργού Εξωτερικών: 

α. τον Γενικό Διευθυντή Προσωπικού, Διοικητικής 
Οργάνωσης και Οικονομικής Διαχείρισης, ως Πρόεδρο, 
αναπληρούμενο, σε περίπτωση κωλύματος, από τον Δι¬ 
ευθυντή Προσωπικού, 

β. τον Διευθυντή της Διευθύνσεως Μηχανοργάνωσης 
Επικοινωνιών και Πληροφορικής, αναπληρούμενο, σε 
περίπτωση κωλύματος, από έναν τμηματάρχη της Δι- 
ευθύνσεως, ως εισηγητή με ψήφο, 
γ. έναν (1) Καθηγητή Ανώτατου Εκπαιδευτικού Ιδρύμα¬ 
τος, σε βαθμίδα, τουλάχιστον, Επίκουρου Καθηγητή σε 
συναφές με το έργο του Συμβουλίου αντικείμενο, με τον 
αναπληρωτή του, που ορίζεται από τον Υπουργό Εξωτε¬ 
ρικών, με διετή θητεία, με την επιφύλαξη των διατάξεων 
των άρθρων 1 - 6 του ν. 2530/1997 (ΦΕΚ 218 Α'), 
δ. έναν (1) υπάλληλο του Κλάδου Πληροφορικής της 
Γ ενικής Γ ραμματείας Δημόσιας Διοίκησης - Υπηρεσίας 
Ανάπτυξης Πληροφορικής του Υπουργείου Εσωτερικών, 
Δημόσιας Διοίκησης και Αποκέντρωσης, που προτείνε- 


ται, με τον αναπληρωτή του, από τον αρμόδιο Υπουργό, 
με διετή θητεία, 

ε. έναν (1) υπάλληλο της Εθνικής Επιτροπής Τηλεπι¬ 
κοινωνιών και Ταχυδρομείων, που προτείνεται, με τον 
αναπληρωτή του, από τον Πρόεδρο αυτής, με διετή 
θητεία, 

στ. τον Συντονιστή Ασφαλείας Πληροφοριακών Συ¬ 
στημάτων του Υπουργείου Εξωτερικών, με τον ανα¬ 
πληρωτή του, 

ζ. έναν (1) εκπρόσωπο του Κλάδου Επικοινωνιών και 
Πληροφορικής του Υπουργείου Εξωτερικών, με τον ανα¬ 
πληρωτή του, που ορίζεται από τον Υπουργό Εξωτερι¬ 
κών, με διετή θητεία. 

2. Στο Συμβούλιο Τεχνολογιών Επικοινωνιών και Πλη¬ 
ροφορικής μετέχει ως γραμματέας, χωρίς ψήφο, υπάλ¬ 
ληλος του Υπουργείου, οριζόμενος από τον Πρόεδρο. 
Αυτός τηρεί, με ιδία ευθύνη, βιβλίο πρωτοκόλλου, στο 
οποίο καταχωρίζονται, κατ’ αύξοντα αριθμό, οι ειση¬ 
γήσεις, ως και βιβλίο πρακτικών, στο οποίο καταχω¬ 
ρίζονται, κατά συνεδρία, οι γνωμοδοτήσεις του Συμ¬ 
βουλίου. 

3. Ο Πρόεδρος του Συμβουλίου Τεχνολογιών Επικοι¬ 
νωνιών και Πληροφορικής μπορεί να καλεί στις συ¬ 
νεδριάσεις οποιονδήποτε υπάλληλο του Υπουργείου 
Εξωτερικών ή ιδιώτη, για παροχή πληροφοριών, σχετικά 
με τα θέματα που συζητούνται σε αυτό. Το Συμβούλιο 
Τεχνολογιών Επικοινωνιών και Πληροφορικής συνέρχε¬ 
ται, συγκαλούμενο από τον Πρόεδρό του, που ορίζει και 
τα προς συζήτηση θέματα. 

4. Το Συμβούλιο Τεχνολογιών Επικοινωνιών και Πλη¬ 
ροφορικής γνωμοδοτεί για θέματα που: 

Α. εισηγείται ο προϊστάμενος της Διευθύνσεως Μη¬ 
χανοργάνωσης Επικοινωνιών και Πληροφορικής και 
ανάγονται: 

α. στην ανάπτυξη υποδομών επικοινωνιών και πληρο¬ 
φορικής κτηρίων της Κεντρικής Υπηρεσίας του Υπουρ¬ 
γείου Εξωτερικών και των κτηρίων όπου στεγάζονται 
οι αρχές της Εξωτερικής Υπηρεσίας, 
β. στην αγορά και προμήθεια κατάλληλου εξοπλισμού 
και εφαρμογών επικοινωνιών και πληροφορικής των 
υπηρεσιών του Υπουργείου Εξωτερικών στην Ελλάδα 
και των διπλωματικών και προξενικών αρχών, 
γ. στη μελέτη και ανάπτυξη νέων συστημάτων επικοι¬ 
νωνιών και πληροφορικής για λογαριασμό του Υπουρ¬ 
γείου Εξωτερικών και των υπηρεσιών του, 
δ. στη διαλειτουργικότητα και διαδραστικότητα των 
πληροφοριακών και επικοινωνιακών συστημάτων του 
Υπουργείου Εξωτερικών, καθώς και στη διασύνδεση 
και ολοκλήρωσή τους με τα αντίστοιχα συστήματα των 
διεθνών οργανισμών, καθώς και με εκείνα της ελληνικής 
δημόσιας διοίκησης και λοιπών εγχώριων οργανισμών 
και φορέων, 

ε. στην ασφάλεια των πληροφορικών και επικοινωνι- 
ακών συστημάτων και εν γένει των κρίσιμων υποδομών 
που τα υποστηρίζουν, καθώς και τις ακολουθητέες πο¬ 
λιτικές προς την κατεύθυνση αυτή, 

Β. παραπέμπει σε αυτό ο Υπουργός Εξωτερικών ή ο 
Υπηρεσιακός Γενικός Γραμματέας ή ο Γενικός Διευθυ¬ 
ντής Προσωπικού, Διοικητικής Οργάνωσης και Οικονο¬ 
μικής Διαχείρισης. 

5. Το Συμβούλιο Τεχνολογιών Επικοινωνιών και Πλη¬ 
ροφορικής είναι σε απαρτία όταν είναι παρόντα πέντε 
(5) μέλη του, στα οποία περιλαμβάνεται ο Πρόεδρος ή 
ο αναπληρωτής του. Οι αποφάσεις και γνωμοδοτήσεις 

λαμβάνονται με απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος 
του Προέδρου. 

6. Με απόφαση του Υπουργού Εξωτερικών ρυθμίζονται 
ειδικότερα θέματα λειτουργίας του Συμβουλίου Τεχνο¬ 
λογιών Επικοινωνιών και Πληροφορικής. 

Αρθρο 38 

Συμβούλιο Ταγμάτων Αριστείας 

1. Το Συμβούλιο Ταγμάτων Αριστείας είναι επταμελές 
και αποτελείται από τα παρακάτω μέλη, τα οποία, με 
τους αναπληρωτές τους, διορίζονται με απόφαση του 
Υπουργού Εξωτερικών, με διετή θητεία: 

- τον Υπηρεσιακό Γενικό Γραμματέα του Υπουργείου 
Εξωτερικών, ως Πρόεδρο, 

- δύο (2)Έλληνες πολίτες, οι οποίοι κατέχουν το βαθ¬ 
μό του Μεγαλόσταυρου του Τάγματος της Τιμής ή του 
Τάγματος του Φοίνικος, 

- τον Πρόεδρο του Νομικού Συμβουλίου του Κρά¬ 
τους, 

- ένα (1) μέλος της Ακαδημίας Αθηνών, που ορίζεται 
από τον Πρόεδρό της, 

- έναν (1) ανώτατο αξιωματικό που υπηρετεί στο Γενικό 
Επιτελείο Εθνικής Αμυνας, ο οποίος προτείνεται από τον 
Υπουργό Εθνικής Άμυνας εκ περιτροπής από καθέναν 
από τους τρεις κλάδους των Ενόπλων Δυνάμεων και 

- έναν (1) ανώτατο ή ανώτερο υπάλληλο που υπηρετεί 
στην Προεδρία της Δημοκρατίας, ο οποίος προτείνεται 
από τον Γ ενικό Γ ραμματέα της Προεδρίας της Δημο¬ 
κρατίας. 

Στις συνεδριάσεις του Συμβουλίου μετέχει, ως ειση¬ 
γητής, χωρίς ψήφο και ο προϊστάμενος της Διεύθυνσης 
Εθιμοτυπίας του Υπουργείου Εξωτερικών και, εάν αυ¬ 
τός κωλύεται, ο νόμιμος αναπληρωτής του. Καθήκοντα 
γραμματέα εκτελεί υπάλληλος του Διπλωματικού Κλά¬ 
δου της Διεύθυνσης Εθιμοτυπίας, που ορίζεται από τον 
προϊστάμενό της. 

2. Το Συμβούλιο Ταγμάτων Αριστείας γνωμοδοτεί επί 
προτάσεων για την απονομή τιμητικών διακρίσεων και 
ειδικότερα: 

α. γνωμοδοτεί επί προτάσεων του Υπουργού Εξω¬ 
τερικών για την ένταξη Ελλήνων πολιτών σε Τάγμα 
Αριστείας και την απονομή των οικείων διασήμων έως 
και το βαθμό του Ανωτέρου Ταξιάρχη εκάστου τάγμα¬ 
τος. Πρόταση για αναβάθμιση της διακρίσεως εισάγε- 
ται μόνο μετά την πάροδο τριετίας από την τελευταία 
απονομή, εκτός εάν ο προτεινόμενος παρουσίασε στο 
μεταξύ εξαιρετική προσφορά που δικαιολογεί την προ¬ 
αγωγή του, 

β. αποφασίζει την έκπτωση και στέρηση του δικαιώ¬ 
ματος να φέρει μέλος Τάγματος Αριστείας τα απονε- 
μηθέντα διάσημα στις περιπτώσεις του άρθρου 5 παρ. 
3 του ν. 106/1975 (ΦΕΚ 171 Α'). 

γ. εποπτεύει την τήρηση των μητρώων των Ταγμάτων 
Αριστείας και τα επιθεωρεί, μία φορά κατ’ έτος. 

3. Το Συμβούλιο συνέρχεται τουλάχιστον μία φορά 
κατ’ έτος, συγκαλούμενο από τον Υπουργό Εξωτερικών. 
Το Συμβούλιο έχει απαρτία όταν παρίστανται τουλά¬ 
χιστον πέντε (5) από τα μέλη του, μεταξύ των οποίων 
περιλαμβάνεται απαραίτητα και το μέλος που εκτελεί 
καθήκοντα Προέδρου. Για τη λήψη αποφάσεων ή τη 
διατύπωση γνωμοδοτήσεων απαιτείται η πλειοψηφία 
των παρόντων, σε περίπτωση δε ισοψηφίας υπερισχύει 
η ψήφος του Προέδρου. 


Αρθρο 39 

Επιτροπή Ειδικών Δαπανών 

1. Στο Υπουργείο Εξωτερικών λειτουργεί τριμελής 
Επιτροπή Ειδικών Δαπανών, αποτελούμενη: 

α. από τον Υπηρεσιακό Γ ενικό Γ ραμματέα του Υπουρ¬ 
γείου Εξωτερικών, ως Πρόεδρο, τον οποίο αναπληρώ¬ 
νει, σε περίπτωση κωλύματος, ο Γενικός Διευθυντής 
Προσωπικού, Διοικητικής Οργάνωσης και Οικονομικής 
Διαχείρισης, 

β. από δύο (2) υπαλλήλους με πρεσβευτικό βαθμό, που 
υπηρετούν στην Κεντρική Υπηρεσία και ορίζονται από 
τον Υπουργό Εξωτερικών. 

2. Στην Επιτροπή μετέχει ως γραμματέας, χωρίς 
ψήφο, υπάλληλος του Υπουργείου, που ορίζεται από 
τον Υπουργό Εξωτερικών. Αυτός τηρεί, με δική του ευ¬ 
θύνη και απόλυτη εχεμύθεια, βιβλίο πρωτοκόλλου, στο 
οποίο καταχωρίζονται, κατ’ αύξοντα αριθμό, οι προτά¬ 
σεις δαπανών, καθώς και βιβλίο πρακτικών, στο οποίο 
καταχωρίζονται, κατά συνεδρίαση, οι γνωμοδοτήσεις 
της Επιτροπής, το περιεχόμενο των οποίων απαγορεύ¬ 
εται να ανακοινώνεται. 

3. Οι γνωμοδοτήσεις της Επιτροπής λαμβάνονται κατά 
πλειοψηφία. Η γνώμη της μειοψηφίας καταχωρίζεται, 
υποχρεωτικώς, στα πρακτικά. 

4. Η Επιτροπή μπορεί να προσκαλεί τους προϊστα¬ 
μένους των αρμόδιων υπηρεσιών του Υπουργείου, για 
την παροχή από αυτούς των αναγκαίων διευκρινίσεων 
ή να ζητεί κάθε άλλο στοιχείο για την προτεινόμενη 
δαπάνη. 

5. Η Επιτροπή γνωμοδοτεί, με αιτιολογημένο πρακτι¬ 
κό, για προτάσεις που διαβιβάζονται σε αυτήν από τον 
Υπουργό Εξωτερικών. 

Με τη γνωμοδότηση η Επιτροπή πρέπει να αποφαί- 
νεται τόσο για το αν οι προτεινόμενες προς διάθεση 
δαπάνες από τις πιστώσεις απόρρητων εθνικών ανα¬ 
γκών πληρούν τους όρους του άρθρου 164, όσο και για 
το ύψος αυτών. 

Απόσπασμα του πρακτικού, που αναγράφει τον αριθμό 
της γνωμοδότησης, τη χρονολογία της συνεδρίασης, 
το όνομα του δικαιούχου, το ύψος της δαπάνης και το 
χαρακτηρισμό της δαπάνης ως απορρήτου, διαβιβά¬ 
ζεται προς τη Διεύθυνση Οικονομικών Υπηρεσιών του 
Υπουργείου, η οποία προκαλεί σχετική απόφαση του 
Υπουργού Εξωτερικών, που αποτελεί το μόνο δικαιο- 
λογητικό της δαπάνης. 

6. Ο έλεγχος της πραγματοποίησης της δαπάνης για 
απόρρητη εθνική ανάγκη ενεργείται από την υπηρεσία 
που την προκάλεσε. 

7. Όλα τα παραστατικά έγγραφα της δαπάνης και κάθε 
άλλο στοιχείο που κατέχει η Επιτροπή ή οποιαδήποτε 
άλλη υπηρεσία του Υπουργείου, και αναφέρεται στην 
αναγνώριση και εκτέλεση της δαπάνης, καταστρέφονται 
από τους προϊσταμένους των οικείων Διευθύνσεων ένα 
χρόνο, το αργότερο, μετά την έκδοση της σχετικής 
υπουργικής απόφασης. Η μη τήρηση της υποχρέωσης 
αυτής συνιστά πειθαρχικό παράπτωμα για τους προϊ¬ 
σταμένους των οικείων Διευθύνσεων. 

8. Με απόφαση του Υπουργού Εξωτερικών ρυθμίζονται 
ο τρόπος λειτουργίας της Επιτροπής Ειδικών Δαπανών, 
τα της αναπλήρωσης των μελών της, καθώς και κάθε 
άλλη λεπτομέρεια. 

Αρθρο 40 

Νομοπαρασκευαστικές Επιτροπές 
και Ομάδες Εργασίας 

1. Ο Υπουργός Εξωτερικών μπορεί να συγκροτεί, με 
απόφασή του, νομοπαρασκευαστικές επιτροπές, με σκο¬ 
πό τη σύνταξη σχεδίων νόμων, κανονιστικών διαταγμά¬ 
των και λοιπών κανονιστικών πράξεων. 

2. Στις επιτροπές αυτές μπορούν να μετέχουν και 
δικαστικοί λειτουργοί, σύμφωνα με τις κείμενες δια¬ 
τάξεις. 

3. Με κοινή απόφαση των Υπουργών Εξωτερικών και 
Οικονομίας και Οικονομικών, μπορεί να συγκροτούνται 
επιτροπές και ομάδες εργασίας από δημόσιους λειτουρ¬ 
γούς ή υπαλλήλους και ιδιώτες, οι οποίοι μπορούν, λόγω 
των ειδικών γνώσεων, της επιστημονικής τους κατάρ¬ 
τισης και πείρας, να συμβάλουν στην αποδοτικότερη 
διεξαγωγή του έργου του Υπουργείου Εξωτερικών. Οι 
λεπτομέρειες για τη λειτουργία, καθώς και η αμοιβή των 
μελών των ανωτέρω επιτροπών και ομάδων εργασίας 
ορίζονται, κατά περίπτωση, με την ίδια απόφαση. Σε 
περίπτωση που ορίζονται πρόσωπα με την ιδιότητά 
τους ως υπαλλήλων άλλου Υπουργείου ή φορέα του 
δημόσιου τομέα, απαιτείται για τη συμμετοχή τους προ¬ 
ηγούμενη έγκριση του προϊσταμένου ή εποπτεύοντος 
Υπουργού. 

4. Με απόφαση του Υπουργού Εξωτερικών μπορεί να 
συγκροτούνται μη αμειβόμενες ειδικές επιτροπές και 
ομάδες εργασίας με σκοπό τη διερεύνηση, μελέτη και 
αξιολόγηση θεμάτων που άπτονται των αρμοδιοτήτων 
του Υπουργείου Εξωτερικών, όπως αυτές προσδιορίζο¬ 
νται από τις διατάξεις του άρθρου 5. Σε αυτές μπορεί να 
μετέχουν στελέχη του Υπουργείου Εξωτερικών, δημό¬ 
σιοι λειτουργοί, δημόσιοι υπάλληλοι, καθώς και ιδιώτες, 
οι οποίοι διαθέτουν ειδικές γνώσεις και εμπειρία στα 
θέματα που εξετάζονται. Με όμοιες αποφάσεις μπορεί 
να ρυθμίζονται, όταν κρίνεται αναγκαίο, οι ειδικότερες 
λεπτομέρειες για το αντικείμενο, τη χρονική διάρκεια 
και την εν γένει λειτουργία των εν λόγω επιτροπών 
και ομάδων εργασίας. Σε περίπτωση που ορίζονται 
πρόσωπα με την ιδιότητά τους ως υπαλλήλων άλλου 
Υπουργείου ή φορέα του δημόσιου τομέα, απαιτείται 
για τη συμμετοχή τους προηγούμενη έγκριση του προ¬ 
ϊσταμένου ή εποπτεύοντος Υπουργού. 

ΚΕΦΑΛΑΙΟ Γ 
ΕΞΩΤΕΡΙΚΗ ΥΠΗΡΕΣΙΑ 

Τμήμα 1: Διπλωματικές αρχές 
Αρθρο 41 

Σύσταση και κατάργηση διπλωματικών αρχών 

1. Οι Πρεσβείες, οι Μόνιμες Αντιπροσωπείες σε διε¬ 
θνείς οργανισμούς, οι Διπλωματικές Αντιπροσωπείες 
και τα Γ ραφεία Συνδέσμου χαρακτηρίζονται «Διπλωμα¬ 
τικές Αρχές», συνιστώνται δε και καταργούνται με διά¬ 
ταγμα, το οποίο εκδίδεται με πρόταση των Υπουργών 
Εξωτερικών και Οικονομίας και Οικονομικών, κατόπιν 
εισηγήσεως του Υπηρεσιακού Γ ενικού Γ ραμματέα. Με 
το ίδιο διάταγμα αυξάνονται και οι οργανικές θέσεις 
των κλάδων υπαλλήλων του Υπουργείου Εξωτερικών, 
ανάλογα με την προβλεπόμενη σύνθεση των διπλωμα¬ 
τικών αρχών που συνιστώνται. 

2. Η μεταβολή της έδρας της διπλωματικής αρχής 
γίνεται με απόφαση του Υπουργού Εξωτερικών. 

3. Η ίδρυση Πρεσβείας, χωρίς τη δημιουργία νέων 


θέσεων, γίνεται με διάταγμα, το οποίο εκδίδεται με 
πρόταση του Υπουργού Εξωτερικών. Στην Πρεσβεία 
αυτή διαπιστεύεται Πρέσβυς, ο οποίος υπηρετεί σε άλλη 
επικράτεια, με διάταγμα, το οποίο εκδίδεται με πρόταση 
του Υπουργού Εξωτερικών. Εφόσον στη χώρα, στην 
οποία συνιστάται τέτοια Πρεσβεία, υφίσταται έμμισθη 
προξενική αρχή, μπορεί να ανατεθεί στον προϊστάμενό 
της η άσκηση καθηκόντων Επιτετραμμένου. 

4. Η σύνθεση των διπλωματικών αρχών καθορίζεται 
με διάταγμα που εκδίδεται με πρόταση των Υπουργών 
Εξωτερικών, Εσωτερικών, Δημόσιας Διοίκησης και Απο¬ 
κέντρωσης και Οικονομίας και Οικονομικών. Με όμοιο 
διάταγμα είναι δυνατή η μεταφορά των θέσεων αυτών 
σε άλλες αρχές της Εξωτερικής Υπηρεσίας του Υπουρ¬ 
γείου Εξωτερικών. 

5. Οι υφιστάμενες ή συνιστώμενες αντιπροσωπείες 
σε μακροχρόνιας διάρκειας διεθνείς διασκέψεις ή δι¬ 
πλωματικές διαπραγματεύσεις λειτουργούν όπως και 
οι Μόνιμες Αντιπροσωπείες σε διεθνείς οργανισμούς, 
μέχρι πέρατος των εργασιών των διασκέψεων ή των 
διαπραγματεύσεων. 

Αρθρο 42 

Καθήκοντα πρεσβευτικών αρχών 

1. Οι πρεσβευτικές αρχές, με προϊστάμενο Πρέσβυ, ο 
οποίος διαπιστεύεται από τον Πρόεδρο της Δημοκρατί¬ 
ας, εκπροσωπούν την Ελλάδα στα κράτη διαπίστευσής 
τους, ασκούν δε, στο πλαίσιο των αρμοδιοτήτων του 
άρθρου 5, ιδίως τα εξής καθήκοντα, σύμφωνα με τα 
διεθνώς ισχύοντα: 

α. Μεριμνούν για την ανάπτυξη των σχέσεων της Ελ¬ 
λάδας με τα άλλα κράτη στον πολιτικό, οικονομικό, 
εμπορικό, τουριστικό, πολιτιστικό και άλλους τομείς. 

β. Προβαίνουν σε κάθε είδους συνεννόηση και δια¬ 
πραγμάτευση, σύμφωνα με τις οδηγίες της Κυβέρνη¬ 
σης. 

γ. Παρακολουθούν και ενημερώνουν την Κυβέρνηση 
για την εσωτερική κατάσταση και τις εξωτερικές σχέ¬ 
σεις του κράτους διαπίστευσης. 

δ. Ενημερώνουν τις κυβερνήσεις των ξένων κρατών 
και τους φορείς διαμόρφωσης της κοινής γνώμης και 
αναλαμβάνουν όλες τις ενδεικνυόμενες πρωτοβουλίες 
για την προβολή και στήριξη θεμάτων ελληνικού ενδι¬ 
αφέροντος. 

ε. Εφαρμόζουν τη χαραχθείσα εξωτερική πολιτική της 
χώρας και διατυπώνουν απόψεις και εισηγήσεις για θέ¬ 
ματα της αρμοδιότητάς τους. 

στ. Ασκούν έλεγχο και εποπτεία των έμμισθων και 
άμισθων προξενικών αρχών, που λειτουργούν στα κράτη 
διαπίστευσής τους. Παράλληλα, ασκούν και προξενικά 
καθήκοντα σε όσες αρχές έχουν συσταθεί προξενικά 
γραφεία στο πλαίσιο της οικείας Πρεσβείας. 

2. Συντονίζουν τη λειτουργία των Γ ραφείων Οικονομι¬ 
κών και Εμπορικών Υποθέσεων (Ο.Ε.Υ.) της περιφέρειας 
της αρμοδιότητάς τους και ασκούν την οικονομική δι¬ 
πλωματία, μέσω των εν λόγω Γ ραφείων, τα οποία έχουν 
τις εξής αρμοδιότητες: 

α. Παρακολουθούν και αναλύουν τη γενική οικονομική 
κατάσταση και τις οικονομικές εξελίξεις των κρατών 
της περιφέρειας αρμοδιότητάς τους. 

β. Μελετούν την παραγωγή, το εξωτερικό εμπόριο και 
τις διεθνείς συναλλαγές των χωρών της αρμοδιότητάς 
τους, σε σχέση με την παραγωγή και το εξωτερικό 
εμπόριο της Ελλάδας. 

γ. Ερευνούν συνεχώς και μεθοδικά την αγορά των χω¬ 
ρών της αρμοδιότητάς τους, ώστε να αξιοποιηθούν στο 
μεγαλύτερο δυνατό βαθμό οι δυνατότητες προωθήσεως 
ελληνικών προϊόντων. Για το σκοπό αυτόν μελετώνται 
οι συνθήκες που επικρατούν στη συγκεκριμένη αγορά, 
οι συνήθειες, προτιμήσεις και απαιτήσεις της κατανά¬ 
λωσης, καθώς και οι προβλεπόμενες ή διαγραφόμενες 
τάσεις της αγοράς σε συσχετισμό με την ανταγωνιστι¬ 
κότητα των ελληνικών προϊόντων έναντι των ομοειδών 
προϊόντων άλλων χωρών. 

δ. Παρέχουν κάθε δυνατή διευκόλυνση για την προ¬ 
σέλκυση αλλοδαπών επενδύσεων στην Ελλάδα και ει- 
σηγούνται τα αναγκαία προς τούτο μέτρα. 

ε. Καταβάλλουν κάθε προσπάθεια για την προώθηση 
των ελληνικών επενδύσεων στο εξωτερικό. 

στ. Συμβάλλουν στη συγκρότηση συλλογικών φορέ¬ 
ων και ομάδων στήριξης των ελληνικών οικονομικών 
συμφερόντων και την προώθηση της επιχειρηματικής 
συνεργασίας μεταξύ ελληνικών και ξένων επιχειρήσε¬ 
ων, ειδικότερα σε ζητήματα σύστασης και λειτουργίας 
μεικτών επιχειρήσεων στην αλλοδαπή, μεταφοράς τε¬ 
χνολογίας, υπεργολαβιών, συμπαραγωγής προϊόντων, 
αντισταθμιστικού εμπορίου και τουριστικής πολιτικής. 

ζ. Παρακολουθούν και μελετούν τις τάσεις και εξελίξεις 
του διμερούς εμπορίου με τις χώρες αρμοδιότητάς τους. 

η. Ενημερώνουν για μέτρα οικονομικού, εμπορικού 
ή δημοσιονομικού χαρακτήρα που μελετώνται ή λαμ- 
βάνονται από τις χώρες της αρμοδιότητάς τους και 
αφορούν στο εξωτερικό εμπόριο, στη σύναψη διεθνών 
οικονομικών και εμπορικών συμφωνιών, στις εμπορικές 
συμβάσεις και στην τελωνειακή νομοθεσία. 

θ. Μεριμνούν για την ανάπτυξη των εμπορικών συναλ¬ 
λαγών με στόχο τη συνεχή και προοδευτική αύξηση των 
εξαγωγών ελληνικών προϊόντων. 

ι. Προβαίνουν στις αναγκαίες προπαρασκευαστικές 
εργασίες για τη σύναψη συμφωνιών οικονομικής συ¬ 
νεργασίας μεταξύ της Ελλάδας και των χωρών της 
αρμοδιότητάς τους, υποβάλλουν σχετικές προτάσεις 
και συμμετέχουν στις εμπορικές διαπραγματεύσεις με 
τις χώρες αυτές. 

ια. Διοργανώνουν συνέδρια, συμπόσια και ημερίδες με 
σκοπό την προβολή των δυνατοτήτων και προοπτικών 
της ελληνικής οικονομίας, την ανάπτυξη σύγχρονων 
μορφών επενδύσεων, μεταφοράς τεχνολογίας και επι¬ 
χειρηματικής συνεργασίας και την ανάπτυξη επιχειρη¬ 
ματικών σχέσεων στις χώρες της αρμοδιότητάς τους. 

ιβ. Παρακολουθούν, καταγράφουν και ενημερώνουν 
για ευρωπαϊκά και διεθνή προγράμματα τεχνικής, οικο¬ 
νομικής συνεργασίας, ανθρωπιστικής και αναπτυξιακής 
βοήθειας, καθώς και για διαγωνισμούς κρατικών προ¬ 
μηθειών και δημόσιων έργων. 

ιγ. Παρέχουν κάθε χρήσιμη πληροφορία στους ελλη¬ 
νικούς εμπορικούς οίκους για εισαγωγικούς και εξαγω- 
γικούς οίκους της περιφέρειάς τους, καθώς και κάθε 
δυνατή συνδρομή για την τοποθέτηση των προϊόντων 
τους. 

ιδ. Μεσολαβούν για την επίλυση εμπορικών διαφο¬ 
ρών μέσω διαιτησίας και επιδιαιτησίας ή του Διεθνούς 
Εμπορικού Επιμελητηρίου. 

ιε. Διοργανώνουν εμπορικές και επιχειρηματικές απο¬ 
στολές από και προς τη χώρα αρμοδιότητάς τους. 

ιστ. Προβαίνουν στις αναγκαίες ενέργειες για την προ¬ 
στασία των δικαιωμάτων βιομηχανικής και πνευματικής 
ιδιοκτησίας των ελληνικών επιχειρήσεων και ιδιωτών 


και υποβοηθούν στις πράξεις και συμβάσεις μεταφοράς 
τεχνολογίας προς όφελος της ελληνικής οικονομίας. 

ιζ. Μελετούν και εισηγούνται για την οργάνωση εκ¬ 
θέσεων ελληνικών προϊόντων, για την εγκατάσταση 
μόνιμων ή προσωρινών εκθετηρίων στις χώρες της 
αρμοδιότητάς τους, καθώς και για την προβολή και 
διαφήμιση των εξαγώγιμων ελληνικών προϊόντων με τα 
πιο πρόσφορα μέσα. 

ιη. Μελετούν, παρακολουθούν και εισηγούνται για θέ¬ 
ματα αγροτικής πολιτικής και συνεργασίας, βιομηχανι¬ 
κής πολιτικής και συνεργασίας, πολιτικής επικοινωνιών 
και συνεργασίας στον τομέα των επικοινωνιών, πολιτι¬ 
κής έρευνας και τεχνολογίας και συνεργασίας στους 
εν λόγω τομείς, τουριστικής πολιτικής και συνεργασίας, 
πολιτικής και συνεργασίας σε θέματα χερσαίων, θαλάσ¬ 
σιων και εναέριων μεταφορών, καθώς και επί άλλων 
συναφών πολιτικών και συνεργασιών. 

ιθ. Υποβοηθούν και υποστηρίζουν εν γένει την εκτέ¬ 
λεση του Ελληνικού Σχεδίου Οικονομικής Ανασυγκρό¬ 
τησης των Βαλκανίων (ν. 2996/2002, ΦΕΚ 62 Α'). 

κ. Όταν τούς ζητείται, υποστηρίζουν την Υπηρεσία 
Διεθνούς Αναπτυξιακής Συνεργασίας (Υ.Δ.Α.Σ.), που έχει 
συσταθεί με το άρθρο 18 παρ. 1 του ν. 2731/1999 (ΦΕΚ 
138 Α') κατά την εκτέλεση των προγραμμάτων της και 
υποβάλλουν μελέτες και εισηγήσεις για νέες δράσεις 
επί θεμάτων αναπτυξιακής συνεργασίας και ειδικών 
χρηματοδοτικών προγραμμάτων, όπου δεν έχουν συ¬ 
σταθεί Γ ραφεία Υ.Δ.Α.Σ., σύμφωνα με τις παραγράφους 
3 και 4 του άρθρου 20. 

Άρθρο 43 

Καθήκοντα μονίμων αντιπροσωπειών 

1. Οι Μόνιμες Αντιπροσωπείες εκπροσωπούν την Ελλά¬ 
δα στην Ευρωπαϊκή'Ενωση, στους διεθνείς οργανισμούς 
και άλλα διεθνή όργανα και συνδιασκέψεις και έχουν 
ως κύρια αποστολή την υποστήριξη και προαγωγή των 
ελληνικών συμφερόντων στους οργανισμούς αυτούς. 

2. Προς το σκοπό αυτόν, στο πλαίσιο των γενικών 
αρμοδιοτήτων του άρθρου 5, διεξάγουν κάθε είδους 
συνεννοήσεις και διαπραγματεύσεις, παρακολουθούν τα 
θέματα του διεθνούς οργανισμού, τον ενημερώνουν για 
θέματα ελληνικού ενδιαφέροντος, εφαρμόζουν τη χαρα¬ 
χθείσα εξωτερική πολιτική και διατυπώνουν απόψεις και 
εισηγήσεις για θέματα της αρμοδιότητάς τους. 

Αρθρο 44 

Καθήκοντα διπλωματικών αντιπροσωπειών 

1. Οι διπλωματικές αντιπροσωπείες ορίζονται σε κάθε 
συγκεκριμένη περίπτωση με απόφαση του Υπουργού 
Εξωτερικών για την εκπροσώπηση της Ελλάδας σε δι¬ 
μερές ή πολυμερές επίπεδο. 

2. Οι διπλωματικές αντιπροσωπείες λειτουργούν, κατά 
περίπτωση, σύμφωνα με όσα προβλέπονται για τις πρε¬ 
σβευτικές αρχές ή για τις Μόνιμες Αντιπροσωπείες. 

Αρθρο 45 

Καθήκοντα Γ ραφείων Συνδέσμου 

Τα Γ ραφεία Συνδέσμου έχουν όλες τις αρμοδιότητες των 
πρεσβευτικών αρχών, στις χώρες διαπίστευσής τους. 

Αρθρο 46 

Γ ραφεία ελληνικών συμφερόντων 

1. Με διάταγμα, το οποίο εκδίδεται με πρόταση των 
Υπουργών Εξωτερικών και Οικονομίας και Οικονομικών, 

επιτρέπεται η δημιουργία γραφείων ελληνικών συμφε¬ 
ρόντων σε διπλωματικές ή προξενικές αρχές άλλων 
κρατών σε τρίτη χώρα, όπου δεν λειτουργεί ελληνική 
διπλωματική ή προξενική αρχή, για την εξυπηρέτηση 
των συμφερόντων της Ελλάδος. Με όμοιο διάταγμα 
καθορίζεται η οργάνωση, στελέχωση και λειτουργία 
των γραφείων αυτών. Στα γραφεία αυτά τοποθετούνται 
ή αποστέλλονται με ειδική αποστολή υπάλληλοι του 
Υπουργείου Εξωτερικών. 

2. Με απόφαση του Υπουργού Εξωτερικών επιτρέπε¬ 
ται, επίσης, η σύσταση αντίστοιχων γραφείων τρίτων 
κρατών σε ελληνικές διπλωματικές ή προξενικές αρχές 
της Εξωτερικής Υπηρεσίας. 

Άρθρο 47 

Διαπίστευση και ανάκληση προϊσταμένων 
διπλωματικών αρχών 

1. Οι Πρέσβεις διαπιστεύονται στους Αρχηγούς ξένων 
κρατών από τον Πρόεδρο της Δημοκρατίας, σύμφωνα 
με τα διεθνή νόμιμα, με διαπιστευτήρια τα οποία ο ίδιος 
εκδίδει και ανακαλούνται από τον ίδιο με τα ανακλη- 
τήρια αυτών. 

2. Ο προϊστάμενος Πρεσβείας, εφόσον φέρει το βαθμό 
του Πληρεξούσιου Υπουργού Α' ή Β', μπορεί να διαπι¬ 
στεύεται ως Πρέσβυς. Λαμβάνει τις παροχές του βαθμού 
του και της θέσης στην οποία διορίζεται, χωρίς όμως 
να μεταβάλλεται, εκ τούτου, ο βαθμός και η αρχαιότητά 
του στην υπαλληλική ιεραρχία. 

3. Ο διορισμός Επιτετραμμένου σε χηρεύουσα θέση 
Πρέσβεως, ως και διπλωματικού αντιπροσώπου γίνε¬ 
ται με επιστολή του Υπουργού Εξωτερικών προς τον 
Υπουργό Εξωτερικών της χώρας στην οποία τοποθε¬ 
τείται. 

4. Ο διορισμός και η ανάκληση Αντιπροσώπων σε δι¬ 
εθνείς οργανισμούς ενεργούνται σύμφωνα με τα κρα¬ 
τούντα στους οργανισμούς αυτούς. 

Αρθρο 48 

Αναπλήρωση προϊσταμένων διπλωματικών αρχών 

1. Τον προϊστάμενο Πρεσβείας, Μόνιμης Αντιπροσω¬ 
πείας, Διπλωματικής Αντιπροσωπείας και Γραφείου Συν¬ 
δέσμου, απάντα ή κωλυόμενο, αναπληρώνει, προσωρινά, 
ως Επιτετραμμένος, ο αμέσως επόμενος, κατά βαθμό ή 
αρχαιότητα, υπάλληλος του Διπλωματικού Κλάδου και, 
ελλείψει αυτού, ο ανώτερος κατά βαθμό ή αρχαιότη¬ 
τα υπάλληλος του Κλάδου Οικονομικών και Εμπορικών 
Υποθέσεων, που υπηρετεί στην αρχή αυτή και του οποί¬ 
ου το όνομα έχει καταχωρηθεί στην ξένη διπλωματική 
επετηρίδα. Η σχετική αναγγελία γίνεται με ρηματική 
διακοίνωση της αρχής προς το Υπουργείο Εξωτερικών 
της χώρας διαπιστεύσεως. 

2. Ο Υπουργός Εξωτερικών μπορεί να αναθέσει την 
προσωρινή διεύθυνση Πρεσβείας, Μόνιμης Αντιπρο¬ 
σωπείας, Διπλωματικής Αντιπροσωπείας ή Γραφείου 
Συνδέσμου σε υπάλληλο του Διπλωματικού Κλάδου, ο 
οποίος δεν ανήκει στην αρχή αυτή. 

3. Σε περίπτωση, που δεν υπηρετεί υπάλληλος του 
Διπλωματικού Κλάδου ή του Κλάδου Οικονομικών και 
Εμπορικών Υποθέσεων, ούτε αποστέλλεται, για το σκο¬ 
πό αυτόν, άλλος υπάλληλος του Διπλωματικού Κλάδου, 
τη διεκπεραίωση της υπηρεσίας της Πρεσβείας, της Μό¬ 
νιμης Αντιπροσωπείας, της Διπλωματικής Αντιπροσω¬ 
πείας ή του Γ ραφείου Συνδέσμου αναλαμβάνει, προσω¬ 
ρινά, ο ανώτερος κατά βαθμό, μεταξύ δε ομοιοβάθμων, 


ο αρχαιότερος υπάλληλος του Υπουργείου Εξωτερικών, 
του Κλάδου ΠΕ και ΤΕ Διοικητικού και εάν ελλείπει, 
του Κλάδου Διοικητικών Γραμματέων, που υπηρετεί σε 
αυτή, ο οποίος αναγγέλλεται, με ρηματική διακοίνωση, 
ως ο διεκπεραιώνων τις υποθέσεις της αρχής (Οάει-ρά 
άθ8 Αί-ίαίΓθδ). 

4. Η ανακοίνωση του προσωπικού κάθε διπλωματικής 
αρχής στις αρχές της χώρας διαπιστεύσεως γίνεται με 
απόφαση του προϊσταμένου της αρχής, κατόπιν συμ¬ 
φώνου γνώμης της Κεντρικής Υπηρεσίας, και, σε κάθε 
περίπτωση, ανά τμήμα της αρχής αυτής. 

Άρθρο 49 

Παράδοση και παραλαβή υπηρεσίας 
των διπλωματικών αρχών 

1. Σε κάθε αλλαγή προϊσταμένου διπλωματικής αρχής, 
συντάσσεται πρωτόκολλο παράδοσης και παραλαβής 
της υπηρεσίας, καθώς και καταγραφής και απογραφής 
του υλικού της. 

Το πρωτότυπο των πρωτοκόλλων κατατίθεται στο 
αρχείο της διπλωματικής αρχής και από ένα αντίγραφο 
αποστέλλεται στη Γενική Επιθεώρηση, στη Διεύθυνση 
Προσωπικού και στην αρμόδια Διεύθυνση Οικονομικών 
Υπηρεσιών του Υπουργείου Εξωτερικών. 

2. Σε περίπτωση θανάτου του προϊσταμένου διπλω¬ 
ματικής αρχής, συντάσσεται από τριμελή επιτροπή 
υπαλλήλων του Υπουργείου Εξωτερικών, η οποία ορί¬ 
ζεται από τη Γενική Επιθεώρηση, έκθεση απογραφής, 
στην οποία πρέπει να μνημονεύεται ρητά η γενόμε- 
νη πρόσκληση προς τους ευρισκόμενους στην έδρα 
της διπλωματικής αρχής νομίμους κληρονόμους του 
αποβιώσαντος, όπως παραστούν κατά την απογραφή. 
Το πρωτότυπο της έκθεσης κατατίθεται στο αρχείο 
της διπλωματικής αρχής. Από ένα αντίγραφο λαμβάνει 
κάθε ένα μέλος της επιτροπής απογραφής και από ένα 
αντίγραφο αποστέλλεται στη Γενική Επιθεώρηση, στη 
Διεύθυνση Προσωπικού και στην αρμόδια Διεύθυνση 
Οικονομικών Υπηρεσιών του Υπουργείου Εξωτερικών. 

3. Σε περίπτωση παύσεως, θέσεως σε αργία, αρνήσεως 
ή αδυναμίας για οποιονδήποτε άλλο λόγο του προϊστα¬ 
μένου διπλωματικής αρχής να παραδώσει, συντάσσεται 
έκθεση απογραφής από τριμελή επιτροπή υπαλλήλων του 
Υπουργείου Εξωτερικών, η οποία ορίζεται από τη Γ ενική 
Επιθεώρηση, αφού προηγουμένως κληθεί από την Επιτρο¬ 
πή ο εν λόγω προϊστάμενος να παραστεί αυτοπροσώπως 
ή με εκπρόσωπο. Το πρωτότυπο της έκθεσης κατατίθεται 
στο αρχείο της διπλωματικής αρχής. Από ένα αντίγραφο 
λαμβάνει κάθε ένα μέλος της επιτροπής απογραφής και 
από ένα αντίγραφο αποστέλλεται στη Γ ενική Επιθεώρηση, 
στη Διεύθυνση Προσωπικού και στην αρμόδια Διεύθυνση 
Οικονομικών Υπηρεσιών του Υπουργείου Εξωτερικών. 

4. Ο τύπος και το περιεχόμενο των πρωτοκόλλων 
της παραγράφου 1 και των εκθέσεων απογραφής των 
παραγράφων 2 και 3 καθορίζονται από τη Γ ενική Επι¬ 
θεώρηση. 

Τμήμα 2: Προξενικές αρχές 
Αρθρο 50 

Σύσταση, διαβάθμιση, κατάργηση προξενικών αρχών 

1. Προξενικές αρχές συνιστώνται σε πόλεις του εξω¬ 
τερικού, στις οποίες υφίστανται σημαντικές ελληνικές 
παροικίες ή όπου εμπορικά, ναυτιλιακά, τουριστικά ή 
άλλα συμφέροντα του κράτους επιβάλλουν τη σύστασή 
τους. 

2. Οι προξενικές αρχές διαβαθμίζονται σε Γενικά Προ¬ 
ξενεία και Προξενεία. 

3. Οι προξενικές αρχές διακρίνονται σε έμμισθες, που 
διευθύνονται από υπαλλήλους του Διπλωματικού Κλά¬ 
δου και σε άμισθες που διευθύνονται από επίτιμους 
υπαλλήλους. 

4. Οι έμμισθες προξενικές αρχές συνιστώνται με διά¬ 
ταγμα, το οποίο εκδίδεται με πρόταση των Υπουργών 
Εξωτερικών και Οικονομίας και Οικονομικών, μετά γνώμη 
της οικείας Πρεσβείας ή, ελλείψει Πρεσβείας, της Διεύ¬ 
θυνσης Προσωπικού. Με διάταγμα, το οποίο εκδίδεται 
με πρόταση των Υπουργών Εξωτερικών και Οικονομίας 
και Οικονομικών, μετά γνώμη της οικείας Πρεσβείας 
ή, ελλείψει Πρεσβείας, της Διεύθυνσης Προσωπικού οι 
αρχές αυτές αναβαθμίζονται, υποβαθμίζονται, μεταφέ- 
ρονται στην ίδια ή άλλες χώρες και καταργούνται. 

5. Η σύνθεση των έμμισθων προξενικών αρχών κα¬ 
θορίζεται με διάταγμα που εκδίδεται με πρόταση των 
Υπουργών Εξωτερικών, Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών. 
Με όμοιο διάταγμα είναι δυνατή η μεταφορά των θέσε¬ 
ων αυτών σε άλλες αρχές της Εξωτερικής Υπηρεσίας 
του Υπουργείου Εξωτερικών. 

6. Οι άμισθες προξενικές αρχές συνιστώνται, μεταβάλ¬ 
λονται και καταργούνται με διάταγμα, το οποίο εκδί- 
δεται με πρόταση του Υπουργού Εξωτερικών, κατόπιν 
γνώμης της οικείας Πρεσβείας ή, ελλείψει Πρεσβείας, 
της Διεύθυνσης Προσωπικού. 

7. Αποκλείεται η σύσταση άμισθης προξενικής αρχής 
ανώτερης διαβάθμισης από την έμμισθη που λειτουργεί 
στο ίδιο κράτος. 

8. Με διάταγμα, το οποίο εκδίδεται με πρόταση του 
Υπουργού Εξωτερικών, μπορεί να μεταβληθεί η περι¬ 
φέρεια αρμοδιότητας έμμισθης ή άμισθης προξενικής 
αρχής ή Π έδρα της στην ίδια χώρα. 

Αρθρο 51 

Εποπτεία προξενικών αρχών 

1. Οι έμμισθες ή άμισθες προξενικές αρχές υπάγονται, 
υπηρεσιακώς, στην Πρεσβεία που λειτουργεί στο ίδιο 
κράτος, η οποία παρακολουθεί και αξιολογεί το έργο 
τους και δίδει κατευθύνσεις και οδηγίες, για την εύρυθ¬ 
μη και αποτελεσματική λειτουργία τους. 

2. Η εποπτεία των εμμίσθων προξενικών αρχών, ελ¬ 
λείψει Πρεσβείας στο ίδιο κράτος, ανατίθεται από τον 
Υπουργό Εξωτερικών στην τυχόν υπάρχουσα ανώτερη 
ή ισόβαθμη έμμισθη προξενική αρχή στο ίδιο κράτος ή 
σε Πρεσβεία, η οποία εδρεύει σε γειτονικό κράτος. 

3. Η εποπτεία αμίσθων προξενικών αρχών, ελλείψει 
Πρεσβείας στο ίδιο κράτος, ανατίθεται από τον Υπουρ¬ 
γό Εξωτερικών στην τυχόν υπάρχουσα ανώτερη ή ισό¬ 
βαθμη έμμισθη προξενική αρχή στο ίδιο κράτος ή σε 
Πρεσβεία, η οποία εδρεύει σε γειτονικό κράτος. 

4. Οι προξενικές αρχές ζητούν από την Πρεσβεία, στην 
οποία υπάγονται, οδηγίες για την εκπλήρωση της απο¬ 
στολής τους. Για υποθέσεις, οι οποίες σχετίζονται με 
τα γενικότερα συμφέροντα του κράτους ή η λύση των 
οποίων εξαρτάται από ενέργειες της οικείας Πρεσβείας 
προς τις εγχώριες αρχές, οι προξενικές αρχές υποχρε- 
ούνται να εκτελούν τις εντολές αυτής, εφόσον δε έχουν 
διαφορετική γνώμη, μπορούν να αναφέρονται, εκ των 
υστέρων, στο Υπουργείο Εξωτερικών. 


Άρθρο 52 

Καθήκοντα έμμισθων προξενικών αρχών 

1. Στο πλαίσιο των αρμοδιοτήτων που απορρέουν από 
το άρθρο 5, οι έμμισθες προξενικές αρχές ασκούν, στην 
περιφέρειά τους, και τα εξής ειδικότερα καθήκοντα, 
σύμφωνα με τα διεθνώς ισχύοντα: 

α. πληροφορούν την Κυβέρνηση και προβαίνουν σε 
σχετικές παρατηρήσεις και εισηγήσεις για κάθε θέμα 
που έχει σχέση με τα συμφέροντα της χώρας, ενημε¬ 
ρώνοντας την οικεία πρεσβευτική αρχή, 
β. παρέχουν κάθε δυνατή συνδρομή στους Έλληνες 
πολίτες και ομογενείς, προστατεύουν τα δικαιώματα και 
συμφέροντά τους, ενισχύουν τις δραστηριότητές τους 
στους τομείς εκκλησιαστικού, κοινοτικού, πολιτιστικού 
και εκπαιδευτικού ενδιαφέροντος και τους εξυπηρετούν 
μέσω του Κέντρου Εξυπηρέτησης και Πληροφόρησης 
Αποδήμων Ελλήνων του Υπουργείου Εξωτερικών, 
γ. ασκούν, κατά περίπτωση, καθήκοντα διπλωματικών 
αρχών, 

δ. ασκούν καθήκοντα οικονομικής και εμπορικής (ρύ¬ 
σεως, όπως αυτά αναφέρονται ειδικότερα στην παρά¬ 
γραφο 2 του άρθρου 42, 

ε. ασκούν καθήκοντα διοικητικής φύσεως, όπως είναι, 
μεταξύ άλλων, η τήρηση μητρώου μονίμων κατοίκων, η 
μέριμνα για την έκδοση ελληνικών ταξιδιωτικών εγγρά¬ 
φων και η χορήγηση θεώρησης εισόδου επί αλλοδαπών 
διαβατηρίων, η επικύρωση εγγράφων, η μέριμνα κλη¬ 
ρονομικών υποθέσεων, η διεκπεραίωση στρατολογικών 
θεμάτων, η αποδοχή παρακαταθηκών, η διενέργεια με¬ 
ταφράσεων, η χορήγηση πιστοποιητικών και η επίδοση 
δικογράφων, 

στ. ασκούν καθήκοντα ληξιάρχου και συμβολαιογρά¬ 
φου, κατά τις ισχύουσες διατάξεις, και τελούν πολιτι¬ 
κούς γόμους, 

ζ. ασκούν καθήκοντα δικαστικής φύσεως, σύμφωνα 
με τις διεθνείς συνθήκες και τις ισχύουσες διατάξεις 
του ελληνικού δικονομικού δικαίου, όπως είναι, μεταξύ 
άλλων, η προανάκριση, η εξέταση μαρτύρων σε αστικές 
δίκες ή όπου αλλού χρειάζεται, ο εξώδικος συμβιβα¬ 
σμός διαφορών, η διενέργεια διαιτησιών, η εκτέλεση 
δικαστικών παραγγελιών, η διασφάλιση περιουσιακών 
στοιχείων, η παραλαβή και δημοσίευση διαθηκών, η έκ¬ 
δοση και εκτέλεση προξενικών δικογράφων, καθώς και 
καθήκοντα αφορώντα θέματα επιτροπείας, κηδεμονίας 
και δικαστικής συμπαράστασης, 
η. μπορούν, σε κατεπείγουσες περιπτώσεις μόνο, να 
εκδίδουν πιστοποιητικά που βεβαιώνουν την εξ αδια¬ 
θέτου κληρονομική ιδιότητα κληρονόμων αποθανόντος 
Έλληνα πολίτη εγκατεστημένου, μονίμως, από πενταετί¬ 
ας τουλάχιστον, στην προξενική περιφέρειά τους, επί τη 
βάσει ένορκης κατάθεσης τριών εγκρίτων Ελλήνων πο¬ 
λιτών εγκατεστημένων στην ίδια περιφέρεια. Σε αδυνα¬ 
μία πρόσβασης των τελευταίων στις προξενικές αρχές 
λόγω μεγάλων αποστάσεων, μπορούν να στηρίζονται, 
για την έκδοση των ως άνω πιστοποιητικών, σε ένορκες 
καταθέσεις των εν λόγω εγκρίτων Ελλήνων πολιτών 
ενώπιον αλλοδαπών συμβολαιογράφων, οι οποίες απο- 
στέλλονται με αλληλογραφία στις προξενικές αρχές, 
θ. ασκούν τις αρμοδιότητες των λιμενικών αρχών σε 
παράκτιες προξενικές αρχές, όπου δεν υπάρχει προξενι¬ 
κός λιμενάρχης, και εφόσον δεν αντίκειται στη νομοθε¬ 
σία του κράτους υποδοχής, σύμφωνα με τις ισχύουσες 
διατάξεις του Κώδικα Δημοσίου Ναυτικού Δικαίου. 

2. Με διάταγμα, που εκδίδεται με πρόταση του Υπουρ¬ 
γού Εξωτερικών, ρυθμίζονται θέματα σχετικά με την 
εφαρμογή της ηλεκτρονικής διακίνησης εγγράφων και 
της εξυπηρέτησης των πολιτών με ηλεκτρονικό ταχυ¬ 
δρομείο από τις προξενικές αρχές, σύμφωνα με όσα 
ορίζονται στο άρθρο 14 του ν. 2672/1998 (ΦΕΚ 290 Α') 
και στο π.δ. 150/2001 (ΦΕΚ 125 Α'). Με όμοιο διάταγμα 
μπορεί να προβλεφθούν οι λεπτομέρειες της πιστοποί¬ 
ησης των ηλεκτρονικών υπογραφών. 

Άρθρο 53 

Προξενικά γραφεία Πρεσβειών 

1. Εάν στην έδρα Πρεσβείας ή Γραφείου Συνδέσμου 
δεν υφίσταται έμμισθη προξενική αρχή, συνιστάται σε 
αυτή προξενικό γραφείο με διάταγμα, το οποίο εκδί- 
δεται με πρόταση του Υπουργού Εξωτερικών και με το 
οποίο ορίζεται η περιφέρεια της αρμοδιότητας αυτού. 

2. Η διεύθυνση του προξενικού γραφείου Πρεσβείας 
ή Γραφείου Συνδέσμου ανατίθεται από τον Πρέσβυ σε 
έναν από τους υπηρετούντες στην Πρεσβεία ή το Γ ρα¬ 
φείο Συνδέσμου υπαλλήλους του Διπλωματικού Κλάδου 
ή σε έναν από τους υπηρετούντες υπαλλήλους του 
Κλάδου ΠΕ και ΤΕ Διοικητικού και ελλείψει τούτων σε 
έναν από τους υπηρετούντες υπαλλήλους του Κλάδου 
Διοικητικών Γραμματέων. 

3. Τα προξενικά γραφεία υπέχουν όλες τις ευθύνες και 
ασκούν όλα τα καθήκοντα των προξενικών αρχών. 

4. Σε περίπτωση απουσίας ή κωλύματος του προϊστα¬ 
μένου του προξενικού γραφείου, ο Πρέσβυς μπορεί είτε 
να αναθέσει προσωρινώς την άσκηση των προξενικών 
καθηκόντων σε άλλον υπάλληλο, ο οποίος υπηρετεί 
στην Πρεσβεία ή το Γ ραφείο Συνδέσμου, είτε να την 
αναλάβει ο ίδιος. 

Αρθρο 54 

Προξενικά διπλώματα 

1. Για την τοποθέτηση προϊσταμένου προξενικής αρ¬ 
χής, εκδίδεται από τον Πρόεδρο της Δημοκρατίας, με 
πρόταση του Υπουργού Εξωτερικών, προξενικό δίπλωμα, 
με το οποίο αναγγέλλεται ο διορισμός, προκειμένου ο 
διορισθείς να αναγνωρισθεί από την ξένη κυβέρνηση 
και να εκδοθεί επ’ ονόματί του το απαιτούμενο εκτε- 
λεστήριο. 

2. Προξενικό δίπλωμα μπορεί να εκδοθεί και για τους 
προσωρινώς διευθύνοντες έμμισθη προξενική αρχή. 

3. Η αναγνώριση των προϊσταμένων των ξένων προ¬ 
ξενικών αρχών στην Ελλάδα γίνεται με διάταγμα, το 
οποίο εκδίδεται με πρόταση του Υπουργού Εξωτερι¬ 
κών, ο οποίος χορηγεί και το σχετικό εκτελεστήριο 
έγγραφο. 

Άρθρο 55 

Διεύθυνση έμμισθων προξενικών αρχών 
και αναπλήρωση προϊσταμένων 

1. Με απόφαση του Υπουργού Εξωτερικών τοποθετεί¬ 
ται ως προϊστάμενος του μεν έμμισθου Γ ενικού Προξε¬ 
νείου υπάλληλος του Διπλωματικού Κλάδου, με βαθμό 
Πληρεξούσιου Υπουργού Β' ή Συμβούλου Πρεσβείας 
Α' ή Β', του δε έμμισθου Προξενείου υπάλληλος του 
Διπλωματικού Κλάδου, με βαθμό Συμβούλου Πρεσβείας 
Β' ή Γραμματέα Πρεσβείας Α' ή Β'. 

2. Εάν έκτακτες υπηρεσιακές ανάγκες το επιβάλλουν, 
ο Υπουργός Εξωτερικών μπορεί να αναθέσει, προσωρι¬ 
νούς και κατ’ απόσπαση, τη διεύθυνση έμμισθης προξε¬ 


νικής αρχής σε υπάλληλο του Διπλωματικού Κλάδου, 
κατά ένα βαθμό κατώτερο από τον προβλεπόμενο για 
τον προϊστάμενο της αρχής. 

3. Τον προϊστάμενο έμμισθης προξενικής αρχής, ελ- 
λείποντα, απάντα ή κωλυόμενο, αναπληρώνει σε όλα τα 
καθήκοντά του ο υπηρετών σε αυτήν ανώτερος, κατά 
βαθμό ή αρχαιότητα, υπάλληλος του Διπλωματικού 
Κλάδου. 

4. Ο Υπουργός Εξωτερικών μπορεί να αναθέσει την 
προσωρινή διεύθυνση έμμισθης προξενικής αρχής σε 
υπάλληλο του Διπλωματικού Κλάδου άλλης αρχής, ο 
οποίος πρέπει να φέρει βαθμό ανώτερο του τακτικού 
αναπληρωτή της προηγούμενης παραγράφου. 

5. Εάν ελλείπουν οι αναπληρωτές των παραγράφων 3 
και 4, τον προϊστάμενο αναπληρώνει ο υπηρετών στην 
προξενική αρχή προηγούμενος κατ’ αρχαιότητα υπάλλη¬ 
λος του Κλάδου ΠΕ και ΤΕ Διοικητικού και εάν ελλείπει 
υπάλληλος του Κλάδου Διοικητικών Γ ραμματέων. 

Αρθρο 56 
Ειδικές ρυθμίσεις 

1. Οι υπάλληλοι του Κλάδου ΠΕ και ΤΕ Διοικητικού των 
προξενικών αρχών και, ελλείψει αυτών, οι υπάλληλοι του 
Κλάδου Διοικητικών Γ ραμματέων εκτελούν καθήκοντα 
δικαστικού γραμματέα, χωρίς να δικαιούνται πρόσθετη 
αμοιβή ή αποζημίωση για την απασχόληση αυτή. Εάν 
δεν υπάρχει υπάλληλος των ανωτέρω κλάδων, ο προ¬ 
ϊστάμενος της προξενικής αρχής μπορεί να αναθέσει 
καθήκοντα δικαστικού γραμματέα σε όποιον Έλληνα 
πολίτη κρίνει κατάλληλο, ο οποίος δίνει προηγουμέ¬ 
νως τον εξής όρκο: «Ορκίζομαι να εκτελώ πιστά και 
τίμια και κατά τους ελληνικούς νόμους τα καθήκοντά 
μου ως δικαστικός γραμματέας». Εάν αυτός δηλώσει 
ότι δεν πιστεύει σε καμιά θρησκεία ή πιστεύει σε θρη¬ 
σκεία που δεν επιτρέπει τον όρκο, ο όρκος δίνεται 
σαν διαβεβαίωση με τον εξής τύπο: «Δηλώνω στην τιμή 
και στη συνείδησή μου ότι θα εκτελώ πιστά και τίμια 
και κατά τους ελληνικούς νόμους τα καθήκοντά μου 
ως δικαστικός γραμματέας». Σε περίπτωση αδυναμί¬ 
ας τήρησης των προαναφερομένων, ο προϊστάμενος 
της προξενικής αρχής μπορεί να ορίζει δύο μάρτυρες 
και, σε περίπτωση αδυναμίας ανευρέσεως μαρτύρων, 
συντάσσει μόνος τη σχετική έκθεση ή πράξη, με ειδική 
μνεία της αδυναμίας αυτής. 

2. Τα έγγραφα που εκδίδονται και οι άλλες πράξεις, 
που συντάσσονται από προξενικές αρχές, είναι εκτε¬ 
λεστά και έχουν την ισχύ που τους αποδίδει η ελληνι¬ 
κή νομοθεσία. Είναι επίσης εκτελεστά στην αλλοδαπή, 
εφόσον η τοπική νομοθεσία ή οι διεθνείς συνθήκες το 
προβλέπουν. 

3. Όταν οι εκδιδόμενες πράξεις είναι αδύνατο να πε- 
ριβληθούν τους τύπους που ορίζουν οι ελληνικοί νόμοι, 
πρέπει να γίνεται σε αυτές ρητή μνεία περί τούτου. 
Εάν ο Επίτιμος Πρόξενος ή ο νόμιμος αναπληρωτής του 
αγνοούν την ελληνική γλώσσα, οι καταρτιζόμενες από 
αυτούς πράξεις πρέπει να συντάσσονται στη γνωστή 
σε αυτούς γλώσσα και να γίνεται ειδική μνεία περί τού¬ 
του. Σε περίπτωση που συμπράττουν στην κατάρτιση 
πράξεως και άλλα πρόσωπα που αγνοούν τη γλώσσα 
του προϊσταμένου της προξενικής αρχής ή του νόμι¬ 
μου αναπληρωτή του, προσλαμβάνεται διερμηνέας, ο 
οποίος, πριν αναλάβει τα καθήκοντά του, ορκίζεται ότι 
θα εκτελέσει αυτά πιστά και ευσυνείδητα. 

Αρθρο 57 

Παράδοση και παραλαβή υπηρεσίας 
των προξενικών αρχών 

1. Σε κάθε αλλαγή του προϊσταμένου έμμισθης ή 
άμισθης προξενικής αρχής και προξενικού γραφείου 
Πρεσβείας, καθώς και σε περίπτωση άδειας ή απομά¬ 
κρυνσης αυτού από την έδρα του πέραν του διμήνου, 
συντάσσεται πρωτόκολλο παράδοσης και παραλαβής, 
το οποίο υπογράφεται από τον παραδίδοντα και τον 
παραλαμβάνοντα. Όσον αφορά στη διαχείριση του εν¬ 
σήμου και των αξιών, πρωτόκολλο παράδοσης και πα¬ 
ραλαβής συντάσσεται σε κάθε περίπτωση απουσίας. 

Το πρωτότυπο του πρωτοκόλλου κατατίθεται στο 
αρχείο της προξενικής αρχής και από ένα αντίγραφο 
αποστέλλεται στην οικεία Πρεσβεία, στη Γενική Επιθε¬ 
ώρηση, στη Διεύθυνση Προσωπικού και στην αρμόδια 
Διεύθυνση Οικονομικών Υπηρεσιών του Υπουργείου 
Εξωτερικών. 

2. Σε περίπτωση θανάτου του προϊσταμένου έμμισθης 
ή άμισθης προξενικής αρχής, συντάσσεται από τριμε¬ 
λή επιτροπή υπαλλήλων του Υπουργείου Εξωτερικών, 
η οποία ορίζεται από τη Γενική Επιθεώρηση, έκθεση 
απογραφής, στην οποία πρέπει να μνημονεύεται, ρητά, 
η γενόμενη πρόσκληση προς τους ευρισκόμενους στην 
έδρα της προξενικής αρχής νόμιμους κληρονόμους του 
αποβιώσαντος, όπως παραστούν κατά την απογραφή. 
Το πρωτότυπο της έκθεσης κατατίθεται στο αρχείο 
της προξενικής αρχής. Από ένα αντίγραφο λαμβάνει 
καθένα μέλος της επιτροπής απογραφής και από ένα 
αντίγραφο αποστέλλεται στην οικεία Πρεσβεία, στη 
Γενική Επιθεώρηση, στη Διεύθυνση Προσωπικού και 
στην αρμόδια Διεύθυνση Οικονομικών Υπηρεσιών του 
Υπουργείου Εξωτερικών. 

3. Σε περίπτωση παύσεως, θέσεως σε αργία, αρνήσεως 
ή αδυναμίας για οποιονδήποτε άλλο λόγο του προϊστα¬ 
μένου διπλωματικής αρχής να παραδώσει, συντάσσεται 
έκθεση απογραφής από τριμελή επιτροπή υπαλλήλων 
του Υπουργείου Εξωτερικών, η οποία ορίζεται από τη 
Γ ενική Επιθεώρηση, αφού προηγουμένως κληθεί από 
την επιτροπή ο εν λόγω προϊστάμενος να παραστεί 
αυτοπροσώπως ή με εκπρόσωπο. Το πρωτότυπο της 
έκθεσης κατατίθεται στο αρχείο της προξενικής αρχής. 
Από ένα αντίγραφο λαμβάνει κάθε μέλος της επιτροπής 
απογραφής και από ένα αντίγραφο αποστέλλεται στην 
οικεία Πρεσβεία, στη Γ ενική Επιθεώρηση, στη Διεύθυνση 
Προσωπικού και στην αρμόδια Διεύθυνση Οικονομικών 
Υπηρεσιών του Υπουργείου Εξωτερικών. 

4. Ο τύπος και το περιεχόμενο των πρωτοκόλλων 
της παραγράφου 1 και των εκθέσεων απογραφής των 
παραγράφων 2 και 3 καθορίζονται από τη Γ ενική Επι¬ 
θεώρηση. 

Αρθρο 58 

Διορισμός, αναπλήρωση και καθεστώς Προϊσταμένων 
άμισθων προξενικών αρχών 

1. Στις θέσεις του Επίτιμου Γενικού Προξένου και του 
Επίτιμου Προξένου διορίζονται: 

α. έγκριτοι πολίτες, κατά προτίμηση ελληνικής ιθα¬ 
γένειας ή ελληνικού γένους ή, ελλείψει αυτών, και αλ¬ 
λοδαποί, οι οποίοι διαμένουν μονίμως, τουλάχιστον επί 
μία πενταετία, στον τόπο όπου συνιστάται ή εδρεύει 
η οικεία προξενική αρχή, είναι κάτοχοι της τοπικής 
γλώσσας και της αγγλικής ή γαλλικής και μπορούν να 


ανταποκρίνονται στα οικονομικά βάρη άμισθης προξε¬ 
νικής αρχής, 

β. ευδοκίμως προϋπηρετήσαντες υπάλληλοι του 
Υπουργείου Εξωτερικών ή άλλοι διακεκριμένοΓΕλληνες, 
κάτοχοι της τοπικής γλώσσας και της αγγλικής ή γαλ¬ 
λικής, οι οποίοι διαμένουν στον τόπο όπου συνιστάται 
ή εδρεύει η οικεία προξενική αρχή, έστω και για χρόνο 
βραχύτερο της πενταετίας. 

2. Ο διορισμός και η απόλυση των Επίτιμων Γενικών 
Προξένων και των Επίτιμων Προξένων ενεργείται με 
απόφαση του Υπουργού Εξωτερικών, μετά από εισήγηση 
της οικείας Πρεσβείας, ή, ελλείψει αυτής, της ανώτερης 
ή ισόβαθμης έμμισθης προξενικής αρχής, στην εποπτεία 
και τον έλεγχο της οποίας υπάγεται η άμισθη προξενική 
αρχή και κατόπιν γνωμοδοτήσεως του Υπηρεσιακού 
Συμβουλίου. 

3. Οι προϊστάμενοι των άμισθων προξενικών αρχών, 
με το διορισμό τους δίνουν, εάν μεν έχουν ελληνική 
ιθαγένεια, τον όρκο της παραγράφου 1 του άρθρου 
67, σε αντίθετη δε περίπτωση, τον εξής: «Ορκίζομαι 
να εκτελώ με πίστη και τιμιότητα και κατά τους ελ¬ 
ληνικούς νόμους τα καθήκοντά μου και να συντελώ με 
όλες μου τις δυνάμεις σε ό,τι δύναται να προάγει τα 
οικονομικά, εμπορικά, ναυτιλιακά, τουριστικά και τα εν 
γένει συμφέροντα της Ελλάδας». Εάν ο οριζόμενος ως 
προϊστάμενος της άμισθης προξενικής αρχής δηλώσει 
ότι δεν πιστεύει σε καμιά θρησκεία ή πιστεύει σε θρη¬ 
σκεία που δεν επιτρέπει τον όρκο, ο όρκος δίνεται σαν 
διαβεβαίωση με τον εξής τύπο: «Δηλώνω στην τιμή και 
στη συνείδησή μου ότι θα εκτελώ με πίστη και τιμιό¬ 
τητα και κατά τους ελληνικούς νόμους τα καθήκοντά 
μου και θα συντελώ με όλες μου τις δυνάμεις σε ό,τι 
δύναται να προάγει τα οικονομικά, εμπορικά, ναυτιλιακά, 
τουριστικά και τα εν γένει συμφέροντά της». Ο όρκος 
ή η διαβεβαίωση δίδονται ενώπιον του προϊσταμένου 
της οικείας Πρεσβείας ή ενώπιον του προϊσταμένου 
της έμμισθης προξενικής αρχής, υπό την εποπτεία και 
τον έλεγχο της οποίας υπάγεται η άμισθη προξενική 
αρχή ή ενώπιον προσώπου, το οποίο ορίζεται, ειδικώς 
για το σκοπό αυτόν, από τον Υπουργό Εξωτερικών, ή, 
κατόπιν αδείας του Υπουργού Εξωτερικών, από μόνο 
το διορισθέντα, ο οποίος συντάσσει σχετική έκθεση 
χρονολογούμενη και υπογραφόμενη από αυτόν. 

4. Ως όριο ηλικίας προϊσταμένων άμισθων προξενικών 
αρχών για την αποχώρηση από την υπηρεσία ορίζεται 
το 70ό έτος. Με απόφαση του Υπουργού Εξωτερικών η 
υπηρεσία τους μπορεί να παρατείνεται εάν το επιβάλ¬ 
λουν υπηρεσιακές ανάγκες. 

5. Οι επίτιμοι προξενικοί υπάλληλοι έπονται των ισο¬ 
βάθμιον τους εμμίσθων. 

6. Τον προϊστάμενο άμισθης προξενικής αρχής, ελλεί- 
ποντα, απάντα ή κωλυόμενο, αναπληρώνει σε όλα τα 
καθήκοντά του ο υποπρόξενος της προξενικής αρχής 
και ελλείψει τούτου ο γραμματέας. 

7. Στους προϊσταμένους των άμισθων προξενικών 
αρχών, με αίτησή τους, μπορεί να χορηγηθεί άδεια 
απουσίας ενός μηνάς από την αρμόδια Πρεσβεία ή σε 
όσα κράτη δεν υπάρχει Πρεσβεία, από την έμμισθη προ¬ 
ξενική αρχή στην οποία υπάγονται, για μακρότερο δε 
χρόνο, από τη Διεύθυνση Προσωπικού του Υπουργείου 
Εξωτερικών. 

8. Η προϊσταμένη πρεσβευτική ή προξενική αρχή 
οφείλει να ειδοποιήσει την Κεντρική Υπηρεσία για τη 
χορήγηση της άδειας. 

9. Ο προϊστάμενος της άμισθης προξενικής αρχής 
χορηγεί άδεια απουσίας μέχρις ενός μηνάς στους 
υπαλλήλους της και ειδοποιεί σχετικώς την Κεντρική 
Υπηρεσία και την Πρεσβεία ή την ανώτερη ή ισόβαθμη 
έμμισθη προξενική αρχή, στην οποία υπάγεται η άμι¬ 
σθη προξενική αρχή. Για μακρότερο χρόνο, την άδεια 
χορηγεί ο προϊστάμενος της εποπτεύουσας αρχής, ο 
οποίος ειδοποιεί, σχετικώς, την Κεντρική Υπηρεσία του 
Υπουργείου Εξωτερικών. 

Άρθρο 59 

Προσωπικό και δαπάνες άμισθων προξενικών αρχών 

1. Οι επίτιμοι γραμματείς σε άμισθες προξενικές αρχές 
διορίζονται και παύονται με απόφαση του Υπουργού 
Εξωτερικών, μετά από γνώμη του προϊσταμένου της 
άμισθης προξενικής αρχής, και έγκριση της οικείας 
Πρεσβείας ή της έμμισθης προξενικής αρχής, υπό την 
εποπτεία και τον έλεγχο της οποίας υπάγεται η άμισθη 
προξενική αρχή. Οι διοριζόμενοι είναι'Ελληνες ως προς 
την ιθαγένεια ή το γένος ή, ελλείψει Ελλήνων, αλλο¬ 
δαποί οι οποίοι διαμένουν τουλάχιστον επί μία διετία 
στον τόπο της προξενικής αρχής. 

2. Στους γραμματείς μπορεί να απονεμηθεί με από¬ 
φαση του Υπουργού Εξωτερικών, μετά τη συμπλήρωση 
εξαετούς ευδόκιμης υπηρεσίας, ο τίτλος του υποπρο- 
ξένου επί τιμή, μετά από πρόταση του προϊσταμένου 
της άμισθης προξενικής αρχής και έγκριση της προϊ- 
σταμένης Πρεσβείας. 

3. Οι προϊστάμενοι άμισθων προξενικών αρχών μπο¬ 
ρούν με πράξη τους και μετά από προηγούμενη έγκριση 
του Διευθυντή Προσωπικού να προσλαμβάνουν, χωρίς 
επιβάρυνση του Δημοσίου, και να απολύουν γραμματείς 
ή επιμελητές. 

4. Οι διοριζόμενοι επίτιμοι γραμματείς και οι προσλαμ¬ 
βανόμενοι από τις άμισθες προξενικές αρχές υπάλληλοι 
δίνουν όρκο ενώπιον των προϊσταμένων αυτών, κατά 
τον τύπο που ορίζεται για ημεδαπούς και αλλοδαπούς 
στο άρθρο 67. 

5. Σε εξαιρετικές περιπτώσεις, ο Υπουργός Εξωτε¬ 
ρικών μπορεί να αποσπά σε άμισθη προξενική αρχή 
υπαλλήλους από τον Κλάδο ΠΕ και ΤΕ Διοικητικού ή 
από τον Κλάδο Διοικητικών Γραμματέων του Υπουρ¬ 
γείου Εξωτερικών. Ο αποσπώμενος μπορεί να φέρει 
τον τίτλο του υποπροξένου, λαμβάνει δε, καθ’ όλο το 
διάστημα της απόσπασής του, τις εν γένει αποδοχές 
του ισόβαθμου του υπαλλήλου, ο οποίος υπηρετεί σε 
διπλωματική ή έμμισθη προξενική αρχή, υπό την επο¬ 
πτεία και τον έλεγχο της οποίας υπάγεται η εν λόγω 
άμισθη προξενική αρχή. 

6. Η υπηρεσία σε άμισθη προξενική αρχή θεωρείται, 
σε κάθε περίπτωση, ως δημόσια και συνυπολογίζεται, σε 
περίπτωση διορισμού σε έμμισθη θέση του Υπουργείου 
Εξωτερικών, πλην του Διπλωματικού Κλάδου και των Κλά¬ 
δων ΠΕ και ΤΕ Διοικητικού και Διοικητικών Γραμματέων. 

7. Οι επίτιμοι προξενικοί υπάλληλοι δεν αποκτούν από 
την υπηρεσία τους προσόντα ή δικαιώματα, τα οποία 
προβλέπονται από τον παρόντα νόμο υπέρ των μόνιμων 
υπαλλήλων του Υπουργείου Εξωτερικών. 

8. Οι δαπάνες των άμισθων προξενικών αρχών βαρύ¬ 
νουν τους προϊσταμένους τους, πλην των δαπανών οι 
οποίες πραγματοποιούνται σε βάρος του Δημοσίου και 
των ειδικών δαπανών, οι οποίες διατάσσονται από το 
Υπουργείο Εξωτερικών, σύμφωνα με τις οικείες διατά¬ 
ξεις του παρόντος. 


9. Οι προϊστάμενοι των άμισθων προξενικών αρχών 
παρακρατούν ποσοστό 60% επί των συνολικών τους 
εισπράξεων από ένσημα και μόνο για τις δαπάνες λει¬ 
τουργίας των αρχών τους. Το παρακρατούμενο αυτό 
ποσοστό δεν μπορεί να υπερβαίνει το ισόποσο των 
22.500 ευρώ ετησίως. Εξαιρούνται από την παρακράτη¬ 
ση αυτή οι φόροι και τα δικαιώματα υπέρ του Δημοσίου, 
καθώς και κάθε άλλη αξία. 

10. Το ποσό, που προκύπτει υπέρ του Δημοσίου από 
τις εισπράξεις των άμισθων προξενικών αρχών κάθε 
έτους, αποδίδεται μέσω της Γ ενικής Επιθεώρησης του 
Υπουργείου Εξωτερικών, στην αρμόδια Δ.Ο.Υ., στην 
οποία πρέπει να περιέρχεται μέχρι το τέλος Μαρτίου 
του επόμενου έτους. 

Άρθρο 60 

Καθήκοντα άμισθων προξενικών αρχών 

Οι άμισθες προξενικές αρχές ασκούν τα ίδια με τις 
έμμισθες προξενικές αρχές καθήκοντα, πλην εκείνων 
που αφορούν στη χορήγηση θεώρησης εισόδου επί αλ¬ 
λοδαπών διαβατηρίων. 

Τμήμα 3: Γραφεία Ο.Ε.Υ. 

Άρθρο 61 

Γ ραφεία Οικονομικών και Εμπορικών Υποθέσεων 

1. Στην έδρα Πρεσβείας, Γ ραφείου Συνδέσμου, Γ ενικού 
Προξενείου ή Προξενείου, ή σε άλλη πόλη της χώρας 
αρμοδιότητας διπλωματικής αρχής δύναται να συνι- 
στώνται, με κοινή απόφαση των Υπουργών Οικονομί¬ 
ας και Οικονομικών και Εξωτερικών και με γνώμη των 
Εμπορικών και Βιομηχανικών Επιμελητηρίων Αθηνών 
και Θεσσαλονίκης, Γ ραφεία Οικονομικών και Εμπορικών 
Υποθέσεων (Ο.Ε.Υ.) και να καθορίζεται η περιφέρεια της 
αρμοδιότητας αυτών. Τα Γ ραφεία αυτά αποτελούν τμή¬ 
ματα των αρχών, στο πλαίσιο των οποίων λειτουργούν. 
Η γνώμη των επιμελητηρίων παρέχεται εντός δεκαπέντε 
ημερών αφότου ζητηθεί, άλλως η απόφαση εκδίδεται 
χωρίς αυτήν. 

Με όμοια απόφαση, η περιφέρεια αρμοδιότητας του 
Γ ραφείου Ο.Ε.Υ. μπορεί να επεκτείνεται και σε περιοχή 
αρμοδιότητας άλλης Πρεσβείας, από αυτή στην οποία 
ανήκει, εφόσον εκεί δεν λειτουργεί αντίστοιχο Γ ραφείο, 
κατόπιν εισηγήσεων των εμπλεκομένων διπλωματικών 
αρχών. Στην περίπτωση αυτή, ο προϊστάμενος του Γ ρα¬ 
φείου Ο.Ε.Υ. εποπτεύεται και αξιολογείται εκτός από 
τον προϊστάμενο της πρεσβευτικής αρχής στην οποία 
ανήκει και από τον προϊστάμενο της άλλης πρεσβευ¬ 
τικής αρχής. 

2. Στα Γ ραφεία Ο.Ε.Υ. τοποθετούνται υπάλληλοι των 
κλάδων Ο.Ε.Υ., ΠΕ και ΤΕ Διοικητικού, Διοικητικών Γ ραμ¬ 
ματέων, καθώς επίσης και υπάλληλοι του διπλωματικού 
κλάδου, που θα διορισθούν μετά την έναρξη της ισχύος 
του παρόντος νόμου. Η διεύθυνση του Γ ραφείου Ο.Ε.Υ. 
ανατίθεται από τον προϊστάμενο της αρχής στον ανώ¬ 
τερο ιεραρχικά υπάλληλο του Κλάδου Οικονομικών και 
Εμπορικών Υποθέσεων. 

Οι προϊστάμενοι των διπλωματικών και προξενικών 
αρχών συνεργάζονται με τους προϊσταμένους των Γ ρα¬ 
φείων Ο.Ε.Υ., συντονίζουν τη δραστηριότητά τους και 
ενημερώνονται συνεχώς για τις ενέργειές τους. 

Σε κάθε περίπτωση, οι προϊστάμενοι των Γραφείων 
Ο.Ε.Υ. συμβουλεύονται τους προϊσταμένους των οικείων 
διπλωματικών και προξενικών αρχών για θέματα της αρ¬ 
μοδιότητας αυτών και ακολουθούν τις οδηγίες τους. 

Οι προϊστάμενοι των Γραφείων Ο.Ε.Υ.: 

α. επικοινωνούν απευθείας με αρχές, υπηρεσίες και 
φορείς του δημόσιου και ιδιωτικού τομέα στη χώρα 
όπου υπηρετούν, εφόσον αυτό επιτρέπεται από την 
πρακτική της χώρας υποδοχής, 

β. επικοινωνούν απευθείας με ελληνικές επιχειρήσεις, 
φορείς και οργανισμούς, 

γ. επικοινωνούν απευθείας με τα όργανα και τις υπη¬ 
ρεσίες των διεθνών οργανισμών που λειτουργούν στη 
χώρα όπου υπηρετούν, 

δ. αναλαμβάνουν τις αναγκαίες πρωτοβουλίες, πάντο¬ 
τε κατόπιν συνεννόησης με τον προϊστάμενο της οικείας 
διπλωματικής ή προξενικής αρχής, και επικοινωνούν 
για θέματα αρμοδιότητάς τους ή για να εκθέσουν τις 
απόψεις τους για τα θέματα αυτά με τη Γ ενική Γ ραμ- 
ματεία Διεθνών Οικονομικών Σχέσεων και Αναπτυξιακής 
Συνεργασίας. 

Μετά από προηγούμενη συνεννόηση με τον προϊστά¬ 
μενο της διπλωματικής ή προξενικής αρχής, επικοινω¬ 
νούν, απευθείας, με κάθε άλλη δημόσια υπηρεσία, αρχή 
ή συλλογικό φορέα. 

Σε κάθε περίπτωση, κοινοποιούν υποχρεωτικά όλα 
τα σχετικά έγγραφα στον προϊστάμενο της οικείας δι¬ 
πλωματικής ή προξενικής αρχής και τον ενημερώνουν 
για τις ενέργειές τους. 

Τα Γ ραφεία Ο.Ε.Υ. ζητούν από τη διπλωματική ή προ¬ 
ξενική αρχή, στην οποία ανήκουν, οδηγίες για την εκ¬ 
πλήρωση της αποστολής τους στο πλαίσιο των αρμο¬ 
διοτήτων τους. Προκειμένου για υποθέσεις, οι οποίες 
σχετίζονται με τα γενικότερα συμφέροντα του Κράτους 
και ο χειρισμός των οποίων εξαρτάται από ενέργειες 
της οικείας διπλωματικής ή προξενικής αρχής, υποχρε- 
ούνται να εκτελούν, σε κάθε περίπτωση, τις εντολές 
αυτής. 

3. Τα Γ ραφεία Ο.Ε.Υ. ασκούν όλα τα συναφή με το 
αντικείμενό τους καθήκοντα, όπως αυτά αναφέρονται 
ειδικότερα στα υπό στοιχεία α' έως και κ' εδάφια της 
παρ. 2 του άρθρου 42. 

4. Τα Γ ραφεία Ο.Ε.Υ. μπορούν να παρέχουν υπηρεσίες 
όπως πρόσβαση σε βάσεις δεδομένων και σε κατα¬ 
λόγους επιχειρήσεων, στις ελληνικές επιχειρήσεις και 
στις επιχειρήσεις της περιοχής αρμοδιότητάς τους. Με 
κοινή απόφαση των Υπουργών Εξωτερικών, Οικονομίας 
και Οικονομικών και Ανάπτυξης, εξειδικεύονται περαι¬ 
τέρω οι παρεχόμενες υπηρεσίες, ορίζεται ο τύπος της 
καταρτιζόμενης συμβάσεως και ρυθμίζονται οι σχετι¬ 
κές λεπτομέρειες. Με όμοια απόφαση καθορίζονται τα 
σχετικά για τις υπηρεσίες αυτές ανταποδοτικά τέλη. 
Επί των ανωτέρω ποσών, όπως και των τυχόν πόσης 
φύσεως επιστροφών φόρων, εφαρμόζονται, αναλόγως, 
οι διατάξεις περί προξενικών εισπράξεων. Στις χώρες 
όπου υφίστανται συναλλαγματικοί περιορισμοί τα εν 
λόγω δημόσια έσοδα διατίθενται για κάλυψη των ανα¬ 
γκών της οικείας διπλωματικής ή προξενικής αρχής, 
στο πλαίσιο της οποίας λειτουργεί το Γραφείο Ο.Ε.Υ., 
και των άλλων διπλωματικών ή προξενικών αρχών 
που εδρεύουν στην ίδια χώρα. Με κοινή απόφαση των 
Υπουργών Εξωτερικών και Οικονομίας και Οικονομικών 
ρυθμίζονται οι ειδικότερες λεπτομέρειες και διαδικασίες 
που απαιτούνται για την εφαρμογή των διατάξεων της 
παρούσας παραγράφου. 

5. Οι προϊστάμενοι των Γ ραφείων Ο.Ε.Υ. υποβάλλουν 
ετήσιες και περιοδικές εκθέσεις στον προϊστάμενο της 
οικείας διπλωματικής ή προξενικής αρχής, τις οποίες 


κοινοποιούν στη Γ ενική Γ ραμματεία Διεθνών Οικονομι¬ 
κών Σχέσεων και Αναπτυξιακής Συνεργασίας. 

6. Σε περίπτωση απουσίας ή κωλύματος του προϊστα¬ 
μένου του Γ ραφείου Ο.Ε.Υ., αυτός αναπληρώνεται από 
τον αρχαιότερο υπηρετούντο στο Γ ραφείο υπάλληλο 
του κλάδου Ο.Ε.Υ.. Σε περίπτωση, που δεν υπάρχει υπάλ¬ 
ληλος του κλάδου Ο.Ε.Υ., η άσκηση των καθηκόντων του 
μπορεί να ανατεθεί από τον προϊστάμενο της οικείας 
διπλωματικής ή προξενικής αρχής, προσωρινά, σε άλλον 
υπάλληλο, ο οποίος υπηρετεί στην αρχή αυτή, είτε να 
αναληφθεί από τον ίδιο. 

7. Σε Γραφεία Ο.Ε.Υ., στα οποία υπηρετούν περισσό¬ 
τεροι από δύο υπάλληλοι, για την ανάληψη καθηκόντων 
προϊσταμένου από υπάλληλο του διπλωματικού κλάδου, 
που έχει διορισθεί μετά την έναρξη της ισχύος του πα¬ 
ρόντος, απαιτείται τριετής, τουλάχιστον, προϋπηρεσία 
σε γραφείο Ο.Ε.Υ.. 

Σε Γραφεία Ο.Ε.Υ., στα οποία προΐσταται υπάλληλος 
με αντιστοιχία πρεσβευτικού βαθμού, για την ανάληψη 
καθηκόντων προϊσταμένου από διπλωματικό υπάλληλο, 
που έχει διορισθεί μετά την έναρξη της ισχύος του 
παρόντος, απαιτείται πενταετής, τουλάχιστον, προϋ¬ 
πηρεσία σε δύο άλλα γραφεία Ο.Ε.Υ.. 

8. Σε περίπτωση, που συντρέχει υποψηφιότητα για 
τοποθέτηση σε Γ ραφείο Ο.Ε.Υ. διπλωματικών υπαλλή¬ 
λων, που διορίζονται μετά την έναρξη ισχύος του πα¬ 
ρόντος και υπαλλήλων του κλάδου Ο.Ε.Υ., προτιμώνται 
οι δεύτεροι, εκτός εάν, για υπηρεσιακούς λόγους, ειδικά 
αιτιολογημένους, αποφασίζεται το αντίθετο. 

Τμήμα 4: Ιδρύματα 
Αρθρο 62 

Εποπτευόμενα από το Υπουργείο 
Εξωτερικών ιδρύματα 

1. Το Υπουργείο Εξωτερικών παρέχει κάθε δυνατή υπο¬ 
στήριξη σε ιδρύματα, ο σκοπός και η εν γένει λειτουργία 
των οποίων εμπίπτει στις διατάξεις του άρθρου 5 και 
στα οποία το Υπουργείο Εξωτερικών ασκεί εποπτεία 
σύμφωνα με το νομικό καθεστώς που διέπει τα ιδρύ¬ 
ματα αυτά. 

2. Το Υπουργείο Εξωτερικών μεριμνά για την ετήσια 
κρατική επιχορήγηση των εποπτευόμενων από αυτό 
ιδρυμάτων, ανάλογα με το πραγματοποιούμενο έργο 
τους, εντός του πλαισίου των πιστώσεων του προϋπο¬ 
λογισμού του. 

3. Ο Υπουργός Εξωτερικών μπορεί να συνάπτει με τα 
ιδρύματα της παραγράφου 1 προγραμματικές συμβάσεις 
έργου για θέματα σχετικά με τους σκοπούς των ιδρυ¬ 
μάτων αυτών. Στις εν λόγω προγραμματικές συμβάσεις 
πρέπει να καθορίζονται με σαφήνεια το συγκεκριμένο 
έργο, η χρονική διάρκεια ολοκλήρωσής του και οι πόροι 
χρηματοδότησης. 

4. Εφόσον ειδικός νόμος δεν ορίζει άλλως, ο ετήσιος 
τακτικός έλεγχος της οικονομικής διαχείρισης των επο¬ 
πτευόμενων από το Υπουργείο Εξωτερικών ιδρυμάτων 
διενεργείται από το Γ ενικό Επιθεωρητή του Υπουργείου 
Εξωτερικών, κατά τα οριζόμενα στο άρθρο 12. 

Άρθρο 63 

Ελληνικό Ινστιτούτο Βυζαντινών και 
Μεταβυζαντινών Σπουδών Βενετίας 

1. Οι υφιστάμενες οργανικές θέσεις του προσωπικού 
στο «Ελληνικό Ινστιτούτο Βυζαντινών και Μεταβυζαντι¬ 
νών Σπουδών» που εδρεύει στη Βενετία είναι οι εξής: 

α. μία (1) θέση Διευθυντή του Ινστιτούτου, 
β. μία (1) θέση γραμματέα του Ινστιτούτου, 
γ. μία (1) θέση βιβλιοθηκονόμου, 
δ. μία (1) θέση διαχειριστή-λογιστή, 
ε. μία (1) θέση υπαλλήλου διοικητικής υποστήριξης, 
στ. τέσσερις (4) θέσεις βοηθητικού προσωπικού Εξω¬ 
τερικής Υπηρεσίας. 

Οι ανωτέρω υπό στοιχεία β' έως και ε' θέσεις απο¬ 
τελούν θέσεις μονίμων υπαλλήλων του Κλάδου ΠΕ και 
ΤΕ Διοικητικού του Υπουργείου Εξωτερικών. 

Τα προσόντα του Διευθυντή ορίζονται από τις κείμε¬ 
νες διατάξεις περί του Ινστιτούτου. Η θέση του Διευ¬ 
θυντή δεν είναι ασυμβίβαστη με τη θέση μέλους Δ.Ε.Π. 
Πανεπιστημίου, το δε διοριζόμενο στη θέση αυτή, με 
απόφαση του Υπουργού Εξωτερικών, μετά από εκλο¬ 
γή και πρόταση της Ακαδημίας Αθηνών, μέλος Δ.Ε.Π. 
τελεί, για όσο χρόνο διαρκεί η θητεία του στο Ινστι¬ 
τούτο, σε αναστολή άσκησης των καθηκόντων του ως 
μέλους Δ.Ε.Π., σύμφωνα με τις διατάξεις του άρθρου 5 
του ν. 2530/1997 (ΦΕΚ 218 Α'). Η θητεία του Διευθυντή 
είναι πενταετής και μπορεί να ανανεώνεται. Κατά τη 
διάρκεια της θητείας του, ο Διευθυντής παραμένει στη 
θέση αυτή με πλήρη απασχόληση και μόνιμη διαμονή 
στην έδρα του Ινστιτούτου. Τα σχετικά με τη θέση του 
γραμματέα του Ινστιτούτου καθορίζονται από τις κεί¬ 
μενες διατάξεις. 

Στη θέση του βιβλιοθηκονόμου τοποθετείται υπάλ¬ 
ληλος με βιβλιοθηκονομική ή αρχειακή πείρα και στη 
θέση του διαχειριστή - λογιστή, υπάλληλος με πείρα 
στα λογιστικά. 

2. Ο Διευθυντής λαμβάνει από το Ινστιτούτο αποδοχές 
ημεδαπής και επίδομα υπηρεσίας αλλοδαπής, αντίστοι¬ 
χα με αυτά του Συμβούλου Πρεσβείας στην Πρεσβεία 
της Ρώμης. Η μισθοδοσία του Διευθυντή καλύπτεται 
από τον προϋπολογισμό του Ινστιτούτου. 

3. Το προσωπικό του Ελληνικού Ινστιτούτου Βυζαντι¬ 
νών και Μεταβυζαντινών Σπουδών λαμβάνει σε ευρώ τις 
αποδοχές ημεδαπής, με όλες τις προσαυξήσεις και επι¬ 
δόματα υπηρεσίας στην αλλοδαπή, κατά τις ισχύουσες, 
εκάστοτε, διατάξεις για τους υπηρετούντες υπαλλήλους 
σε αρχές της Εξωτερικής Υπηρεσίας του Υπουργείου 
Εξωτερικών. 

4. Με απόφαση του Υπουργού Εξωτερικών ρυθμίζονται 
τα θέματα που αφορούν στη συγκρότηση της Εποπτι¬ 
κής Επιτροπής και της Διαχειριστικής Επιτροπής του 
Ελληνικού Ινστιτούτου Βυζαντινών και Μεταβυζαντινών 
Σπουδών, που έχουν συσταθεί με το β.δ. 720/1966 (ΦΕΚ 
174 Α'). 

5. Οι κείμενες διατάξεις των ν. 1766/1951 (ΦΕΚ 114 Α'), 
ν.δ. 4093/1960 (ΦΕΚ 126 Α') και β.δ. 720/1966 (ΦΕΚ 174 Α') 
περί του Ελληνικού Ινστιτούτου Βυζαντινών και Μεταβυ¬ 
ζαντινών Σπουδών διατηρούνται σε ισχύ, καθ’ ο μέρος 
δεν αντίκειται στις διατάξεις του παρόντος άρθρου. 

Άρθρο 64 

Διεθνές Κέντρο Μελετών Ευξείνου Πόντου 

1. Το Διεθνές Κέντρο Μελετών Ευξείνου Πόντου, με 
συντετμημένο τίτλο «ΔΙΚΕΜΕΠ» και αντίστοιχη επωνυμία 
«ΙπΙθΓηαίίοηαΙ ΟθπΙγθ Ιογ ΒΙαοΚ δθ3 δΙυάίβε-ΙΟΒδδ», είναι 
νομικό πρόσωπο ιδιωτικού δικαίου, διεθνούς χαρακτή¬ 
ρα, εποπτευόμενο από το Υπουργείο Εξωτερικών και 
λειτουργεί, σύμφωνα με το ν. 3462/2006 (ΦΕΚ 111 Α') 
και τις διατάξεις των π.δ. 137/2000 (ΦΕΚ 119 Α') και π.δ. 
362/1998 (ΦΕΚ 242 Α'). 


2. Με διάταγμα το οποίο εκδίδεται με πρόταση των 
Υπουργών Εξωτερικών και Οικονομίας και Οικονομικών, 
ρυθμίζονται τα θέματα λειτουργίας του κέντρου και 
καταρτίζεται ο οργανισμός του. Το ΔΙΚΕΜΕΠ δεν υπά¬ 
γεται στο δημόσιο τομέα ούτε στις διατάξεις του α.ν. 
2039/1939 (ΦΕΚ 455 Α') και επιχορηγείται από το κράτος 
μέσω του Υπουργείου Εξωτερικών, απαλλασσόμενο από 
κάθε δημόσιο και δημοτικό φόρο, εκτός του Φ.Π.Α.. 

ΚΕΦΑΛΑΙΟ Δ' 

ΠΡΟΣΩΠΙΚΟ ΥΠΟΥΡΓΕΙΟΥ ΕΞΩΤΕΡΙΚΩΝ 
Τμήμα 1: Γενικές διατάξεις 
Αρθρο 65 

Κλάδοι προσωπικού 

1. Οι μόνιμοι δημόσιοι υπάλληλοι που υπάγονται στην 
αρμοδιότητα του Υπουργείου Εξωτερικών κατατάσσο¬ 
νται στους εξής κλάδους: 

α. Διπλωματικός Κλάδος 

β. Κλάδος ΠΕ και ΤΕ Διοικητικού 

γ. Κλάδος Επικοινωνιών και Πληροφορικής 

δ. Κλάδος Επιμελητών 

ε. Κλάδος Εμπειρογνωμόνων 

στ. Κλάδος Διοικητικών Γραμματέων 

ζ. Κλάδος Επιστημονικού Προσωπικού της Ε.Ν.Υ. 

η. Κλάδος Οικονομικών και Εμπορικών Υποθέσεων. 

2. Στο Υπουργείο Εξωτερικών υπηρετούν και άλλοι 
υπάλληλοι, μη υπαγόμενοι στους ανωτέρω κλάδους, οι 
οποίοι στελεχώνουν αυτοτελείς υπηρεσίες, που προ- 
βλέπονται στον παρόντα νόμο. 

Αρθρο 66 

Γ ενικά προσόντα διορισμού 

1. Για το διορισμό υπαλλήλου στο Υπουργείο Εξωτε¬ 
ρικών απαιτούνται τα εξής γενικά προσόντα: 
α. Να έχει την ελληνική ιθαγένεια. 

Όσοι αποκτούν την ελληνική ιθαγένεια με πολιτογρά¬ 
φηση δεν μπορούν να διορισθούν πριν από τη συμπλή¬ 
ρωση τριών ετών από την πολιτογράφησή τους. 

Όσοι προσλαμβάνονται από τους προϊσταμένους των 
αρχών της Εξωτερικής Υπηρεσίας, με σύμβαση εργασί¬ 
ας ιδιωτικού δικαίου, μπορεί να είναι και αλλοδαποί. 

β. Να έχει συμπληρώσει το 21ο έτος της ηλικίας του 
και να μην έχει υπερβεί το 35ο, εκτός αν άλλως ορίζεται 
με τις διατάξεις του παρόντος. 

Γ ια τη συμπλήρωση του ανώτατου και κατώτατου 
ορίου ηλικίας διορισμού, ως ημέρα γεννήσεως θεω¬ 
ρείται η 1η Ιανουάριου για το κατώτατο όριο και η 31η 
Δεκεμβρίου για το ανώτατο. 

Η ηλικία αποδεικνύεται από το δελτίο αστυνομικής 
ταυτότητας και, σε περίπτωση αμφισβήτησης, από 
ληξιαρχική πράξη γέννησης που έχει συνταχθεί εντός 
ενενήντα ημερών από τη γέννηση. Αν δεν υπάρχει τέ¬ 
τοια πράξη, η ηλικία αποδεικνύεται από τα μητρώα 
αρρένων για τους άνδρες και από το γενικό μητρώο 
δημοτών (δημοτολόγιο) για τις γυναίκες. Εάν υπάρχουν 
περισσότερες εγγραφές στο οικείο μητρώο, επικρατεί 
η πρώτη εγγραφή. Βεβαίωση της ηλικίας ή διόρθωση 
της εγγραφής, με οποιονδήποτε άλλο τρόπο, ουδέποτε 
λαμβάνεται υπόψη. 

γ. Να έχει εκπληρώσει τις στρατιωτικές του υποχρεώ¬ 
σεις ή να έχει απαλλαγεί νόμιμα από αυτές και να μην 
έχει καταδικασθεί για λιποταξία. 

δ. Να μην έχει στερηθεί, λόγω καταδίκης, των πολιτι¬ 
κών του δικαιωμάτων. 

ε. Να μην έχει καταδικασθεί για κακούργημα, όπως και 
σε οποιαδήποτε ποινή για κλοπή, υπεξαίρεση (κοινή ή 
στην υπηρεσία), απάτη, εκβίαση, πλαστογραφία, απιστία 
δικηγόρου, καταπίεση, δωροδοκία, απιστία σχετική με 
την υπηρεσία, παράβαση καθήκοντος, συκοφαντική δυ- 
σφήμηση, καθώς και για οποιοδήποτε έγκλημα κατά της 
γενετήσιας ελευθερίας ή οικονομικής εκμετάλλευσης 
της γενετήσιας ζωής. Επίσης, να μην υφίσταται εναντίον 
του εκκρεμής δίκη για κακούργημα ή για κάποιο από 
τα προαναφερόμενα πλημμελήματα. 

Η παραγραφή κακουργήματος ή πλημμελήματος, για 
τα οποία εκδόθηκε καταδικαστική απόφαση ή διατά- 
χθηκε παραπομπή με τελεσίδικο βούλευμα, δεν αίρει 
το ανωτέρω κώλυμα. Η αποκατάσταση και η χάρη δεν 
αίρουν το ανωτέρω κώλυμα, εκτός αν το εκδιδόμενο, 
κατά την παράγραφο 1 του άρθρου 47 του Συντάγματος, 
διάταγμα αίρει και το κώλυμα αυτό. 

στ. Να μην τελεί σε στερητική ή επικουρική δικαστική 
συμπαράσταση. 

ζ. Να μην έχει απολυθεί οριστικά για πειθαρχικό λόγο 
από θέση δημοσίου υπαλλήλου ή υπαλλήλου νομικού 
προσώπου δημοσίου δικαίου ή δημόσιας επιχείρησης 
ή οργανισμού κοινής ωφέλειας. 

η. Να έχει την υγεία και αρτιμέλεια που επιτρέπει 
την εκτέλεση των καθηκόντων του. Ο υπό διορισμό 
υπάλληλος δεν πρέπει να πάσχει από σοβαρά καρδι¬ 
οαγγειακά ή σοβαρά αναπνευστικά ή νεφρολογικά ή 
μεταδοτικά νοσήματα ή σοβαρά νοσήματα του νευρικού 
συστήματος. 

2. Οι προσλήψεις υπαλλήλων του Υπουργείου Εξω¬ 
τερικών διέπονται από τις αρχές της αξιοκρατίας, της 
διαφάνειας και των ίσων ευκαιριών. Κανείς δεν μπορεί 
να αποκλεισθεί από τις σχετικές εξετάσεις, εφόσον 
εκπληρώνει τις νόμιμες προϋποθέσεις συμμετοχής του 
σε αυτές. Διατάξεις για την πρόσληψη προσωπικού, οι 
οποίες θεσπίζουν ποσοστώσεις υπέρ ατόμων με ειδικές 
ανάγκες, δεν εφαρμόζονται στους διαγωνισμούς για 
την πρόσληψη υπαλλήλων του Διπλωματικού Κλάδου, 
καθώς και του Κλάδου Επικοινωνιών και Πληροφορικής 
του Υπουργείου Εξωτερικών. 

3. Οι προϋποθέσεις διορισμού των υπαλλήλων του 
Υπουργείου Εξωτερικών πρέπει να συντρέχουν τόσο 
κατά το χρόνο υποβολής των σχετικών αιτήσεων όσο 
και κατά το χρόνο του διορισμού ή, προκειμένου για 
υπαλλήλους του Διπλωματικού Κλάδου, και κατά το 
χρόνο εισαγωγής στη Διπλωματική Ακαδημία. Ειδικά, το 
ανώτατο όριο ηλικίας δεν πρέπει να έχει συμπληρωθεί 
κατά τη λήξη της προθεσμίας υποβολής αιτήσεων για 
συμμετοχή στις διαδικασίες επιλογής. 

Άρθρο 67 
Ορκωμοσία 

1. Οι διοριζόμενοι υπάλληλοι δίνουν, πριν αναλάβουν 
τα καθήκοντά τους, τον προβλεπόμενο για όλους τους 
δημοσίους υπαλλήλους όρκο, που έχει ως εξής: «Ορ¬ 
κίζομαι να φυλάττω πίστη στην Πατρίδα, υπακοή στο 
Σύνταγμα και τους νόμους και να εκπληρώνω ευσυνεί¬ 
δητα τα καθήκοντά μου». Εάν ο διοριζόμενος δηλώσει 
ότι δεν πιστεύει σε θρησκεία ή πιστεύει σε θρησκεία, 
η οποία δεν επιτρέπει τον όρκο, τότε ο όρκος δίδεται 
σαν διαβεβαίωση με τον εξής τύπο: «Δηλώνω στην τιμή 
και στη συνείδησή μου να φυλάττω πίστη στην Πατρίδα, 


υπακοή στο Σύνταγμα και τους νόμους και να εκπλη¬ 
ρώνω ευσυνείδητα τα καθήκοντά μου». 

2. Ο όρκος αυτός δίδεται ενώπιον του Προέδρου 
της Δημοκρατίας ή του Υπουργού Εξωτερικών, και σε 
περίπτωση κωλύματος ή απουσίας τους, ενώπιον του 
Υπηρεσιακού Γενικού Γραμματέα, από τους υπαλλήλους 
όλων των κλάδων. 

3. Το προσωπικό των αρχών της Εξωτερικής Υπηρεσίας, 
που προσλαμβάνεται με καθεστώς ιδιωτικού δικαίου, ορ¬ 
κίζεται ενώπιον των προϊσταμένων των αρχών αυτών. 

4. Οι προϊστάμενοι των άμισθων προξενικών αρχών 
ορκίζονται ενώπιον του προϊσταμένου της διπλωματικής 
ή προξενικής αρχής στην οποία υπάγονται. 

5. Οι αλλοδαποί υπάλληλοι δίνουν τον ακόλουθο όρκο: 
«Ορκίζομαι να εκτελώ πιστά και ευσυνείδητα και κατά 
τους ελληνικούς νόμους τα καθήκοντά μου». Εάν ο προ¬ 
σλαμβανόμενος αλλοδαπός δηλώσει ότι δεν πιστεύει σε 
θρησκεία ή πιστεύει σε θρησκεία, η οποία δεν επιτρέπει 
τον όρκο, τότε ο όρκος δίδεται σαν διαβεβαίωση με 
τον εξής τύπο: «Δηλώνω στην τιμή και στη συνείδησή 
μου να εκτελώ πιστά και ευσυνείδητα και κατά τους 
ελληνικούς νόμους τα καθήκοντά μου». 

Άρθρο 68 

Διπλωματικά και ειδικά υπηρεσιακά διαβατήρια 

1. Τα διπλωματικά και τα ειδικά υπηρεσιακά διαβα¬ 
τήρια χορηγούνται μόνο σε Έλληνες υπηκόους και το 
κόστος έκδοσής τους βαρύνει το φορέα, ο οποίος ζητεί 
την έκδοσή του ή το φορέα στον οποίο υπηρετεί ο 
αιτούμενος την έκδοση. Το κόστος αυτό ορίζεται του¬ 
λάχιστον μία φορά κατ’ έτος, με απόφαση του Υπουργού 
Εξωτερικών. 

Με απόφαση του Υπουργού Εξωτερικών ορίζονται 
η μορφή και ο τύπος των διπλωματικών και ειδικών 
υπηρεσιακών διαβατηρίων, καθώς και τα απαραίτητα 
στοιχεία που αυτά περιλαμβάνουν. 

2. Τα διπλωματικά διαβατήρια χορηγούνται από το 
Υπουργείο Εξωτερικών στα κάτωθι πρόσωπα: 

α. στον Πρόεδρο της Δημοκρατίας, 
β. στον Πρωθυπουργό, 
γ. στον Πρόεδρο της Βουλής, 
δ. στον Αρχηγό της Αξιωματικής Αντιπολίτευσης, 
ε. στα μέλη της Κυβέρνησης και τους Υφυπουργούς, 
στ. στους διατελέσαντες Προέδρους της Δημοκρατίας, 
ζ. στους διατελέσαντες Πρωθυπουργούς, 
η. στους εν ενεργεία ανώτατους λειτουργούς της 
Προεδρίας της Δημοκρατίας, εφόσον συνοδεύουν τον 
Πρόεδρο της Δημοκρατίας, 
θ. στους διατελέσαντες Υπουργούς και Υφυπουργούς 
των Εξωτερικών, 

ι. στον Πρόεδρο του Συμβουλίου της Επικράτειας, 
ια. στον Πρόεδρο του Αρείου Πάγου, 
ιβ. στον Πρόεδρο του Ελεγκτικού Συνεδρίου, 
ιγ. στον Πρόεδρο του Νομικού Συμβουλίου του Κράτους, 
ιδ. στους Γ ενικούς Γ ραμματείς του Υπουργείου Εξω¬ 
τερικών, 

ιε. στους υπαλλήλους του Διπλωματικού Κλάδου, του 
Κλάδου Εμπειρογνωμόνων, του Κλάδου Οικονομικών 
και Εμπορικών Υποθέσεων και στους υπαλλήλους με 
βαθμό Α' του Κλάδου ΠΕ και ΤΕ Διοικητικού και του 
Κλάδου Επικοινωνιών και Πληροφορικής του Υπουργείου 
Εξωτερικών, 

ιστ. στο Νομικό Σύμβουλο του Κράτους στο Υπουργείο 
Εξωτερικών, στους Παρέδρους και στους Δικαστικούς 

Αντιπροσώπους του Νομικού Συμβουλίου του Κράτους 
στο Υπουργείο Εξωτερικών, στον Ειδικό Νομικό Σύμ¬ 
βουλο και στους υπαλλήλους της Ειδικής Νομικής Υπη¬ 
ρεσίας του Υπουργείου Εξωτερικών, καθώς και στους 
Επίτιμους Ειδικούς Νομικούς Συμβούλους, 
ιζ. στους Έλληνες, μέλη του Ευρωπαϊκού Κοινοβουλίου, 
στους Βουλευτές της Ελληνικής Βουλής, στους επιφορ¬ 
τισμένους από τη Βουλή, την Κυβέρνηση ή τη δικαστική 
εξουσία με επίσημη αντιπροσωπευτική αποστολή σε ξένη 
κυβέρνηση ή σε διπλωματική διάσκεψη ή σε συνδιάσκεψη 
ή σε συνέδριο ή σε επιτροπή του Οργανισμού Ηνωμένων 
Εθνών και των ειδικευμένων οργανισμών του ή σε διεθνές 
δικαστήριο ή στην Ευρωπαϊκή Ένωση ή σε άλλες περιφε¬ 
ρειακές οργανώσεις ή, γενικότερα, με την εντολή εκτέλεσης 
υπηρεσίας στο εξωτερικό και στους Ακόλουθους Άμυνας 
αξιωματικούς Στρατού, Ναυτικού και Αεροπορίας, 
ιη. στους επί τιμή Πρέσβεις, στους επί τιμή Πληρεξού¬ 
σιους Υπουργούς και στους έχοντες διατελέσει Πρέ¬ 
σβεις εκ προσωπικοτήτων, 
ιθ. στον Αρχηγό των Ενόπλων Δυνάμεων και τους 
Αρχηγούς των Επιτελείων των τριών Όπλων, 
κ. στους δημοσίους υπαλλήλους, προϊσταμένους υπη¬ 
ρεσιών άλλων Υπουργείων, που υπηρετούν σε γραφεία 
διπλωματικών και προξενικών αρχών, 
κα. σε κατέχοντες ανώτατες θέσεις στον Οργανισμό 
Ηνωμένων Εθνών ή στους ειδικευμένους οργανισμούς 
ή σε άλλο διεθνή διακυβερνητικό οργανισμό ή στην 
Ευρωπαϊκή Ένωση, 

κβ. σε άλλα πρόσωπα, ανήκοντα στο προσωπικό των 
Πρεσβειών, προερχόμενα από άλλα Υπουργεία ή δημό¬ 
σιες υπηρεσίες, τα οποία κατά την απόλυτη κρίση του 
Υπουργείου Εξωτερικών, ανακοινώνονται προς την ξένη 
κυβέρνηση ως διπλωματικοί υπάλληλοι, 
κγ. σε διπλωματικούς ταχυδρόμους, όταν ταξιδεύουν 
σε χώρες ειδικών συνθηκών διαβίωσης, εφόσον, κατά 
την κρίση του Υπουργού Εξωτερικών, αυτοί πρέπει να 
εφοδιαστούν με διπλωματικό διαβατήριο, 
κδ. στους τοποθετούμενους σε γραφεία διπλωματι¬ 
κών και προξενικών αρχών Συμβούλους και Ακολούθους 
Τύπου, 

κε. στις ανωτέρω α'- κβ' και κδ' κατηγορίες προσώπων 
που δικαιούνται διπλωματικών διαβατηρίων περιλαμβά¬ 
νονται οι σύζυγοι, οι χήρες και τα ανήλικα τέκνα των 
εν λόγω προσώπων, 

κστ. σε εξαιρετικές περιστάσεις, μπορούν να χορηγού¬ 
νται διπλωματικά διαβατήρια και σε υπαλλήλους των 
λοιπών κλάδων του Υπουργείου Εξωτερικών που δεν 
αναφέρονται στο εδάφιο ιε' της παραγράφου 2. 

3. Ειδικά υπηρεσιακά διαβατήρια, ατομικά ή ομαδικά, 
εκδίδονται και χορηγούνται από το Υπουργείο Εξωτε¬ 
ρικών στα κάτωθι πρόσωπα: 
α. στα εν ενεργεία μέλη της Βουλής των Ελλήνων, 
β. στους Γενικούς Γραμματείς των άλλων Υπουργείων, 
γ. στα μέλη της Ακαδημίας Αθηνών, 
δ. σε έμμισθους και άμισθους υπαλλήλους του Υπουρ¬ 
γείου Εξωτερικών, που δεν δικαιούνται διπλωματικού 
διαβατηρίου είτε αυτοί υπηρετούν στην Κεντρική Υπη¬ 
ρεσία είτε στο εξωτερικό, 

ε. σε κατέχοντες ανώτερες θέσεις στον Ο.Η.Ε. ή στους 
ειδικευμένους οργανισμούς ή σε άλλο διεθνή διακυβερ¬ 
νητικό οργανισμό ή στην Ευρωπαϊκή Ένωση, 
στ. στους διπλωματικούς ταχυδρόμους, στους οποίους 
δεν χορηγείται διπλωματικό διαβατήριο, σύμφωνα με 
την παράγραφο 2 περίπτωση κγ', 


ζ. στους υπαλλήλους της Εξωτερικής Υπηρεσίας όλων 
των Υπουργείων, για όσο χρόνο υπηρετούν στο εξω¬ 
τερικό, 

η. σε συζύγους και ανήλικα τέκνα των αναφερόμενων 
στα υπό στοιχεία δ' και ζ' κατηγοριών προσώπων, στους 
συζύγους δε και στα ανήλικα τέκνα των αναφερόμενων 
στο υπό στοιχείο α' προσώπων μόνο όταν ταξιδεύουν 
με τα πρόσωπα αυτά ή προς συνάντησή τους. 

4. α. Με απόφαση του Υπουργού Εξωτερικών καθορί¬ 
ζονται τα απαραίτητα δικαιολογητικά για την έκδοση, 
την ισχύ και τη θεώρηση των προβλεπόμενων από το 
παρόν άρθρο διαβατηρίων. 

β. Για τη χορήγηση διπλωματικών και ειδικών υπηρεσι¬ 
ακών διαβατηρίων στους δεσμευμένους στρατολογικώς, 
απαιτείται έγγραφο του Αρχηγείου Ενόπλων Δυνάμεων 
ή του οικείου Στρατολογικού Γ ραφείου, που επιτρέπει 
την αποδημία. 

Το Υπουργείο Εξωτερικών μπορεί να απαιτεί την 
προσκόμιση και άλλων πιστοποιητικών που κρίνονται 
αναγκαία κατά περίπτωση. 

γ. Γ ια τη χορήγηση των διαβατηρίων του παρόντος 
άρθρου σε ανήλικα τέκνα, απαιτείται η συγκατάθεση 
των ασκούντων τη γονική μέριμνα ή την επιμέλεια. 

5. Τα διπλωματικά και ειδικά υπηρεσιακά διαβατήρια 
αφαιρούνται με απόφαση του Υπουργού Εξωτερικών, 
εάν οι κάτοχοί τους τέλεσαν πράξεις που απάδουν στον 
τίτλο, στην ιδιότητα ή στην αποστολή τους. Η ως άνω 
αφαίρεση συνεπάγεται και την αφαίρεση των διπλωμα¬ 
τικών και υπηρεσιακών διαβατηρίων από τις συζύγους 
και τα ανήλικα τέκνα του υπαλλήλου. 

Αρθρο 69 
Κανονικές άδειες 

1. Γ ια τις κανονικές άδειες των υπαγόμενων στη δικαι¬ 
οδοσία του Υπουργείου Εξωτερικών υπαλλήλων ισχύουν 
οι ρυθμίσεις περί κανονικής αδείας του Υπαλληλικού 
Κώδικα. 

2. Σε εξαιρετικές περιπτώσεις και εφόσον οι ανάγκες 
της υπηρεσίας το επιτρέπουν, είναι δυνατόν να χορη¬ 
γηθεί άδεια ενός μηνός κατ’ έτος, άνευ αποδοχών. 

3. Ο τυχών κανονικής αδείας υποχρεούται να τη χρη¬ 
σιμοποιήσει εντός της χρονικής περιόδου για την οποία 
αυτή έχει χορηγηθεί, διαφορετικά η χορηγηθείσα άδεια 
ανακαλείται, εκτός εάν, με την έγκριση της προϊστάμε¬ 
νης αρχής, αναβληθεί η έναρξη της άδειας. 

Η κανονική άδεια χορηγείται από τον προϊστάμενο 
της αρχής εξωτερικού ή τον Διευθυντή της Κεντρι¬ 
κής ή Περιφερειακής Υπηρεσίας, οι οποίοι οφείλουν να 
ενημερώνουν αμέσως τη Διεύθυνση Προσωπικού για 
τη διάρκειά της, καθώς και για οποιαδήποτε μεταβολή 
ως προς αυτή. 

4. Εάν για λόγους ανεξάρτητους από τη θέλησή του, ο 
υπάλληλος δεν μπορέσει να κάνει χρήση της εγκριθεί- 
σας άδειας εντός του έτους για το οποίο εγκρίθηκε, η 
άδεια μεταφέρεται και χρησιμοποιείται εντός του επό¬ 
μενου έτους. Στην περίπτωση αυτή η συνολική διάρκεια 
της άδειας δεν μπορεί να υπερβεί το δίμηνο. 

5. Σε περίπτωση αδικαιολόγητης υπέρβασης της χο- 
ρηγηθείσας άδειας και ανεξαρτήτως των πειθαρχικών 
κυρώσεων, ο λαβών την άδεια στερείται των αντίστοι¬ 
χων αποδοχών για τις ημέρες της υπέρβασης. 

6. Στους υπαλλήλους, οι οποίοι υπηρετούν στο εξω¬ 
τερικό, καταβάλλεται κατ’ έτος, σύμφωνα με τις δια¬ 
τάξεις του άρθρου 157, το αντίτιμο του εισιτηρίου μετ’ 

επιστροφής για τους ίδιους, τη σύζυγο και τα τέκνα 
τους, προκειμένου να διανύσουν την άδειά τους στην 
Ελλάδα. 

7. Στους υπαλλήλους, οι οποίοι υπηρετούν στις κατά 
το άρθρο 95 παρ. 4 αρχές δυσμενών συνθηκών διαβί¬ 
ωσης, χορηγείται ετησίως δίμηνη κανονική άδεια, με 
πλήρεις αποδοχές της θέσης τους. Σε αυτούς, τη σύζυγο 
και τα τέκνα τους καταβάλλεται το αντίτιμο εισιτηρίου 
μετ’ επιστροφής για την έλευσή τους στην Ελλάδα, 
σύμφωνα με τις διατάξεις του άρθρου 157. 

8. Στους υπαλλήλους, οι οποίοι υπηρετούν σε απο- 
μεμακρυσμένες χώρες, χορηγείται πρόσθετος χρόνος 
άδειας. Οι χώρες αυτές, καθώς και η διάρκεια του πρό¬ 
σθετου χρόνου καθορίζονται με απόφαση του Υπουργού 
Εξωτερικών. 

9. Οι όροι της άδειας του προσωπικού, που υπηρετεί 
με σύμβαση εργασίας ιδιωτικού δικαίου καθορίζονται 
με τη συναπτόμενη σύμβαση, λαμβανομένης υπόψη και 
της επιχώριας εργατικής νομοθεσίας. 

Άρθρο 70 

Αναρρωτικές άδειες και άδειες κύησης και λοχείας 

1. Στους υπαλλήλους του Υπουργείου Εξωτερικών 
χορηγείται, μετά από αίτησή τους ή αυτεπαγγέλτως, 
αναρρωτική άδεια από τον Υπουργό ως ακολούθως: 

α. Στους υπηρετούντες στην Κεντρική Υπηρεσία με 
την υποβολή πιστοποιητικού από ιατρό, που ορίζεται 
από τον Υπουργό, εφόσον ο υπάλληλος απουσιάσει άνω 
των πέντε ημερών. 

β. Στους υπηρετούντες στις αρχές της Εξωτερικής 
Υπηρεσίας με την υποβολή πιστοποιητικού από ιατρό, 
που ορίζεται από τον προϊστάμενο της αρχής, εφόσον 
ο υπάλληλος απουσιάσει άνω των πέντε ημερών. Σε 
περίπτωση συχνά επαναλαμβανόμενων απουσιών, λόγω 
αναρρωτικής άδειας, διάρκειας άνω του διμήνου μέσα 
στο ίδιο έτος, που δημιουργούν πρόβλημα στη λειτουρ¬ 
γία της αρχής, ο προϊστάμενος μπορεί να εισηγηθεί την 
ανάκληση του υπαλλήλου στην Κεντρική Υπηρεσία. 

γ. Στους προϊσταμένους αρχών της Εξωτερικής Υπη¬ 
ρεσίας, με την υποβολή πιστοποιητικού δύο ιατρών στην 
αλλοδαπή. 

2. Η χορήγηση αναρρωτικής άδειας μέχρι δύο μηνών 
δεν συνεπάγεται περικοπή αποδοχών. Ο τυχών αναρ¬ 
ρωτικής αδείας, πέραν του διμήνου, δεν δύναται να 
λάβει κανονική άδεια με αποδοχές, παρά μόνο μετά τη 
συμπλήρωση έτους από τη ληφθείσα άδεια κατά το 
προηγούμενο έτος. 

3. Η χορηγηθείσα δίμηνη, συνολικά, αναρρωτική άδεια 
μπορεί να παραταθεί μέχρι δύο ακόμη μήνες, εάν η ανά¬ 
γκη της παράτασης της άδειας βεβαιωθεί με νεότερη 
αιτιολογημένη ιατρική έκθεση και με γνωμάτευση υπέρ 
της παράτασης αυτής: 

α. για μεν τους υπηρετούντες στην Κεντρική Υπηρε¬ 
σία από έναν Αναπληρωτή ή Επίκουρο Καθηγητή του 
Τμήματος Ιατρικής του Πανεπιστημίου Αθηνών, 

β. για δε τους υπηρετούντες στην Εξωτερική Υπηρεσία 
από έναν ακόμη ιατρό. 

4. Η χορηγούμενη δίμηνη παράταση αναρρωτικής 
άδειας της προηγούμενης παραγράφου λαμβάνεται 
χωρίς περικοπή των αποδοχών, καθώς και του επιδό¬ 
ματος υπηρεσίας αλλοδαπής για τους υπηρετούντες 
σε αρχές της Εξωτερικής Υπηρεσίας. 

5. α. Σε περίπτωση που παρέλθει ο χρόνος της τετρά¬ 
μηνης, συνολικώς, αναρρωτικής άδειας και ο υπάλληλος 


κωλύεται να ασκήσει τα καθήκοντά του, ο Υπουργός 
Εξωτερικών προκαλεί αιτιολογημένη γνωμοδότηση 
τριμελούς επιτροπής για την ικανότητα του υπαλλή¬ 
λου προς περαιτέρω εκτέλεση των καθηκόντων του. 
Η επιτροπή αυτή απαρτίζεται από τρεις Αναπληρωτές 
ή Επίκουρους Καθηγητές του Τμήματος Ιατρικής του 
Πανεπιστημίου Αθηνών, οι οποίοι ορίζονται κατά πε¬ 
ρίπτωση, ανάλογα με το νόσημα, από τον Υπουργό. 
Στην επιτροπή μετέχει ως εισηγητής, χωρίς ψήφο, ο 
Διευθυντής Προσωπικού. 

Υπάλληλοι αρχών της Εξωτερικής Υπηρεσίας, που 
αδυνατούν, λόγω σοβαρότητας της κατάστασης της 
υγείας τους, να εμφανισθούν ενώπιον της πιο πάνω 
επιτροπής, υποβάλλουν σχετικές γνωματεύσεις δύο του¬ 
λάχιστον ιατρών, από τους οποίους ο ένας ορίζεται από 
τον προϊστάμενο της αρχής. Η επιτροπή αποφαίνεται με 
βάση τις γνωματεύσεις αυτές και άλλα πιστοποιητικά 
ή στοιχεία που κρίνει αναγκαία για τη διαπίστωση της 
κατάστασης της υγείας του υπαλλήλου. 

β. Η επιτροπή αποφαίνεται οριστικώς για την ανάγκη 
παράτασης της αναρρωτικής άδειας έως ακόμη τέσσε¬ 
ρις μήνες. Σε περίπτωση παρατάσεως, κατά τη διάταξη 
αυτή, της αναρρωτικής άδειας υπαλλήλου που υπηρε¬ 
τεί στην Εξωτερική Υπηρεσία, ο Υπουργός Εξωτερικών, 
μετά από γνώμη του οικείου Υπηρεσιακού Συμβουλίου, 
αποφασίζει για τη διατήρηση ή μη του υπαλλήλου στη 
θέση του στην αλλοδαπή. 

γ. Σε περίπτωση νοσημάτων, δυσιάτων σύμφωνα με 
τον Υπαλληλικό Κώδικα, ο παρεχόμενος, κατά τα ανω¬ 
τέρω, χρόνος αναρρωτικής άδειας διπλασιάζεται. 

6. Ο Υπουργός μπορεί να παραπέμπει και αυτεπαγγέλ- 
τως στην ως άνω επιτροπή, με το ερώτημα της απαλ¬ 
λαγής από τα καθήκοντά τους, υπαλλήλους, εφόσον 
θεωρεί ότι δεν μπορούν να τα εκτελούν λόγω σωματικής 
ή πνευματικής ανικανότητας. 

7. α. Σε περίπτωση που η ασθένεια δεν μπορεί να 
ιαθεί, η τριμελής επιτροπή της παραγράφου 5 εδάφιο 
α' αποφαίνεται για την πλήρη ανικανότητα του πάσχο- 
ντος υπαλλήλου προς εκτέλεση των υπηρεσιακών του 
καθηκόντων. 

β. Ο κρινόμενος ως πλήρως ανίκανος υπάλληλος απαλ¬ 
λάσσεται της υπηρεσίας, με απόφαση του Υπουργού 
Εξωτερικών, μετά από γνώμη του οικείου Υπηρεσιακού 
Συμβουλίου, σύμφωνα με τη νόμιμη διαδικασία. 

8. Σε περίπτωση που υπάλληλος, τοποθετημένος στην 
Εξωτερική Υπηρεσία και του οποίου έχει ήδη προσδιορι- 
σθεί το δεκαήμερο της μεταθέσεώς του σε άλλη αρχή 
του εξωτερικού ή στην Κεντρική Υπηρεσία, ασθενήσει 
και λάβει αναρρωτική άδεια, που υπερβαίνει τη διάρκεια 
του ανωτέρω δεκαημέρου, ως ημερομηνία παραδόσεως 
υπηρεσίας θεωρείται, αυτομάτως, η τελευταία ημέρα 
του δεκαημέρου, εφόσον αυτή δεν τροποποιηθεί. Σε 
αυτή την περίπτωση, το επίδομα υπηρεσίας αλλοδαπής 
παύει να καταβάλλεται αυτομάτως με την παρέλευση 
του δεκαημέρου και, εφόσον πρόκειται για υπάλληλο 
που μετατίθεται σε άλλη αρχή εξωτερικού, μέχρις ότου 
ο υπάλληλος αναλάβει υπηρεσία στη νέα αρχή. 

9. Οι κυοφορούσες υπάλληλοι απέχουν υποχρεωτικά 
της υπηρεσίας, σύμφωνα με τη νόμιμη διαδικασία, από 
τον έβδομο μήνα της κύησης, και θεωρείται ότι τελούν 
σε άδεια μητρότητας. Η άδεια αυτή παρατείνεται επί 
τρεις μήνες μετά τον τοκετό εφόσον το τεχθέν ζει, 
ή, διαφορετικά, επί τριάντα ημέρες. Οι τυγχάνουσες 
της ανωτέρω αδείας λαμβάνουν πλήρεις τις αποδοχές 

του βαθμού τους, εφόσον υπηρετούν στην Κεντρική 
Υπηρεσία, της θέσης τους δε, εφόσον υπηρετούν στην 
Εξωτερική Υπηρεσία. 

Άρθρο 71 

Νοσηλεία 

1. Οι εκάστοτε ισχύουσες γενικές διατάξεις για την 
ιατρική και νοσοκομειακή περίθαλψη των δημοσίων 
υπαλλήλων εφαρμόζονται και προκειμένου περί των 
εμμίσθων υπαλλήλων του Υπουργείου Εξωτερικών. 

2. Τα νοσήλια των υπαλλήλων, οι οποίοι υπηρετούν 
στην Εξωτερική Υπηρεσία του Υπουργείου Εξωτερικών, 
καταβάλλονται σύμφωνα με τις οικείες γενικές διατά¬ 
ξεις. Κατ’ εξαίρεση των προβλεπομένων στον εγκριθέ- 
ντα, με την υπ’ αριθμ. οικ. 2/7029/0094/8-17.2.2005 κοινή 
απόφαση των Υπουργών Οικονομίας και Οικονομικών 
και Υγείας και Κοινωνικής Αλληλεγγύης (ΦΕΚ 213 Β'), 
Κανονισμό Παροχών του Οργανισμού Περίθαλψης 
Ασφαλισμένων του Δημοσίου, στους υπαλλήλους του 
Υπουργείου Εξωτερικών που υπηρετούν σε χώρες της 
Ε.Ε., οι οποίες δεν δέχονται το κοινοτικό έντυπο Ε112, 
καταβάλλονται τα νοσήλια, ανεξαρτήτως του φορέα 
ιατροφαρμακευτικής περίθαλψης που επιλέγουν, όπως 
ισχύει και για τους υπαλλήλους που υπηρετούν σε κρά¬ 
τη μη μέλη της Ε.Ε.. Οι διατάξεις περί νοσηλείας στο 
εξωτερικό εφαρμόζονται και για τους υπαλλήλους του 
Υπουργείου Εξωτερικών, οι οποίοι τελούν σε αποστολή, 
σε περιπτώσεις έκτακτων περιστατικών. 

3. Σε περιπτώσεις επείγουσας ανάγκης εισαγωγής σε 
νοσοκομείο υπαλλήλου που υπηρετεί στην Εξωτερική 
Υπηρεσία του Υπουργείου Εξωτερικών ή μελών της οι- 
κογένειάς του, καταβάλλονται οι δαπάνες εισαγωγής 
από τις προξενικές εισπράξεις. Σε περίπτωση που αυτές 
δεν υπάρχουν ή δεν επαρκούν, οι δαπάνες καλύπτονται 
από την πάγια προκαταβολή και σε περίπτωση που 
δεν υπάρχει πάγια προκαταβολή ή αυτή δεν επαρκεί 
ζητείται η αποστολή εμβάσματος από άλλη αρχή του 
εξωτερικού. 

Τα δικαιολογητικά υποβάλλονται στον Ο.Π.Α.Δ. από 
τον οικείο Γενικό Πρόξενο, Πρόξενο, Διευθύνοντα Προ¬ 
ξενικό Γραφείο Πρεσβείας ή Διαχειριστή της πάγιας 
προκαταβολής και τα καταβληθέντα ποσά αποστέλ- 
λονται σε αυτόν επ’ ονόματί του, προκειμένου να επα- 
ναφερθούν στις προξενικές εισπράξεις ή στην πάγια 
προκαταβολή για την απαλλαγή του ως υπολόγου. 

4. Σε υπαλλήλους της Εξωτερικής Υπηρεσίας, που 
υπηρετούν σε χώρες όπου δεν υπάρχει αξιόπιστη νοσο¬ 
κομειακή και ιατροφαρμακευτική περίθαλψη, παρέχεται, 
με απόφαση του Υπουργού Εξωτερικών, η δυνατότητα 
νοσηλείας τους στην Ελλάδα ή σε τρίτη χώρα, όμορη ή 
πλησίον της χώρας όπου υπηρετούν, στην οποία υπάρ¬ 
χει ικανοποιητική νοσοκομειακή και ιατροφαρμακευτική 
περίθαλψη. 

Επίσης, στους υπαλλήλους που υπηρετούν σε χώ¬ 
ρες όπου αποδεδειγμένα δεν υφίσταται η δυνατότητα 
προμήθειας φαρμάκων στην ίδια χώρα, παρέχεται, με 
απόφαση της Διεύθυνσης Προμηθειών και Λειτουργικών 
Δαπανών του Υπουργείου Εξωτερικών, η δυνατότητα 
προμήθειάς τους από την Ελλάδα ή από χώρα εκτός 
εκείνης όπου υπηρετούν. Η κάλυψη της αντίστοιχης 
δαπάνης γίνεται σύμφωνα με τις διατάξεις της παρα¬ 
γράφου 2. 


Αρθρο 72 

Εκπαιδευτικές άδειες 

1. Στους υπαλλήλους, οι οποίοι έχουν επιδείξει εξαιρε¬ 
τική επίδοση, έχουν συμπληρώσει πενταετή τουλάχιστον 
υπηρεσία στο Υπουργείο Εξωτερικών και δεν έχουν 
υπερβεί το πεντηκοστό έτος της ηλικίας τους, μπο¬ 
ρεί, εφόσον οι ανάγκες της υπηρεσίας το επιτρέπουν, 
να χορηγηθεί εκπαιδευτική άδεια συνολικής διάρκειας 
μέχρι δύο ετών για μεταπτυχιακές σπουδές ειδίκευσης 
ή για συμμετοχή σε σεμινάρια επί ειδικών θεμάτων σε 
αντικείμενα τα οποία ενδιαφέρουν το Υπουργείο, με 
απόφαση του Υπουργού Εξωτερικών, κατόπιν σύμφωνης 
γνώμης του Υπηρεσιακού Συμβουλίου. 

2. Μπορεί, επίσης, να χορηγείται εκπαιδευτική άδεια 
ενός έτους για εντατική εκμάθηση ξένων γλωσσών στην 
Ελλάδα ή το εξωτερικό σε υπαλλήλους του διπλωματι¬ 
κού Κλάδου έως και το βαθμό του Γραμματέα Πρεσβεί¬ 
ας Α', με απόφαση του Υπουργού Εξωτερικών, κατόπιν 
σύμφωνης γνώμης του Υπηρεσιακού Συμβουλίου. 

3. Οι τυχόντες εκπαιδευτικής άδειας για σπουδές στο 
εξωτερικό λαμβάνουν κατά τη διάρκεια αυτής, επιπλέον 
των εξόδων μεταβάσεως και επανόδου, τις αποδοχές 
εσωτερικού αυξημένες στο διπλάσιο. Η προσαύξηση 
των αποδοχών μειώνεται, κατά το μέρος που καλύπτε¬ 
ται από υποτροφία ή άλλου είδους χρηματική αμοιβή 
που τυχόν χορηγείται στον υπάλληλο. Οι υπάλληλοι 
υποχρεούνται, μετά τη λήξη της άδειας, να παραμεί¬ 
νουν στην υπηρεσία του Υπουργείου Εξωτερικών για 
χρόνο τριπλάσιο από το διανυθέντα για την εκπαιδευ¬ 
τική άδεια. Σε περίπτωση παραβίασης της υποχρέωσης 
αυτής υποχρεούνται εντός τριών μηνών να επιστρέφουν 
στο Δημόσιο τις επιπλέον αποδοχές που έλαβαν κατά 
το χρόνο της άδειας, καθώς και τα έξοδα μετάβασης 
και επιστροφής με το νόμιμο τόκο από τη λήψη τους. 
Στην περίπτωση αυτή εφαρμόζονται οι διατάξεις του 
Κώδικα Είσπραξης Δημοσίων Εσόδων. 

Την ίδια υποχρέωση και συνέπειες έχουν όσοι, μετά 
το διορισμό τους, μετεκπαιδεύτηκαν με δαπάνες του 
Δημοσίου, με οποιονδήποτε τρόπο και αν καταβλήθηκαν 
οι δαπάνες αυτές. 

Αν ο τυχών εκπαιδευτικής αδείας παραβιάσει την υπο¬ 
χρέωση του αυτή, υποχρεούται να επιστρέφει τις απο¬ 
δοχές που έλαβε κατά το χρόνο της άδειας, ο οποίος 
δεν υπολογίζεται ως χρόνος πραγματικής υπηρεσίας. 

4. Ο Υπουργός Εξωτερικών ασκεί την απαιτούμενη 
εποπτεία κατά τη διάρκεια της εκπαιδευτικής άδειας 
και, αναλόγως της επιδόσεως του μετεκπαιδευομέ- 
νου, δύναται να διακόψει την ήδη χορηγηθείσα άδεια, 
κατόπιν σύμφωνης γνώμης του οικείου Υπηρεσιακού 
Συμβουλίου. Ο μετεκπαιδευόμενος υπάλληλος υποβάλ¬ 
λει ανά τετράμηνο, προς το Διπλωματικό Γ ραφείο του 
Υπουργού Εξωτερικών, έκθεση προόδου. 

Τμήμα 2: Μεταβολές υπηρεσιακής κατάστασης 
Αρθρο 73 

Προσωπικό μητρώο, ατομικός φάκελος, 
μητρώο εκπαίδευσης, φύλλα αξιολόγησης και εκθέσεις 

αξιολόγησης της δραστηριότητας των υπαλλήλων 

1. Στη Διεύθυνση Προσωπικού του Υπουργείου Εξω¬ 
τερικών τηρείται το μητρώο κάθε υπαλλήλου του 
Υπουργείου Εξωτερικών, το οποίο αποτελείται από: α. 
το προσωπικό μητρώο, β. τον ατομικό φάκελο και γ. το 
μητρώο εκπαίδευσης του υπαλλήλου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2759 


2. Το προσωπικό μητρώο του υπαλλήλου τηρείται μετά 
το διορισμό του και περιλαμβάνει όλα τα στοιχεία που 
προσδιορίζουν την ατομική, οικογενειακή, περιουσιακή 
και υπηρεσιακή του κατάσταση, σύμφωνα με τις κείμε¬ 
νες διατάξεις. 

3. Ο ατομικός φάκελος περιλαμβάνει, με την ευθύνη 
του Διευθυντή της Διεύθυνσης Προσωπικού και του νό¬ 
μιμου αναπληρωτή του, από τα στοιχεία του προσωπι¬ 
κού μητρώου τα ακόλουθα: 

α. φύλλα αξιολόγησης, εκθέσεις δραστηριότητας και 
προσφυγές κατ’ αυτών, 

β. αντίγραφα των πράξεων μεταβολής της υπηρεσι¬ 
ακής κατάστασης, 

γ. αντίγραφα των πράξεων επιβολής των πειθαρχικών 
ποινών, με την ένδειξη ότι έχουν ή δεν έχουν παραγρά¬ 
φει, καθώς και των κλήσεων σε απολογία, εφόσον έχει 
επιβληθεί πειθαρχική ποινή. 

Όλα τα στοιχεία αριθμούνται και καταχωρούνται στον 
πίνακα περιεχομένων των οικείων φακέλων. Με από¬ 
φαση του Υπουργού Εξωτερικών, οι ατομικοί φάκελοι 
μπορεί να περιλαμβάνουν, εκτός των στοιχείων που 
αναφέρονται παραπάνω υπό α', β' και γ', και άλλα στοι¬ 
χεία τα οποία αφορούν μόνο στην υπηρεσιακή δραστη¬ 
ριότητα των υπαλλήλων. Κάθε υπάλληλος έχει δικαίωμα 
γνώσης των στοιχείων του ατομικού του φακέλου, τα 
οποία είναι απόρρητα έναντι τρίτων. 

4. Το μητρώο εκπαίδευσης περιλαμβάνει όλα τα στοι¬ 
χεία που αφορούν στην επιστημονική κατάρτιση του 
υπαλλήλου και τηρείται με την ευθύνη του Διευθυντή 
της Διεύθυνσης Προσωπικού και του νόμιμου αναπληρω¬ 
τή του. Το μητρώο εκπαίδευσης συνεκτιμάται, επικουρι¬ 
κά, από τα Υπηρεσιακά Συμβούλια κατά την αξιολόγηση 
των ουσιαστικών προσόντων του υπαλλήλου σε σχέση 
με τις απαιτήσεις της υπηρεσίας. Ειδικότερα, το μητρώο 
εκπαίδευσης περιλαμβάνει: 

α. αντίγραφα των τίτλων σπουδών και μετεκπαίδευ¬ 
σης, ανεξαρτήτως της συνάφειάς τους με τα αντικεί¬ 
μενα του Υπουργείου Εξωτερικών, 

β. βεβαιώσεις συμμετοχής σε εκπαιδευτικές δραστη¬ 
ριότητες που διοργανώνονται από το Υπουργείο Εξω¬ 
τερικών ή άλλους φορείς του δημόσιου τομέα και έχουν 
σχέση με τα αντικείμενα του Υπουργείου Εξωτερικών, 

γ. αιτήσεις του υπαλλήλου για συμμετοχή σε εκπαι¬ 
δευτικές δραστηριότητες του Υπουργείου Εξωτερικών 
που σχετίζονται με τα αντικείμενα του κλάδου του και 
τις εν γένει ανάγκες της υπηρεσίας, 

δ. κάθε άλλο στοιχείο που ζητεί ο υπάλληλος να περι- 
ληφθεί στο μητρώο εκπαίδευσής του, όπως δημοσιεύσεις, 
εργασίες, συμμετοχή σε σεμινάρια ή ανακοινώσεις σε συνέ¬ 
δρια, συμμετοχή σε επιμορφωτικά προγράμματα και άλλα, 
ύστερα από απόφαση του Υπηρεσιακού Συμβουλίου. 

Όλα τα στοιχεία που περιλαμβάνονται στο μητρώο 
εκπαίδευσης αριθμούνται και καταχωρίζονται στον πί¬ 
νακα περιεχομένων του. 

5. Με απόφαση του Υπουργού Εξωτερικών, ορίζεται 
ο τρόπος τήρησης και ενημέρωσης του προσωπικού 
μητρώου, του ατομικού φακέλου και του μητρώου εκ¬ 
παίδευσης του υπαλλήλου. 

6. Οι προϊστάμενοι των αρχών της Εξωτερικής Υπηρε¬ 
σίας και οι Διευθυντές των Διευθύνσεων της Κεντρικής 
Υπηρεσίας και των Περιφερειακών Υπηρεσιών υποχρε- 
ούνται να συντάσσουν, κάθε έτος, για τους υπηρετού- 
ντες στην υπηρεσία τους υπαλλήλους, όλων των Υπουρ¬ 
γείων και Κρατικών Υπηρεσιών, φύλλα αξιολόγησης, τα 


οποία πρέπει να περιέχουν, μεταξύ άλλων, σαφείς και 
τεκμηριωμένες κρίσεις για το ήθος, την κατάρτιση, την 
ικανότητα και την απόδοση κάθε υπαλλήλου, σε συ¬ 
νάρτηση με τα συγκεκριμένα καθήκοντα που του έχουν 
ανατεθεί. Οι Γενικοί Διευθυντές συντάσσουν εκθέσεις 
αξιολόγησης της δραστηριότητας των Διευθυντών των 
υπ’ αυτών Διευθύνσεων. 

Ειδικά, όσον αφορά στα Γραφεία Οικονομικών και 
Εμπορικών Υποθέσεων, τα φύλλα αξιολόγησης των προ¬ 
ϊσταμένων τους συντάσσονται, κατά τα οριζόμενα στο 
προηγούμενο εδάφιο, από τον οικείο Πρέσβυ και, στην 
περίπτωση Γ ραφείου που λειτουργεί σε προξενική αρχή, 
μετά από εισήγηση του προϊσταμένου της οικείας προ¬ 
ξενικής αρχής. Τα φύλλα αξιολόγησης των υπαλλήλων 
που έχουν τοποθετηθεί στο Γ ραφείο Οικονομικών και 
Εμπορικών Υποθέσεων συντάσσονται από τον προϊστά¬ 
μενο της οικείας διπλωματικής ή προξενικής αρχής, με 
εισήγηση του προϊσταμένου του Γραφείου Οικονομικών 
και Εμπορικών Υποθέσεων, η οποία επισυνάπτεται στο 
φύλλο αξιολόγησης. Σε περίπτωση απόκλισης του φύλ¬ 
λου αξιολόγησης από την εισήγηση του επί κεφαλής 
του Γ ραφείου Οικονομικών και Εμπορικών Υποθέσεων, 
η απόκλιση θα πρέπει να αιτιολογείται ειδικώς. 

Ο Υπηρεσιακός Γ ενικός Γ ραμματέας συντάσσει εκθέ¬ 
σεις αξιολόγησης της δραστηριότητας των Γ ενικών Δι¬ 
ευθυντών, καθώς και των προϊσταμένων των επί μέρους 
υπηρεσιών, που υπάγονται απευθείας στον Υπουργό. Οι 
προϊστάμενοι των πρεσβευτικών αρχών υποχρεούνται 
να συντάσσουν έκθεση αξιολόγησης της δραστηριότη¬ 
τας των προϊσταμένων των έμμισθων προξενικών αρχών 
της χώρας διαπίστευσής τους. 

7. Η παράλειψη σύνταξης φύλλων αξιολόγησης και 
εκθέσεων αξιολόγησης της δραστηριότητας, σύμφωνα 
με τα ως άνω οριζόμενα, αποτελεί πειθαρχικό παρά¬ 
πτωμα. 

8. Ο προϊστάμενος καλεί τον αξιολογούμενο, προκει- 
μένου να του επισημάνει ενδεχόμενες αδυναμίες και να 
του υποδείξει τρόπους βελτίωσης της απόδοσής του. 

9. Ελάχιστος χρόνος πραγματικής κοινής υπηρεσίας 
αξιολογούντος και αξιολογουμένου, μετά τον οποίο επι¬ 
βάλλεται η σύνταξη φύλλου αξιολόγησης ή εκθέσεως 
αξιολόγησης της δραστηριότητας, είναι οι έξι μήνες. Το 
τελευταίο φύλλο αξιολόγησης ή η τελευταία έκθεση 
αξιολόγησης της δραστηριότητας συντάσσεται, σε κάθε 
περίπτωση, το αργότερο μέσα σε ένα τρίμηνο από τη 
μετακίνηση του προϊσταμένου ή του αξιολογουμένου. 

10. Με απόφαση του Υπουργού Εξωτερικών ορίζονται 
ο τύπος, τα κριτήρια αξιολόγησης και κάθε λεπτομέρεια 
σχετικά με τη σύνταξη των φύλλων αξιολόγησης και 
των εκθέσεων αξιολόγησης δραστηριότητας. 

11. Τα φύλλα αξιολόγησης και οι εκθέσεις αξιολόγη¬ 
σης δραστηριότητας κοινοποιούνται από τη Διεύθυνση 
Προσωπικού, εντός δύο μηνών από τη σύνταξή τους, 
στους ενδιαφερομένους. Οι υπάλληλοι του Υπουργείου 
Εξωτερικών έχουν δικαίωμα προσφυγής κατ’ αυτών στο 
αρμόδιο Υπηρεσιακό Συμβούλιο του Υπουργείου Εξω¬ 
τερικών, εντός δύο μηνών από την κοινοποίηση, προς 
απάλειψη μόνον πραγματικών περιστατικών, που δεν 
ανταποκρίνονται στην πραγματικότητα. Το Υπηρεσιακό 
Συμβούλιο εξετάζει την προσφυγή εντός δύο (2) μηνών 
από την υποβολή της. 

Κατά την εξέταση της προσφυγής, το Υπηρεσιακό 
Συμβούλιο μπορεί να καλεί σε ακρόαση, αυτοπροσώπως, 
μόνον τον κριθέντα υπάλληλο. 




2760 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Εάν οι λόγοι της προσφυγής κριθούν βάσιμοι, το Υπη¬ 
ρεσιακό Συμβούλιο προβαίνει σε διόρθωση του φύλλου 
αξιολόγησης ή της έκθεσης αξιολόγησης της δραστη¬ 
ριότητας. 

Με απόφαση του Υπουργού Εξωτερικών ρυθμίζονται 
η διαδικασία και τα ειδικότερα θέματα σχετικά με την 
προσφυγή. 

Άρθρο 74 
Αποσπάσεις 

1. Όταν υφίσταται ειδική υπηρεσιακή ανάγκη σε προ¬ 
σωπικό, επιτρέπεται η, μέχρι ένα τρίμηνο, απόσπαση 
υπαλλήλων του Υπουργείου σε διπλωματικές και προ¬ 
ξενικές αρχές, καθώς και Περιφερειακές Υπηρεσίες, η 
οποία ενεργείται με απόφαση του Υπουργού Εξωτερι¬ 
κών. Η απόσπαση μπορεί να παραταθεί, για εξαιρετικούς 
λόγους, πέραν του τριμήνου και μέχρι ενός εξαμήνου 
συνολικά, με απόφαση του Υπουργού Εξωτερικών. Ο 
χρόνος της ως άνω αποσπάσεως, εφόσον αυτή υπερ¬ 
βαίνει τους τρεις μήνες, δεν συνυπολογίζεται ως χρόνος 
υπηρεσίας στην Κεντρική Υπηρεσία. 

Δεν επιτρέπεται δεύτερη απόσπαση του ίδιου υπαλ¬ 
λήλου πριν από την παρέλευση ενός έτους από τη λήξη 
της προηγούμενης. 

2. Με απόφαση του Υπουργού Εξωτερικών, επιτρέπεται 
η απόσπαση στην Κεντρική Υπηρεσία ή σε, αντίστοιχη 
προς το βαθμό τους, θέση της Εξωτερικής Υπηρεσίας, 
υπαλλήλων οι οποίοι για λόγους εκτάκτων συνθηκών ή 
ανωτέρας βίας δεν δύνανται να μεταβούν ή να παραμεί¬ 
νουν ή να επανέλθουν στις θέσεις τους στην Εξωτερική 
Υπηρεσία. Οι ανωτέρω εξακολουθούν να λαμβάνουν τις 
αποδοχές της θέσης τους στο εξωτερικό. 

3. Υπάλληλοι αποσπώμενοι σε αρχή της Εξωτερικής 
Υπηρεσίας λαμβάνουν τις αποδοχές και το επίδομα 
υπηρεσίας στην αλλοδαπή που λαμβάνουν οι ομοιόβαθ- 
μοί τους, οι οποίοι υπηρετούν στη χώρα αυτή. Στους 
αποσπώμενους από αρχή της Εξωτερικής Υπηρεσίας σε 
άλλη αρχή της Εξωτερικής Υπηρεσίας καταβάλλεται, 
επιπλέον, λόγω πρόσθετων εξόδων στέγασης, ποσο¬ 
στό 15% επί του επιδόματος υπηρεσίας αλλοδαπής του 
βαθμού τους στη χώρα απόσπασής τους. 

4. Επιτρέπεται η απόσπαση υπαλλήλων του Υπουργεί¬ 
ου Εξωτερικών στην Προεδρία της Δημοκρατίας, στο 
Γραφείο Πρωθυπουργού, καθώς και η διάθεση υπαλ¬ 
λήλων στη Βουλή των Ελλήνων, κατά τις κείμενες δια¬ 
τάξεις. Επιτρέπεται, επίσης, η απόσπαση έως τριάντα 
(30), συνολικώς, υπαλλήλων όλων των κλάδων, εκ των 
οποίων έως πέντε (5) από το Διπλωματικό Κλάδο, σε 
πολιτικά κόμματα, τα οποία εκπροσωπούνται στη Βουλή 
των Ελλήνων, σε γραφεία Βουλευτών του Κοινοβουλίου 
και Ελλήνων Βουλευτών του Ευρωπαϊκού Κοινοβουλίου, 
χωρίς τους περιορισμούς της παραγράφου 1. 

5. Με απόφαση του Υπουργού Εξωτερικών επιτρέ¬ 
πεται η απόσπαση μέχρι τέσσερα έτη υπαλλήλων του 
Υπουργείου Εξωτερικών στην Ευρωπαϊκή Ένωση και 
μέχρι τρία έτη σε διεθνείς οργανισμούς ή διασκέψεις 
ή διπλωματικές διαπραγματεύσεις. Με όμοια απόφαση 
επιτρέπεται η απόσπαση μέχρι τρία έτη υπαλλήλων του 
Υπουργείου Εξωτερικών στη Μόνιμη Αντιπροσωπεία της 
Ελλάδας στην Ευρωπαϊκή Ένωση, η οποία δύναται να 
παραταθεί μέχρι δύο επιπλέον έτη. Οι κατά τα ανωτέρω 
αποσπώμενοι υπάλληλοι λαμβάνουν τις αποδοχές και το 
επίδομα υπηρεσίας στην αλλοδαπή των ομοιόβαθμών 
τους, οι οποίοι υπηρετούν στις ελληνικές διπλωματικές 


ή προξενικές αρχές της χώρας στην οποία λειτουργούν 
οι προαναφερόμενοι οργανισμοί ή λαμβάνουν χώρα δι¬ 
ασκέψεις ή διπλωματικές διαπραγματεύσεις, εκτός εάν 
αμείβονται από αυτούς. Εάν δεν υφίσταται διπλωματική 
ή προξενική αρχή στις παραπάνω χώρες, το επίδομα 
υπηρεσίας αλλοδαπής καθορίζεται με κοινή απόφαση 
των Υπουργών Εξωτερικών και Οικονομίας και Οικο¬ 
νομικών. Οι κατά τη δημοσίευση του παρόντος νόμου 
υπηρετούντες με απόσπαση πέραν της τετραετίας ή 
τριετίας, κατά περίπτωση, υπάλληλοι του Υπουργεί¬ 
ου Εξωτερικών παραμένουν στη θέση τους, μέχρι ορι¬ 
σμού αντικαταστάτη τους ή το αργότερο για ένα ακόμη 
έτος. 

6. Επιτρέπεται η απόσπαση από και προς την Κεντρι¬ 
κή Υπηρεσία υπαλλήλων του Υπουργείου Εξωτερικών, 
προκειμένου να αντιμετωπισθούν υπηρεσιακές ανάγκες 
σε προσωπικό, λόγω της ανάληψης της προεδρίας εκ 
μέρους της Ελλάδας στην Ευρωπαϊκή Ένωση και σε 
άλλους διεθνείς οργανισμούς, κατά τις ειδικότερες ρυθ¬ 
μίσεις της παραγράφου 1. 

Οι κατά τα ως άνω αποσπώμενοι για τις ανάγκες της 
προεδρίας από τις αρχές της Εξωτερικής Υπηρεσίας 
στην Κεντρική Υπηρεσία συνεχίζουν να λαμβάνουν κανο¬ 
νικούς τις αποδοχές τους της Εξωτερικής Υπηρεσίας. 

Οι αποσπασθέντες, κατά τα ανωτέρω, στην Κεντρική 
Υπηρεσία επιστρέφουν μετά τη λήξη της απόσπασής 
τους στις θέσεις τους και δεν μπορούν να μετατεθούν 
πριν παρέλθει εξάμηνο. 

Ο χρόνος της ως άνω απόσπασης υπαλλήλου, που 
υπηρετεί σε αρχή ειδικών συνθηκών, δεν συνυπολογί¬ 
ζεται ως χρόνος υπηρεσίας στην αρχή αυτή. 

7. Ο χρόνος της απόσπασης λογίζεται, σε κάθε περί¬ 
πτωση, ως χρόνος πραγματικής υπηρεσίας. 

8. Για τις αποσπάσεις υπαλλήλων άλλων Υπουργεί¬ 
ων ή φορέων, οι οποίες πραγματοποιούνται προς τη 
Μόνιμη Αντιπροσωπεία της Ελλάδας στην Ευρωπαϊκή 
Ένωση, σύμφωνα με τις διατάξεις των ν. 1104/1980 (ΦΕΚ 
298 Α') και ν. 1640/1986 (ΦΕΚ 122 Α'), προς το Γενικό 
Προξενείο Λονδίνου, σύμφωνα με το άρθρο 40 του ν. 
2162/1993 (ΦΕΚ 120 Α'), καθώς και για τις αποσπάσεις 
υπαλλήλων προς τη Μόνιμη Αντιπροσωπεία της Ελ¬ 
λάδας στο Διεθνή Οργανισμό Πολιτικής Αεροπορίας 
(ΙΟΑΟ), σύμφωνα με το άρθρο 3 του ν. 1764/1988 (ΦΕΚ 
56 Α'), εξακολουθούν να ισχύουν όσα ορίζονται στους 
νόμους αυτούς. Σε κάθε περίπτωση, οι αποσπάσεις αυ¬ 
τές δύνανται να πραγματοποιούνται, εφόσον υπάρχει 
αιτιολογημένη υπηρεσιακή ανάγκη, και πάντως, μόνον 
εφόσον έχει εξασφαλισθεί η κάλυψη της προκαλούμε- 
νης δαπάνης για την καταβολή μισθού και επιδόματος 
υπηρεσίας αλλοδαπής από το Υπουργείο, από το οποίο 
προέρχεται ο αποσπώμενος ή από το φορέα, από τον 
οποίο αυτός προέρχεται. 

9. Με απόφαση του Υπουργού Εξωτερικών και του, 
κατά περίπτωση, αρμόδιου Υπουργού επιτρέπεται η, 
κατ’ εξαίρεση και μέχρι διετίας, απόσπαση υπαλλήλων 
του Διπλωματικού Κλάδου του Υπουργείου Εξωτερικών 
ως διπλωματικών συμβούλων σε άλλα Υπουργεία, σε 
ανεξάρτητες Γ ενικές Γ ραμματείες, σε νομικά πρόσωπα 
δημοσίου δικαίου και σε νομικά πρόσωπα ιδιωτικού δι¬ 
καίου του δημόσιου τομέα. 

10. Με κοινές αποφάσεις του Υπουργού Εξωτερικών 
και του, κατά περίπτωση, αρμόδιου Υπουργού μπορούν 
να αποσπώνται στο Γ ενικό Προξενείο της Βοστώνης και 
στο Προξενείο του Χιούστον ένας (1) υπάλληλος του 

Υπουργείου Υγείας και Πρόνοιας και ένας (1) υπάλληλος 
του Ιδρύματος Κοινωνικών Ασφαλίσεων, με αποκλειστι¬ 
κή απασχόληση την τακτοποίηση χρηματικών ενταλμά¬ 
των προπληρωμής νοσηλίων. Για τις αποσπάσεις αυτές 
εφαρμόζονται, αναλόγως, οι διατάξεις του άρθρου 40 
του ν. 2162/1993 (ΦΕΚ 120 Α'). 

Αρθρο 75 

Κλήση στην Κεντρική Υπηρεσία 

1. Οι προϊστάμενοι και οι υπ’ αυτούς υπάλληλοι των 
διπλωματικών και προξενικών αρχών είναι δυνατόν, σε 
περίπτωση ανάγκης, να καλούνται στην Κεντρική Υπηρε¬ 
σία, για υπηρεσιακούς λόγους, για χρονική περίοδο μέ¬ 
χρι ενός μηνός. Με απόφαση του Υπουργού Εξωτερικών, 
σε εξαιρετικές περιπτώσεις, η χρονική αυτή περίοδος 
μπορεί να παραταθεί για έναν ακόμη μήνα. 

2. Στους καλούμενους στην Κεντρική Υπηρεσία για 
εκτέλεση υπηρεσίας καταβάλλονται πλήρεις οι αποδο¬ 
χές της θέσης τους, καθώς και η οριζόμενη στο άρθρο 
160 ημερήσια αποζημίωση. 

Άρθρο 76 

Ανάκληση υπαλλήλων 

Σε περίπτωση που το κράτος διαπίστευσης αρνείται 
να δεχθεί τη διαπίστευση ή την ανακοίνωση υπαλλή¬ 
λου ή να προβεί σε αναγνώριση ή την αποσύρει ή την 
ανακαλέσει, καθώς και εάν ο υπάλληλος υποπέσει σε 
σοβαρό πειθαρχικό παράπτωμα, που εκθέτει τη χώρα 
ή την αρχή στην οποία υπηρετεί, επιτρέπεται η άμεση 
ανάκλησή του, κατά παρέκκλιση όσων προβλέπονται 
στα άρθρα 95,107,115,123,131 και 139. Στην περίπτωση 
αυτή, το αρμόδιο Υπηρεσιακό Συμβούλιο συνέρχεται 
μέσα σε τριάντα ημέρες από την έκδοση της διαταγής 
ανάκλησης του υπαλλήλου και γνωμοδοτεί για τη μετά¬ 
θεση ή μη του εν λόγω υπαλλήλου. Στον μετακινούμενο 
κατά τα ανωτέρω χορηγούνται τα προβλεπόμενα στο 
άρθρο 157 έξοδα μετακίνησης. 

Αρθρο 77 
Ειδικές αποστολές 

Οι ειδικές αποστολές, αρμοδιότητας του Υπουργείου 
Εξωτερικών, στο εσωτερικό ή εξωτερικό, για υπηρεσια¬ 
κούς λόγους, αποφασίζονται από τον Υπουργό Εξωτερι¬ 
κών, ο οποίος εγκρίνει και τις σχετικές δαπάνες. 

Ο αριθμός των ειδικών αποστολών ορίζεται σε είκοσι, 
συνολικώς, ανά έτος, για υπαλλήλους όλων των κλάδων 
του Υπουργείου. 

Άρθρο 78 

Προσωρινή απαλλαγή καθηκόντων 

1. Οι υπάλληλοι του Υπουργείου Εξωτερικών είναι 
δυνατόν να απαλλάσσονται, προσωρινά, των καθηκό¬ 
ντων τους, κατ’ ανώτατο όριο επί ένα έτος, με απόφαση 
του Υπουργού Εξωτερικών, μετά από αίτησή τους, για 
απολύτως δικαιολογημένες ατομικές ή οικογενειακές 
ανάγκες, κατόπιν σύμφωνης γνώμης του οικείου Υπη¬ 
ρεσιακού Συμβουλίου. 

2. Οι υπάλληλοι είναι δυνατόν να ζητήσουν την ανά¬ 
κληση της προσωρινής απαλλαγής και πριν την παρέ¬ 
λευση του έτους. Οι διατελούντες σε προσωρινή απαλ¬ 
λαγή καθηκόντων διατηρούν τη σειρά αρχαιότητάς τους 
και τα προς προαγωγή δικαιώματά τους. 

Με το πέρας του χρόνου της προσωρινής απαλλαγής 
καθηκόντων, οι υπάλληλοι επανέρχονται, αυτοδικαίως, 
στις οργανικές θέσεις τους. 


3. Οι απαλλασσόμενοι, προσωρινά, των καθηκόντων 
τους λαμβάνουν το ήμισυ του συνόλου των πάσης φύ¬ 
σης αποδοχών, προσαυξήσεων του βαθμού τους και 
επιδομάτων, εκτός εκείνων, τα οποία συνδέονται με 
την ενεργό άσκηση καθηκόντων. 

Άρθρο 79 

Στέρηση προσωπικής ελευθερίας 
υπαλλήλου στο εξωτερικό 

Υπάλληλος του Υπουργείου Εξωτερικών, ο οποίος, συ¬ 
νέπεια πολεμικών γεγονότων, ανώμαλης κατάστασης ή 
τρομοκρατικών ενεργειών, στερείται την ελευθερία του 
ή παρακωλύεται να ασκήσει, καθ’ οιονδήποτε τρόπο, τα 
καθήκοντά του στο εξωτερικό, διατηρείται στην ενεργό 
υπηρεσία, προάγεται κανονικά και λαμβάνει πλήρεις 
τις αποδοχές της θέσης του για όλο το χρόνο, κατά 
τον οποίο στερείται της προσωπικής του ελευθερίας 
ή παρακωλύεται, καθ’ οιονδήποτε τρόπο, στην άσκηση 
των καθηκόντων του. 

Άρθρο 80 

Παθόντες κατά την υπηρεσία 

1. Σε περίπτωση που υπάλληλοι του Υπουργείου Εξω¬ 
τερικών υποστούν, ως αποτέλεσμα της εκτέλεσης των 
καθηκόντων τους, αναπηρία ολική ή μερική ή προσβλη¬ 
θούν από χρόνια νόσο, που καθιστά τη συνέχιση της 
σταδιοδρομίας τους δυσχερή ή και αδύνατη, παραμέ¬ 
νουν στην υπηρεσία, εκτός οργανικών θέσεων, μέχρι 
τη συμπλήρωση του προβλεπόμενου ανώτατου χρόνου 
για τη συνταξιοδότησή τους, προαγόμενοι τιμητικά σε 
όλους τους βαθμούς του κλάδου στον οποίο ανήκουν. 
Σε περίπτωση θανάτου το Δημόσιο αναλαμβάνει τα 
έξοδα κηδείας του θανόντος υπαλλήλου. 

2. Σε περίπτωση που, ως αποτέλεσμα της εκτέλεσης 
των καθηκόντων υπαλλήλου του Υπουργείου Εξωτερι¬ 
κών, υποστούν αναπηρία ολική ή μερική ή προσβληθούν 
από χρόνια νόσο μέλη της οικογένειάς του, το Δημόσιο 
αναλαμβάνει όλα τα έξοδα νοσηλείας μέχρι την πλήρη 
αποθεραπεία. Σε περίπτωση θανάτου το Δημόσιο ανα¬ 
λαμβάνει τα έξοδα κηδείας. 

Τμήμα 3: Πειθαρχικά θέματα 

Αρθρο 81 
Γ ενικές διατάξεις 

1. Για όλα τα θέματα που αφορούν στην πειθαρχική 
ευθύνη των υπαλλήλων του Υπουργείου Εξωτερικών, τα 
πειθαρχικά παραπτώματα και την παραγραφή τους, τις 
πειθαρχικές ποινές, τη διαδικασία ενώπιον των αρμό¬ 
διων οργάνων και τα ενδικοφανή και ένδικα μέσα κατά 
των πειθαρχικών αποφάσεων εφαρμόζονται οι οικείες 
διατάξεις του Υπαλληλικού Κώδικα, με την επιφύλαξη 
των όσων ορίζονται στον παρόντα νόμο. 

2. Ειδικώς για το προσωπικό του Υπουργείου Εξωτερι¬ 
κών, πλην των αναφερομένων στον Υπαλληλικό Κώδικα, 
πειθαρχικά παραπτώματα είναι και τα εξής: 

α. αδικαιολόγητη άρνηση μετάβασης στη θέση το¬ 
ποθέτησης, 

β. κατάχρηση εξουσίας, 

γ. απιστία περί τη διαχείριση δημοσίων εσόδων και 
κρατικής περιουσίας, 

δ. έλλειψη του προς τους ανωτέρους προσήκοντος 
σεβασμού, 

ε. δημοσιεύσεις ή ανακοινώσεις για θέματα που αφο¬ 
ρούν στη λειτουργία της υπηρεσίας, χωρίς προηγούμενη 
έγκριση της προϊσταμένης αρχής, 
στ. συμπεριφορά ασυμβίβαστη με την αξιοπρεπή εκ¬ 
προσώπηση της χώρας, 

ζ. παράλειψη σύνταξης φύλλων αξιολόγησης και εκθέσε¬ 
ων αξιολόγησης δραστηριότητας, κατά τα οριζόμενα στην 
παράγραφο 7 του άρθρου 73 του παρόντος νόμου, 
η. άσκηση έργου ή δραστηριότητας ασυμβιβάστων 
προς την ιδιότητα ή τα καθήκοντα του υπαλλήλου. 

3. Η οριστική παύση από την υπηρεσία των υπαλλήλων 
του Υπουργείου Εξωτερικών επιβάλλεται με διάταγμα, 
το οποίο εκδίδεται με πρόταση του Υπουργού Εξωτε¬ 
ρικών, κατόπιν αποφάσεως του Ανώτατου Πειθαρχικού 
Υπηρεσιακού Συμβουλίου, για τους σε πρεσβευτικό βαθ¬ 
μό υπαλλήλους και με απόφαση του Υπουργού Εξωτερι¬ 
κών κατόπιν αποφάσεως του Πειθαρχικού Υπηρεσιακού 
Συμβουλίου, για τους λοιπούς υπαλλήλους. Η ποινή της 
οριστικής παύσης επιβάλλεται και στις ακόλουθες τρεις 
περιπτώσεις, επιπλέον αυτών που προβλέπονται, περι- 
οριστικώς, στον Υπαλληλικό Κώδικα: 

α. αδικαιολόγητη άρνηση μετάβασης στη θέση το¬ 
ποθέτησης, 

β. ποινική καταδίκη για αξιόποινη πράξη, από αυτές που 
αναφέρονται στο άρθρο 66 παρ. 1 εδάφιο ε' ή στέρηση 
των πολιτικών δικαιωμάτων, συνεπεία καταδίκης, 
γ. επιβολή πειθαρχικής ποινής προσωρινής παύσης 
άνω των τριών μηνών, δύο φορές τουλάχιστον. 

4. Προκειμένου περί υπαλλήλων του Υπουργείου Εξω¬ 
τερικών, η διάπραξη του αδικήματος του άρθρου 252 του 
Ποινικού Κώδικα τιμωρείται με φυλάκιση τουλάχιστον 
ενός (1) έτους. 

5. Σε περιπτώσεις ανάκρισης, κατά τα προβλεπόμενα 
στον Υπαλληλικό Κώδικα επί μονομελούς δικαιοδοσίας, 
την ένορκη διοικητική εξέταση ή την ανάκριση μπορεί 
να διατάξει ο επιληφθείς, πειθαρχικούς, προϊστάμενος ή 
άλλος οριζόμενος από αυτόν υπάλληλος ή Σύμβουλος 
της Επικράτειας, οριζόμενος από τον Υπουργό Εξωτερι¬ 
κών, μετά από πρόταση του Προέδρου του Συμβουλίου 
της Επικράτειας. 

Αρθρο 82 
Αργία 

1. Με απόφαση του Υπουργού Εξωτερικών τίθεται, 
αυτοδικαίως, σε αργία: 

α) ο στερηθείς της προσωπικής του ελευθερίας, συνε¬ 
πεία εντάλματος προσωρινής κράτησης ή βουλεύματος 
ή δικαστικής απόφασης, έστω και αν απελύθη με εγγύη¬ 
ση ή ανεστάλη η εκτέλεση της ποινής του ή επιβλήθη¬ 
καν περιοριστικοί όροι αντί προσωρινής κράτησης. 

β) ο υπάλληλος, στον οποίο επιβλήθηκε οριστική παύ¬ 
ση με απόφαση του οικείου πειθαρχικού συμβουλίου, 
από την κοινοποίηση αυτής μέχρι τη λήξη της προθε¬ 
σμίας για την άσκηση προσφυγής ενώπιον του Συμ¬ 
βουλίου Επικράτειας ή μέχρι την έκδοση της οριστικής 
απόφασης του Συμβουλίου της Επικράτειας επί τυχόν 
προσφυγής που ασκήθηκε. 

2. Ο υπάλληλος επανέρχεται αυτοδικαίως στην ενεργό 
υπηρεσία: 

α) εάν εκλείψει ο λόγος για τον οποίο τέθηκε σε 
αργία, με έκδοση τελεσίδικης απαλλακτικής ποινικής ή 
πειθαρχικής απόφασης, 

β) εάν μεταρρυθμισθεί η απόφαση περί επιβολής της 
οριστικής παύσης. 


3. Με απόφαση του Υπουργού Εξωτερικών, η οποία εκδίδε- 
ται μετά από σύμφωνη γνώμη του Υπηρεσιακού Συμβουλίου 
ή προκειμένου περί υπαλλήλου με πρεσβευτικό βαθμό, μετά 
από σύμφωνη γνώμη του Ανώτατου Υπηρεσιακού Συμβου¬ 
λίου και προηγούμενη ακρόαση του υπαλλήλου, μπορεί να 
τεθεί σε αργία υπάλληλος, εφόσον υφίσταται εναντίον του 
εκκρεμής ποινική ή πειθαρχική δίωξη για παράπτωμα δυνά- 
μενο να επιφέρει την έκπτωση ή την οριστική του παύση. 

4. Οι αποδοχές του εν αργία υπαλλήλου παρακρατού- 
νται κατά το ήμισυ. Σε περίπτωση τελεσίδικης απαλλα¬ 
κτικής απόφασης, καθώς και μετά το πέρας πειθαρχικής 
διαδικασίας που δεν κατέληξε σε επιβολή πειθαρχικής 
ποινής, οι παρακρατηθείσες αποδοχές αποδίδονται, 
αυτοδικαίως, στον υπάλληλο. Στην περίπτωση αυτή, ο 
χρόνος της αργίας προσμετράται στο χρόνο πραγμα¬ 
τικής δημόσιας υπηρεσίας για κάθε περίπτωση. 

5. Ο υπάλληλος, στον οποίο επιβλήθηκε πειθαρχική 
ποινή οριστικής παύσης για το παράπτωμα της αδικαι¬ 
ολόγητης αποχής από την εκτέλεση των καθηκόντων 
του, δεν δικαιούται αποδοχές αργίας. 

Άρθρο 83 

Πειθαρχική εξουσία 

1. Ο Υπουργός επιβάλλει σε όλους τους, υπό τη δι¬ 
καιοδοσία του, υπαλλήλους, απευθείας, τις ποινές της 
έγγραφης επίπληξης και του προστίμου μέχρι του ημί- 
σεως των συνολικών αποδοχών ενός μηνός. 

2. Οι Γ ενικοί Διευθυντές, οι προϊστάμενοι Διευθύνσεων της 
Κεντρικής Υπηρεσίας και οι προϊστάμενοι των διπλωματι¬ 
κών και προξενικών αρχών επιβάλλουν στους υτί αυτούς 
υπηρετούντες και ιεραρχικώς υφισταμένους τις ποινές της 
έγγραφης επίπληξης και του προστίμου μέχρι του τετάρ¬ 
του των μηνιαίων τους αποδοχών της ημεδαπής. 

Τις αυτές ποινές επιβάλλουν οι προϊστάμενοι των πρε¬ 
σβευτικών αρχών στους προϊσταμένους των έμμισθων 
και άμισθων προξενικών αρχών. 

3. Οι προϊστάμενοι τμημάτων επιβάλλουν στους υπ’ 
αυτούς υπηρετούντες και ιεραρχικώς υφισταμένους την 
ποινή της έγγραφης επίπληξης. 

4. Οι λοιπές ποινές επιβάλλονται με απόφαση του 
οικείου Υπηρεσιακού Πειθαρχικού Συμβουλίου. 

Άρθρο 84 

Κλήση σε απολογία 

1. Πριν από κάθε επιβολή πειθαρχικής ποινής, ο υπάλληλος 
καλείται, εγγράφως, σε απολογία, την οποία οφείλει να 
υποβάλει εντός πέντε ημερών από τη λήψη της κλήσης. 

2. Η προθεσμία για υποβολή έγγραφης απολογίας 
παρατείνεται από τον καλούντο για εύλογο χρονικό διά¬ 
στημα, εφόσον παρίσταται ανάγκη συλλογής στοιχείων 
από τον καλούμενο για προπαρασκευή της απολογίας 
ή λόγω απόστασης. 

3. Η κλήση σε απολογία επιδίδεται ή αποστέλλεται 
στον υπάλληλο με απόδειξη. 

4. Εάν παρέλθει άπρακτη η προθεσμία υποβολής της 
απολογίας, πειθαρχική ποινή μπορεί να επιβληθεί και 
χωρίς την απολογία. 

5. Η εκπροθέσμως υποβληθείσα απολογία λαμβάνεται 
υπόψη εάν περιέλθει στον καλέσαντα πριν την επιβολή 
της ποινής. 

Άρθρο 85 

Επιβολή πειθαρχικής ποινής 

1. Εάν μετά τη λήψη της απολογίας κριθεί από τον 
καλούντο, κατά το προηγούμενο άρθρο, ότι συντρέχει 

περίπτωση πειθαρχικού παραπτώματος, επιβάλλει αυ¬ 
τός, κατά την κρίση του, πειθαρχική ποινή εντός των 
ορίων της δικαιοδοσίας του. 

2. Εάν το παράπτωμα επισύρει ποινή ανώτερη της 
δικαιοδοσίας του επιληφθέντος πειθαρχικώς Προϊστα¬ 
μένου, οφείλει αυτός να παραπέμψει την υπόθεση στον 
ανώτερο πειθαρχικώς προϊστάμενο, ο δε Υπουργός στο 
αρμόδιο Υπηρεσιακό Πειθαρχικό Συμβούλιο. 

Αρθρο 86 

Εκτέλεση πειθαρχικών ποινών 

1. Το επιβληθέν πρόστιμο καταβάλλεται από τον τιμω- 
ρηθέντα, υπέρ του Δημοσίου, στην οικεία Δ.Ο.Υ., διαφο¬ 
ρετικά παρακρατείται μηνιαίως από τις αποδοχές του 
υπαλλήλου και αποδίδεται, κατά τις κείμενες διατάξεις, 
ως δημόσιο έσοδο. 

2. Ο τιμωρηθείς με προσωρινή παύση υπάλληλος στε¬ 
ρείται, για όσο χρόνο διαρκεί αυτή, του μισθού και κάθε 
άλλης απολαβής από την υπηρεσία. 

Ο χρόνος της προσωρινής παύσης δεν υπολογίζεται 
ως χρόνος πραγματικής δημόσιας υπηρεσίας. 

Όσο διαρκεί η προσωρινή παύση, ο τιμωρηθείς δεν 
προτείνεται για προαγωγή, ακόμα και εάν έχει πλήρη 
τα προς τούτο τυπικά προσόντα. 

Κατά της απόφασης του Ανώτατου Πειθαρχικού Υπη¬ 
ρεσιακού Συμβουλίου ή του Πειθαρχικού Υπηρεσιακού 
Συμβουλίου κατά περίπτωση, η οποία επιβάλλει προ¬ 
σωρινή ή οριστική παύση, επιτρέπεται στον τιμωρηθέ- 
ντα εντός εξήντα ημερών από την κοινοποίησή της, η 
άσκηση προσφυγής στο αρμόδιο δικαστήριο. 

Αρθρο 87 

Μη ανάκληση ή τροποποίηση πειθαρχικών ποινών 

Πειθαρχικές ποινές, οι οποίες επιβάλλονται αρμοδίως, 
δεν μπορούν να ανακληθούν ή να τροποποιηθούν από 
αυτούς που τις επιβάλλουν. 

Άρθρο 88 
Παραγραφή 

1. Τα πειθαρχικά παραπτώματα παραγράφονται μετά 
τρία έτη από την ημέρα κατά την οποία διαπράχθηκαν, 
εκτός αν πρόκειται για τα αδικήματα, για τα οποία 
προβλέπεται η ποινή της οριστικής παύσης, τα οποία 
παραγράφονται μετά πενταετία. 

2. Οι κατά του υπαλλήλου απευθυνόμενες πράξεις προς 
δίωξη του παραπτώματος διακόπτουν την παραγραφή, ο 
χρόνος όμως αυτής δεν μπορεί να υπερβεί την πενταετία, 
συνολικώς, μέχρι την έκδοση της καταγνωστικής από¬ 
φασης, για δε τα αδικήματα, για τα οποία προβλέπεται 
η ποινή της οριστικής παύσης, την επταετία. 

3. Πειθαρχικό παράπτωμα, το οποίο αποτελεί και ποι¬ 
νικό αδίκημα, δεν παραγράφεται πριν παραγραφεί το 
ποινικό αδίκημα. Για τα παραπτώματα αυτά οι πράξεις 
της ποινικής διαδικασίας διακόπτουν την παραγραφή 
του πειθαρχικού παραπτώματος. 

ΚΕΦΑΛΑΙΟ Ε' 

ΚΛΑΔΟΙ ΚΑΙ ΚΑΤΗΓΟΡΙΕΣ ΠΡΟΣΩΠΙΚΟΥ 
Τμήμα 1: Διπλωματικός Κλάδος 

Άρθρο 89 
Βαθμοί και θέσεις 

1. Οι βαθμοί των υπαλλήλων του Διπλωματικού Κλά¬ 
δου είναι οι εξής, από τους οποίους οι τρεις πρώτοι 
ονομάζονται πρεσβευτικοί: 


α. Πρέσβυς 

β. Πληρεξούσιος Υπουργός Α' 
γ. Πληρεξούσιος Υπουργός Β' 
δ. Σύμβουλος Πρεσβείας Α' 
ε. Σύμβουλος Πρεσβείας Β' 
στ. Γραμματέας Πρεσβείας Α' 
ζ. Γ ραμματέας Πρεσβείας Β' 
η. Γ ραμματέας Πρεσβείας Γ' 
θ. Ακόλουθος Πρεσβείας 

2. Οι οργανικές θέσεις των υπαλλήλων του Διπλωμα¬ 
τικού Κλάδου είναι οκτακόσιες ενενήντα οκτώ (898) και 
κατανέμονται, κατά βαθμό, ως εξής: 

α. Πρέσβυς, θέσεις 20, 

β. Πληρεξούσιος Υπουργός Α' και 

γ. Πληρεξούσιος Υπουργός Β', θέσεις 165, 

δ. Σύμβουλος Πρεσβείας Α' και 

ε. Σύμβουλος Πρεσβείας Β', θέσεις 240, 

στ. Γ ραμματέας Πρεσβείας Α', 

ζ. Γ ραμματέας Πρεσβείας Β' και 

η. Γ ραμματέας Πρεσβείας Γ', θέσεις 385, 

θ. Ακόλουθος Πρεσβείας, θέσεις 88. 

Οι θέσεις των Γραμματέων Πρεσβείας Α', Β' και Γ', 
των Συμβούλων Πρεσβείας Α' και Β', καθώς και των 
Πληρεξουσίων Υπουργών Α' και Β' είναι ενιαίες. 

3. Ο συνολικός αριθμός και η κατά βαθμό κατανομή 
των ανωτέρω θέσεων είναι δυνατόν να μεταβάλλεται 
με διάταγμα, που εκδίδεται, με πρόταση των Υπουρ¬ 
γών Εξωτερικών, Εσωτερικών, Δημόσιας Διοίκησης και 
Αποκέντρωσης, και Οικονομίας και Οικονομικών, κατά 
τρόπο που να τηρείται, πάντοτε, ισόρροπη κατανομή 
των θέσεων, κατά την ιεραρχία. 

4. Η ιδιότητα του διπλωματικού υπαλλήλου είναι ασυμ¬ 
βίβαστη με την κατοχή θέσης διδακτικού προσωπικού 
σε Ανώτατα Εκπαιδευτικά Ιδρύματα της ημεδαπής ή 
της αλλοδαπής. 

Αρθρο 90 

Θέσεις και καθήκοντα κατά βαθμό 

1. Στις υπηρεσίες του Υπουργείου Εξωτερικών στην 
Ελλάδα και στις αρχές του εξωτερικού προΐστανται 
υπάλληλοι του Διπλωματικού Κλάδου, εκτός αν ορίζεται 
διαφορετικά στον παρόντα νόμο. 

2. Οι υπάλληλοι του Διπλωματικού Κλάδου, όταν υπη¬ 
ρετούν στο εξωτερικό, τοποθετούνται σε θέσεις αντί¬ 
στοιχες του βαθμού τους, ως ακολούθως: 

Πρέσβυς: προϊστάμενος Πρεσβείας ή Αντιπροσωπείας. 
Πληρεξούσιος Υπουργός Α': προϊστάμενος Πρεσβείας 
ή Αντιπροσωπείας ή Πρεσβευτής-Σύμβουλος στις Μό¬ 
νιμες Αντιπροσωπείες Ε.Ε. και Ο.Η.Ε.. 

Πληρεξούσιος Υπουργός Β': προϊστάμενος Πρεσβείας 
ή Αντιπροσωπείας ή Πρεσβευτής-Σύμβουλος σε Πρε¬ 
σβεία ή Αντιπροσωπεία ή Γ ενικός Πρόξενος. 

Σύμβουλος Πρεσβείας Α': Σύμβουλος σε Πρεσβεία ή 
Αντιπροσωπεία ή Πρεσβευτής-Σύμβουλος σε Πρεσβεία ή 
Αντιπροσωπεία, εφόσον έχει συμπληρώσει εξαετή υπη¬ 
ρεσία στον κατεχόμενο βαθμό ή Γ ενικός Πρόξενος. 

Σύμβουλος Πρεσβείας Β': Σύμβουλος σε Πρεσβεία ή 
Αντιπροσωπεία ή Γ ενικός Πρόξενος ή Πρόξενος σε Γ ε¬ 
νικό Προξενείο ή επί κεφαλής Προξενείου. 

Γραμματέας Πρεσβείας Α': Α' Γραμματέας σε Πρε¬ 
σβεία ή Αντιπροσωπεία ή Πρόξενος σε Γ ενικό Προξενείο 
ή επί κεφαλής Προξενείου ή επί κεφαλής προξενικού 
γραφείου Πρεσβείας. 

Γραμματέας Πρεσβείας Β': Β' Γραμματέας σε Πρε¬ 
σβεία ή Αντιπροσωπεία ή Πρόξενος σε Γενικό Προξενείο 
ή επί κεφαλής Προξενείου ή επί κεφαλής προξενικού 
γραφείου Πρεσβείας. 

Γραμματέας Πρεσβείας Γ': Γ' Γραμματέας Πρεσβείας 
σε Πρεσβεία ή Υποπρόξενος σε προξενική αρχή ή επί 
κεφαλής προξενικού γραφείου Πρεσβείας. 

Άρθρο 91 

Ειδικά προσόντα διορισμού 

Για το διορισμό σε θέση Ακολούθου Πρεσβείας απαι¬ 
τείται, εκτός από τα γενικά προσόντα του άρθρου 66, 
επιτυχής αποφοίτηση από τη Διπλωματική Ακαδημία. 

Αρθρο 92 

Δοκιμαστική υπηρεσία και μονιμοποίηση 
Ακολούθων Πρεσβείας 

1. Με απόφαση του Υπουργού Εξωτερικών, όσοι απο¬ 
φοιτούν επιτυχώς από τη Διπλωματική Ακαδημία διορί¬ 
ζονται σε θέσεις Ακολούθων Πρεσβείας, κατά τη σειρά 
της τελικής κατάταξής τους. 

2. Οι διοριζόμενοι, κατά την παράγραφο 1, Ακόλουθοι Πρε¬ 
σβείας διανύουν διετή δοκιμαστική υπηρεσία, στην οποία συ¬ 
νυπολογίζεται και ο χρόνος φοίτησής τους στη Διπλωματική 
Ακαδημία. Μετά το πέρας της δοκιμαστικής υπηρεσίας και 
εφόσον έχουν συμπληρώσει ένα έτος πραγματικής υπηρε¬ 
σίας μετά το διορισμό τους, κρίνονται από το Υπηρεσιακό 
Συμβούλιο αν είναι κατάλληλοι προς μονιμοποίηση. Γ ια το 
σκοπό αυτόν λαμβάνονται υπόψη οι εκθέσεις των προϊστα¬ 
μένων των Διευθύνσεων στις οποίες υπηρέτησαν οι κρινό- 
μενοι και τα λοιπά στοιχεία του μητρώου τους. 

3. Οι θετικώς κρινόμενοι από το Υπηρεσιακό Συμβούλιο 
μονιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. 

Αρθρο 93 

Τυπικά προσόντα προαγωγής 

1. Για την προαγωγή των υπαλλήλων του Διπλωματι¬ 
κού Κλάδου απαιτείται: 

α. από το βαθμό του Ακολούθου Πρεσβείας στο βαθμό 
του Γραμματέα Πρεσβείας Γ', τριετής υπηρεσία στο 
βαθμό αυτό, στον οποίο συνυπολογίζεται και ο χρόνος 
φοίτησης στη Διπλωματική Ακαδημία, 

β. από το βαθμό του Γραμματέα Πρεσβείας Γ' στο 
βαθμό του Γραμματέα Πρεσβείας Β', τριετής υπηρεσία 
στον κατεχόμενο βαθμό, 

γ. από το βαθμό του Γ ραμματέα Πρεσβείας Β' στο 
βαθμό του Γ ραμματέα Πρεσβείας Α', τριετής υπηρεσία 
στον κατεχόμενο βαθμό, 

δ. από το βαθμό του Γ ραμματέα Πρεσβείας Α' στο 
βαθμό του Συμβούλου Πρεσβείας Β', τριετής υπηρεσία 
στον κατεχόμενο βαθμό, 

ε. από το βαθμό του Συμβούλου Πρεσβείας Β' στο 
βαθμό του Συμβούλου Πρεσβείας Α', τριετής υπηρεσία 
στον κατεχόμενο βαθμό, 

στ. από το βαθμό του Συμβούλου Πρεσβείας Α' στο 
βαθμό του Πληρεξουσίου Υπουργού Β', τριετής υπηρε¬ 
σία στον κατεχόμενο βαθμό, 

ζ. από το βαθμό του Πληρεξουσίου Υπουργού Β' στο 
βαθμό του Πληρεξουσίου Υπουργού Α', τριετής υπηρε¬ 
σία στον κατεχόμενο βαθμό, 


η. από το βαθμό του Πληρεξουσίου Υπουργού Α' στο 
βαθμό του Πρέσβεως, συνολική οκταετής υπηρεσία 
στους βαθμούς του Πληρεξουσίου Υπουργού Β' και του 
Πληρεξουσίου Υπουργού Α', από την οποία τρία έτη, του¬ 
λάχιστον, στο βαθμό του Πληρεξουσίου Υπουργού Α'. 

2. α. Η προαγωγή από το βαθμό του Ακολούθου Πρε¬ 
σβείας στο βαθμό του Γραμματέως Πρεσβείας Γ' ενερ- 
γείται με απόφαση του Υπουργού Εξωτερικών, μετά από 
γνώμη του Υπηρεσιακού Συμβουλίου. 

β. Η προαγωγή από το βαθμό του Γραμματέα Πρε¬ 
σβείας Γ' έως το βαθμό του Γ ραμματέως Πρεσβείας Α' 
ενεργείται με απόφαση του Υπουργού Εξωτερικών, μετά 
από γνώμη του Υπηρεσιακού Συμβουλίου. 

γ. Η προαγωγή από το βαθμό του Γ ραμματέα Πρεσβεί¬ 
ας Α' στο βαθμό του Συμβούλου Πρεσβείας Β' ενεργεί- 
ται, εφόσον υπάρχει κενή οργανική θέση, με απόφαση 
του Υπουργού Εξωτερικών, μετά από σύμφωνη γνώμη 
του Υπηρεσιακού Συμβουλίου. 

δ. Η προαγωγή από το βαθμό του Συμβούλου Πρεσβεί¬ 
ας Β' στο βαθμό του Συμβούλου Πρεσβείας Α' ενεργεί- 
ται με απόφαση του Υπουργού Εξωτερικών, μετά από 
γνώμη του Υπηρεσιακού Συμβουλίου. 

ε. Η προαγωγή από το βαθμό του Συμβούλου Πρε¬ 
σβείας Α' στο βαθμό του Πληρεξουσίου Υπουργού Β' 
ενεργείται, εφόσον υπάρχει κενή οργανική θέση, με 
διάταγμα, που εκδίδεται με πρόταση του Υπουργού 
Εξωτερικών, μετά από γνώμη του Ανώτατου Υπηρεσι¬ 
ακού Συμβουλίου. Η γνώμη του Ανώτατου Υπηρεσιακού 
Συμβουλίου, σε περίπτωση ομοφωνίας, είναι δεσμευτική 
για τον Υπουργό Εξωτερικών. 

Οι υπάλληλοι του Διπλωματικού Κλάδου για να προα- 
χθούν στο βαθμό του Πληρεξουσίου Υπουργού Β', πρέ¬ 
πει να έχουν υπηρετήσει, τουλάχιστον μία φορά, σε 
αρχή ειδικών συνθηκών, όπως οι αρχές αυτές ορίζονται 
βάσει της παραγράφου 4 του άρθρου 95, ή σε χώρα 
ειδικών συνθηκών, όπως οι χώρες αυτές ορίζοντο με 
βάση τις διατάξεις που ίσχυαν μέχρι την έναρξη ισχύ¬ 
ος του νόμου αυτού, καθώς και τέσσερα τουλάχιστον 
έτη σε διπλωματική αρχή, τρία έτη σε προξενική αρχή 
ή προξενικό γραφείο, δύο έτη σε Διεύθυνση, η οποία 
ασχολείται με θέματα της Ευρωπαϊκής Ένωσης, ή στη 
Μόνιμη Αντιπροσωπεία στην Ευρωπαϊκή Ένωση και δύο 
έτη σε Γ ραφείο Οικονομικών και Εμπορικών Υποθέσεων. 
Η υποχρέωση διετούς υπηρεσίας σε Διεύθυνση, η οποία 
ασχολείται με θέματα της Ευρωπαϊκής Ένωσης, ή στη 
Μόνιμη Αντιπροσωπεία στην Ευρωπαϊκή Ένωση και σε 
Γ ραφείο Οικονομικών και Εμπορικών Υποθέσεων ισχύει 
για τους υπαλλήλους που εισέρχονται στο Διπλωματικό 
Κλάδο μετά την έναρξη ισχύος του παρόντος νόμου. 

στ. Η προαγωγή από το βαθμό του Πληρεξουσίου 
Υπουργού Β' στο βαθμό του Πληρεξουσίου Υπουργού 
Α' ενεργείται με τη συμπλήρωση τριετούς υπηρεσίας 
στον κατεχόμενο βαθμό με διάταγμα, που εκδίδεται με 
πρόταση του Υπουργού Εξωτερικών. 

ζ. Η προαγωγή από το βαθμό του Πληρεξουσίου 
Υπουργού Α' στο βαθμό του Πρέσβεως ενεργείται, 
εφόσον υπάρχει κενή οργανική θέση, με διάταγμα, που 
εκδίδεται με πρόταση του Υπουργού Εξωτερικών. 

Άρθρο 94 
Προαγωγές 

1. Οι προαγωγές από το βαθμό του Ακολούθου Πρε¬ 
σβείας στο βαθμό του Γ ραμματέα Πρεσβείας Γ', από 
το βαθμό του Γ ραμματέα Πρεσβείας Γ' στο βαθμό του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2765 


Γραμματέα Πρεσβείας Β', από το βαθμό του Γραμματέα 
Πρεσβείας Β' στο βαθμό του Γ ραμματέα Πρεσβείας Α', 
καθώς και από το βαθμό του Συμβούλου Πρεσβείας Β' 
στο βαθμό του Συμβούλου Πρεσβείας Α', ενεργούνται, 
μετά από αυτοτελή κρίση των υπαλλήλων που έχουν 
τα τυπικά προς προαγωγή προσόντα, κατά τη σειρά 
αρχαιότητάς τους. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της επιστημονικής και υπηρεσιακής κατάρτισης, της 
διοικητικής ικανότητας, της γνώσεως του αντικειμένου 
τους, της πρωτοβουλίας, δραστηριότητας και αποτελε- 
σματικότητας και της ετοιμότητας στην αντιμετώπιση 
με ταχύτητα και ευστοχία κάθε υπηρεσιακού θέματος, 
ώστε να ανταποκρίνονται, πλήρως, στις απαιτήσεις της 
υπηρεσίας για την άσκηση των καθηκόντων του ανώ¬ 
τερου βαθμού. 

3. Οι προαγωγές από το βαθμό του Γ ραμματέα Πρε¬ 
σβείας Α' στο βαθμό του Συμβούλου Πρεσβείας Β' και 
από το βαθμό του Συμβούλου Πρεσβείας Α' στο βαθμό 
του Πληρεξουσίου Υπουργού Β' ενεργούνται, κατ’ εκλο¬ 
γή, με σύγκριση των υπαλλήλων που έχουν τα τυπικά 
προς προαγωγή προσόντα και με ειδική αιτιολόγηση 
καθόσον αφορά τους επιλεγέντες. Προκρίνονται δε, κατ’ 
αξιολογική σειρά, οι καταλληλότεροι προς προαγωγή 
στις κενές θέσεις, εφόσον ανταποκρίνονται πλήρως 
στις απαιτήσεις της υπηρεσίας για την άσκηση των 
καθηκόντων του ανώτερου βαθμού, με βάση τα ουσι¬ 
αστικά προσόντα που αναφέρονται στην παράγραφο 

2. Σε κάθε περίπτωση, για την προαγωγή λαμβάνονται 
υπόψη όλα τα στοιχεία του ατομικού φακέλου του υπαλ¬ 
λήλου, σχετικά με την υπηρεσιακή εξέλιξή του, από την 
ημερομηνία διορισμού του. 

4. Οι προαγωγές από το βαθμό του Πληρεξουσίου 
Υπουργού Β' στο βαθμό του Πληρεξουσίου Υπουργού 
Α' και από το βαθμό του Πληρεξουσίου Υπουργού Α' 
στο βαθμό του Πρέσβεως ενεργούνται κατ’ απόλυτη 
εκλογή. Αιτιολογία απαιτείται μόνο στην περίπτωση 
κατάδηλης υπεροχής υποψηφίου προς προαγωγή που 
παραλείπεται. 

5. Αν ο υπάλληλος που κρίνεται για προαγωγή μέχρι 
και το βαθμό του Πληρεξουσίου Υπουργού Β' κριθεί από 
το Υπηρεσιακό Συμβούλιο ότι στερείται των προσόντων 
για την προαγωγή στον επόμενο βαθμό, τρεις φορές 
συνεχώς και αφού την τρίτη φορά κληθεί προς ακρόαση, 
παραμένει στο βαθμό που κατέχει μέχρι συμπληρώσε- 
ως του χρόνου που απαιτείται για τη στοιχειοθέτηση 
δικαιώματος λήψεως της κατώτατης σύνταξης, οπότε 
και αποχωρεί, αυτοδικαίως, από την υπηρεσία. 

6. Οι κρίσεις για προαγωγή ενεργούνται τουλάχιστον 
μια φορά κατ’ έτος, ύστερα από ερώτημα του Υπουργού 
Εξωτερικών προς το αρμόδιο Υπηρεσιακό Συμβούλιο, με 
το οποίο καθορίζεται και ο αριθμός των προς πλήρωση 
θέσεων, με γνώμονα τις ανάγκες της υπηρεσίας, εφόσον 
δεν πρόκειται για προαγωγή από βαθμό σε βαθμό, οι 
θέσεις των οποίων είναι ενιαίες. 

Αρθρο 95 
Μεταθέσεις 

1. Οι διπλωματικοί υπάλληλοι μετατίθενται σε θέσεις 
αντίστοιχες προς το βαθμό τους. 

2. Οι μεταθέσεις των διπλωματικών υπαλλήλων ενερ- 
γούνται μέχρι το βαθμό του Συμβούλου Πρεσβείας Α' με 


απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου. Για τους έχοντες πρε¬ 
σβευτικό βαθμό υπαλλήλους, η μετάθεση ενεργείται 
με διάταγμα, που εκδίδεται κατόπιν προτάσεως του 
Υπουργού Εξωτερικών και ύστερα από γνώμη του Ανώ¬ 
τατου Υπηρεσιακού Συμβουλίου. 

3. Οι υπάλληλοι του Διπλωματικού Κλάδου που υπη¬ 
ρετούν σε αρχή της Εξωτερικής Υπηρεσίας παραμένουν 
στην ίδια αρχή για δύο τουλάχιστον έτη και όχι περισ¬ 
σότερα από τέσσερα. Επιτρέπεται, κατ’ εξαίρεση, η μη 
τήρηση του κατώτατου και ανώτατου αυτού ορίου, κατά 
περίπτωση και για εξαιρετικούς λόγους, με απόφαση 
του Υπουργού Εξωτερικών, μετά από γνώμη του Υπη¬ 
ρεσιακού Συμβουλίου. 

4. Η παραμονή του διπλωματικού υπαλλήλου στην ίδια 
θέση σε αρχή ειδικών συνθηκών δεν μπορεί να είναι 
μικρότερη της διετίας και μεγαλύτερη της τριετίας. Με 
απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου, συντάσσεται πίνακας 
αρχών ειδικών συνθηκών, υποκατηγορία των οποίων 
είναι οι αρχές δυσμενών συνθηκών. Ο εν λόγω πίνακας 
ενημερώνεται, υποχρεωτικώς, ανά διετία. Επιτρέπεται, 
κατ’ εξαίρεση, η μη τήρηση του κατώτατου μόνον ορίου, 
κατά περίπτωση και για εξαιρετικούς λόγους, με από¬ 
φαση του Υπουργού Εξωτερικών μετά από γνώμη του 
Υπηρεσιακού Συμβουλίου. 

5. α. Οι διπλωματικοί υπάλληλοι μετατίθενται, υποχρε¬ 
ωτικώς, στην Κεντρική Υπηρεσία, όταν έχουν υπηρετήσει 
συνεχόμενα σε δύο θέσεις της Εξωτερικής Υπηρεσίας, 
ή έχουν συμπληρώσει οκταετή συνεχή υπηρεσία στην 
αλλοδαπή. Οι υπάλληλοι του Διπλωματικού Κλάδου πα¬ 
ραμένουν στην Κεντρική Υπηρεσία για δύο τουλάχιστον 
έτη. Επιτρέπεται, κατ’ εξαίρεση, η μη τήρηση του χρο¬ 
νικού ορίου των δύο ετών, για εξαιρετικούς λόγους και 
μόνον εφόσον ο διπλωματικός υπάλληλος τοποθετείται, 
κατόπιν αιτήσεώς του, σε αρχή δυσμενών συνθηκών, για 
την οποία δεν υπάρχουν αιτήσεις άλλων υπαλλήλων 
του Διπλωματικού Κλάδου. Οι ανωτέρω περιορισμοί δεν 
ισχύουν για τους έχοντες πρεσβευτικό βαθμό και τους 
υπαλλήλους λοιπών κλάδων, με αντίστοιχο βαθμό. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 

6. α. Οι μεταθέσεις των διπλωματικών υπαλλήλων 
πραγματοποιούνται κατά τους μήνες Ιούνιο έως και Αύ¬ 
γουστο. Οι μεταθέσεις στο νότιο ημισφαίριο πραγματο¬ 
ποιούνται κατά τους μήνες Νοέμβριο έως και Ιανουάριο. 
Γ ια εξαιρετικούς λόγους και μετά από σύμφωνη γνώμη 
του Υπηρεσιακού Συμβουλίου, μπορεί να γίνει μετάθεση 
υπαλλήλων εκτός των ανωτέρω ορίων. 

β. Γ ια τον έγκαιρο προγραμματισμό των μεταθέσε¬ 
ων των διπλωματικών υπαλλήλων μέχρι το βαθμό του 
Συμβούλου Πρεσβείας Α', η Διεύθυνση Προσωπικού γνω¬ 
στοποιεί εγγράφως μέχρι 15 Νοεμβρίου εκάστου έτους 
τις θέσεις της Εξωτερικής και της Κεντρικής Υπηρεσίας 
που προβλέπεται να κενωθούν κατά τη διάρκεια του 
επόμενου έτους. Οι αιτήσεις υπαλλήλων για συμπλή¬ 
ρωση των θέσεων αυτών υποβάλλονται μέχρι την 15η 
Ιανουάριου του επόμενου έτους. 

7. Το αρμόδιο Υπηρεσιακό Συμβούλιο κατά τη διατύπω¬ 
ση της γνώμης για τις μεταθέσεις λαμβάνει υπόψη του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 

δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Διπλωματικού Κλάδου, πλην των 
εχόντων πρεσβευτικό βαθμό, δεν μετατίθενται σε πόλη, 
στην οποία έχουν ήδη υπηρετήσει, αν δεν έχει παρέλθει 
οκταετία από τη μετάθεσή τους από αυτή. 

9. Οι περιορισμοί των προηγούμενων παραγράφων δεν 
ισχύουν για τους έχοντες πρεσβευτικό βαθμό διπλω¬ 
ματικούς υπαλλήλους που υπηρετούν ως προϊστάμενοι 
διπλωματικών αρχών. 

10. Διατάξεις άλλων νόμων που ρυθμίζουν ζητήματα 
μεταθέσεων δημοσίων υπαλλήλων δεν εφαρμόζονται 
προκειμένου περί διπλωματικών υπαλλήλων. 

Άρθρο 96 

Διπλωματικοί υπάλληλοι στη διάθεση του Υπουργού 

1. Οι υπάλληλοι του Διπλωματικού Κλάδου, με πρε¬ 
σβευτικό βαθμό, είναι δυνατόν να τίθενται στη διάθεση 
του Υπουργού Εξωτερικών, για χρονικό διάστημα μέχρι 
έξι μήνες, το πολύ, μετά την πάροδο του οποίου το¬ 
ποθετούνται σε θέση της Κεντρικής ή της Εξωτερικής 
Υπηρεσίας. 

2. Η θέση υπαλλήλου στη διάθεση του Υπουργού Εξω¬ 
τερικών και η ανάκληση αυτής ενεργούνται με απόφαση 
του Υπουργού Εξωτερικών. 

3. Σε υπαλλήλους, που τελούν στη διάθεση του Υπουρ¬ 
γού Εξωτερικών, μπορεί να ανατίθενται καθήκοντα σε 
διεθνείς οργανισμούς, σε συνέδρια, σε επιτροπές ή σε 
άλλες υπηρεσίες εντός ή εκτός των ορίων του κράτους. 
Κατά το χρονικό διάστημα της διάθεσής τους στον Υπουρ¬ 
γό Εξωτερικών, οι υπάλληλοι αυτοί διατηρούν τη σειρά 
αρχαιότητας και τα προς προαγωγή δικαιώματά τους, 
λαμβάνουν δε τις αποδοχές του βαθμού τους, καθώς επί¬ 
σης και, σε περίπτωση υπηρεσίας στο εξωτερικό, επίδομα 
υπηρεσίας αλλοδαπής ή ημερήσια αποζημίωση. 

Άρθρο 97 

Αποχώρηση λόγω ορίου ηλικίας 

1. α. Οι υπάλληλοι του Διπλωματικού Κλάδου αποχω¬ 
ρούν από την υπηρεσία, όταν συμπληρώσουν το 65ο 
έτος της ηλικίας τους. 

β. Ως ημέρα που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται σύμφωνα με όσα ορίζονται 
στην παράγραφο 1 του άρθρου 66. Διόρθωση ηλικίας με¬ 
ταγενέστερη του διορισμού δεν λαμβάνεται υπόψη για 
τον καθορισμό του χρόνου εξόδου από την υπηρεσία. 

3. Οι υπάλληλοι του Διπλωματικού Κλάδου, οι οποίοι 
συμπληρώνουν το όριο ηλικίας, απαλλάσσονται από τα 
καθήκοντά τους με διάταγμα που εκδίδεται με πρόταση 
του Υπουργού Εξωτερικών, το αργότερο μέσα σε τρεις 
μήνες από την ημέρα κατά την οποία συμπλήρωσαν 
το όριο αυτό. Αν η προθεσμία αυτή παρέλθει άπρακτη, 
παύει, αυτοδικαίως, η μισθοδοσία των υπαλλήλων, οι δε 
αποδοχές, οι οποίες τυχόν εισπράχθηκαν κατά παρά¬ 
βαση της παρούσας διάταξης, επιστρέφονται. 

Άρθρο 98 

Αποχώρηση λόγω συμπλήρωσης 35ούς υπηρεσίας 

1. Οι υπάλληλοι του Διπλωματικού Κλάδου που έχουν 
συμπληρώσει το 60ό έτος της ηλικίας τους αποχω¬ 


ρούν από την υπηρεσία, εφόσον έχουν συμπληρώσει 
τριακονταπενταετή πραγματική και συντάξιμη δημόσια 
υπηρεσία. Οι ανωτέρω απαλλάσσονται από τα καθή¬ 
κοντά τους με διάταγμα, που εκδίδεται με πρόταση 
του Υπουργού Εξωτερικών, το αργότερο μέσα σε τρεις 
μήνες από την ημέρα κατά την οποία συμπλήρωσαν 
τριακονταπενταετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
για το διορισμό, την ένταξη, μονιμοποίηση, απόκτηση 
βαθμού, ή την καθ’οιονδήποτε τρόπο μισθολογική εξέ¬ 
λιξη του υπαλλήλου και αναγνωρίζεται ως συντάξιμη 
από το Δημόσιο. 

3. Με διάταγμα, το οποίο εκδίδεται με πρόταση του 
Υπουργού Εξωτερικών, μπορεί, λόγω ιδιαίτερων υπηρε¬ 
σιακών αναγκών, να παραταθεί ο χρόνος παραμονής 
στην υπηρεσία, υπαλλήλων του Διπλωματικού Κλάδου 
με πρεσβευτικό βαθμό, επί τρία έτη το πολύ μετά τη συ¬ 
μπλήρωση τριακονταπενταετούς δημόσιας υπηρεσίας και 
πάντως όχι πέραν του 65ου έτους της ηλικίας τους. 

Αρθρο 99 

Απονομή βαθμών επί τιμή σε αποχωρούντες 

διπλωματικούς υπαλλήλους 

Με διάταγμα, που εκδίδεται ύστερα από πρόταση 
του Υπουργού Εξωτερικών, Πρέσβεις ή Πληρεξούσιοι 
Υπουργοί Α' ή Β', που αποχωρούν από την υπηρεσία, 
μετά από τριακονταετή υπηρεσία στο Υπουργείο Εξω¬ 
τερικών, μπορεί να διατηρούν, επί τιμή, το βαθμό, με 
τον οποίο αποχωρούν. Σε αυτούς μπορεί να απονέμεται 
λόγω εξαιρετικών υπηρεσιών και ο αμέσως ανώτερος 
βαθμός επί τιμή. 

Άρθρο 100 

Πρέσβεις εκ προσωπικοτήτων 

1. Με διάταγμα, που εκδίδεται με πρόταση του Υπουρ¬ 
γού Εξωτερικών, μπορεί να διορίζονται έως πέντε Πρέ¬ 
σβεις εκ προσωπικοτήτων. 

2. Στις θέσεις της παραγράφου 1 διορίζονται αναγνω¬ 
ρισμένης αξίας προσωπικότητες της πολιτικής, οικονο¬ 
μικής, κοινωνικής και πνευματικής ζωής της χώρας. 

3. Οι Πρέσβεις εκ προσωπικοτήτων εξαιρούνται της 
μονιμότητας και δεν καταλαμβάνουν οργανικές θέσεις 
της επετηρίδας του Διπλωματικού Κλάδου. Κατά τη 
διάρκεια της θητείας τους λαμβάνουν το σύνολο των 
αποδοχών του βαθμού του εν ενεργεία Πρέσβεως. 

4. Με διάταγμα, που εκδίδεται με πρόταση του Υπουρ¬ 
γού Εξωτερικών, απαλλάσσονται οι Πρέσβεις εκ προ¬ 
σωπικοτήτων από τα καθήκοντά τους. 

Τμήμα 2: Προσωπικό Ειδικής Νομικής Υπηρεσίας 

Αρθρο 101 

Καθεστώς προσωπικού της Ειδικής 

Νομικής Υπηρεσίας 

1. Το επιστημονικό προσωπικό της Ειδικής Νομικής 
Υπηρεσίας κατατάσσεται στους ακόλουθους βαθμούς: 

α. Νομικός Σύμβουλος Α' 
β. Νομικός Σύμβουλος Β' 
γ. Αναπληρωτής Νομικός Σύμβουλος 
δ. Εισηγητής. 

2. Οι οργανικές θέσεις του επιστημονικού προσωπικού 
της Ειδικής Νομικής Υπηρεσίας είναι εξήντα εννέα (69) 
και κατανέμονται, κατά βαθμό, ως εξής: 

α. Νομικός Σύμβουλος Α' και Νομικός Σύμβουλος Β': 22 
β. Αναπληρωτής Νομικός Σύμβουλος: 23 
γ. Εισηγητής: 24 

Ο αριθμός των ανωτέρω θέσεων είναι δυνατόν να 
μεταβάλλεται και να ανακατανέμεται, κατά βαθμό, με 
διάταγμα, που εκδίδεται με πρόταση των Υπουργών 
Εξωτερικών και Οικονομίας και Οικονομικών. 

3. Τις θέσεις του επιστημονικού προσωπικού της Ειδικής 
Νομικής Υπηρεσίας (Ε.Ν.Υ.) του άρθρου 16 καταλαμβάνουν 
πτυχιούχοι Νομικής Σχολής Πανεπιστημίου της ημεδαπής 
ή αντίστοιχου και ισοτίμου της αλλοδαπής, κατόπιν ειδικού 
διαγωνισμού, που προκηρύσσεται με απόφαση του Υπουρ¬ 
γού Εξωτερικών. Με διάταγμα, που εκδίδεται με πρόταση 
του Υπουργού Εξωτερικών, καθορίζονται ο τρόπος διε¬ 
ξαγωγής, η εξεταστέα ύλη, ο τρόπος βαθμολόγησης και 
κάθε άλλη λεπτομέρεια του ειδικού διαγωνισμού. 

4. Οι υποψήφιοι πρέπει να κατέχουν μεταπτυχιακό 
δίπλωμα ειδίκευσης στο Δημόσιο Διεθνές Δίκαιο για την 
εισαγωγή τους στο Τμήμα Δημοσίου Διεθνούς Δικαίου ή 
στο Ευρωπαϊκό Δίκαιο για την εισαγωγή τους στο Τμή¬ 
μα Ευρωπαϊκού Κοινοτικού Δικαίου και να γνωρίζουν την 
αγγλική και τη γαλλική γλώσσα. Όριο ηλικίας, για την 
εισαγωγή στην Ειδική Νομική Υπηρεσία, ορίζεται το 35ο 
έτος. Οι επιτυγχάνοντες στον κατά την προηγούμενη 
παράγραφο διαγωνισμό διορίζονται με απόφαση του 
Υπουργού Εξωτερικών, με το βαθμό του Εισηγητή. 

5. Στην Ειδική Νομική Υπηρεσία προΐσταται ο Ειδικός 
Νομικός Σύμβουλος. Στη θέση αυτή τοποθετείται, με 
τριετή θητεία, που μπορεί να ανανεώνεται: 

α) καθηγητής ημεδαπού ή ισότιμου αλλοδαπού Πανε¬ 
πιστημίου του δημοσίου διεθνούς δικαίου ή του ευρωπα¬ 
ϊκού δικαίου με απόφαση του Υπουργού Εξωτερικών ή 
β) υπάλληλος από το επιστημονικό προσωπικό της 
Ε.Ν.Υ. με το βαθμό του Νομικού Συμβούλου Α', κάτοχος 
διδακτορικού διπλώματος ή με εικοσαετή ευδόκιμη υπη¬ 
ρεσία στην παλαιό Ε.Ν.Υ. ή στην παλαιό Ειδική Νομική 
Υπηρεσία Ευρωπαϊκών Κοινοτήτων με απόφαση του 
Υπουργού Εξωτερικών, μετά από γνώμη του Ανώτατου 
Υπηρεσιακού Συμβουλίου. 

Στην περίπτωση κατά την οποία στην Ειδική Νομι¬ 
κή Υπηρεσία προΐσταται καθηγητής Πανεπιστημίου, η 
θητεία του μπορεί μία φορά να ανανεωθεί, κατά δε 
τη διάρκειά της αναστέλλεται η άσκηση των εκπαι¬ 
δευτικών και διοικητικών καθηκόντων του στο οικείο 
Πανεπιστήμιο. 

Με απόφαση του Υπουργού Εξωτερικών, ύστερα από 
απόφαση του Ανώτατου Υπηρεσιακού Συμβουλίου, ορί¬ 
ζεται σε κάθε τμήμα ως προϊστάμενος με πενταετή 
θητεία, υπάλληλος από το επιστημονικό προσωπικό με 
βαθμό Νομικού Συμβούλου Α' και, σε περίπτωση που στο 
αντίστοιχο τμήμα δεν υπηρετεί Νομικός Σύμβουλος Α', 
με το βαθμό του Νομικού Συμβούλου Β'. 

Στο Γ ραφείο Διεθνών Συμβάσεων μπορεί να ορισθεί 
προϊστάμενος και υπάλληλος του Κλάδου ΠΕ και ΤΕ 
Διοικητικού με βαθμό Α' ή Β'. Στο Γ ραφείο Διεθνών Συμ¬ 
βάσεων προβλέπεται, επίσης, και μία θέση ειδικού βιβλι- 
οθηκονόμου, για την υπηρεσιακή κατάσταση του οποίου 


ισχύουν τα προβλεπόμενα για τις αντίστοιχες θέσεις της 
Υπηρεσίας Διπλωματικού και Ιστορικού Αρχείου. 

6. Η προαγωγή του επιστημονικού προσωπικού της 
Ειδικής Νομικής Υπηρεσίας στον αμέσως ανώτερο βαθ¬ 
μό ενεργείται από το βαθμό του Εισηγητή στο βαθμό 
του Αναπληρωτή Νομικού Συμβούλου με απόφαση του 
Υπουργού Εξωτερικών, μετά από γνώμη του Υπηρεσι¬ 
ακού Συμβουλίου, και από το βαθμό του Αναπληρωτή 
Νομικού Συμβούλου στο βαθμό του Νομικού Συμβού¬ 
λου Β' και από το βαθμό του Νομικού Συμβούλου Β' 
στο βαθμό του Νομικού Συμβούλου Α' με απόφαση του 
Υπουργού Εξωτερικών, μετά από γνώμη του Ανώτατου 
Υπηρεσιακού Συμβουλίου. 

7. Για την προαγωγή από το βαθμό του Εισηγητή στο 
βαθμό του Αναπληρωτή Νομικού Συμβούλου απαιτείται 
επταετής υπηρεσία στον κατεχόμενο βαθμό. 

Για την προαγωγή από το βαθμό του Αναπληρωτή Νο¬ 
μικού Συμβούλου στο βαθμό του Νομικού Συμβούλου Β' 
απαιτείται επταετής υπηρεσία στον κατεχόμενο βαθμό. 

Γ ια την προαγωγή από το βαθμό του Νομικού Συμβού¬ 
λου Β' στο βαθμό του Νομικού Συμβούλου Α' απαιτείται 
τριετής υπηρεσία στον κατεχόμενο βαθμό. 

Οι κατέχοντες ήδη το βαθμό του Νομικού Συμβούλου, 
σύμφωνα με τον Οργανισμό του Υπουργείου Εξωτερικών, 
που κυρώθηκε με το άρθρο πρώτο του ν. 2594/1998 (ΦΕΚ 
62 Α'), οι οποίοι κατά την ημέρα έναρξης ισχύος του πα¬ 
ρόντος έχουν συμπληρώσει ευδόκιμο τριετή υπηρεσία στο 
βαθμό αυτόν, προάγονται στο βαθμό του Νομικού Συμβού¬ 
λου Α' με απόφαση του Υπουργού Εξωτερικών, μετά από 
γνώμη του Ανώτατου Υπηρεσιακού Συμβουλίου. 

8. Οι προαγωγές, σε όλους τους βαθμούς, ενεργού- 
νται, εφόσον υπάρχουν κενές θέσεις, κατ’ εκλογή, με 
σύγκριση των υπαλλήλων που έχουν τα τυπικά προς 
προαγωγή προσόντα και με ειδική αιτιολόγηση, καθ’ 
όσον αφορά τους επιλεγέντες, με βάση τα ουσιαστικά 
προσόντα του ήθους, του χαρακτήρα, της αφοσίωσης 
στο καθήκον, της επιστημονικής και υπηρεσιακής κα¬ 
τάρτισης, της διοικητικής ικανότητας, της γνώσης του 
αντικειμένου τους, της πρωτοβουλίας, δραστηριότητας 
και αποτελεσματικότητας και της ετοιμότητας στην 
αντιμετώπιση με ταχύτητα και ευστοχία κάθε υπηρε¬ 
σιακού θέματος, ώστε να ανταποκρίνονται, απόλυτα, 
στις απαιτήσεις της υπηρεσίας, για την άσκηση των 
καθηκόντων του ανώτερου βαθμού. Σε κάθε περίπτωση 
προαγωγής, συνεκτιμάται η συμμετοχή και απόδοση 
των υπαλλήλων του επιστημονικού προσωπικού σε επι¬ 
μορφωτικούς κύκλους, καθώς και οι επιστημονικοί τους 
τίτλοι και έργα. 

9. Τα ζητήματα υπηρεσιακής κατάστασης και οι πει¬ 
θαρχικές υποθέσεις, των Εισηγητών ή Αναπληρωτών 
Νομικών Συμβούλων, υπάγονται στην αρμοδιότητα του 
Υπηρεσιακού Συμβουλίου και του Υπηρεσιακού Πειθαρ¬ 
χικού Συμβουλίου, αντίστοιχα, και των Νομικών Συμβού¬ 
λων Α' και Β' στην αρμοδιότητα του Ανώτατου Υπη¬ 
ρεσιακού Συμβουλίου και του Ανώτατου Υπηρεσιακού 
Πειθαρχικού Συμβουλίου του Υπουργείου Εξωτερικών, 
αντίστοιχα. 

10. Οι κρίσεις για προαγωγή ενεργούνται τουλάχιστον 
μία φορά κατ’ έτος, ύστερα από ερώτημα του Υπουργού 
Εξωτερικών προς το αρμόδιο Υπηρεσιακό Συμβούλιο, με 
το οποίο καθορίζεται και ο αριθμός των προς πλήρωση 
θέσεων, με γνώμονα τις ανάγκες της υπηρεσίας. 

11. Οι υπάλληλοι, που ανήκουν στο επιστημονικό προσω¬ 
πικό της Ειδικής Νομικής Υπηρεσίας αποχωρούν από την 

υπηρεσία με τη συμπλήρωση του 65ου έτους της ηλικίας 
τους. Ως ημέρα που συμπληρώνεται το ανωτέρω όριο 
ηλικίας θεωρείται η 31η Δεκεμβρίου του οικείου έτους. 

Οι ανωτέρω υπάλληλοι αποχωρούν, επίσης, από την 
υπηρεσία με τη συμπλήρωση του 60ού έτους της ηλικίας 
τους, εφόσον έχουν συμπληρώσει τριακονταπενταετή 
πραγματική και συντάξιμη δημόσια υπηρεσία. 

Η ηλικία αποδεικνύεται σύμφωνα με όσα ορίζονται 
στην παράγραφο 1 του άρθρου 66. Διόρθωση ηλικίας με¬ 
ταγενέστερη του διορισμού δεν λαμβάνεται υπόψη για 
τον καθορισμό του χρόνου εξόδου από την υπηρεσία. 

Εάν υπάλληλος του επιστημονικού προσωπικού της 
Ε.Ν.Υ. κατά τη συμπλήρωση του 65ου έτους της ηλικίας 
του δεν έχει συμπληρώσει τριάντα πέντε έτη υπηρεσίας, 
παρατείνεται η παραμονή του στην υπηρεσία έως τη 
συμπλήρωση της τριακονταπενταετίας, όχι όμως πέραν 
του 67ου έτους της ηλικίας του. 

Ως πραγματική δημόσια υπηρεσία νοείται κάθε υπη¬ 
ρεσία, η οποία παρασχέθηκε στο Δημόσιο ή σε οργα¬ 
νισμούς τοπικής αυτοδιοίκησης ή άλλα νομικά πρόσω¬ 
πα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
για το διορισμό, την ένταξη, μονιμοποίηση, απόκτηση 
βαθμού, ή την καθ’ οιονδήποτε τρόπο μισθολογική εξέ¬ 
λιξη του υπαλλήλου και αναγνωρίζεται ως συντάξιμη 
από το Δημόσιο. 

Οι ανήκοντες στο επιστημονικό προσωπικό της Ειδι¬ 
κής Νομικής Υπηρεσίας, με τη συμπλήρωση του ανω¬ 
τέρω ορίου ηλικίας ή τριακονταπενταετούς υπηρεσίας, 
απαλλάσσονται από τα καθήκοντά τους με απόφαση 
του Υπουργού Εξωτερικών, που εκδίδεται το αργότερο 
μέσα σε τρεις μήνες από την ημέρα κατά την οποία 
συμπλήρωσαν το όριο αυτό ή την τριακονταπενταε- 
τή υπηρεσία. Αν η προθεσμία αυτή παρέλθει άπρακτη, 
παύει αυτοδικαίως κάθε μισθοδοσία των ανωτέρω, οι 
δε αποδοχές, οι οποίες τυχόν εισπράχθηκαν κατά πα¬ 
ράβαση της παρούσας διάταξης, επιστρέφονται. 

12. Με διάταγμα, που εκδίδεται με πρόταση του Υπουρ¬ 
γού Εξωτερικών, μπορεί να απονέμεται ο τίτλος του 
Επίτιμου Νομικού Συμβούλου σε όσους έχουν διατελέσει 
Ειδικοί Νομικοί Σύμβουλοι ή αποχωρούν με το βαθμό του 
Νομικού Συμβούλου Α' της Ε.Ν.Υ.. Οι Επίτιμοι Νομικοί Σύμ¬ 
βουλοι εξακολουθούν να λαμβάνουν την προβλεπόμενη 
από το π.δ. 423/1994 (ΦΕΚ 241 Α') ειδική αποζημίωση, 
εφόσον διατηρούνται στη διάθεση του Υπουργού Εξω¬ 
τερικών, για την παροχή νομικών υπηρεσιών. 

13. Η ιδιότητα του μέλους του επιστημονικού προσωπικού 
της Ειδικής Νομικής Υπηρεσίας είναι ασυμβίβαστη με την 
ιδιότητα του διδακτικού και εκπαιδευτικού προσωπικού 
Πανεπιστημίου ή Τ.Ε.Ι. της ημεδαπής ή της αλλοδαπής. 

14. Οι υπάλληλοι του επιστημονικού προσωπικού της 
Ε.Ν.Υ., που εντάχθηκαν στην Ειδική Νομική Υπηρεσία, 
σύμφωνα με τις παραγράφους 14,15 και 16 του άρθρου 
87 του Οργανισμού του Υπουργείου Εξωτερικών που 
κυρώθηκε με το άρθρο πρώτο του ν. 2594/1998 (ΦΕΚ 
62 Α') και είχαν την ιδιότητα του δικηγόρου, καθώς και 
όσοι έχουν την ιδιότητα του δικηγόρου κατά την είσοδό 
τους στην υπηρεσία, κατόπιν του ειδικού διαγωνισμού, 
ο οποίος προβλέπεται στην παράγραφο 1, διατηρούν, 
εφόσον το επιθυμούν, την ιδιότητα του δικηγόρου και 
τελούν σε αναστολή του δικηγορικού λειτουργήματος. 
Όσοι από αυτούς είχαν την ιδιότητα του δικηγόρου, 
κατά την είσοδό τους στην υπηρεσία, την οποία και 


απώλεσαν λόγω του ασυμβίβαστου του άρθρου 53 παρ. 
5 του ν. 419/1976 (ΦΕΚ 221 Α'), ανακτούν, αυτοδικαίως, 
την ιδιότητα αυτή και λογίζονται ότι τελούν σε αναστο¬ 
λή του δικηγορικού λειτουργήματος, από την ημερομη¬ 
νία επανάκτησης της ιδιότητας αυτής. 

Τμήμα 3: Κλάδος Εμπειρογνωμόνων 

Άρθρο 102 
Βαθμοί και θέσεις 

1. Οι υπάλληλοι του Κλάδου Εμπειρογνωμόνων κατα¬ 
τάσσονται στους ακόλουθους βαθμούς: 

α. Εμπειρογνώμονας Πρεσβευτής - Σύμβουλος Α', που 
αντιστοιχεί βαθμολογικά και μισθολογικά στο βαθμό του 
Πληρεξούσιου Υπουργού Α' του Διπλωματικού Κλάδου. 

β. Εμπειρογνώμονας Πρεσβευτής - Σύμβουλος Β', που 
αντιστοιχεί βαθμολογικά και μισθολογικά στο βαθμό 
του Πληρεξούσιου Υπουργού Β' του Διπλωματικού Κλά¬ 
δου. 

γ. Εμπειρογνώμονας - Σύμβουλος Α', που αντιστοιχεί 
βαθμολογικά και μισθολογικά στο βαθμό του Συμβούλου 
Πρεσβείας Α' του Διπλωματικού Κλάδου. 

δ. Εμπειρογνώμονας - Σύμβουλος Β', που αντιστοιχεί 
βαθμολογικά και μισθολογικά στο βαθμό του Συμβούλου 
Πρεσβείας Β' του Διπλωματικού Κλάδου. 

2. Οι οργανικές θέσεις του Κλάδου Εμπειρογνωμό¬ 
νων είναι εκατόν δεκαεπτά (117) και κατανέμονται, κατά 
βαθμό, ως εξής: 

α. Εμπειρογνώμονας Πρεσβευτής - Σύμβουλος Α' και 
β. Εμπειρογνώμονας Πρεσβευτής - Σύμβουλος Β' 

θέσεις 35 

γ. Εμπειρογνώμονας - Σύμβουλος Α' και 
δ. Εμπειρογνώμονας - Σύμβουλος Β' θέσεις 82 
Οι θέσεις των βαθμών Εμπειρογνωμόνων - Συμβούλων 
Β' και Α', καθώς και οι θέσεις των βαθμών Εμπειρογνω¬ 
μόνων Πρεσβευτών-Συμβούλων Β' και Α' είναι ενιαίες. 

3. Ο συνολικός αριθμός και η κατά βαθμό κατανομή 
των ανωτέρω θέσεων είναι δυνατόν να μεταβάλλεται, 
με διάταγμα, που εκδίδεται με πρόταση των Υπουρ¬ 
γών Εξωτερικών, Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, κατά 
τρόπο που να τηρείται, πάντοτε, ισόρροπη κατανομή 
των θέσεων, κατά την ιεραρχία. 

Άρθρο 103 

Καθήκοντα 

1. Οι υπάλληλοι του Κλάδου Εμπειρογνωμόνων υπηρε¬ 
τούν σε θέσεις της Κεντρικής και της Εξωτερικής Υπη¬ 
ρεσίας. Έργο τους είναι να παρακολουθούν και να ενη¬ 
μερώνουν τις υπηρεσίες του Υπουργείου Εξωτερικών σε 
θέματα των τομέων ειδίκευσής τους, να προβαίνουν σε 
αναλύσεις, να υποβάλλουν προτάσεις και να προωθούν 
τις υποθέσεις, οι οποίες τους έχουν ανατεθεί. Οι εν λόγω 
υπάλληλοι μπορούν να ασκούν διευθυντικά καθήκοντα 
στην Υπηρεσία Διεθνούς Αναπτυξιακής Συνεργασίας. 

2. Η ιδιότητα του υπαλλήλου του Κλάδου Εμπειρο¬ 
γνωμόνων είναι ασυμβίβαστη με τη διατήρηση θέσης 
διδακτικού προσωπικού σε Πανεπιστήμιο ή Τ.Ε.Ι. της 
ημεδαπής ή της αλλοδαπής. 

Άρθρο 104 

Διαδικασία και ειδικά προσόντα διορισμού 

1. Οι υπάλληλοι του Κλάδου Εμπειρογνωμόνων διορί¬ 
ζονται με απόφαση του Υπουργού Εξωτερικών, κατόπιν 

ειδικής διαδικασίας επιλογής, που προκηρύσσεται με 
απόφαση του Υπουργού Εξωτερικών.Ένταξη ή μετάτα¬ 
ξη υπαλλήλων από άλλους φορείς της Δημόσιας Διοί¬ 
κησης δεν επιτρέπεται. Η προκήρυξη δημοσιεύεται σε 
δύο ημερήσιες εφημερίδες των Αθηνών, πανελλαδικής 
κυκλοφορίας, τουλάχιστον είκοσι ημέρες πριν από τη 
διεξαγωγή της σχετικής διαδικασίας επιλογής. Με την 
ίδια προκήρυξη ορίζεται η διαδικασία πρόσληψης των 
υπαλλήλων του Κλάδου Εμπειρογνωμόνων και καθο¬ 
ρίζονται οι ειδικότητες των Εμπειρογνωμόνων που θα 
προσληφθούν. Η πρόσληψη διενεργείται με βάση τα 
ουσιαστικά και τυπικά προσόντα των υποψηφίων και τη 
συνάφειά τους προς την προκηρυσσόμενη ειδικότητα. 

Με όμοια απόφαση συγκροτείται επιτροπή επιλογής, 
η οποία αξιολογεί τα προσόντα των υποψηφίων. Στην 
απόφαση ορίζονται και τα ειδικότερα θέματα για τη 
λειτουργία της επιτροπής επιλογής, καθώς και κάθε 
άλλο θέμα σχετικό με την επιλογή των υποψηφίων. 

2. Οι υποψήφιοι για την κάλυψη των θέσεων Εμπειρο¬ 
γνωμόνων πρέπει να διαθέτουν, εκτός από τα προσό¬ 
ντα του άρθρου 66, και: α) πτυχίο Πανεπιστημίου της 
ημεδαπής ή ισότιμο της αλλοδαπής, καθώς και μετα¬ 
πτυχιακό τίτλο Πανεπιστημίου της ημεδαπής ή ισότιμο 
της αλλοδαπής, με τουλάχιστον πενταετή επαγγελμα¬ 
τική εμπειρία στον τομέα ειδίκευσής τους, ή κατοχή 
διδακτορικού διπλώματος με τριετή επαγγελματική 
εμπειρία στον τομέα ειδίκευσης και β) άριστη γνώση 
της ελληνικής και της αγγλικής γλώσσας και επαρκή 
γνώση της γαλλικής ή άλλης γλώσσας που απαιτείται 
από την ειδίκευση. 

Υποψήφιοι για την κάλυψη των ανωτέρω θέσεων μπο¬ 
ρούν να είναι όσοι έχουν συμπληρώσει το τριακοστό 
δεύτερο έτος της ηλικίας τους και δεν έχουν υπερβεί 
το πεντηκοστό, κατά το έτος προκήρυξης της διαδικα¬ 
σίας πρόσληψης. 

Άρθρο 105 

Τυπικά προσόντα και διαδικασία προαγωγής 

1. Για την προαγωγή των υπαλλήλων του Κλάδου 
Εμπειρογνωμόνων απαιτείται: 

α. από το βαθμό του Εμπειρογνώμονα - Συμβούλου 
Β' στο βαθμό του Εμπειρογνώμονα - Συμβούλου Α', 
τετραετής υπηρεσία στον κατεχόμενο βαθμό, 

β. από το βαθμό του Εμπειρογνώμονα - Συμβούλου Α' 
στο βαθμό του Εμπειρογνώμονα Πρεσβευτή - Συμβού¬ 
λου Β', εξαετής υπηρεσία στον κατεχόμενο βαθμό, 

γ. από το βαθμό του Εμπειρογνώμονα Πρεσβευτή - 
Συμβούλου Β' στο βαθμό του Εμπειρογνώμονα Πρεσβευ¬ 
τή - Συμβούλου Α', τριετής υπηρεσία στον κατεχόμενο 
βαθμό. 

2. α. Η προαγωγή στις ενιαίες θέσεις, από το βαθμό 
του Εμπειρογνώμονα - Συμβούλου Β' στο βαθμό του 
Εμπειρογνώμονα - Συμβούλου Α' ενεργείται με απόφαση 
του Υπουργού Εξωτερικών, μετά από σύμφωνη γνώμη 
του Υπηρεσιακού Συμβουλίου. 

β. Η προαγωγή από το βαθμό του Εμπειρογνώμονα 
- Συμβούλου Α' στο βαθμό του Εμπειρογνώμονα Πρε¬ 
σβευτή - Συμβούλου Β' ενεργείται, εφόσον υπάρχουν 
κενές οργανικές θέσεις, με διάταγμα, που εκδίδεται με 
πρόταση του Υπουργού Εξωτερικών, μετά από γνώ¬ 
μη του Ανώτατου Υπηρεσιακού Συμβουλίου. Η γνώμη 
του Ανώτατου Υπηρεσιακού Συμβουλίου, σε περίπτωση 
ομοφωνίας, είναι δεσμευτική για τον Υπουργό Εξωτε¬ 
ρικών. 


γ. Η προαγωγή από το βαθμό του Εμπειρογνώμονα 
Πρεσβευτή - Συμβούλου Β' στο βαθμό του Εμπειρογνώ¬ 
μονα Πρεσβευτή - Συμβούλου Α' ενεργείται με διάταγμα, 
που εκδίδεται με πρόταση του Υπουργού Εξωτερικών, 
μετά από γνώμη του Ανώτατου Υπηρεσιακού Συμβου¬ 
λίου. Η γνώμη του Ανώτατου Υπηρεσιακού Συμβουλί¬ 
ου, σε περίπτωση ομοφωνίας, είναι δεσμευτική για τον 
Υπουργό Εξωτερικών. 

3. Οι υπάλληλοι του Κλάδου Εμπειρογνωμόνων μπο¬ 
ρούν να τίθενται στη διάθεση του Υπουργού Εξωτερι¬ 
κών, κατά τις διατάξεις του άρθρου 96. 

Άρθρο 106 
Προαγωγές 

1. Οι προαγωγές από το βαθμό του Εμπειρογνώμονα 

- Συμβούλου Β' στο βαθμό του Εμπειρογνώμονα - Συμ¬ 
βούλου Α', καθώς και από το βαθμό του Εμπειρογνώ¬ 
μονα Πρεσβευτή - Συμβούλου Β' στο βαθμό του Εμπει¬ 
ρογνώμονα Πρεσβευτή - Συμβούλου Α', ενεργούνται, 
μετά από αυτοτελή κρίση των υπαλλήλων που έχουν 
τα τυπικά προς προαγωγή προσόντα, κατά τη σειρά 
αρχαιότητάς τους. 

Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της επιστημονικής και υπηρεσιακής κατάρτισης, της 
διοικητικής ικανότητας, της γνώσεως του αντικειμένου 
τους, της πρωτοβουλίας, δραστηριότητας και αποτελε- 
σματικότητας και της ετοιμότητας στην αντιμετώπιση 
με ταχύτητα και ευστοχία κάθε υπηρεσιακού θέματος, 
ώστε να ανταποκρίνονται, πλήρως, στις απαιτήσεις της 
υπηρεσίας για την άσκηση των καθηκόντων του ανώ¬ 
τερου βαθμού. 

2. Οι προαγωγές, από το βαθμό του Εμπειρογνώμονα 

- Συμβούλου Α' στο βαθμό του Εμπειρογνώμονα Πρε¬ 
σβευτή - Συμβούλου Β' ενεργούνται κατ’ εκλογή, με 
σύγκριση των υπαλλήλων που έχουν τα τυπικά προς 
προαγωγή προσόντα και με ειδική αιτιολόγηση καθ’ 
όσον αφορά τους επιλεγέντες, προκρίνονται δε, κατ’ 
αξιολογική σειρά, οι καταλληλότεροι προς προαγωγή 
στις κενές θέσεις, με βάση τα ουσιαστικά προσόντα που 
αναφέρονται στην παράγραφο 1, εφόσον ανταποκρί- 
νονται πλήρως στις απαιτήσεις της υπηρεσίας για την 
άσκηση των καθηκόντων του ανώτερου βαθμού. 

3. Σε κάθε περίπτωση, για την προαγωγή λαμβάνο- 
νται υπόψη όλα τα στοιχεία του ατομικού φακέλου του 
υπαλλήλου, σχετικά με την υπηρεσιακή εξέλιξή του, από 
την ημερομηνία διορισμού του. 

4. Οι κρίσεις για προαγωγή ενεργούνται τουλάχιστον 
μία φορά κατ’ έτος, ύστερα από ερώτημα του Υπουργού 
Εξωτερικών προς το αρμόδιο Υπηρεσιακό Συμβούλιο, με 
το οποίο καθορίζεται και ο αριθμός των προς πλήρωση 
θέσεων, με γνώμονα τις ανάγκες της υπηρεσίας. 

Άρθρο 107| 

Μεταθέσεις 

1. Με απόφαση του Υπουργού Εξωτερικών και μετά 
από γνώμη του αρμόδιου Υπηρεσιακού Συμβουλίου οι 
υπάλληλοι του Κλάδου Εμπειρογνωμόνων δύνανται να 
μετατίθενται σε θέσεις αρχών της Εξωτερικής Υπηρε¬ 
σίας, η σύνθεση των οποίων προβλέπει οργανική θέση 
Εμπειρογνώμονα. 

2. Οι μεταθέσεις των Εμπειρογνωμόνων ενεργούνται 
μέχρι το βαθμό του Εμπειρογνώμονα - Συμβούλου Α' με 

απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου. Για τους έχοντες βαθμό 
Εμπειρογνώμονα Πρεσβευτή - Συμβούλου Α'και Β' υπαλ¬ 
λήλους, η μετάθεση ενεργείται με διάταγμα, που εκδίδε- 
ται με πρόταση του Υπουργού Εξωτερικών, ύστερα από 
γνώμη του Ανώτατου Υπηρεσιακού Συμβουλίου. 

3. Οι υπάλληλοι του Κλάδου Εμπειρογνωμόνων, που 
υπηρετούν σε αρχή της Εξωτερικής Υπηρεσίας, παρα¬ 
μένουν στην ίδια αρχή για δύο τουλάχιστον έτη και όχι 
περισσότερα από τέσσερα. Επιτρέπεται, κατ’ εξαίρεση, 
η μη τήρηση του κατώτατου και ανώτατου αυτού ορίου, 
κατά περίπτωση και για εξαιρετικούς λόγους, με από¬ 
φαση του Υπουργού Εξωτερικών, μετά από γνώμη του 
Υπηρεσιακού Συμβουλίου. 

4. Η παραμονή υπαλλήλων του Κλάδου Εμπειρογνωμό¬ 
νων στην ίδια θέση σε αρχή ειδικών συνθηκών, σύμφωνα 
με τον πίνακα της παραγράφου 4 του άρθρου 95, δεν 
μπορεί να είναι μικρότερη της διετίας και μεγαλύτερη 
της τριετίας. Επιτρέπεται, κατ’ εξαίρεση, η μη τήρηση 
του κατώτατου μόνον ορίου, κατά περίπτωση και για 
εξαιρετικούς λόγους, με απόφαση του Υπουργού Εξωτε¬ 
ρικών, μετά από γνώμη του Υπηρεσιακού Συμβουλίου. 

5. α. Οι υπάλληλοι του Κλάδου Εμπειρογνωμόνων 
μετατίθενται, υποχρεωτικώς, στην Κεντρική Υπηρεσία, 
όταν έχουν υπηρετήσει συνεχόμενα σε δύο θέσεις της 
Εξωτερικής Υπηρεσίας, ή, πάντως, έχουν συμπληρώσει 
οκταετή συνεχή υπηρεσία στην αλλοδαπή. Οι υπάλληλοι 
του Κλάδου Εμπειρογνωμόνων παραμένουν στην Κε¬ 
ντρική Υπηρεσία για δύο τουλάχιστον έτη. Επιτρέπεται, 
κατ’ εξαίρεση, η μη τήρηση του χρονικού ορίου των 
δύο ετών, για εξαιρετικούς λόγους και μόνον εφόσον 
ο υπάλληλος τοποθετείται, κατόπιν αιτήσεώς του, σε 
αρχή δυσμενών συνθηκών, για την οποία δεν υπάρχουν 
αιτήσεις άλλων υπαλλήλων του κλάδου του. Οι ανωτέρω 
περιορισμοί δεν ισχύουν για τους έχοντες βαθμό Εμπει¬ 
ρογνώμονα Πρεσβευτή - Συμβούλου Α' και Β'. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 

6. α. Οι μεταθέσεις των υπαλλήλων του Κλάδου Εμπει¬ 
ρογνωμόνων πραγματοποιούνται κατά τους μήνες Ιού¬ 
νιο έως και Αύγουστο. Ειδικά για το νότιο ημισφαίριο 
πραγματοποιούνται κατά τους μήνες Νοέμβριο έως και 
Ιανουάριο. Γ ια εξαιρετικούς λόγους και μετά από σύμ¬ 
φωνη γνώμη του Υπηρεσιακού Συμβουλίου, μπορεί να 
γίνει μετάθεση υπαλλήλων εκτός των ανωτέρω χρονι¬ 
κών ορίων. 

β. Γ ια τον έγκαιρο προγραμματισμό των μεταθέσεων 
των υπαλλήλων μέχρι το βαθμό του Εμπειρογνώμονα 
- Συμβούλου Α', η Διεύθυνση Προσωπικού γνωστοποιεί 
εγγράφως μέχρι 15 Νοεμβρίου εκάστου έτους τις θέσεις 
της Εξωτερικής και της Κεντρικής Υπηρεσίας που προ- 
βλέπεται να κενωθούν κατά τη διάρκεια του επόμενου 
έτους. Οι αιτήσεις υπαλλήλων για συμπλήρωση των 
θέσεων αυτών υποβάλλονται μέχρι 15 Ιανουάριου του 
επόμενου έτους. 

7. Το αρμόδιο Υπηρεσιακό Συμβούλιο κατά τη διαμόρ¬ 
φωση της γνώμης για τις μεταθέσεις λαμβάνει υπόψη 
του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 


δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Κλάδου Εμπειρογνωμόνων δεν 
επιτρέπεται να μετατεθούν σε πόλη, στην οποία έχουν 
υπηρετήσει, αν δεν έχει παρέλθει οκταετία από την 
αναχώρησή τους από αυτή. 

9. Οι περιορισμοί των προηγούμενων παραγράφων 
δεν ισχύουν για τους Εμπειρογνώμονες που έχουν το 
βαθμό του Εμπειρογνώμονα Πρεσβευτή - Συμβούλου 
Α' και Β'. 

10. Διατάξεις άλλων νόμων που ρυθμίζουν ζητήματα 
μεταθέσεων δημοσίων υπαλλήλων δεν εφαρμόζονται 
προκειμένου περί υπαλλήλων του Κλάδου Εμπειρογνω¬ 
μόνων. 

Άρθρο 108 

Αποχώρηση λόγω ορίου ηλικίας 

1. α. Οι υπάλληλοι του Κλάδου Εμπειρογνωμόνων απο¬ 
χωρούν από την υπηρεσία, όταν συμπληρώσουν το 65ο 
έτος της ηλικίας τους. 

β. Ως ημέρα, που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου Εμπειρογνωμόνων, οι 
οποίοι συμπληρώνουν το όριο ηλικίας, απαλλάσσονται 
από τα καθήκοντά τους με απόφαση του Υπουργού 
Εξωτερικών, που εκδίδεται το αργότερο μέσα σε τρεις 
μήνες από την ημέρα κατά την οποία συμπλήρωσαν 
το όριο αυτό. Αν η προθεσμία αυτή παρέλθει άπρακτη, 
παύει αυτοδικαίως κάθε μισθοδοσία των υπαλλήλων, 
οι δε αποδοχές, οι οποίες τυχόν εισπράχθηκαν κατά 
παράβαση της παρούσας διάταξης, επιστρέφονται. 

Άρθρο 109 

Αποχώρηση λόγω συμπλήρωσης 35ετούς υπηρεσίας 

1. Οι υπάλληλοι του Κλάδου Εμπειρογνωμόνων, που 
έχουν συμπληρώσει το 60ό έτος της ηλικίας τους απο¬ 
χωρούν από την υπηρεσία, εφ’ όσον έχουν συμπληρώσει 
τριακονταπενταετή πραγματική και συντάξιμη δημόσια 
υπηρεσία. Εάν οι υπάλληλοι του κλάδου αυτού, κατά 
τη συμπλήρωση του 65ου έτους της ηλικίας τους, δεν 
έχουν συμπληρώσει τριάντα πέντε έτη υπηρεσίας, πα- 
ρατείνεται η παραμονή τους στην υπηρεσία έως τη 
συμπλήρωση της τριακονταπενταετίας, όχι, όμως, πέραν 
του 67ου έτους της ηλικίας τους. Οι ανωτέρω απαλ¬ 
λάσσονται από τα καθήκοντά τους με απόφαση του 
Υπουργού Εξωτερικών, η οποία εκδίδεται το αργότερο 
μέσα σε τρεις μήνες από την ημέρα κατά την οποία 
συμπλήρωσαν τριακονταπενταετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθησαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη- 

ση βαθμού, ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 4: Κλάδος Οικονομικών και 
Εμπορικών Υποθέσεων 

Αρθρο 110 
Βαθμοί και θέσεις 

1. Οι βαθμοί του Κλάδου Οικονομικών και Εμπορικών 
Υποθέσεων είναι οι εξής: 

α. Γενικός Σύμβουλος Οικονομικών και Εμπορικών Υπο¬ 
θέσεων Α', που αντιστοιχεί βαθμολογικά και μισθολο- 
γικά στο βαθμό του Πληρεξουσίου Υπουργού Α' του 
Διπλωματικού Κλάδου. 

β. Γ ενικός Σύμβουλος Οικονομικών και Εμπορικών Υπο¬ 
θέσεων Β', που αντιστοιχεί βαθμολογικά και μισθολο- 
γικά στο βαθμό του Πληρεξουσίου Υπουργού Β' του 
Διπλωματικού Κλάδου. 

γ. Σύμβουλος Οικονομικών και Εμπορικών Υποθέσεων 
Α', που αντιστοιχεί βαθμολογικά και μισθολογικά στο 
βαθμό του Συμβούλου Πρεσβείας Α' του Διπλωματικού 
Κλάδου. 

δ. Σύμβουλος Οικονομικών και Εμπορικών Υποθέσεων 
Β', που αντιστοιχεί βαθμολογικά και μισθολογικά στο 
βαθμό του Συμβούλου Πρεσβείας Β' του Διπλωματικού 
Κλάδου. 

ε. Γραμματέας Οικονομικών και Εμπορικών Υποθέσεων 
Α', που αντιστοιχεί βαθμολογικά και μισθολογικά στο 
βαθμό του Γραμματέα Πρεσβείας Α' του Διπλωματικού 
Κλάδου. 

στ. Γραμματέας Οικονομικών και Εμπορικών Υποθέ¬ 
σεων Β', που αντιστοιχεί βαθμολογικά και μισθολογικά 
στο βαθμό του Γραμματέα Πρεσβείας Β' του Διπλω¬ 
ματικού Κλάδου. 

ζ. Γ ραμματέας Οικονομικών και Εμπορικών Υποθέσεων 
Γ', που αντιστοιχεί βαθμολογικά και μισθολογικά στο 
βαθμό του Γ ραμματέα Πρεσβείας Γ' του Διπλωματικού 
Κλάδου. 

η. Ακόλουθος Οικονομικών και Εμπορικών Υποθέσεων, 
που αντιστοιχεί βαθμολογικά και μισθολογικά στο βαθμό 
του Ακολούθου Πρεσβείας του Διπλωματικού Κλάδου. 

Η κατά τα ανωτέρω μισθολογική αντιστοιχία ισχύει 
επκρυλασσομένων των διατάξεων του άρθρου 53 του 
ν. 2503/2003 (ΦΕΚ 297 Α'). 

2. Οι οργανικές θέσεις των υπαλλήλων του Κλάδου 
Οικονομικών και Εμπορικών Υποθέσεων είναι εκατόν 
ογδόντα εννέα (189) και κατανέμονται κατά βαθμό ως 

εξής: 

α. Γ ενικοί Σύμβουλοι Οικονομικών και Εμπορικών Υπο¬ 
θέσεων Α' και 

β. Γ ενικοί Σύμβουλοι Οικονομικών και Εμπορικών Υπο¬ 
θέσεων Β' θέσεις 15. 

γ. Σύμβουλοι Οικονομικών και Εμπορικών Υποθέσεων 
Α' και 

δ. Σύμβουλοι Οικονομικών και Εμπορικών Υποθέσεων 
Β' θέσεις 70. 

ε. Γραμματείς Οικονομικών και Εμπορικών Υποθέσεων 
Α' και 

στ. Γ ραμματείς Οικονομικών και Εμπορικών Υποθέ¬ 
σεων Β' και 

ζ. Γ ραμματείς Οικονομικών και Εμπορικών Υποθέσεων 
Γ' και 


η. Ακόλουθοι Οικονομικών και Εμπορικών Υποθέσεων 
θέσεις 104. 

Οι θέσεις των Γενικών Συμβούλων Οικονομικών και 
Εμπορικών Υποθέσεων Α' και Β', οι θέσεις των Συμβού¬ 
λων Οικονομικών και Εμπορικών Υποθέσεων Α' και Β', 
καθώς και των Γραμματέων Οικονομικών και Εμπορικών 
Υποθέσεων Α', Β', Γ' και των Ακολούθων Οικονομικών 
και Εμπορικών Υποθέσεων είναι ενιαίες. 

3. Ο αριθμός των ανωτέρω θέσεων είναι δυνατό να 
μεταβάλλεται κατά βαθμό με διάταγμα, που εκδίδεται 
με πρόταση των Υπουργών Εξωτερικών, Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 

Αρθρο 111 

Υπηρεσιακό καθεστώς 

1. Από την έναρξη ισχύος του παρόντος νόμου απαγο¬ 
ρεύεται ο διορισμός ή ένταξη στον Κλάδο Οικονομικών 
και Εμπορικών Υποθέσεων άλλων υπαλλήλων. Εξαιρού¬ 
νται όσοι φοιτούν στο Τμήμα Υπαλλήλων Οικονομικών 
και Εμπορικών Υποθέσεων της Εθνικής Σχολής Δημό¬ 
σιας Διοίκησης κατά την έναρξη ισχύος του παρόντος 
νόμου. 

2. Οι θέσεις του Κλάδου Οικονομικών και Εμπορικών 
Υποθέσεων, που κενούνται οριστικά μετά την καθ’ οι- 
ονδήποτε τρόπο αποχώρηση από την υπηρεσία των 
υπαλλήλων που, κατά την έναρξη ισχύος του παρόντος 
νόμου, κατέχουν θέσεις του κλάδου αυτού, καθώς και 
των υπαλλήλων που θα διορισθούν σε θέσεις του εν 
λόγω κλάδου μετά την έναρξη ισχύος του παρόντος 
νόμου αλλά φοιτούσαν ήδη, κατά το χρόνο αυτόν, στο 
Τμήμα Υπαλλήλων Οικονομικών και Εμπορικών Υποθέ¬ 
σεων της Εθνικής Σχολής Δημόσιας Διοίκησης, μετα- 
τρέπονται σε οργανικές θέσεις του εισαγωγικού βαθμού 
του διπλωματικού κλάδου. 

Αρθρο 112 

Θέσεις και καθήκοντα κατά βαθμό 

1. Οι υπάλληλοι του Κλάδου Οικονομικών και Εμπορι¬ 
κών Υποθέσεων υπηρετούν στις υπηρεσίες του Υπουρ¬ 
γείου Εξωτερικών στο εσωτερικό, καθώς και στις δι¬ 
πλωματικές και προξενικές αρχές. 

Οι υπάλληλοι του Κλάδου Οικονομικών και Εμπορικών 
Υποθέσεων, όταν υπηρετούν στο εξωτερικό, εντάσσο¬ 
νται στο προσωπικό της διπλωματικής ή προξενικής 
αρχής και τοποθετούνται σε θέσεις αντίστοιχες του 
βαθμού τους, ως ακολούθως: 

α. Γενικός Σύμβουλος Οικονομικών και Εμπορικών Υπο¬ 
θέσεων Α' και Β': σε Πρεσβεία ή Μόνιμη Αντιπροσω¬ 
πεία ή γραφείο συνδέσμου όπου υφίστανται οργανικές 
θέσεις του κλάδου αυτού και σε θέση προϊσταμένου 
Γ ραφείου Ο.Ε.Υ., εφόσον λειτουργεί τέτοιο γραφείο, 
στην αρχή όπου τοποθετούνται. 

β. Σύμβουλος Οικονομικών και Εμπορικών Υποθέσε¬ 
ων Α' και Β': σε Πρεσβεία ή Μόνιμη Αντιπροσωπεία ή 
Γραφείο Συνδέσμου, όπου υφίσταται οργανική θέση 
του κλάδου αυτού. 

γ. Γ ραμματέας Οικονομικών και Εμπορικών Υποθέσεων 
Α', Β' και Γ': σε Πρεσβεία ή Μόνιμη Αντιπροσωπεία ή 
Γραφείο Συνδέσμου ή Γενικό Προξενείο ή Προξενείο, 
όπου υφίσταται οργανική θέση του κλάδου. 

2. Οι υπάλληλοι του Κλάδου Οικονομικών και Εμπορι¬ 
κών Υποθέσεων, όταν υπηρετούν στο εξωτερικό έχουν 
τη διπλωματική ιδιότητα και όλα τα προνόμια και ευερ- 

γετήματα που παρέχονται στα μέλη του διπλωματικού 
προσωπικού, όπως αυτά καθορίζονται από το διεθνές 
δίκαιο και τους ελληνικούς νόμους, και ανακοινώνονται 
στη διπλωματική επετηρίδα της χώρας, όπου υπηρε¬ 
τούν, με το διπλωματικό βαθμό προς τον οποίο εξο- 
μοιούνται, προστιθεμένης της φράσης «Οικονομικών και 
Εμπορικών υποθέσεων». 

3. Οι υπάλληλοι του Κλάδου Ο.Ε.Υ. όταν υπηρετούν 
στο εσωτερικό τοποθετούνται ιδίως στη Γενική Γραμ¬ 
ματεία Διεθνών Οικονομικών Σχέσεων και Αναπτυξιακής 
Συνεργασίας και τις υπαγόμενες σε αυτήν Υπηρεσίες, 
Διευθύνσεις και Περιφερειακές Υπηρεσίες και μπορούν να 
ασκούν διευθυντικά καθήκοντα στις Διευθύνσεις Διεθνών 
Οικονομικών Σχέσεων του Υπουργείου Εξωτερικών και 
στην Υπηρεσία Διεθνούς Αναπτυξιακής Συνεργασίας. 

Άρθρο 113 

Τυπικά προσόντα προαγωγής 

1. Για την προαγωγή των υπαλλήλων του Κλάδου Οι¬ 
κονομικών και Εμπορικών Υποθέσεων απαιτείται: 

α. από το βαθμό του Ακολούθου Οικονομικών και 
Εμπορικών Υποθέσεων στο βαθμό του Γραμματέα Οικο¬ 
νομικών και Εμπορικών Υποθέσεων Γ', διετής υπηρεσία 
στον κατεχόμενο βαθμό, 

β. από το βαθμό του Γραμματέα Οικονομικών και 
Εμπορικών Υποθέσεων Γ' στο βαθμό του Γραμματέα 
Οικονομικών και Εμπορικών Υποθέσεων Β', τριετής υπη¬ 
ρεσία στον κατεχόμενο βαθμό, 
γ. από το βαθμό του Γραμματέα Οικονομικών και 
Εμπορικών Υποθέσεων Β' στο βαθμό του Γραμματέα 
Οικονομικών και Εμπορικών Υποθέσεων Α', τριετής υπη¬ 
ρεσία στον κατεχόμενο βαθμό, 
δ. από το βαθμό του Γραμματέα Οικονομικών και 
Εμπορικών Υποθέσεων Α' στο βαθμό του Συμβούλου 
Οικονομικών και Εμπορικών Υποθέσεων Β', τριετής υπη¬ 
ρεσία στον κατεχόμενο βαθμό, 
ε. από το βαθμό του Συμβούλου Οικονομικών και Εμπο¬ 
ρικών Υποθέσεων Β' στο βαθμό του Συμβούλου Οικονο¬ 
μικών και Εμπορικών Υποθέσεων Α', τριετής υπηρεσία 
στον κατεχόμενο βαθμό, 

στ. από το βαθμό του Συμβούλου Οικονομικών και 
Εμπορικών Υποθέσεων Α' στο βαθμό του Γ ενικού Συμ¬ 
βούλου Οικονομικών και Εμπορικών Υποθέσεων Β', τρι- 
ετής υπηρεσία στον κατεχόμενο βαθμό, 
ζ. από το βαθμό του Γ ενικού Συμβούλου Οικονομικών 
και Εμπορικών Υποθέσεων Β' στο βαθμό του Γ ενικού 
Συμβούλου Οικονομικών Υποθέσεων Α', τριετής υπηρε¬ 
σία στον κατεχόμενο βαθμό. 

2. Οι υπάλληλοι του Κλάδου Οικονομικών και Εμπορι¬ 
κών Υποθέσεων δεν μπορούν να προαχθούν στο βαθ¬ 
μό του Γ ενικού Συμβούλου Οικονομικών και Εμπορικών 
Υποθέσεων Β' εάν δεν έχουν υπηρετήσει, τουλάχιστον 
μία φορά, σε αρχή ειδικών συνθηκών, όπως οι αρχές 
αυτές ορίζονται βάσει της παραγράφου 4 του άρθρου 
95 του παρόντος νόμου, ή σε χώρα ειδικών συνθηκών, 
όπως οι χώρες αυτές ορίζοντο με βάση τις διατάξεις 
που ίσχυσαν μέχρι την έναρξη ισχύος του. 

3. α. Η προαγωγή στις ενιαίες θέσεις από το βαθμό 
του Ακολούθου Οικονομικών και Εμπορικών Υποθέσεων 
έως και στο βαθμό του Γραμματέα Οικονομικών και 
Εμπορικών Υποθέσεων Α' ενεργείται με απόφαση του 
Υπουργού Εξωτερικών, μετά από σύμφωνη γνώμη του 
Υπηρεσιακού Συμβουλίου. 


β. Η προαγωγή από το βαθμό του Γ ραμματέα Οικο¬ 
νομικών και Εμπορικών Υποθέσεων Α' στο βαθμό του 
Συμβούλου Οικονομικών και Εμπορικών Υποθέσεων Β' 
ενεργείται, εφόσον υπάρχει κενή οργανική θέση, με από¬ 
φαση του Υπουργού Εξωτερικών, μετά από σύμφωνη 
γνώμη του Υπηρεσιακού Συμβουλίου. 

γ. Η προαγωγή στις ενιαίες θέσεις μεταξύ των βαθμών 
των Συμβούλων Οικονομικών και Εμπορικών Υποθέσεων 
Β' και Α' ενεργείται με απόφαση του Υπουργού Εξω¬ 
τερικών, μετά από σύμφωνη γνώμη του Υπηρεσιακού 
Συμβουλίου. 

δ. Η προαγωγή από το βαθμό του Συμβούλου Οικονο¬ 
μικών και Εμπορικών Υποθέσεων Α' στο βαθμό του Γ ενι¬ 
κού Συμβούλου Οικονομικών και Εμπορικών Υποθέσεων 
Β' ενεργείται, εφόσον υπάρχει κενή οργανική θέση, με 
διάταγμα, που εκδίδεται με πρόταση του Υπουργού 
Εξωτερικών, μετά από γνώμη του Ανώτατου Υπηρεσι¬ 
ακού Συμβουλίου. Η γνώμη του Ανώτατου Υπηρεσιακού 
Συμβουλίου, σε περίπτωση ομοφωνίας, είναι δεσμευτική 
για τον Υπουργό Εξωτερικών. 

ε. Η προαγωγή από το βαθμό του Γ ενικού Συμβούλου 
Οικονομικών και Εμπορικών Υποθέσεων Β' στο βαθμό του 
Γ ενικού Συμβούλου Οικονομικών και Εμπορικών Υποθέσε¬ 
ων Α' ενεργείται με διάταγμα, που εκδίδεται με πρόταση 
του Υπουργού Εξωτερικών, μετά από γνώμη του Ανώτα¬ 
του Υπηρεσιακού Συμβουλίου. Η γνώμη του Ανώτατου 
Υπηρεσιακού Συμβουλίου, σε περίπτωση ομοφωνίας, είναι 
δεσμευτική για τον Υπουργό Εξωτερικών. 

Αρθρο 114 
Προαγωγές 

1. Οι προαγωγές από το βαθμό του Ακολούθου Οικονο¬ 
μικών και Εμπορικών Υποθέσεων έως και το βαθμό του 
Γ ραμματέα Οικονομικών και Εμπορικών Υποθέσεων Α' και 
από το βαθμό του Συμβούλου Οικονομικών και Εμπορικών 
Υποθέσεων Β' στο βαθμό του Συμβούλου Οικονομικών και 
Εμπορικών Υποθέσεων Α' ενεργούνται, μετά από αυτοτελή 
κρίση των υπαλλήλων που έχουν τα τυπικά προς προα¬ 
γωγή προσόντα, κατά τη σειρά αρχαιότητάς τους. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της επιστημονικής και υπηρεσιακής κατάρτισης, της 
διοικητικής ικανότητας, της γνώσεως του αντικειμένου 
τους, της πρωτοβουλίας, δραστηριότητας και αποτελε- 
σματικότητας και της ετοιμότητας στην αντιμετώπιση 
με ταχύτητα και ευστοχία κάθε υπηρεσιακού θέματος, 
ώστε να ανταποκρίνονται, πλήρως, στις απαιτήσεις της 
υπηρεσίας για την άσκηση των καθηκόντων του ανώ¬ 
τερου βαθμού. 

3. Οι προαγωγές από το βαθμό του Γραμματέα Οικο¬ 
νομικών και Εμπορικών Υποθέσεων Α' στο βαθμό του 
Συμβούλου Οικονομικών και Εμπορικών Υποθέσεων Β' 
και από το βαθμό του Συμβούλου Οικονομικών και Εμπο¬ 
ρικών Υποθέσεων Α' στο βαθμό του Γ ενικού Συμβούλου 
Οικονομικών και Εμπορικών Υποθέσεων Β' ενεργούνται 
κατ’ εκλογή, με σύγκριση των υπαλλήλων που έχουν τα 
τυπικά προς προαγωγή προσόντα. Προκρίνονται κατ’ 
αξιολογική σειρά οι καταλληλότεροι προς προαγωγή 
στις κενές θέσεις, εφόσον έχουν ευδόκιμη υπηρεσία 
στον κατεχόμενο βαθμό και ανταποκρίνονται πλήρως 
στις απαιτήσεις της υπηρεσίας για την άσκηση των 
καθηκόντων του ανώτερου βαθμού, με βάση τα ουσι¬ 
αστικά προσόντα που αναφέρονται στην παράγραφο 

2. Σε κάθε περίπτωση, για την προαγωγή λαμβάνονται 
υπόψη όλα τα στοιχεία του ατομικού φακέλου του υπαλ¬ 
λήλου, σχετικά με την υπηρεσιακή εξέλιξή του, από την 
ημερομηνία διορισμού του. 

4. Οι προαγωγές από το βαθμό του Γενικού Συμβούλου 
Οικονομικών και Εμπορικών Υποθέσεων Β' στο βαθμό 
του Γ ενικού Συμβούλου Οικονομικών και Εμπορικών Υπο¬ 
θέσεων Α' ενεργούνται κατ’ απόλυτη εκλογή. Αιτιολογία 
απαιτείται μόνο στην περίπτωση κατάδηλης υπεροχής 
υποψηφίου που παραλείπεται. 

5. Το κατά περίπτωση αρμόδιο Υπηρεσιακό Συμβούλιο 
μπορεί, κατά τις ανωτέρω κρίσεις έως και την προαγωγή 
στο βαθμό του Συμβούλου Οικονομικών και Εμπορικών 
Υποθέσεων Α', να κρίνει ότι υπάλληλος, αυτοτελώς αξι¬ 
ολογούμενος, στερείται των προσόντων για την άσκηση 
των καθηκόντων του ανώτερου βαθμού. Στην περίπτω¬ 
ση που τέτοια αρνητική κρίση επαναληφθεί τρεις συ¬ 
νεχείς φορές και αφού την τρίτη φορά ο υπάλληλος 
κληθεί προς ακρόαση από το Υπηρεσιακό Συμβούλιο, 
παραμένει στο βαθμό που εκρίθη την τελευταία φορά 
ως στάσιμος, μέχρι συμπληρώσεως του χρόνου που 
απαιτείται για τη στοιχειοθέτηση δικαιώματος λήψεως 
κατώτατης σύνταξης, οπότε και αποχωρεί αυτοδικαίως 
από την υπηρεσία. 

6. Οι κρίσεις για προαγωγή ενεργούνται τουλάχιστον 
μια φορά κατ’ έτος, ύστερα από ερώτημα του Υπουργού 
Εξωτερικών προς το αρμόδιο Υπηρεσιακό Συμβούλιο, με 
το οποίο καθορίζεται και ο αριθμός των προς πλήρωση 
θέσεων, με γνώμονα τις ανάγκες της υπηρεσίας, εφόσον 
δεν πρόκειται για προαγωγή από βαθμό σε βαθμό, οι 
θέσεις των οποίων είναι ενιαίες. 

Άρθρο 115 
Μεταθέσεις 

1. Οι υπάλληλοι τού Κλάδου Οικονομικών και Εμπο¬ 
ρικών Υποθέσεων μετατίθενται σε θέσεις αντίστοιχες 
προς το βαθμό τους. 

2. Οι μεταθέσεις των υπαλλήλων του Κλάδου Οικο¬ 
νομικών και Εμπορικών Υποθέσεων ενεργούνται με 
απόφαση του Υπουργού Εξωτερικών, μετά από γνώμη 
του αρμόδιου Υπηρεσιακού Συμβουλίου. Για τους υπαλ¬ 
λήλους που έχουν βαθμό Ακολούθου Οικονομικών και 
Εμπορικών Υποθέσεων έως και Συμβούλου Οικονομικών 
και Εμπορικών Υποθέσεων Α', η μετάθεση ενεργείται με 
απόφαση του Υπουργού Εξωτερικών, ύστερα από γνώ¬ 
μη του Υπηρεσιακού Συμβουλίου. Για τους υπαλλήλους 
που έχουν βαθμό Γ ενικού Συμβούλου Οικονομικών και 
Εμπορικών Υποθέσεων Α' ή Β', η μετάθεση ενεργείται 
με απόφαση του Υπουργού Εξωτερικών, ύστερα από 
γνώμη του Ανώτατου Υπηρεσιακού Συμβουλίου. 

3. Οι υπάλληλοι του Κλάδου Οικονομικών και Εμπο¬ 
ρικών Υποθέσεων, που υπηρετούν σε αρχή της Εξωτε¬ 
ρικής Υπηρεσίας, παραμένουν στην ίδια αρχή για τρία 
τουλάχιστον έτη και όχι περισσότερα από πέντε. Επι¬ 
τρέπεται, κατ’ εξαίρεση, η μη τήρηση του κατώτατου και 
ανώτατου αυτού ορίου, κατά περίπτωση και για εξαιρε¬ 
τικούς λόγους, με απόφαση του Υπουργού Εξωτερικών, 
μετά από γνώμη του Υπηρεσιακού Συμβουλίου. 

4. Η παραμονή των υπαλλήλων του Κλάδου Οικονο¬ 
μικών και Εμπορικών Υποθέσεων στην ίδια θέση σε 
αρχή ειδικών συνθηκών, σύμφωνα με τον πίνακα της 
παραγράφου 4 του άρθρου 95 του παρόντος νόμου, δεν 
μπορεί να είναι μικρότερη της διετίας και μεγαλύτερη 
της τριετίας. Επιτρέπεται, κατ’ εξαίρεση, η μη τήρηση 


του κατώτατου μόνον ορίου, κατά περίπτωση και για 
εξαιρετικούς λόγους, με απόφαση του Υπουργού Εξωτε¬ 
ρικών, μετά από γνώμη του Υπηρεσιακού Συμβουλίου. 

5. α. Οι υπάλληλοι του Κλάδου Οικονομικών και Εμπο¬ 
ρικών Υποθέσεων μετατίθενται υποχρεωτικώς στην Κε¬ 
ντρική Υπηρεσία, όταν έχουν υπηρετήσει συνεχώς σε 
δύο θέσεις της Εξωτερικής Υπηρεσίας, ή, πάντως, έχουν 
συμπληρώσει οκταετή συνεχή υπηρεσία στην αλλοδαπή. 
Οι υπάλληλοι του Κλάδου Οικονομικών και Εμπορικών 
Υποθέσεων παραμένουν στην Κεντρική Υπηρεσία για 
δύο τουλάχιστον έτη. Επιτρέπεται, κατ’ εξαίρεση, η μη 
τήρηση του χρονικού ορίου των δύο ετών, για εξαιρετι¬ 
κούς λόγους και μόνον εφόσον ο υπάλληλος τοποθετεί¬ 
ται, κατόπιν αιτήσεώς του, σε αρχή δυσμενών συνθηκών, 
για την οποία δεν υπάρχουν αιτήσεις άλλων υπαλλήλων 
του κλάδου του. Οι ανωτέρω περιορισμοί δεν ισχύουν 
για τους έχοντες βαθμό Γ ενικού Συμβούλου Οικονομικών 
και Εμπορικών Υποθέσεων Α' και Β'. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 

6. α. Οι μεταθέσεις των υπαλλήλων του Κλάδου Οικο¬ 
νομικών και Εμπορικών Υποθέσεων πραγματοποιούνται 
κατά τους μήνες Ιούνιο έως και Αύγουστο. Ειδικά για το 
νότιο ημισφαίριο πραγματοποιούνται κατά τους μήνες 
Νοέμβριο έως και Ιανουάριο. Γ ια εξαιρετικούς λόγους 
και μετά από σύμφωνη γνώμη του Υπηρεσιακού Συμ¬ 
βουλίου, μπορεί να γίνει μετάθεση υπαλλήλων εκτός 
των ανωτέρω ορίων. 

β. Γ ια τον έγκαιρο προγραμματισμό των μεταθέσεων 
των υπαλλήλων μέχρι του βαθμού του Συμβούλου Οι¬ 
κονομικών και Εμπορικών Υποθέσεων Α', η Διεύθυνση 
Προσωπικού γνωστοποιεί εγγράφως μέχρι 15 Νοεμβρίου 
εκάστου έτους τις θέσεις της Εξωτερικής και της Κε¬ 
ντρικής Υπηρεσίας που προβλέπεται να κενωθούν κατά 
τη διάρκεια του επόμενου έτους. Οι αιτήσεις υπαλλήλων 
για συμπλήρωση των θέσεων αυτών υποβάλλονται μέχρι 
15 Ιανουάριου του επόμενου έτους. 

7. Το αρμόδιο Υπηρεσιακό Συμβούλιο κατά τη διαμόρφω¬ 
ση της γνώμης για τις μεταθέσεις λαμβάνει υπόψη του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 

δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Κλάδου Οικονομικών και Εμπο¬ 
ρικών Υποθέσεων δεν επιτρέπεται να μετατεθούν σε 
πόλη, στην οποία έχουν υπηρετήσει, αν δεν έχει παρέλ- 
θει οκταετία από την αναχώρησή τους από αυτή. 

9. Οι περιορισμοί των προηγούμενων παραγράφων 
δεν ισχύουν για τους έχοντες βαθμό Γ ενικού Συμβού¬ 
λου Οικονομικών και Εμπορικών Υποθέσεων Α' και Β' 
υπαλλήλους του Κλάδου Οικονομικών και Εμπορικών 
Υποθέσεων. 

10. Διατάξεις άλλων νόμων που ρυθμίζουν ζητήματα 
μεταθέσεων δημοσίων υπαλλήλων δεν εφαρμόζονται 
προκειμένου περί υπαλλήλων του Κλάδου Οικονομικών 
και Εμπορικών Υποθέσεων. 

Αρθρο 116 

Αποχώρηση λόγω ορίου ηλικίας 

1. α. Οι υπάλληλοι του Κλάδου Οικονομικών και Εμπο¬ 
ρικών Υποθέσεων αποχωρούν από την υπηρεσία, όταν 
συμπληρώσουν το 65ο έτος της ηλικίας τους. 

β. Ως ημέρα, που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου Οικονομικών και Εμπορι¬ 
κών Υποθέσεων, οι οποίοι συμπληρώνουν το όριο ηλικίας, 
απαλλάσσονται από τα καθήκοντά τους με απόφαση του 
Υπουργού Εξωτερικών, που εκδίδεται το αργότερο μέσα 
σε τρεις μήνες από την ημέρα κατά την οποία συμπλήρω¬ 
σαν το όριο αυτό. Αν η προθεσμία αυτή παρέλθει άπρακτη, 
παύει αυτοδικαίως κάθε μισθοδοσία των υπαλλήλων, οι δε 
αποδοχές, οι οποίες τυχόν εισπράχθηκαν κατά παράβαση 
της παρούσας διάταξης, επιστρέφονται. 

Αρθρο 117 

Αποχώρηση λόγω συμπλήρωσης 
τριακονταπενταετούς υπηρεσίας 

1. Οι υπάλληλοι του Κλάδου Οικονομικών και Εμπορι¬ 
κών Υποθέσεων, που έχουν συμπληρώσει το 60ό έτος 
της ηλικίας τους αποχωρούν από την υπηρεσία, εφ’ 
όσον έχουν συμπληρώσει τριακονταπενταετή πραγμα¬ 
τική και συντάξιμη δημόσια υπηρεσία. Εάν οι υπάλληλοι 
του Κλάδου Οικονομικών και Εμπορικών Υποθέσεων, 
κατά τη συμπλήρωση του 65ου έτους της ηλικίας τους, 
δεν έχουν συμπληρώσει τριάντα πέντε έτη υπηρεσίας, 
παρατείνεται η παραμονή τους στην υπηρεσία έως τη 
συμπλήρωση της τριακονταπενταετίας, όχι, όμως, πέραν 
του 67ου έτους της ηλικίας τους. Οι ανωτέρω απαλ¬ 
λάσσονται από τα καθήκοντά τους με απόφαση του 
Υπουργού Εξωτερικών, η οποία εκδίδεται το αργότερο 
τρεις μήνες από την ημέρα κατά την οποία συμπλήρω¬ 
σαν τριακονταπενταετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη¬ 
ση βαθμού ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 5: Κλάδος ΠΕ και ΤΕ Διοικητικού 

Αρθρο 118 
Βαθμοί και θέσεις 

1. Ο Κλάδος Διοικητικής, Λογιστικής και Γραμματειακής 
Υποστήριξης του Οργανισμού του Υπουργείου Εξωτερι¬ 
κών που κυρώθηκε με το άρθρο πρώτο του ν. 2594/1998 
(ΦΕΚ 62 Α') μετονομάζεται σε Κλάδο Πανεπιστημιακής 
Εκπαιδεύσεως (ΠΕ) και Τεχνολογικής Εκπαιδεύσεως (ΤΕ) 
Διοικητικού. 


2. Οι βαθμοί των υπαλλήλων του Κλάδου ΠΕ και ΤΕ 
Διοικητικού είναι οι εξής: 

α. Βαθμός Α' 
β. Βαθμός Β' 
γ. Βαθμός Γ' 
δ. Βαθμός Δ' 
ε. Βαθμός Ε' 
στ. Βαθμός ΣΤ'. 

3. Οι οργανικές θέσεις των υπαλλήλων του Κλάδου 
ΠΕ και ΤΕ Διοικητικού είναι οκτακόσιες ενενήντα επτά 
(897) και κατανέμονται, κατά βαθμό, ως εξής: 

α. Βαθμός Α' θέσεις 80 60 ΠΕ + 20 ΤΕ 

β. Βαθμός Β' θέσεις 120 90 ΠΕ + 30 ΤΕ 

γ. Βαθμός Γ' και 
δ. Βαθμός Δ' και 
ε. Βαθμός Ε' και 

στ. Βαθμός ΣΤ' θέσεις 697 558 ΠΕ +139 ΤΕ. 

Οι θέσεις των βαθμών ΣΤ', Ε', Δ' και Γ' είναι ενιαίες. 

4. Ο συνολικός αριθμός και η κατά βαθμό κατανομή 
των ανωτέρω θέσεων είναι δυνατόν να μεταβάλλεται, 
με διάταγμα, που εκδίδεται με πρόταση των Υπουρ¬ 
γών Εξωτερικών, Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, κατά 
τρόπο που να τηρείται, πάντοτε, ισόρροπη κατανομή 
των θέσεων κατά την ιεραρχία. 

Αρθρο 119 

Θέσεις και καθήκοντα κατά βαθμό 

1. Οι υπάλληλοι του Κλάδου ΠΕ και ΤΕ Διοικητικού 
υπηρετούν στις υπηρεσίες του Υπουργείου Εξωτερι¬ 
κών στο εσωτερικό, καθώς και στις διπλωματικές και 
προξενικές αρχές. 

2. Οι υπάλληλοι του Κλάδου ΠΕ και ΤΕ Διοικητικού 
ασκούν, μετά από ανάθεση, μορφωτικά καθήκοντα, κα¬ 
θώς και όλα τα καθήκοντα διοικητικής, προξενικής και 
γραμματειακής φύσης που ανάγονται στη λειτουργία 
της αρχής όπου υπηρετούν, όπως, μεταξύ άλλων, χρήση 
και επεξεργασία κειμένου σε ηλεκτρονικό υπολογιστή, 
αρχειοθέτηση, καθώς, επίσης, και τα κάθε είδους καθή¬ 
κοντα που σχετίζονται με τη λειτουργία της αρχής και 
την εξυπηρέτηση του κοινού, σύμφωνα με τις οδηγίες 
του προϊσταμένου τους. 

Με απόφαση του προϊσταμένου είναι δυνατόν να τους 
ανατίθενται καθήκοντα οικονομικής διαχείρισης της 
αρχής στην οποία υπηρετούν, κατά τις διατάξεις του 
νόμου περί δημοσίου λογιστικού. 

Στις πρεσβευτικές αρχές όπου λειτουργούν προξενι¬ 
κά γραφεία, είναι δυνατόν, με απόφαση του Υπουργού 
Εξωτερικών, μετά από γνώμη του προϊσταμένου της 
αρχής, να ανατίθενται σε υπάλληλο του Κλάδου ΠΕ και 
ΤΕ Διοικητικού καθήκοντα επί κεφαλής του προξενικού 
γραφείου. Στην περίπτωση αυτή, ο προϊστάμενος της 
αρχής αναθέτει τα καθήκοντα αυτά στον αρχαιότερο 
σε βαθμό υπάλληλο του κλάδου, εκτός εάν κρίνει δι¬ 
αφορετικά, με αιτιολογημένη απόφασή του, η οποία 
γνωστοποιείται στην Κεντρική Υπηρεσία. 

3. Στους ανωτέρω υπαλλήλους ανατίθενται καθήκοντα 
ανάλογα με το βαθμό τους. 

Αρθρο 120 

Ειδικά προσόντα διορισμού 

1. Οι υποψήφιοι για τον Κλάδο ΠΕ και ΤΕ Διοικητικού 
πρέπει να διαθέτουν, εκτός από τα γενικά προσόντα 
του άρθρου 66, και τα εξής ειδικά προσόντα: 

α. Πτυχίο Πανεπιστημίου ή Τ.Ε.Ι. της ημεδαπής ή ισό¬ 
τιμο της αλλοδαπής. 

β. Πολύ καλή γνώση της αγγλικής ή γαλλικής γλώσσας. 
Η γνώση και άλλης ξένης γλώσσας συνεκτιμάται στον 
υπολογισμό του τελικού βαθμού του εισαγωγικού δια¬ 
γωνισμού. 

γ. Πολύ καλή γνώση χρήσης ηλεκτρονικού υπολογιστή, 
επεξεργασίας κειμένου και αρχειοθέτησης. 

Η πρόσληψη γίνεται κατόπιν διαγωνισμού, ο οποίος 
διενεργείται με μέριμνα της ΣΤ1 Διευθύνσεως Προσωπι¬ 
κού, τουλάχιστον μια φορά κατ’ έτος, εφόσον υπάρχουν 
κενές οργανικές θέσεις. Με διάταγμα, το οποίο εκδίδε- 
ται με πρόταση του Υπουργού Εξωτερικών, καθορίζονται 
η διαδικασία και ο τρόπος διεξαγωγής του ανωτέρω 
διαγωνισμού, καθώς και κάθε άλλο συναφές θέμα. 

Η σχετική προκήρυξη δημοσιεύεται ολόκληρη στην 
Εφημερίδα της Κυβερνήσεως (Τεύχος Προκηρύξεων 
Α.Σ.Ε.Π.) και περίληψή της σε δύο τουλάχιστον εφημε¬ 
ρίδες των Αθηνών. Η προκήρυξη αποστέλλεται πριν τη 
δημοσίευσή της στο Α.Σ.Ε.Π., το οποίο οφείλει να την 
ελέγξει από άποψη νομιμότητας εντός δέκα (10) ημερών. 
Αν παρέλθει άπρακτη η προθεσμία των δέκα (10) ημερών 
τεκμαίρεται η σύμφωνη γνώμη του Α.Σ.Ε.Π.. Οι σχετικοί 
πίνακες των επιτυχόντων αποστέλλονται στο Α.Σ.Ε.Π. 
προς έλεγχο νομιμότητας. 

2. Οι προσλαμβανόμενοι με την ανωτέρω διαδικασία 
διορίζονται με απόφαση του Υπουργού Εξωτερικών, 
εφόσον μεν είναι κάτοχοι πτυχίου Τ.Ε.Ι., στο βαθμό ΣΤ', 
εφόσον δε είναι κάτοχοι πτυχίου Πανεπιστημίου, στο 
βαθμό Ε', για διετή δοκιμαστική υπηρεσία, μετά το πέ¬ 
ρας της οποίας και εντός σαράντα πέντε ημερών από 
τη συμπλήρωσή της κρίνονται από το Υπηρεσιακό Συμ¬ 
βούλιο αν είναι κατάλληλοι προς μονιμοποίηση. 

3. Οι θετικώς κρινόμενοι από το Υπηρεσιακό Συμβούλιο 
μονιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. 

Αρθρο 121 

Τυπικά προσόντα προαγωγής 

1. Για την προαγωγή των υπαλλήλων του Κλάδου ΠΕ 
και ΤΕ Διοικητικού απαιτείται: 

α. από το βαθμό ΣΤ' στο βαθμό Ε', πενταετής πραγ¬ 
ματική υπηρεσία στον κατεχόμενο βαθμό, 
β. από το βαθμό Ε' στο βαθμό Δ', τετραετής πραγμα¬ 
τική υπηρεσία στον κατεχόμενο βαθμό, 
γ. από το βαθμό Δ' στο βαθμό Γ', πενταετής πραγμα¬ 
τική υπηρεσία στον κατεχόμενο βαθμό, 
δ. από το βαθμό Γ' στο βαθμό Β', τετραετής πραγμα¬ 
τική υπηρεσία στον κατεχόμενο βαθμό, 
ε. από το βαθμό Β' στο βαθμό Α', πενταετής πραγμα¬ 
τική υπηρεσία στον κατεχόμενο βαθμό. 

2. Η προαγωγή από το βαθμό ΣΤ' έως το βαθμό Γ' ενερ- 
γείται με απόφαση του Υπουργού Εξωτερικών, μετά από 
γνώμη του Υπηρεσιακού Συμβουλίου. Η προαγωγή από το 
βαθμό Γ' έως το βαθμό Α' ενεργείται, εφόσον υπάρχουν 
κενές οργανικές θέσεις, με την ίδια διαδικασία. 

Άρθρο 122 
Προαγωγές 

1. Οι προαγωγές από το βαθμό ΣΤ' έως και το βαθμό Γ' 
ενεργούνται, μετά από αυτοτελή κρίση των υπαλλήλων 


που έχουν τα τυπικά προς προαγωγή προσόντα, κατά 
τη σειρά αρχαιότητάς τους. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της επιστημονικής και υπηρεσιακής κατάρτισης, της 
διοικητικής ικανότητας, της γνώσης του αντικειμένου 
τους, της πρωτοβουλίας, δραστηριότητας και αποτελε- 
σματικότητας και της ετοιμότητας στην αντιμετώπιση 
με ταχύτητα και ευστοχία κάθε υπηρεσιακού θέματος, 
ώστε να ανταποκρίνονται πλήρως στις απαιτήσεις της 
υπηρεσίας για την άσκηση των καθηκόντων του ανώ¬ 
τερου βαθμού. 

3. Οι προαγωγές από το βαθμό Γ' στο βαθμό Β' και 
από το βαθμό Β' στο βαθμό Α' ενεργούνται κατ’ εκλογή, 
με σύγκριση των υπαλλήλων που έχουν τα τυπικά προς 
προαγωγή προσόντα και με ειδική αιτιολόγηση καθ’ 
όσον αφορά τους επιλεγέντες. Προκρίνονται δε, κατ’ 
αξιολογική σειρά, οι καταλληλότεροι προς προαγωγή 
στις κενές θέσεις, εφόσον ανταποκρίνονται πλήρως 
στις απαιτήσεις της υπηρεσίας για την άσκηση των 
καθηκόντων του ανώτερου βαθμού, με βάση τα ουσι¬ 
αστικά προσόντα που αναφέρονται στην παράγραφο 
2. Σε κάθε περίπτωση, για την προαγωγή λαμβάνονται 
υπόψη όλα τα στοιχεία του ατομικού φακέλου του υπαλ¬ 
λήλου, σχετικά με την υπηρεσιακή εξέλιξή του, από την 
ημερομηνία διορισμού του. 

4. Το Υπηρεσιακό Συμβούλιο μπορεί, κατά τις ανωτέρω 
κρίσεις έως και την προαγωγή στο βαθμό Γ', να κρίνει 
ότι υπάλληλος, αυτοτελώς αξιολογούμενος, στερείται 
των προσόντων για την άσκηση των καθηκόντων του 
ανώτερου βαθμού. Στην περίπτωση που τέτοια αρνητική 
κρίση επαναληφθεί τρεις συνεχείς φορές, και αφού την 
τρίτη φορά ο υπάλληλος κληθεί προς ακρόαση από το 
Υπηρεσιακό Συμβούλιο, παραμένει στο βαθμό που κρί- 
θηκε την τελευταία φορά ως στάσιμος, μέχρι συμπλη- 
ρώσεως του χρόνου που απαιτείται για στοιχειοθέτηση 
δικαιώματος λήψεως της κατώτατης σύνταξης, οπότε 
και αποχωρεί, αυτοδικαίως, από την υπηρεσία. 

5. Οι κρίσεις για προαγωγή ενεργούνται τουλάχιστον 
μια φορά κατ’ έτος, ύστερα από ερώτημα του Υπουργού 
Εξωτερικών προς το Υπηρεσιακό Συμβούλιο, με το οποίο 
καθορίζεται και ο αριθμός των προς πλήρωση θέσεων, 
με γνώμονα τις ανάγκες της υπηρεσίας, εφόσον δεν 
πρόκειται για προαγωγή από βαθμό σε βαθμό, οι θέσεις 
των οποίων είναι ενιαίες. 

Άρθρο 123 
Μεταθέσεις 

1. Οι μεταθέσεις των υπαλλήλων του Κλάδου ΠΕ και 
ΤΕ Διοικητικού ενεργούνται, για όλους τους βαθμούς, με 
απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου. 

2. Οι υπάλληλοι του Κλάδου ΠΕ και ΤΕ Διοικητικού, 
που υπηρετούν σε αρχή της Εξωτερικής Υπηρεσίας, 
παραμένουν στην ίδια αρχή για τρία τουλάχιστον έτη 
και όχι περισσότερα από έξι. Επιτρέπεται, κατ’ εξαίρε¬ 
ση, η μη τήρηση του κατώτατου και ανώτατου αυτού 
ορίου, κατά περίπτωση και για εξαιρετικούς λόγους, με 
απόφαση του Υπουργού Εξωτερικών μετά από γνώμη 
του Υπηρεσιακού Συμβουλίου. 

3. Η παραμονή των υπαλλήλων του Κλάδου ΠΕ και 
ΤΕ Διοικητικού στην ίδια θέση σε αρχή ειδικών συνθη¬ 
κών, σύμφωνα με τον πίνακα της παραγράφου 4 του 

άρθρου 95, δεν μπορεί να είναι μικρότερη της διετίας 
και μεγαλύτερη της τριετίας. Επιτρέπεται, κατ’ εξαί¬ 
ρεση, η μη τήρηση του κατώτατου μόνον ορίου, κατά 
περίπτωση και για εξαιρετικούς λόγους, με απόφαση 
του Υπουργού Εξωτερικών μετά από γνώμη του Υπη¬ 
ρεσιακού Συμβουλίου. 

4. α. Οι υπάλληλοι του Κλάδου ΠΕ και ΤΕ Διοικητικού 
μετατίθενται, υποχρεωτικώς, στην Κεντρική Υπηρεσία 
όταν έχουν υπηρετήσει συνεχόμενα σε δύο θέσεις της 
Εξωτερικής Υπηρεσίας ή, πάντως, έχουν συμπληρώσει 
δωδεκαετή συνεχή υπηρεσία στην αλλοδαπή. Οι υπάλ¬ 
ληλοι του Κλάδου ΠΕ και ΤΕ Διοικητικού παραμένουν 
στην Κεντρική Υπηρεσία για δύο τουλάχιστον έτη. Επι¬ 
τρέπεται, κατ’ εξαίρεση, η μη τήρηση του χρονικού ορίου 
των δύο ετών, για εξαιρετικούς λόγους και μόνον εφό¬ 
σον ο υπάλληλος τοποθετείται, κατόπιν αιτήσεώς του, 
σε αρχή δυσμενών συνθηκών, για την οποία δεν υπάρ¬ 
χουν αιτήσεις άλλων υπαλλήλων του κλάδου του. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 

5. Οι μεταθέσεις των υπαλλήλων του Κλάδου ΠΕ και 
ΤΕ Διοικητικού πραγματοποιούνται κατά τους μήνες 
Ιούνιο έως και Αύγουστο. Ειδικά για το νότιο ημισφαίριο 
πραγματοποιούνται κατά τους μήνες Νοέμβριο έως και 
Ιανουάριο. Για εξαιρετικούς λόγους και μετά από σύμ¬ 
φωνη γνώμη του Υπηρεσιακού Συμβουλίου μπορεί να 
γίνει μετάθεση υπαλλήλων εκτός των ανωτέρω ορίων. 

6. Για τον έγκαιρο προγραμματισμό των μεταθέσεων 
των υπαλλήλων του Κλάδου ΠΕ και ΤΕ Διοικητικού, η 
Διεύθυνση Προσωπικού γνωστοποιεί εγγράφως, μέχρι 
15 Νοεμβρίου εκάστου έτους, τις θέσεις της Εξωτερικής 
και της Κεντρικής Υπηρεσίας που προβλέπεται να κενω¬ 
θούν κατά τη διάρκεια του επόμενου έτους. Οι αιτήσεις 
υπαλλήλων για συμπλήρωση των θέσεων αυτών υπο¬ 
βάλλονται μέχρι 15 Ιανουάριου του επόμενου έτους. 

7. Το αρμόδιο Υπηρεσιακό Συμβούλιο κατά τη διαμόρφω¬ 
ση της γνώμης για τις μεταθέσεις λαμβάνει υπόψη του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 

δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Κλάδου ΠΕ και ΤΕ Διοικητικού 
δεν μπορούν να υπηρετούν σε θέσεις της Κεντρικής 
Υπηρεσίας πλέον της δεκαετίας. Κατ’ εξαίρεση, με ειδι¬ 
κά αιτιολογημένη απόφαση του Υπουργού Εξωτερικών, 
μετά από γνώμη του Υπηρεσιακού Συμβουλίου, υπάλ¬ 
ληλοι του Κλάδου ΠΕ και ΤΕ Διοικητικού μπορούν να 
υπηρετούν στην Κεντρική Υπηρεσία και για μεγαλύτερο 
χρονικό διάστημα. 

9. Οι υπάλληλοι του Κλάδου ΠΕ και ΤΕ Διοικητικού 
δεν επιτρέπεται να μετατεθούν σε πόλη, στην οποία 
έχουν υπηρετήσει, αν δεν έχει παρέλθει οκταετία από 
την αναχώρησή τους από αυτή. 

10. Διατάξεις άλλων νόμων που ρυθμίζουν ζητήματα 
μεταθέσεων δημοσίων υπαλλήλων δεν εφαρμόζονται 
προκειμένου περί υπαλλήλων του Κλάδου ΠΕ και ΤΕ 
Διοικητικού. 


Άρθρο 124 

Αποχώρηση λόγω ορίου ηλικίας 

1. α. Οι υπάλληλοι του Κλάδου ΠΕ και ΤΕ Διοικητικού 
αποχωρούν από την υπηρεσία, όταν συμπληρώσουν το 
65ο έτος της ηλικίας τους. 

β. Ως ημέρα που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου ΠΕ και ΤΕ Διοικητικού, οι 
οποίοι συμπληρώνουν το όριο ηλικίας, απαλλάσσονται 
από τα καθήκοντά τους με απόφαση του Υπουργού 
Εξωτερικών, που εκδίδεται το αργότερο μέσα σε τρεις 
μήνες από την ημέρα κατά την οποία συμπλήρωσαν 
το όριο αυτό. Αν η προθεσμία αυτή παρέλθει άπρακτη, 
παύει αυτοδικαίως κάθε μισθοδοσία των υπαλλήλων, 
οι δε αποδοχές, οι οποίες τυχόν εισπράχθηκαν κατά 
παράβαση της παρούσας διάταξης, επιστρέφονται. 

Αρθρο 125 

Αποχώρηση λόγω συμπλήρωσης 35ετούς υπηρεσίας 

1. Οι υπάλληλοι του Κλάδου ΠΕ και ΤΕ Διοικητικού, 
που έχουν συμπληρώσει το 60ό έτος της ηλικίας τους 
αποχωρούν από την υπηρεσία, εφόσον έχουν συμπλη¬ 
ρώσει τριακονταπενταετή πραγματική και συντάξιμη 
δημόσια υπηρεσία. Εάν οι υπάλληλοι του Κλάδου ΠΕ και 
ΤΕ Διοικητικού, κατά τη συμπλήρωση του 65ου έτους 
της ηλικίας τους, δεν έχουν συμπληρώσει τριάντα πέντε 
έτη υπηρεσίας, παρατείνεται η παραμονή τους στην 
υπηρεσία έως τη συμπλήρωση της τριακονταπεντα- 
ετίας, όχι, όμως, πέραν του 67ου έτους της ηλικίας 
τους. Οι ανωτέρω απαλλάσσονται από τα καθήκοντά 
τους με απόφαση του Υπουργού Εξωτερικών, η οποία 
εκδίδεται το αργότερο μέσα σε τρεις μήνες από την 
ημέρα κατά την οποία συμπλήρωσαν τριακονταπεντα- 
ετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη¬ 
ση βαθμού ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 6: Κλάδος Διοικητικών Γραμματέων 

Αρθρο 126 
Βαθμοί και θέσεις 

1. Στο Υπουργείο Εξωτερικών συνιστάται Κλάδος Δι¬ 
οικητικών Γ ραμματέων. 

2. Οι υπάλληλοι που υπηρετούν, κατά την έναρξη 
ισχύος του παρόντος νόμου, στον Κλάδο Διοικητικών 
Γ ραμματέων σε προσωποπαγείς θέσεις του Υπουργείου 
Εξωτερικών εντάσσονται, αυτοδικαίως, με τους βαθμούς 
τους οποίους κατέχουν, στον κλάδο Διοικητικών Γραμ- 

ματέων. Για την ένταξη αυτή εκδίδεται διαπιστωτική 
πράξη του Υπουργού Εξωτερικών. 

3. Οι βαθμοί των υπαλλήλων του Κλάδου Διοικητικών 
Γραμματέων είναι οι εξής: 

α. Διοικητικός Γραμματέας Α' 
β. Διοικητικός Γ ραμματέας Β' 
γ. Διοικητικός Γ ραμματέας Γ' 
δ. Διοικητικός Γ ραμματέας Δ' 
ε. Διοικητικός Γ ραμματέας Ε' 
στ. Διοικητικός Γ ραμματέας ΣΤ'. 

4. Οι οργανικές θέσεις των υπαλλήλων του Κλάδου 
Διοικητικών Γραμματέων είναι επτακόσιες ενενήντα 
επτά (797). Οι θέσεις αυτές είναι ενιαίες. 

5.0 συνολικός αριθμός των ανωτέρω θέσεων είναι δυνα¬ 
τόν να μεταβάλλεται με διάταγμα, που εκδίδεται με πρόταση 
των Υπουργών Εξωτερικών, Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών. 

Άρθρο 127 

Θέσεις και καθήκοντα 

1. Οι υπάλληλοι του Κλάδου Διοικητικών Γ ραμματέων 
υπηρετούν στις υπηρεσίες του Υπουργείου Εξωτερι¬ 
κών στο εσωτερικό, καθώς και στις διπλωματικές και 
προξενικές αρχές. 

2. Οι υπάλληλοι του Κλάδου Διοικητικών Γ ραμματέων 
ασκούν καθήκοντα γραφέων, δακτυλογράφων, χειριστών 
ηλεκτρονικού υπολογιστή, τηλεφωνητών και αρχειοφυ¬ 
λάκων, καθώς επίσης και τα πόσης φύσεως καθήκοντα 
που σχετίζονται με τη λειτουργία της αρχής και την 
εξυπηρέτηση του κοινού, σύμφωνα με τις οδηγίες του 
προϊσταμένου τους. 

Με απόφαση του προϊσταμένου είναι δυνατόν να τους 
ανατίθενται καθήκοντα υπολόγου της οικονομικής δι¬ 
αχείρισης της αρχής, στην οποία υπηρετούν, κατά τις 
διατάξεις του νόμου περί δημοσίου λογιστικού. 

Αρθρο 128 

Ειδικά προσόντα διορισμού 

1. Οι υποψήφιοι για τον Κλάδο Διοικητικών Γ ραμματέ¬ 
ων πρέπει να διαθέτουν, εκτός από τα γενικά προσόντα 
του άρθρου 66, και τα εξής ειδικά προσόντα: 

α. Απολυτήριο Λυκείου της ημεδαπής ή ισότιμο της 
αλλοδαπής. 

β. Πολύ καλή γνώση της αγγλικής ή γαλλικής γλώσσας. 
Η γνώση και άλλης ξένης γλώσσας συνεκτιμάται στον υπο¬ 
λογισμό του τελικού βαθμού του εισαγωγικού διαγωνισμού. 

γ. Πολύ καλή γνώση χρήσης ηλεκτρονικού υπολογιστή, 
επεξεργασίας κειμένου και αρχειοθέτησης. 

Η πρόσληψη γίνεται κατόπιν διαγωνισμού, ο οποίος 
διενεργείται, με μέριμνα της Διευθύνσεως Προσωπικού, 
τουλάχιστον μια φορά κατ’ έτος, εφόσον υπάρχουν κε¬ 
νές οργανικές θέσεις. Με διάταγμα, το οποίο εκδίδεται 
με πρόταση του Υπουργού Εξωτερικών, καθορίζονται 
η διαδικασία και ο τρόπος διεξαγωγής του ανωτέρω 
διαγωνισμού, καθώς και κάθε άλλο συναφές θέμα. 

Η σχετική προκήρυξη δημοσιεύεται ολόκληρη στην 
Εφημερίδα της Κυβερνήσεως (Τεύχος Προκηρύξεων 
Α.Σ.Ε.Π.) και περίληψή της σε δύο τουλάχιστον εφημε¬ 
ρίδες των Αθηνών. Η προκήρυξη αποστέλλεται πριν τη 
δημοσίευσή της στο Α.Σ.Ε.Π., το οποίο οφείλει να την 
ελέγξει από άποψη νομιμότητας εντός δέκα (10) ημερών. 
Αν παρέλθει άπρακτη η προθεσμία των δέκα (10) ημερών 
τεκμαίρεται η σύμφωνη γνώμη του Α.Σ.Ε.Π.. Οι σχετικοί 


πίνακες των επιτυχόντων αποστέλλονται στο Α.Σ.Ε.Π. 
προς έλεγχο νομιμότητας. 

2. Οι προσλαμβανόμενοι με την ανωτέρω διαδικασία 
διορίζονται, με απόφαση του Υπουργού Εξωτερικών, 
στον εισαγωγικό βαθμό του κλάδου, για διετή δοκιμα¬ 
στική υπηρεσία, μετά το πέρας της οποίας και εντός 
σαράντα πέντε ημερών από τη συμπλήρωσή της κρίνο- 
νται από το Υπηρεσιακό Συμβούλιο αν είναι κατάλληλοι 
προς μονιμοποίηση. 

3. Οι θετικώς κρινόμενοι από το Υπηρεσιακό Συμβούλιο 
μονιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. 

Αρθρο 129 

Τυπικά προσόντα προαγωγής 

1. Για την προαγωγή των υπαλλήλων του Κλάδου Δι¬ 
οικητικών Γ ραμματέων απαιτείται: 

α. από το βαθμό του Διοικητικού Γραμματέα ΣΤ' στο 
βαθμό του Διοικητικού Γ ραμματέα Ε', τετραετής πραγ¬ 
ματική υπηρεσία στον κατεχόμενο βαθμό, 
β. από το βαθμό του Διοικητικού Γραμματέα Ε' στο 
βαθμό του Διοικητικού Γ ραμματέα Δ', πενταετής πραγ¬ 
ματική υπηρεσία στον κατεχόμενο βαθμό, 
γ. από το βαθμό του Διοικητικού Γ ραμματέα Δ' στο 
βαθμό του Διοικητικού Γ ραμματέα Γ', πενταετής πραγ¬ 
ματική υπηρεσία στον κατεχόμενο βαθμό, 
δ. από το βαθμό του Διοικητικού Γ ραμματέα Γ' στο 
βαθμό του Διοικητικού Γ ραμματέα Β', πενταετής πραγ¬ 
ματική υπηρεσία στον κατεχόμενο βαθμό, 
ε. από το βαθμό του Διοικητικού Γ ραμματέα Β' στο 
βαθμό του Διοικητικού Γ ραμματέα Α', πενταετής πραγ¬ 
ματική υπηρεσία στον κατεχόμενο βαθμό. 

2. Η προαγωγή στον εκάστοτε αμέσως ανώτερο βαθμό 
ενεργείται με απόφαση του Υπουργού Εξωτερικών μετά 
από γνώμη του Υπηρεσιακού Συμβουλίου. 

Άρθρο 130 
Προαγωγές 

1. Οι προαγωγές των υπαλλήλων του Κλάδου Διοικητικών 
Γ ραμματέων σε όλους τους βαθμούς ενεργούνται, μετά από 
αυτοτελή κρίση των υπαλλήλων που έχουν τα τυπικά προς 
προαγωγή προσόντα, κατά τη σειρά αρχαιότητάς τους. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της διοικητικής ικανότητας, της γνώσης του αντικει¬ 
μένου τους, της πρωτοβουλίας, δραστηριότητας και 
αποτελεσματικότητας και της ετοιμότητας στην αντι¬ 
μετώπιση με ταχύτητα και ευστοχία κάθε υπηρεσιακού 
θέματος, ώστε να ανταποκρίνονται ικανοποιητικά στις 
απαιτήσεις της υπηρεσίας για την άσκηση των καθη¬ 
κόντων του ανώτερου βαθμού. 

Για την προαγωγή λαμβάνονται υπόψη όλα τα στοι¬ 
χεία του ατομικού φακέλου του υπαλλήλου, σχετικά 
με την υπηρεσιακή εξέλιξή του, από την ημερομηνία 
διορισμού του. 

Αρθρο 131 
Μεταθέσεις 

1. Οι μεταθέσεις των υπαλλήλων του Κλάδου Διοικητι¬ 
κών Γ ραμματέων ενεργούνται, για όλους τους βαθμούς, 

με απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου. 

2. Οι υπάλληλοι του Κλάδου Διοικητικών Γραμματέων, 
που υπηρετούν σε αρχή της Εξωτερικής Υπηρεσίας, 
παραμένουν στην ίδια αρχή για τρία τουλάχιστον έτη 
και όχι περισσότερα από έξι. Επιτρέπεται, κατ’ εξαίρε¬ 
ση, η μη τήρηση του κατώτατου και ανώτατου αυτού 
ορίου, κατά περίπτωση και για εξαιρετικούς λόγους, με 
απόφαση του Υπουργού Εξωτερικών μετά από γνώμη 
του Υπηρεσιακού Συμβουλίου. 

3. Η παραμονή των υπαλλήλων του Κλάδου Διοικητικών 
Γ ραμματέων στην ίδια θέση σε αρχή ειδικών συνθηκών, 
σύμφωνα με τον πίνακα της παραγράφου 4 του άρθρου 
95, δεν μπορεί να είναι μικρότερη της διετίας και μεγα¬ 
λύτερη της τριετίας. Επιτρέπεται, κατ’ εξαίρεση, η μη 
τήρηση του κατώτατου μόνον ορίου, κατά περίπτωση και 
για εξαιρετικούς λόγους, με απόφαση του Υπουργού Εξω¬ 
τερικών μετά από γνώμη του Υπηρεσιακού Συμβουλίου. 

4. α. Οι υπάλληλοι του Κλάδου Διοικητικών Γ ραμματέων 
μετατίθενται, υποχρεωτικώς, στην Κεντρική Υπηρεσία 
όταν έχουν υπηρετήσει συνεχώς σε δύο θέσεις της Εξω¬ 
τερικής Υπηρεσίας ή, πάντως, έχουν συμπληρώσει δω¬ 
δεκαετή συνεχή υπηρεσία στην αλλοδαπή. Οι υπάλληλοι 
του Κλάδου Διοικητικών Γ ραμματέων παραμένουν στην 
Κεντρική Υπηρεσία για δύο τουλάχιστον έτη. Επιτρέπε¬ 
ται, κατ’ εξαίρεση, η μη τήρηση του χρονικού ορίου των 
δύο ετών, για εξαιρετικούς λόγους και μόνον εφόσον 
ο υπάλληλος τοποθετείται, κατόπιν αιτήσεώς του, σε 
αρχή δυσμενών συνθηκών, για την οποία δεν υπάρχουν 
αιτήσεις άλλων υπαλλήλων του κλάδου του. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 

5. Οι μεταθέσεις των υπαλλήλων του Κλάδου Διοικη¬ 
τικών Γραμματέων πραγματοποιούνται κατά τους μήνες 
Ιούνιο έως και Αύγουστο. Ειδικά για το νότιο ημισφαίριο 
πραγματοποιούνται κατά τους μήνες Νοέμβριο έως και 
Ιανουάριο. Για εξαιρετικούς λόγους και μετά από σύμ¬ 
φωνη γνώμη του Υπηρεσιακού Συμβουλίου μπορεί να 
γίνει μετάθεση υπαλλήλων εκτός των ανωτέρω ορίων. 

6. Γ ια τον έγκαιρο προγραμματισμό των μεταθέσεων 
των υπαλλήλων του Κλάδου Διοικητικών Γ ραμματέων, 
η Διεύθυνση Προσωπικού γνωστοποιεί εγγράφως, μέχρι 
15 Νοεμβρίου εκάστου έτους, τις θέσεις της Εξωτερικής 
και της Κεντρικής Υπηρεσίας που προβλέπεται να κενω¬ 
θούν κατά τη διάρκεια του επόμενου έτους. Οι αιτήσεις 
υπαλλήλων για συμπλήρωση των θέσεων αυτών υπο¬ 
βάλλονται μέχρι 15 Ιανουάριου του επόμενου έτους. 

7. Το αρμόδιο Υπηρεσιακό Συμβούλιο κατά τη διαμόρφω¬ 
ση της γνώμης για τις μεταθέσεις λαμβάνει υπόψη του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 

δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Κλάδου Διοικητικών Γ ραμματέων δεν 
μπορούν να υπηρετούν σε θέσεις της Κεντρικής Υπηρεσίας 
πλέον της δεκαετίας. Κατ’ εξαίρεση, με ειδικά αιτιολογημέ¬ 
νη απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου, υπάλληλοι του Κλάδου Διοι¬ 


κητικών Γ ραμματέων μπορούν να υπηρετούν στην Κεντρική 
Υπηρεσία και για μεγαλύτερο χρονικό διάστημα. 

9. Οι υπάλληλοι του Κλάδου Διοικητικών Γ ραμματέων 
δεν επιτρέπεται να μετατεθούν σε πόλη, στην οποία 
έχουν υπηρετήσει, αν δεν έχει παρέλθει οκταετία από 
την αναχώρησή τους από αυτή. 

10. Διατάξεις άλλων νόμων που ρυθμίζουν ζητήματα μετα¬ 
θέσεων δημοσίων υπαλλήλων δεν εφαρμόζονται προκειμέ- 
νου περί υπαλλήλων του κλάδου Διοικητικών Γ ραμματέων. 

Άρθρο 132 

Αποχώρηση λόγω ορίου ηλικίας 

1. α. Οι υπάλληλοι του Κλάδου Διοικητικών Γ ραμματέ¬ 
ων αποχωρούν από την υπηρεσία, όταν συμπληρώσουν 
το 65ο έτος της ηλικίας τους. 

β. Ως ημέρα, που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου Διοικητικών Γ ραμματέων, 
οι οποίοι συμπληρώνουν το όριο ηλικίας, απαλλάσσο¬ 
νται από τα καθήκοντά τους με απόφαση του Υπουργού 
Εξωτερικών, που εκδίδεται το αργότερο μέσα σε τρεις 
μήνες από την ημέρα κατά την οποία συμπλήρωσαν 
το όριο αυτό. Αν η προθεσμία αυτή παρέλθει άπρακτη, 
παύει αυτοδικαίως κάθε μισθοδοσία των υπαλλήλων, 
οι δε αποδοχές, οι οποίες τυχόν εισπράχθηκαν κατά 
παράβαση της παρούσας διάταξης, επιστρέφονται. 

Άρθρο 133 

Αποχώρηση λόγω συμπλήρωσης 35ετούς υπηρεσίας 

1. Οι υπάλληλοι του Κλάδου Διοικητικών Γ ραμματέων, 
που έχουν συμπληρώσει το 60ό έτος της ηλικίας τους 
αποχωρούν από την υπηρεσία, εφόσον έχουν συμπλη¬ 
ρώσει τριακονταπενταετή πραγματική και συντάξιμη 
δημόσια υπηρεσία. Εάν οι υπάλληλοι του Κλάδου Διοι¬ 
κητικών Γραμματέων, κατά τη συμπλήρωση του 65ου 
έτους της ηλικίας τους, δεν έχουν συμπληρώσει τριάντα 
πέντε έτη υπηρεσίας, παρατείνεται η παραμονή τους 
στην υπηρεσία έως τη συμπλήρωση της τριακονταπε- 
νταετίας, όχι, όμως, πέραν του 67ου έτους της ηλικίας 
τους. Οι ανωτέρω απαλλάσσονται από τα καθήκοντά 
τους με απόφαση του Υπουργού Εξωτερικών, η οποία 
εκδίδεται το αργότερο μέσα σε τρεις μήνες από την 
ημέρα κατά την οποία συμπλήρωσαν τριακονταπεντα- 
ετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη¬ 
ση βαθμού ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 7: Κλάδος Επικοινωνιών και Πληροφορικής 

Αρθρο 134 
Βαθμοί και θέσεις 

1. Οι βαθμοί των υπαλλήλων του Κλάδου Επικοινωνιών 
και Πληροφορικής είναι οι εξής: 

α. Βαθμός Α' 
β. Βαθμός Β' 
γ. Βαθμός Γ' 
δ. Βαθμός Δ' 
ε. Βαθμός Ε' 
στ. Βαθμός ΣΤ'. 

2. Οι οργανικές θέσεις των υπαλλήλων του Κλάδου 
Επικοινωνιών και Πληροφορικής είναι διακόσιες πενήντα 
επτά (257) και κατανέμονται, κατά βαθμό, ως εξής: 

α. Βαθμός Α' θέσεις 24 
β. Βαθμός Β' θέσεις 33 
γ. Βαθμός Γ' και 
δ. Βαθμός Δ' και 
ε. Βαθμός Ε' και 
στ. Βαθμός ΣΤ' θέσεις 200. 

Οι θέσεις των βαθμών ΣΤ', Ε', Δ' και Γ' είναι ενιαίες. 

3. Ο συνολικός αριθμός και η κατά βαθμό κατανομή 
των ανωτέρω θέσεων είναι δυνατόν να μεταβάλλεται, 
με διάταγμα, που εκδίδεται, με πρόταση των Υπουρ¬ 
γών Εξωτερικών, Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, κατά 
τρόπο που να τηρείται, πάντοτε, ισόρροπη κατανομή 
των θέσεων, κατά την ιεραρχία. 

Αρθρο 135 

Θέσεις και καθήκοντα κατά βαθμό 

1. Οι υπάλληλοι του Κλάδου Επικοινωνιών και Πλη¬ 
ροφορικής υπηρετούν στις υπηρεσίες του Υπουργείου 
Εξωτερικών στο εσωτερικό, καθώς και στις διπλωματι¬ 
κές και προξενικές αρχές. 

2. Οι υπάλληλοι του Κλάδου Επικοινωνιών και Πλη¬ 
ροφορικής ασκούν όλα τα καθήκοντα, τα οποία έχουν 
σχέση με την εξασφάλιση της ηλεκτρονικής διακίνησης 
πληροφοριών του Υπουργείου Εξωτερικών, την εισαγωγή 
νέων τεχνολογιών στους τομείς επικοινωνιών, κρυπτο¬ 
γράφησης και πληροφορικής, τη μηχανοργάνωση και 
μηχανογράφηση, καθώς και την υποστήριξη του ηλεκτρο¬ 
νικού και λογισμικού εξοπλισμού σε όλες τις Διευθύνσεις, 
Υπηρεσίες και Γραφεία της Κεντρικής Υπηρεσίας και 
των Περιφερειακών Υπηρεσιών στο εσωτερικό και των 
διπλωματικών και προξενικών αρχών στο εξωτερικό. 

3. Στους ανωτέρω ανατίθενται, όταν υπηρετούν στην 
Εξωτερική Υπηρεσία, πέραν των αναφερομένων στην 
παράγραφο 2, και άλλα καθήκοντα, όπως οικονομικής 
διαχείρισης, γραμματειακής υποστήριξης, αρχειοθέτη¬ 
σης, διεκπεραίωσης εγγράφων κ.ά., κατά την κρίση του 
προϊσταμένου της αρχής. 

Αρθρο 136 

Ειδικά προσόντα διορισμού 

1. Οι υποψήφιοι για τον Κλάδο Επικοινωνιών και Πληρο¬ 
φορικής πρέπει να διαθέτουν, εκτός από τα γενικά προ¬ 
σόντα του άρθρου 66, και τα εξής ειδικά προσόντα: 

α. Πτυχίο Πανεπιστημίου ή Τ.Ε.Ι. τμήματος ηλεκτρο¬ 
νικής ή ηλεκτρονικών υπολογιστικών συστημάτων ή 
τμήματος πληροφορικής της ημεδαπής ή ισότιμο της 
αλλοδαπής. 

β. Πολύ καλή γνώση επεξεργασίας κειμένου σε ηλε¬ 
κτρονικό υπολογιστή, προγραμματισμού και υποστήριξης 
ηλεκτρονικού και λογισμικού εξοπλισμού ηλεκτρονικού 
υπολογιστή και δικτύων ηλεκτρονικών υπολογιστών. 


γ. Πολύ καλή γνώση της αγγλικής γλώσσας και, προ¬ 
αιρετικά, οποιοσδήποτε άλλης ξένης γλώσσας. 

Η πρόσληψη διενεργείται από το Υπουργείο Εξωτε¬ 
ρικών, κατόπιν ειδικού διαγωνισμού. Με διάταγμα, το 
οποίο εκδίδεται με πρόταση του Υπουργού Εξωτερικών, 
καθορίζονται οι όροι και η διαδικασία διενέργειας του 
σχετικού διαγωνισμού. 

2. Οι προσλαμβανόμενοι με την ανωτέρω διαδικασία 
διορίζονται με απόφαση του Υπουργού Εξωτερικών, 
εφόσον μεν είναι κάτοχοι πτυχίου Τ.Ε.Ι., στο βαθμό ΣΤ', 
εφόσον δε είναι κάτοχοι πτυχίου Πανεπιστημίου, στο 
βαθμό Ε', για διετή δοκιμαστική υπηρεσία, μετά το πέ¬ 
ρας της οποίας και εντός σαράντα πέντε ημερών από 
τη συμπλήρωσή της, κρίνονται από το Υπηρεσιακό Συμ¬ 
βούλιο αν είναι κατάλληλοι προς μονιμοποίηση. 

3. Οι θετικώς κρινόμενοι από το Υπηρεσιακό Συμβούλιο 
μονιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. 

Αρθρο 137 

Τυπικά προσόντα προαγωγής 

1. Για την προαγωγή των υπαλλήλων του Κλάδου Επι¬ 
κοινωνιών και Πληροφορικής, σε όλους του βαθμούς, 
απαιτείται πενταετής υπηρεσία στον κάθε βαθμό. 

2. Η προαγωγή από το βαθμό ΣΤ' έως το βαθμό Γ' 
ενεργείται με απόφαση του Υπουργού Εξωτερικών, μετά 
από γνώμη του Υπηρεσιακού Συμβουλίου. Η προαγωγή 
από το βαθμό Γ' έως το βαθμό Α' ενεργείται, εφόσον 
υπάρχουν κενές οργανικές θέσεις, με την ίδια διαδι¬ 
κασία. 

Αρθρο 138 
Προαγωγές 

1. Οι προαγωγές από το βαθμό ΣΤ' έως και το βαθμό Γ' 
ενεργούνται, μετά από αυτοτελή κρίση των υπαλλήλων 
που έχουν τα τυπικά προς προαγωγή προσόντα, κατά 
τη σειρά αρχαιότητάς τους. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της επιστημονικής και υπηρεσιακής κατάρτισης, της 
διοικητικής και υπηρεσιακής κατάρτισης, της διοικη¬ 
τικής ικανότητας, της γνώσης του αντικειμένου τους, 
της πρωτοβουλίας, δραστηριότητας και αποτελεσμα- 
τικότητας και της ετοιμότητας στην αντιμετώπιση με 
ταχύτητα και ευστοχία κάθε υπηρεσιακού θέματος, 
ώστε να ανταποκρίνονται, πλήρως, στις απαιτήσεις 
της υπηρεσίας για την άσκηση των καθηκόντων του 
ανώτερου βαθμού. 

3. Οι προαγωγές από το βαθμό Γ' στο βαθμό Β' και 
από το βαθμό Β' στο βαθμό Α' ενεργούνται κατ’ εκλογή, 
με σύγκριση των υπαλλήλων που έχουν τα τυπικά προς 
προαγωγή προσόντα και με ειδική αιτιολόγηση καθ’ 
όσον αφορά τους επιλεγέντες. Προκρίνονται δε, κατ’ 
αξιολογική σειρά, οι καταλληλότεροι προς προαγωγή 
στις κενές θέσεις, εφόσον ανταποκρίνονται πλήρως στις 
απαιτήσεις της υπηρεσίας για την άσκηση των καθη¬ 
κόντων του ανώτερου βαθμού, με βάση τα ουσιαστικά 
προσόντα που αναφέρονται στην παράγραφο 2. 

Σε κάθε περίπτωση, για την προαγωγή λαμβάνονται 
υπόψη όλα τα στοιχεία του ατομικού φακέλου του υπαλ¬ 
λήλου, σχετικά με την υπηρεσιακή εξέλιξή του, από την 
ημερομηνία διορισμού του. 

4. Το Υπηρεσιακό Συμβούλιο μπορεί, κατά τις ανωτέρω 
κρίσεις έως και την προαγωγή στο βαθμό Γ', να κρίνει 
ότι υπάλληλος, αυτοτελώς αξιολογούμενος, στερείται 
παντελώς των προσόντων για την άσκηση των καθηκό¬ 
ντων του ανώτερου βαθμού. Στην περίπτωση που τέτοια 
αρνητική κρίση επαναληφθεί τρεις συνεχείς φορές και 
αφού την τρίτη φορά ο υπάλληλος κληθεί προς ακρόαση 
από το Υπηρεσιακό Συμβούλιο, παραμένει στο βαθμό που 
κρίθηκε την τελευταία φορά ως στάσιμος, μέχρι συμπλη- 
ρώσεως του χρόνου που απαιτείται για στοιχειοθέτηση 
δικαιώματος λήψεως της κατώτατης σύνταξης, οπότε και 
αποχωρεί, αυτοδικαίως, από την υπηρεσία. 

5. Οι κρίσεις για προαγωγή ενεργούνται τουλάχιστον 
μία φορά κατ’ έτος, ύστερα από ερώτημα του Υπουργού 
Εξωτερικών προς το Υπηρεσιακό Συμβούλιο, με το οποίο 
καθορίζεται και ο αριθμός των προς πλήρωση θέσεων, 
με γνώμονα τις ανάγκες της υπηρεσίας, εφόσον δεν 
πρόκειται για προαγωγή από βαθμό σε βαθμό, οι θέσεις 
των οποίων είναι ενιαίες. 

Άρθρο 139 
Μεταθέσεις 

1. Οι μεταθέσεις των υπαλλήλων του Κλάδου Επικοι¬ 
νωνιών και Πληροφορικής ενεργούνται, για όλους τους 
βαθμούς, με απόφαση του Υπουργού Εξωτερικών, μετά 
από γνώμη του Υπηρεσιακού Συμβουλίου. 

2. Οι υπάλληλοι του Κλάδου Επικοινωνιών και Πλη¬ 
ροφορικής, που υπηρετούν σε αρχή της Εξωτερικής 
Υπηρεσίας, παραμένουν στην ίδια αρχή για τρία του¬ 
λάχιστον έτη και όχι περισσότερα από έξι. Επιτρέπεται, 
κατ’ εξαίρεση, η μη τήρηση του κατώτατου και ανώτα¬ 
του αυτού ορίου, κατά περίπτωση και για εξαιρετικούς 
λόγους, με απόφαση του Υπουργού Εξωτερικών μετά 
από γνώμη του Υπηρεσιακού Συμβουλίου. 

3. Η παραμονή των υπαλλήλων του Κλάδου Επικοινω¬ 
νιών και Πληροφορικής στην ίδια θέση σε αρχή ειδικών 
συνθηκών, σύμφωνα με τον πίνακα της παραγράφου 
4 του άρθρου 95, δεν μπορεί να είναι μικρότερη της 
διετίας και μεγαλύτερη της τριετίας. Επιτρέπεται, κατ’ 
εξαίρεση, η μη τήρηση του κατώτατου μόνον ορίου, 
κατά περίπτωση και για εξαιρετικούς λόγους, με από¬ 
φαση του Υπουργού Εξωτερικών μετά από γνώμη του 
Υπηρεσιακού Συμβουλίου. 

4. α. Οι υπάλληλοι του Κλάδου Επικοινωνιών και Πλη¬ 
ροφορικής μετατίθενται, υποχρεωτικώς, στην Κεντρική 
Υπηρεσία όταν έχουν υπηρετήσει συνεχόμενα σε δύο 
θέσεις της Εξωτερικής Υπηρεσίας ή, πάντως, έχουν 
συμπληρώσει δωδεκαετή συνεχή υπηρεσία στην αλ¬ 
λοδαπή. Οι υπάλληλοι του Κλάδου Επικοινωνιών και 
Πληροφορικής παραμένουν στην Κεντρική Υπηρεσία 
για δύο τουλάχιστον έτη. Επιτρέπεται, κατ’ εξαίρεση, 
η μη τήρηση του χρονικού ορίου των δύο ετών, για 
εξαιρετικούς λόγους και μόνον εφόσον ο υπάλληλος 
τοποθετείται, κατόπιν αιτήσεώς του, σε αρχή δυσμενών 
συνθηκών, για την οποία δεν υπάρχουν αιτήσεις άλλων 
υπαλλήλων του κλάδου του. 

β. Κατά τις μεταθέσεις στην Εξωτερική Υπηρεσία λαμ- 
βάνεται μέριμνα, ώστε οι υπάλληλοι να μετατίθενται 
εναλλακτικώς μεταξύ αρχών ειδικών συνθηκών και των 
λοιπών αρχών. 


5. Οι μεταθέσεις των υπαλλήλων του Κλάδου Επι¬ 
κοινωνιών και Πληροφορικής πραγματοποιούνται κατά 
τους μήνες Ιούνιο έως και Αύγουστο. Ειδικά για το νό¬ 
τιο ημισφαίριο πραγματοποιούνται κατά τους μήνες 
Νοέμβριο έως και Ιανουάριο. Για εξαιρετικούς λόγους 
και μετά από σύμφωνη γνώμη του Υπηρεσιακού Συμ¬ 
βουλίου μπορεί να γίνει μετάθεση υπαλλήλων εκτός 
των ανωτέρω ορίων. 

6. Γ ια τον έγκαιρο προγραμματισμό των μεταθέσεων 
των υπαλλήλων του Κλάδου Επικοινωνιών και Πληροφο¬ 
ρικής, η Διεύθυνση Προσωπικού γνωστοποιεί, εγγράφως, 
μέχρι 15 Νοεμβρίου εκάστου έτους, τις θέσεις της Εξω¬ 
τερικής και της Κεντρικής Υπηρεσίας που προβλέπεται 
να κενωθούν κατά τη διάρκεια του επόμενου έτους. Οι 
αιτήσεις υπαλλήλων για συμπλήρωση των θέσεων αυτών 
υποβάλλονται μέχρι 15 Ιανουάριου του επόμενου έτους. 

7. Το αρμόδιο Υπηρεσιακό Συμβούλιο κατά τη διαμόρ¬ 
φωση της γνώμης για τις μεταθέσεις λαμβάνει υπόψη 
του: 

α. την αίτηση του υπαλλήλου, 

β. τις υπηρεσιακές ανάγκες, 

γ. την ανάγκη εναλλαγής σε θέσεις αρχών ειδικών 
συνθηκών και σε θέσεις άλλων αρχών, ώστε ο υπάλλη¬ 
λος να αποκτά γενικότερη εμπειρία, 

δ. την ιδιαιτερότητα της προς πλήρωση θέσης, 

ε. τα ουσιαστικά προσόντα του υπαλλήλου. 

8. Οι υπάλληλοι του Κλάδου Επικοινωνιών και Πληρο¬ 
φορικής δεν μπορούν να υπηρετούν σε θέσεις της Κε¬ 
ντρικής Υπηρεσίας πλέον της δεκαετίας. Κατ’ εξαίρεση, 
με ειδικά αιτιολογημένη απόφαση του Υπουργού Εξω¬ 
τερικών, μετά από γνώμη του Υπηρεσιακού Συμβουλίου, 
υπάλληλοι του Κλάδου Επικοινωνιών και Πληροφορικής 
μπορούν να υπηρετούν στην Κεντρική Υπηρεσία και για 
μεγαλύτερο χρονικό διάστημα. 

9. Οι υπάλληλοι του Κλάδου Επικοινωνιών και Πληρο¬ 
φορικής δεν επιτρέπεται να μετατεθούν σε πόλη, στην 
οποία έχουν υπηρετήσει, αν δεν έχει παρέλθει οκταετία 
από την αναχώρησή τους από αυτή. 

10. Διατάξεις άλλων νόμων που ρυθμίζουν ζητήματα 
μεταθέσεων δημοσίων υπαλλήλων δεν εφαρμόζονται 
προκειμένου περί υπαλλήλων του Κλάδου Επικοινωνιών 
και Πληροφορικής. 

Άρθρο 140 

Αποχώρηση λόγω ορίου ηλικίας 

1. α. Οι υπάλληλοι του Κλάδου Επικοινωνιών και Πλη¬ 
ροφορικής αποχωρούν από την υπηρεσία, όταν συμπλη¬ 
ρώσουν το 65ο έτος της ηλικίας τους. 

β. Ως ημέρα, που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου Επικοινωνιών και Πλη¬ 
ροφορικής, οι οποίοι συμπληρώνουν το όριο ηλικίας, 
απαλλάσσονται από τα καθήκοντά τους με απόφαση 
του Υπουργού Εξωτερικών, που εκδίδεται το αργότερο 
μέσα σε τρεις μήνες από την ημέρα κατά την οποία 
συμπλήρωσαν το όριο αυτό. Αν η προθεσμία αυτή πα- 
ρέλθει άπρακτη, παύει αυτοδικαίως κάθε μισθοδοσία 
των υπαλλήλων, οι δε αποδοχές, οι οποίες τυχόν ει- 
σπράχθηκαν κατά παράβαση της παρούσας διάταξης, 
επιστρέφονται. 

Άρθρο 141 

Αποχώρηση λόγω συμπλήρωσης 35ετούς υπηρεσίας 

1. Οι υπάλληλοι του Κλάδου Επικοινωνιών και Πλη¬ 
ροφορικής, που έχουν συμπληρώσει το 60ό έτος της 
ηλικίας τους, αποχωρούν από την υπηρεσία, εφόσον 
έχουν συμπληρώσει τριακονταπενταετή πραγματική και 
συντάξιμη δημόσια υπηρεσία. Εάν οι υπάλληλοι του Κλά¬ 
δου Επικοινωνιών και Πληροφορικής, κατά τη συμπλή¬ 
ρωση του 65ου έτους της ηλικίας τους, δεν έχουν συ¬ 
μπληρώσει τριάντα πέντε έτη υπηρεσίας, παρατείνεται 
η παραμονή τους στην υπηρεσία έως τη συμπλήρωση 
της τριακονταπενταετίας, όχι, όμως, πέραν του 67ου 
έτους της ηλικίας τους. Οι ανωτέρω απαλλάσσονται 
από τα καθήκοντά τους με απόφαση του Υπουργού 
Εξωτερικών, η οποία εκδίδεται το αργότερο μέσα σε 
τρεις μήνες από την ημέρα κατά την οποία συμπλήρω¬ 
σαν τριακονταπενταετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη¬ 
ση βαθμού ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 8: Κλάδος Επιμελητών 

Άρθρο 142 
Βαθμοί και θέσεις 

1. Ο Κλάδος Βοηθητικού Προσωπικού του Οργανισμού 
του Υπουργείου Εξωτερικών που κυρώθηκε με το άρθρο 
πρώτο του ν. 2594/1998 (ΦΕΚ 62 Α') μετονομάζεται σε 
Κλάδο Επιμελητών. 

2. Οι βαθμοί των υπαλλήλων του Κλάδου Επιμελητών 
είναι οι εξής: 

α. Αρχιταξινόμος 

β. Ταξινόμος 

γ. Επιμελητής. 

3. Οι οργανικές θέσεις των υπαλλήλων του Κλάδου Επιμε¬ 
λητών είναι τριακόσιες είκοσι (320). Οι θέσεις είναι ενιαίες. 

4. Ο συνολικός αριθμός των ανωτέρω θέσεων είναι 
δυνατόν να μεταβάλλεται με διάταγμα, που εκδίδεται 
με πρόταση των Υπουργών Εξωτερικών, Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 

Αρθρο 143 

Θέσεις και καθήκοντα 

1. Οι υπάλληλοι του Κλάδου Επιμελητών υπηρετούν, 
αποκλειστικά, στην Κεντρική Υπηρεσία και τις Περι¬ 
φερειακές Αρχές, αποκλεισμένης της δυνατότητας 
μετάθεσης ή απόσπασής τους στο εξωτερικό, με την 
επιφύλαξη της επόμενης παραγράφου. 

2. Σε εξαιρετικές περιπτώσεις και για την αντιμετώπι¬ 
ση υπηρεσιακών αναγκών αρχής της Εξωτερικής Υπη¬ 
ρεσίας, είναι δυνατόν, κατά παρέκκλιση των διατάξεων 
που προβλέπονται στην παρ. 1 του άρθρου 74, να απο- 


σπώνται σε αυτήν υπάλληλοι του Κλάδου Επιμελητών, 
με απόφαση του Υπουργού Εξωτερικών, μετά από γνώμη 
του Υπηρεσιακού Συμβουλίου. Οι ως άνω αποσπάσεις, οι 
οποίες δεν μπορούν να υπερβούν τη διετία κάθε φορά 
και, συνολικώς, την οκταετία στο συνολικό διάστημα της 
υπηρεσίας των υπαλλήλων του κλάδου αυτού, πραγμα¬ 
τοποιούνται για την άσκηση καθηκόντων των ειδικοτή¬ 
των που αναφέρονται στο άρθρο 149 παρ. 1. 

3. Οι υπάλληλοι του Κλάδου Επιμελητών ασκούν όλα 
τα καθήκοντα που ανάγονται στη φύση του κλάδου 
τους και ιδίως: 

α. εξυπηρετούν τα Γ ραφεία και Διευθύνσεις εντός και 
εκτός Υπουργείου, μεριμνούν για την ορθή λειτουργία 
των χώρων στάθμευσης αυτοκινήτων, για τη διεκπε¬ 
ραίωση της αλληλογραφίας και εκτελούν κάθε είδους 
εξωτερική εργασία συναφή προς την υπηρεσία του 
Υπουργείου Εξωτερικών, 

β. είναι αρμόδιοι για τη φύλαξη των κτηρίων της Κε¬ 
ντρικής Υπηρεσίας και των Περιφερειακών Αρχών και 
ελέγχουν την είσοδο και έξοδο ατόμων, σύμφωνα με 
τις οδηγίες του προϊσταμένου τους, 

γ. είναι αρμόδιοι για την κίνηση των αυτοκινήτων του 
Υπουργείου Εξωτερικών και για κάθε εργασία σχετιζό- 
μενη με την άρτια λειτουργία τους, 

δ. μεριμνούν για τη μεταφορά αντικειμένων εντός και 
εκτός του Υπουργείου Εξωτερικών, 

ε. επιμελούνται της καθαριότητας της Κεντρικής Υπη¬ 
ρεσίας και των Περιφερειακών Υπηρεσιών του Υπουρ¬ 
γείου Εξωτερικών. 

Αρθρο 144 
Προσόντα διορισμού 

1. Οι υποψήφιοι για τον Κλάδο Επιμελητών πρέπει να 
διαθέτουν, εκτός από τα γενικά προσόντα του άρθρου 
66, απολυτήριο Γυμνασίου. 

Η πρόσληψη γίνεται βάσει των γενικών περί προσλή- 
ψεως υπαλλήλων του Δημοσίου διατάξεων. 

2. Οι προσλαμβανόμενοι με την ανωτέρω διαδικασία 
διορίζονται, με απόφαση του Υπουργού Εξωτερικών, 
στο βαθμό του Επιμελητή για διετή δοκιμαστική υπη¬ 
ρεσία, μετά το πέρας της οποίας και εντός σαράντα 
πέντε ημερών από τη συμπλήρωσή της κρίνονται από 
το Υπηρεσιακό Συμβούλιο αν είναι κατάλληλοι προς 
μονιμοποίηση. 

3. Οι θετικώς κρινόμενοι από το Υπηρεσιακό Συμβούλιο 
μονιμοποιούνται με απόφαση του Υπουργού Εξωτερικών. 
Εάν το Υπηρεσιακό Συμβούλιο άγεται προς αρνητική 
κρίση, καλεί τον ενδιαφερόμενο σε ακρόαση, πριν απο¬ 
φασίσει οριστικά. Ο κρινόμενος ως μη μονιμοποιητέος 
απολύεται με απόφαση του Υπουργού Εξωτερικών. 

Αρθρο 145 

Τυπικά προσόντα προαγωγής 

1. Για την προαγωγή των υπαλλήλων του Κλάδου Επι¬ 
μελητών απαιτείται: 

α. από το βαθμό του Επιμελητή στο βαθμό του Ταξινό- 
μου, εννεαετής πραγματική υπηρεσία στον κατεχόμενο 
βαθμό, 

β. από το βαθμό του Ταξινόμου στο βαθμό του Αρ- 
χιταξινόμου, εξαετής πραγματική υπηρεσία στον κατε¬ 
χόμενο βαθμό. 

2. Η προαγωγή στον εκάστοτε ανώτερο βαθμό ενερ- 
γείται με απόφαση του Υπουργού Εξωτερικών, μετά από 
γνώμη του Υπηρεσιακού Συμβουλίου. 

Αρθρο 146 
Προαγωγές 

1. Οι προαγωγές από το βαθμό του Επιμελητή έως 
και το βαθμό του Αρχιταξινόμου ενεργούνται, μετά από 
αυτοτελή κρίση των υπαλλήλων που έχουν τα τυπικά 
προς προαγωγή προσόντα, κατά τη σειρά αρχαιότητάς 
τους. Σε κάθε περίπτωση, για την προαγωγή λαμβάνο- 
νται υπόψη όλα τα στοιχεία του ατομικού φακέλου του 
υπαλλήλου, σχετικά με την υπηρεσιακή εξέλιξή του, από 
την ημερομηνία διορισμού του. 

2. Ως προακτέοι κρίνονται οι υπάλληλοι που έχουν, 
σε πολύ καλό επίπεδο, τα ουσιαστικά προσόντα του 
ήθους, του χαρακτήρα, της αφοσίωσης στο καθήκον, 
της γνώσης του αντικειμένου τους, της πρωτοβουλίας, 
δραστηριότητας και αποτελεσματικότητας και της ετοι¬ 
μότητας στην αντιμετώπιση με ταχύτητα και ευστοχία 
κάθε υπηρεσιακού θέματος, ώστε να ανταποκρίνονται, 
πλήρως, στις απαιτήσεις της υπηρεσίας για την άσκηση 
των καθηκόντων του ανώτερου βαθμού. 

3. Το Υπηρεσιακό Συμβούλιο μπορεί, κατά τις ανωτέρω 
κρίσεις έως και την προαγωγή στο βαθμό του Ταξινόμου, 
να κρίνει ότι υπάλληλος, αυτοτελώς αξιολογούμενος, 
στερείται των προσόντων για την άσκηση των καθηκό¬ 
ντων του ανώτερου βαθμού. Στην περίπτωση που τέτοια 
αρνητική κρίση επαναληφθεί τρεις συνεχείς φορές, και 
αφού την τρίτη φορά ο υπάλληλος κληθεί προς ακρόαση 
από το Υπηρεσιακό Συμβούλιο, παραμένει στο βαθμό που 
κρίθηκε την τελευταία φορά ως στάσιμος, μέχρι συμπλη- 
ρώσεως του χρόνου που απαιτείται για στοιχειοθέτηση 
δικαιώματος λήψεως κατώτατης σύνταξης, οπότε και 
αποχωρεί, αυτοδικαίως, από την υπηρεσία. 

Αρθρο 147 

Αποχώρηση λόγω ορίου ηλικίας 

1. α. Οι υπάλληλοι του Κλάδου Επιμελητών αποχωρούν 
από την υπηρεσία, όταν συμπληρώσουν το 65ο έτος 
της ηλικίας τους. 

β. Ως ημέρα, που συμπληρώνεται το ανωτέρω όριο ηλι¬ 
κίας θεωρείται η 31η Δεκεμβρίου του οικείου έτους. 

2. Η ηλικία αποδεικνύεται, σύμφωνα με όσα ορίζονται 
στην παρ. 1 του άρθρου 66. Διόρθωση ηλικίας μεταγε¬ 
νέστερη του διορισμού δεν λαμβάνεται υπόψη για τον 
καθορισμό του χρόνου εξόδου από την υπηρεσία. 

3. Οι υπάλληλοι του Κλάδου Επιμελητών, οι οποίοι 
συμπληρώνουν το όριο ηλικίας, απαλλάσσονται από τα 
καθήκοντά τους με απόφαση του Υπουργού Εξωτερικών, 
που εκδίδεται το αργότερο μέσα σε τρεις μήνες από την 
ημέρα κατά την οποία συμπλήρωσαν το όριο αυτό. Αν η 
προθεσμία αυτή παρέλθει άπρακτη, παύει αυτοδικαίως 
κάθε μισθοδοσία των υπαλλήλων, οι δε αποδοχές, οι 
οποίες τυχόν εισπράχθηκαν κατά παράβαση της πα¬ 
ρούσας διάταξης, επιστρέφονται. 

Άρθρο 148 

Αποχώρηση λόγω συμπλήρωσης 35ετούς υπηρεσίας 

1. Οι υπάλληλοι του Κλάδου Επιμελητών, που έχουν 
συμπληρώσει το 60ό έτος της ηλικίας τους αποχω¬ 
ρούν από την υπηρεσία, εφόσον έχουν συμπληρώσει 
τριακονταπενταετή πραγματική και συντάξιμη δημόσια 
υπηρεσία. Εάν οι υπάλληλοι του Κλάδου Επιμελητών, 
κατά τη συμπλήρωση του 65ου έτους της ηλικίας τους, 
δεν έχουν συμπληρώσει τριάντα πέντε έτη υπηρεσίας, 
παρατείνεται η παραμονή τους στην υπηρεσία έως τη 
συμπλήρωση της τριακοπενταετίας, όχι, όμως, πέραν 


του 67ου έτους της ηλικίας τους. Οι ανωτέρω απαλ¬ 
λάσσονται από τα καθήκοντά τους με απόφαση του 
Υπουργού Εξωτερικών, η οποία εκδίδεται το αργότερο 
μέσα σε τρεις μήνες από την ημέρα κατά την οποία 
συμπλήρωσαν τριακονταπενταετή υπηρεσία. 

Αν η προθεσμία αυτή παρέλθει άπρακτη, παύει, αυ¬ 
τοδικαίως, κάθε μισθοδοσία των ανωτέρω υπαλλήλων, 
οι δε αποδοχές οι οποίες τυχόν εισπράχθηκαν, κατά 
παράβαση της παρούσας διάταξης, επιστρέφονται. 

2. Ως πραγματική δημόσια υπηρεσία νοείται κάθε 
υπηρεσία, η οποία παρασχέθηκε στο Δημόσιο ή σε ορ¬ 
γανισμούς τοπικής αυτοδιοίκησης ή άλλα νομικά πρό¬ 
σωπα δημοσίου δικαίου, με σχέση δημοσίου ή ιδιωτικού 
δικαίου, εφόσον, προκειμένου για υπηρεσία με σχέση 
ιδιωτικού δικαίου, αυτή ελήφθη υπόψη ή προσμετρήθηκε 
κατά το διορισμό, την ένταξη, μονιμοποίηση, απόκτη¬ 
ση βαθμού ή την καθ’ οιονδήποτε τρόπο μισθολογική 
εξέλιξη του υπαλλήλου, επιπλέον δε αναγνωρίζεται ως 
συντάξιμη από το Δημόσιο. 

Τμήμα 9: Προσωπικό με σύμβαση 
εργασίας ιδιωτικού δικαίου 

Αρθρο 149 

Προσωπικό με σύμβαση εργασίας ιδιωτικού δικαίου 

1. Στην Κεντρική Υπηρεσία του Υπουργείου Εξωτε¬ 
ρικών υφίστανται, σύμφωνα με το άρθρο 64 του π.δ. 
230/1998 (ΦΕΚ 177 Α') οι παρακάτω θέσεις προσωπικού 
με σχέση εργασίας ιδιωτικού δικαίου: 12 θέσεις ιδιαιτέ¬ 
ρων γραμματέων, 2 θέσεις οικονόμων, 15 θέσεις προ¬ 
σωπικού καθαριότητας, 5 θέσεις συντηρητών, 2 θέσεις 
μεταφορέων, 5 θέσεις οδηγών, 2 θέσεις μαγείρων, 5 
θέσεις σερβιτόρων και 2 θέσεις κηπουρών. 

2. Στις αρχές του εξωτερικού υφίστανται θέσεις προ¬ 
σωπικού με σύμβαση εργασίας ιδιωτικού δικαίου ορι¬ 
σμένου χρόνου, που έχουν συσταθεί με το π.δ. 194/1998 
(ΦΕΚ 144 Α'), όπως ισχύει. 

Με διάταγμα, που εκδίδεται με πρόταση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Εξωτερικών και Οικονομίας και Οικονομικών, μπορεί 
να συσταθούν θέσεις προσωπικού με σύμβαση εργασίας 
ιδιωτικού δικαίου ορισμένου χρόνου, στις οποίες περι¬ 
λαμβάνονται θέσεις ιδιαιτέρων γραμματέων, διερμηνέων 
και μεταφραστών, οδηγών, κλητήρων, φυλάκων-θυρω- 
ρών, τηλεφωνητών, προσωπικού ασφαλείας, κηπουρών, 
συντηρητών και οικιακού προσωπικού εν γένει. Για τις 
ανάγκες των Γραφείων Οικονομικών και Εμπορικών 
Υποθέσεων, μπορεί να συσταθούν και θέσεις πτυχι- 
ούχων επιστημονικών συνεργατών και εξειδικευμένων 
στελεχών. 

Γ ια τις θέσεις της παραγράφου αυτής προσλαμβάνο¬ 
νται, επιτοπίως, μόνιμοι κάτοικοι της χώρας όπου εδρεύ¬ 
ει η συγκεκριμένη αρχή, εφόσον γνωρίζουν την τοπική 
γλώσσα. Για την πρόσληψη απαιτείται κοινή απόφαση 
των Υπουργών Εξωτερικών και Οικονομίας και Οικονομι¬ 
κών, μετά από εισήγηση του προϊσταμένου της εν λόγω 
αρχής. Με την κοινή αυτή απόφαση καθορίζεται και το 
ύψος της αντιμισθίας των ανωτέρω υπαλλήλων, μετά 
από εισήγηση του προϊσταμένου της αρχής, και αφού 
ληφθούν υπόψη οι τοπικές συνθήκες αγοράς εργασίας. 
Η πρόσληψη γίνεται με σύμβαση εργασίας ιδιωτικού 
δικαίου διάρκειας δύο ετών, η οποία καταρτίζεται από 
τον προϊστάμενο της αρχής και η οποία δύναται να 
ανανεώνεται, κατ’ εξαίρεση των κειμένων διατάξεων. 

Οι προσλαμβανόμενοι ως επιστημονικοί συνεργάτες 
και εξειδικευμένα στελέχη των Γραφείων Οικονομικών 
και Εμπορικών Υποθέσεων πρέπει: 

α. να είναι'Ελληνες πολίτες, μόνιμοι κάτοικοι της χώ¬ 
ρας, ή πολίτες της χώρας όπου εδρεύει το Γ ραφείο 
Οικονομικών και Εμπορικών Υποθέσεων, 
β. να είναι κάτοχοι πανεπιστημιακού διπλώματος και 
να έχουν επαγγελματική εμπειρία, συναφή με το αντι¬ 
κείμενο που περιγράφεται στη σύμβαση πρόσληψης, 
γ. να γνωρίζουν άριστα τη γλώσσα της χώρας όπου 
εδρεύει η αρχή, στο πλαίσιο της οποίας λειτουργεί το 
Γραφείο Οικονομικών και Εμπορικών Υποθέσεων, και 
εφόσον δεν γνωρίζουν ελληνικά, τουλάχιστον αγγλικά, 
γαλλικά ή γερμανικά. Η γνώση μίας από τις γλώσσες 
αγγλική, γαλλική ή γερμανική αποτελεί πρόσθετο προ¬ 
σόν. Προκειμένου περί πολιτών της χώρας όπου εδρεύει 
η αρχή, στο πλαίσιο της οποίας λειτουργεί το Γ ραφείο 
Οικονομικών και Εμπορικών Υποθέσεων, οι προσλαμ¬ 
βανόμενοι πρέπει να έχουν ως μητρική τη γλώσσα της 
χώρας αυτής, τυχόν δε γνώση της ελληνικής γλώσσας 
συνιστά πρόσθετο προσόν. 

3. Οι προσλαμβανόμενοι σύμφωνα με την παράγραφο 
2, εφόσον έχουν την ελληνική ιθαγένεια, μπορούν, με 
αίτησή τους, να υπαχθούν στην ελληνική νομοθεσία περί 
κοινωνικών ασφαλίσεων ή να ασφαλισθούν σε επιτόπιο 
ασφαλιστικό φορέα, αν παρέχεται η σχετική δυνατό¬ 
τητα. Οι αλλοδαποί διέπονται από την επιτόπια ασφα¬ 
λιστική νομοθεσία. Το ποσοστό του ασφαλίστρου που 
αναλογεί στον εργοδότη βαρύνει, σε κάθε περίπτωση, 
το Ελληνικό Δημόσιο. 

4. Για τη ρύθμιση θεμάτων ασφάλισης, συνταξιοδό- 
τησης, αποζημίωσης, καθώς και των λοιπών εργατικών 
ζητημάτων, για μεν τους αλλοδαπούς εφαρμόζεται το 
αλλοδαπό δίκαιο, για δε τους Έλληνες υπηκόους το 
δίκαιο το οποίο καθορίζεται από τη σύμβαση. 

Άρθρο 150 

Ειδικοί επιστημονικοί συνεργάτες 

1. Γ ια την υποστήριξη του έργου των επί μέρους Δι¬ 
ευθύνσεων σε ζητήματα με ειδικό επιστημονικό ενδια¬ 
φέρον και ορισμένη χρονική διάρκεια ή για την κάλυψη 
αναγκών που αφορούν στις διεθνείς πολιτιστικές σχέ¬ 
σεις της χώρας, μπορεί, με απόφαση του Υπουργού 
Εξωτερικών, να προσλαμβάνονται μέχρι δεκαπέντε (15) 
Ειδικοί Επιστημονικοί Συνεργάτες, με σύμβαση εργασίας 
ιδιωτικού δικαίου ορισμένου χρόνου. 

2. Με την απόφαση της προηγούμενης παραγράφου: 
α. περιγράφονται οι συγκεκριμένες ειδικές ανάγκες, 

που επιβάλλουν την πρόσληψη, ο τρόπος πρόσληψης 
του κάθε Ειδικού Επιστημονικού Συνεργάτη, καθώς και 
τα ακριβή καθήκοντά τους, 
β. ορίζεται η χρονική διάρκεια απασχόλησής τους. 

3. Με διάταγμα, το οποίο εκδίδεται με πρόταση του 
Υπουργού Εξωτερικών, καθορίζονται τα τυπικά προσό¬ 
ντα των κατά την παράγραφο 1 Ειδικών Επιστημονικών 
Συνεργατών, καθώς και οι προϋποθέσεις και η διαδικα¬ 
σία πρόσληψης. 

4. Οι αποδοχές των Ειδικών Επιστημονικών Συνεργα¬ 
τών ορίζονται ίσες με τις αποδοχές του προσωπικού 
με σύμβαση εργασίας ιδιωτικού δικαίου της παρ. 2 του 
άρθρου 33 του ν. 2190/1994 (ΦΕΚ 28 Α'), 

5. Με εξαίρεση τις διατάξεις για τη συγκρότηση των Πο¬ 
λιτικών Γ ραφείων των μελών της Κυβέρνησης, καθώς και 
των Γ ραφείων των Γ ενικών Γ ραμματέων, δεν επιτρέπεται 


στο Υπουργείο Εξωτερικών η πρόσληψη, με οποιονδήποτε 
άλλον τρόπο, Ειδικών Επιστημονικών Συνεργατών, πέραν 
αυτών που προβλέπει η παράγραφος 1. 

6. Οι ήδη υπηρετούντες στην Εξωτερική Υπηρεσία με 
σύμβαση Μορφωτικοί Ακόλουθοι και Σύμβουλοι διατη¬ 
ρούν το υφιστάμενο συμβατικό καθεστώς τους, μέχρι 
την καθ’ οιονδήποτε τρόπο νόμιμη λήξη του. 

ΚΕΦΑΛΑΙΟ ΣΤ 
ΟΙΚΟΝΟΜΙΚΑ ΘΕΜΑΤΑ 

Τμήμα 1: Προϋπολογισμός Υπουργείου Εξωτερικών 

Αρθρο 151 

Εγγραφή πιστώσεων 

Στον προϋπολογισμό του Υπουργείου Εξωτερικών εγ- 
γράφονται, ετησίως, πιστώσεις για την αντιμετώπιση των 
δαπανών του, όπως αυτές ορίζονται στα επόμενα άρθρα. 

Άρθρο 152 

Μεταβίβαση αρμοδιότητας Υπουργού 

1. Αρμοδιότητες του Υπουργού Εξωτερικών, που έχουν 
σχέση με τη διάθεση πιστώσεων, ανάληψη υποχρεώσεων 
και την έγκριση δαπανών, μπορεί να μεταβιβάζονται, κατά 
τις κείμενες διατάξεις, στους Αναπληρωτές Υπουργούς 
Εξωτερικών και τους Υφυπουργούς Εξωτερικών. Αρμο¬ 
διότητες σε σχέση με τα παραπάνω θέματα μπορούν, 
επίσης, να μεταβιβάζονται, με απόφαση του Υπουργού 
Εξωτερικών, στους Γ ενικούς Γ ραμματείς, στον Αναπλη¬ 
ρωτή Υπηρεσιακό Γ ενικό Γ ραμματέα, στον Γ ενικό Διευθυ¬ 
ντή αρμόδιο για τις διοικητικές, οικονομικές και τεχνικές 
υπηρεσίες ή στους νόμιμους αναπληρωτές τους. 

2. Ο Γενικός Διευθυντής, στον οποίο υπάγονται οι 
οικονομικές και τεχνικές υπηρεσίες, είναι αρμόδιος 
για την αναγνώριση όλων των εξόδων του Υπουργείου 
Εξωτερικών, τα οποία πραγματοποιήθηκαν κατόπιν της 
ανάληψης, σύμφωνα με τις κείμενες διατάξεις, σχετικής 
υποχρέωσης σε βάρος του Δημοσίου, καθώς και για 
την εκκαθάριση των προβλεπόμενων, από τις κείμενες 
διατάξεις, ειδικών δαπανών. 

Με απόφαση του Υπουργού Εξωτερικών οι αρμοδιότητες 
του Γ ενικού Διευθυντή, στον οποίο υπάγονται οι οικονομικές 
και τεχνικές Υπηρεσίες, μπορούν να μεταβιβάζονται στους 
υτί αυτόν Διευθυντές των Διευθύνσεων της Γ ενικής Διεύθυν¬ 
σης, καθώς και τους προϊσταμένους των τμημάτων. 

Αρθρο 153 

Πληρεξουσιότητα για είσπραξη 
χρηματικών ενταλμάτων 

1. Γ ια την είσπραξη των επ’ ονόματι των υπαλλήλων 
των διπλωματικών και προξενικών αρχών εκδιδόμενων 
χρηματικών ενταλμάτων για τις αποδοχές τους ή άλ¬ 
λες απαιτήσεις, μπορεί κάθε δικαιούχος να διορίζει ως 
πληρεξούσιό του υπάλληλο του Υπουργείου Εξωτερικών 
ή άλλο πρόσωπο της επιλογής του με απλή εξουσιοδό¬ 
τηση, η οποία προσκομίζεται στην οικεία Δ.Ο.Υ.. 

2. Η πληρεξουσιότητα αυτή περιλαμβάνει την είσπραξη 
των επ’ ονόματι του υπαλλήλου της Εξωτερικής Υπηρε¬ 
σίας του Υπουργείου χρηματικών ενταλμάτων, καθώς 
και κάθε άλλη συναφή εντολή. 

Αρθρο 154 

Πληρωμές στο εξωτερικό 

Οι πληρωμές στο εξωτερικό ενεργούνται σε ευρώ ή 
ξένο νόμισμα, σε ένα ή περισσότερα από τα εκάστοτε 
σταθερότερα νομίσματα ή σε συνδυασμό αυτών. 

Άρθρο 155 

Αποδοχές προσωπικού 

1. Ως αποδοχές των υπαλλήλων του Υπουργείου Εξω¬ 
τερικών νοούνται ο βασικός μισθός και όλα τα, κατά 
τις κείμενες διατάξεις, χορηγούμενα επιδόματα και 
προσαυξήσεις. 

2. Οι διπλωματικοί υπάλληλοι του Υπουργείου Εξω¬ 
τερικών αποτελούν κλάδο με ειδικές αποδοχές, λόγω 
των ειδικών προσόντων τα οποία απαιτούνται κατά την 
εισαγωγή τους στην υπηρεσία, των αυξημένων επαγγελ¬ 
ματικών υποχρεώσεων και ευθυνών κατά την εκτέλεση 
των καθηκόντων τους, καθώς και των ιδιαίτερων συνθη¬ 
κών υπό τις οποίες εκτελούν τα καθήκοντά τους. 

Ο Υπηρεσιακός Γενικός Γραμματέας και ο Αναπλη¬ 
ρωτής Υπηρεσιακός Γενικός Γραμματέας λαμβάνουν, 
κατ’ επιλογή τους, κατά τη διάρκεια της θητείας τους 
στη θέση αυτή, είτε τις αποδοχές μετακλητού Γ ενικού 
Γραμματέα είτε αυτές του βαθμού τους. Το δικαίωμα 
επιλογής ασκείται με σχετική δήλωση, που κατατίθεται 
στην αρμόδια Διεύθυνση, μέσα σε ένα μήνα από την 
ανάληψη των καθηκόντων τους. 

3. Το προσωπικό του Υπουργείου Εξωτερικών, που 
υπηρετεί στην αλλοδαπή, λαμβάνει, κατ’ επιλογήν του, 
σε ευρώ ή στο καθορισθέν νόμισμα καταβολής επιδό¬ 
ματος υπηρεσίας αλλοδαπής, τις εκάστοτε αποδοχές 
ημεδαπής ή και επιδόματος υπηρεσίας αλλοδαπής, οι 
οποίες αντιστοιχούν στο βαθμό ή στο μισθολογικό κλι¬ 
μάκιο το οποίο κατέχει. 

4. Προς αντιμετώπιση του αυξημένου κόστους ζωής 
στην αλλοδαπή και των ειδικών συνθηκών διαβίωσης σε 
κάθε χώρα, παρέχεται σε ευρώ ή συνάλλαγμα, πέραν 
των αποδοχών που αναφέρονται στην παράγραφο 1, και 
επίδομα υπηρεσίας στην αλλοδαπή, αναλόγως του κλά¬ 
δου και του βαθμού. Το επίδομα αυτό προσαυξάνεται 
αναλόγως των ποσοστών, που ορίζονται εκάστοτε με 
την προβλεπόμενη στην παράγραφο 5 κοινή υπουργική 
απόφαση, για τα οικογενειακά βάρη και τη στέγαση. 

5. Το ανωτέρω επίδομα καθορίζεται, για τους με πρε¬ 
σβευτικό βαθμό υπαλλήλους του Υπουργείου Εξωτερικών, 
με κοινή απόφαση των Υπουργών Εξωτερικών και Οικονο¬ 
μίας και Οικονομικών, λαμβανομένων υπόψη των πινάκων 
των Ηνωμένων Εθνών και της Ευρωπαϊκής Ένωσης για 
το κόστος ζωής στις πρωτεύουσες όλου του κόσμου. Για 
τους λοιπούς υπαλλήλους, καθορίζεται, με όμοια απόφαση, 
σε ποσοστό επί αυτού το οποίο έχει καθορισθεί για τους 
υπαλλήλους με πρεσβευτικό βαθμό. Η ως άνω υπουργική 
απόφαση επιτρέπεται να έχει αναδρομική ισχύ. 

6. Το επίδομα υπηρεσίας στην αλλοδαπή αναπροσαρ¬ 
μόζεται, σε περίπτωση ουσιώδους μεταβολής είτε της 
ισοτιμίας του συναλλάγματος προς το τοπικό νόμισμα 
ή το ευρώ είτε της αγοραστικής αξίας τούτων, με βάση 
επίσημα στοιχεία. 

Με κοινή απόφαση των Υπουργών Εξωτερικών και 
Οικονομίας και Οικονομικών, που εκδίδεται μετά από 
γνώμη επιτροπής, αποτελούμενης από τον Γενικό Δι¬ 
ευθυντή Προσωπικού, Διοικητικής Οργάνωσης και Οι¬ 
κονομικής Διαχείρισης ως Πρόεδρο, έναν Διευθυντή 
Πολιτικών Υποθέσεων και τον Διευθυντή στον οποίο 
υπάγεται η αρμόδια Διεύθυνση Οικονομικών Υπηρεσιών, 
καθορίζεται το ποσοστό της αναφερόμενης στο προη¬ 
γούμενο εδάφιο αναπροσαρμογής του επιδόματος. Στην 
επιτροπή συμμετέχει και ένας εκπρόσωπος του Γ ενικού 
Λογιστηρίου του Κράτους. Εάν αυτός δεν ορισθεί εντός 


δεκαπέντε ημερών από την περιέλευση της σχετικής 
πρόσκλησης στο Γ ενικό Λογιστήριο του Κράτους, η επι¬ 
τροπή συγκροτείται νομίμως και χωρίς αυτόν. 

Η επιτροπή συγκροτείται με απόφαση του Υπουργού 
Εξωτερικών και συνέρχεται, υποχρεωτικώς κάθε χρόνο 
για την εξέταση υποβαλλόμενων από τις πρεσβείες αι¬ 
τήσεων αναπροσαρμογής του επιδόματος για τη χώρα 
αρμοδιότητάς τους. 

7. Υπάλληλοι του Διπλωματικού Κλάδου και του Κλά¬ 
δου Οικονομικών και Εμπορικών Υποθέσεων, στους οποί¬ 
ους με απόφαση του Υπουργού Εξωτερικών ανατίθενται 
στην αλλοδαπή καθήκοντα θέσης ανώτερης του βαθμού 
τους, λαμβάνουν, από την τοποθέτησή τους, ως επίδομα 
υπηρεσίας στην αλλοδαπή, το ποσό που αντιστοιχεί 
στην αμέσως ανώτερη επιδοματική βαθμίδα από αυτή 
στην οποία ανήκουν. Υπάλληλοι του Κλάδου ΠΕ και ΤΕ 
Διοικητικού ή του Κλάδου Διοικητικών Γραμματέων, οι 
οποίοι εκτελούν καθήκοντα επί κεφαλής προξενικών 
γραφείων, λαμβάνουν από την τοποθέτησή τους στη 
θέση αυτή, ως επίδομα υπηρεσίας στην αλλοδαπή, το 
ποσό που αντιστοιχεί στην αμέσως ανώτερη επιδομα- 
τική βαθμίδα από αυτή στην οποία ανήκουν και σε κάθε 
περίπτωση όχι ανώτερο του 80% του επιδόματος που 
αναλογεί στον Πρέσβυ. 

8. Υπάλληλοι του Διπλωματικού Κλάδου, του Κλάδου 
Οικονομικών και Εμπορικών Υποθέσεων, του Κλάδου ΠΕ 
και ΤΕ Διοικητικού και του Κλάδου Διοικητικών Γ ραμμα¬ 
τέων, οι οποίοι αναπληρώνουν τον προϊστάμενο αρχής 
της Εξωτερικής Υπηρεσίας ή τον επί κεφαλής προξε¬ 
νικού γραφείου πέραν των δέκα ημερών, λαμβάνουν 
ως επίδομα υπηρεσίας στην αλλοδαπή, το ποσό που 
αντιστοιχεί στην αμέσως ανώτερη επιδοματική βαθμίδα 
από αυτή στην οποία ανήκουν. 

Ειδικώς, σε υπάλληλο επιφορτισμένο με τις υποθέ¬ 
σεις πρεσβευτικής αρχής, καταβάλλεται αποζημίωση, 
με απόφαση του Υπουργού Εξωτερικών, που δεν μπορεί 
να υπερβεί τη διαφορά μεταξύ της ανώτερης και της 
επιδοματικής βαθμίδας στην οποία ανήκει. 

9. Η πληρωμή σε ευρώ ή σε άλλο νόμισμα του επι¬ 
δόματος υπηρεσίας αλλοδαπής αρχίζει από την ημέρα 
ανάληψης των καθηκόντων, η οποία αποδεικνύεται με 
έγγραφη γνωστοποίηση της οικείας αρχής προς την 
Κεντρική Υπηρεσία, και παύει μετά από δέκα ημέρες 
από την παράδοση υπηρεσίας από τον υπάλληλο σε 
περίπτωση μετάθεσης ή αποχώρησης από την υπηρεσία 
λόγω ορίου ηλικίας ή συμπλήρωσης τριακονταπενταε- 
τούς πραγματικής υπηρεσίας. Σε περίπτωση θανάτου 
του υπαλλήλου, η πληρωμή παύει τη δέκατη ημέρα από 
το χρόνο του θανάτου και σε περίπτωση παραίτησης, 
από την ημέρα της παράδοσης. Σε περιπτώσεις θέσεως 
σε αργία και προσωρινής ή οριστικής παύσεως η πλη¬ 
ρωμή του επιδόματος παύει από την ημερομηνία της 
κοινοποιήσεως στον υπάλληλο της σχετικής πράξεως. 

10. Σε περίπτωση συνυπηρέτησης στην ίδια πόλη 
στο εξωτερικό υπαλλήλων του Υπουργείου Εξωτερι¬ 
κών όλων των κλάδων, οι οποίοι είναι σύζυγοι, τους 
καταβάλλονται πλήρεις οι αποδοχές που προβλέπονται 
για το βαθμό τους, εκτός από τις αναφερόμενες στην 
παράγραφο 4 προσαυξήσεις λόγω οικογενειακών βα¬ 
ρών και στέγασης, οι οποίες καταβάλλονται μόνο στον 
ιεραρχικώς ανώτερο. 

11. Για τους μόνιμους και επί συμβάσει υπαλλήλους της 
Κεντρικής Υπηρεσίας, που αμείβονται σύμφωνα με τις 
διατάξεις του ν. 3205/2003 (ΦΕΚ 297 Α'), επιτρέπεται η 

απογευματινή, νυκτερινή και κατά τις εξαιρέσιμες ημέ¬ 
ρες εργασία, πέραν του κανονικού ωραρίου. 

12. Σε περίπτωση προαγωγής υπαλλήλου του Διπλω¬ 
ματικού Κλάδου και του Κλάδου Οικονομικών και Εμπο¬ 
ρικών Υποθέσεων, που υπηρετεί σε αρχή της Εξωτερι¬ 
κής Υπηρεσίας στην οποία δεν υπάρχει κενή οργανική 
θέση του ανωτέρου βαθμού, ο υπάλληλος για όσο χρόνο 
παραμένει στην αρχή αυτή λαμβάνει τις αποδοχές του 
βαθμού στον οποίο προήχθη, έως ότου μετατεθεί. 

Άρθρο 156 

Επίδομα ειδικών γλωσσών 

1. Σε υπαλλήλους του Υπουργείου Εξωτερικών, που 
γνωρίζουν ξένες γλώσσες ειδικού ενδιαφέροντος, χο¬ 
ρηγείται ειδικό μηνιαίο επίδομα, κατόπιν δοκιμασίας, με 
την οποία αποδεικνύεται η επαρκής γνώση της ξένης 
γλώσσας. Με κοινή απόφαση των Υπουργών Εξωτερικών 
και Οικονομίας και Οικονομικών ορίζεται το ύψος του 
επιδόματος. 

2. Με απόφαση του Υπουργού Εξωτερικών ορίζονται 
οι ξένες γλώσσες, η γνώση των οποίων παρέχει το 
δικαίωμα για τη χορήγηση του ανωτέρω επιδόματος, 
ο τρόπος και το περιεχόμενο της δοκιμασίας και κάθε 
άλλη σχετική λεπτομέρεια. 

Τμήμα 3: Δαπάνες μετακίνησης και εγκατάστασης 

Άρθρο 157 
Έξοδα μετακίνησης 

1. Οι υπάλληλοι του Υπουργείου Εξωτερικών, που 
μετακινούνται λόγω μετάθεσης ή τοποθέτησης σε δι¬ 
πλωματικές και προξενικές αρχές της Εξωτερικής Υπη¬ 
ρεσίας ή διεθνείς οργανισμούς και διασκέψεις από το 
εσωτερικό στο εξωτερικό και αντίστροφα ή από μία 
πόλη χώρας του εξωτερικού σε άλλη πόλη της ίδιας ή 
άλλης χώρας, δικαιούνται: 

α. τα οδοιπορικά έξοδα των ιδίων και των μελών της 
οικογένειάς τους, 

β. τις δαπάνες μεταφοράς της οικοσκευής τους, 

γ. τα έξοδα πρώτης εγκατάστασης. 

2. α. Ως οδοιπορικά έξοδα νοούνται το αντίτιμο του 
αεροπορικού εισιτηρίου πρώτης θέσης για τους υπαλ¬ 
λήλους με πρεσβευτικό βαθμό και τουριστικής θέσης για 
τους λοιπούς υπαλλήλους όλων των κλάδων του Υπουρ¬ 
γείου Εξωτερικών, καθώς και πρόσθετο επί του αντιτίμου 
αυτού ποσοστό, το οποίο ορίζεται στο 1/3 αυτού. 

Ειδικότερα, για τις μετακινήσεις από το Κέντρο προς 
την ΑμερικανικήΉπειρο, την Ωκεανία, την Άπω Ανατολή, 
τη Νοτιότερη Αφρική και αντιστρόφως, το ποσοστό επί 
του αντιτίμου ορίζεται στο 1/4. 

β. Το ανωτέρω ποσοστό χορηγείται στον μετακινούμε¬ 
νο υπάλληλο και στα μέλη της οικογένειάς του, εφόσον 
αυτά δικαιούνται οδοιπορικών εξόδων. 

γ. Μέλη της οικογένειας του υπαλλήλου, τα οποία 
δικαιούνται οδοιπορικών εξόδων είναι ο/η σύζυγος και 
τα παιδιά, μέχρι και του 20ού έτους της ηλικίας τους ή 
του 25ου, εφόσον φοιτούν σε ανώτατα ή ανώτερα εκ¬ 
παιδευτικά ιδρύματα, καθώς και, ανεξαρτήτως ηλικίας, 
τα παιδιά που είναι σωματικά ή πνευματικά ανίκανα για 
άσκηση βιοποριστικού επαγγέλματος. 

δ. Οι μετακινούμενοι με μεταφορικό μέσο που ανήκει 
στους ίδιους ή σε φιλικό τους πρόσωπο, σε όλο το 
μήκος της διαδρομής ή σε τμήμα αυτής, δικαιούνται, 
αφού υποβάλουν υπεύθυνη δήλωση, να λάβουν το αντί¬ 


τιμο του αεροπορικού εισιτηρίου τουριστικής θέσης της 
αντίστοιχης διαδρομής με το ποσοστό που δικαιούνται 
αυτοί και τα μέλη της οικογένειάς τους, που μετακι¬ 
νούνται μαζί τους. 

ε. Σε περίπτωση που μέλη της οικογένειας μετακινού¬ 
μενου υπαλλήλου δεν συνταξιδέψουν λόγω αντικειμενι¬ 
κής αδυναμίας, το αντίτιμο των εισιτηρίων τους βαρύνει 
επίσης το Δημόσιο, μόνον εφόσον αυτά μετακινηθούν 
πριν παρέλθει χρονικό διάστημα μεγαλύτερο των έξι 
μηνών από την ημερομηνία αναλήψεως υπηρεσίας από 
τον υπάλληλο. 

στ. Τα παραπάνω οδοιπορικά έξοδα καταβάλλονται 
και για την επιστροφή στην Ελλάδα των υπαλλήλων που 
υπηρετούν στο εξωτερικό και παραιτούνται, συνταξιοδο- 
τούνται ή απολύονται, καθώς και των μελών της οικογέ- 
νειάς τους. Ομοίως, καταβάλλονται τα οδοιπορικά έξοδα 
των μελών της οικογένειας του θανόντος στο εξωτερικό 
υπαλλήλου, ανεξαρτήτως των ετών υπηρεσίας του. 

ζ. Σε περίπτωση που μέλος της οικογένειας υπαλ¬ 
λήλου, που υπηρετεί στο εξωτερικό, επανέλθει, δικαι¬ 
ολογημένα, στο Κέντρο εν όψει της μετάθεσης του 
υπαλλήλου και πριν την υλοποίησή της, ο υπάλληλος 
μπορεί να ζητήσει την πληρωμή των οδοιπορικών εξό¬ 
δων του μέλους αυτού. 

η. Οι κατά το άρθρο 69 παρ. 6 μετακινούμενοι υπάλ¬ 
ληλοι και τα μετακινούμενα για το λόγο αυτόν μέλη της 
οικογένειάς τους δικαιούνται αεροπορικού εισιτηρίου 
τουριστικής θέσης χωρίς κανένα ποσοστό. 

3. α. Οι δαπάνες μεταφοράς οικοσκευής καθορίζονται 
στο άρθρο 23 του ν. 2685/1999 (ΦΕΚ 35 Α'). Επιπλέον, 
χορηγούνται ασφάλιστρα, το ύψος των οποίων καθο¬ 
ρίζεται με απόφαση του Υπουργού Εξωτερικών. Εξάλ¬ 
λου, σε εξαιρετικές περιπτώσεις, εγκρίνεται δαπάνη 
αποθήκευσης της οικοσκευής, για χρονικό διάστημα 
έως έξι μηνών. Ειδικά για τους υπαλλήλους του Υπουρ¬ 
γείου Εξωτερικών, η επιτροπή που προβλέπεται στην 
παράγραφο 9 του άρθρου 23 του ν. 2685/1999 συγκα- 
λείται με πρωτοβουλία του Υπουργείου Εξωτερικών 
και αποτελείται από έναν υπάλληλο του Διπλωματικού 
Κλάδου, με βαθμό Πληρεξουσίου Υπουργού Α' ή Β', ως 
Πρόεδρο, έναν υπάλληλο του Γ ενικού Λογιστηρίου του 
Κράτους και έναν υπάλληλο του Διπλωματικού Κλάδου, 
που υπηρετεί στη Διεύθυνση Προσωπικού του Υπουργεί¬ 
ου Εξωτερικών. Καθήκοντα Γραμματέα της επιτροπής 
εκτελεί υπάλληλος του Κλάδου ΠΕ και ΤΕ Διοικητικού 
ή του Κλάδου Διοικητικών Γραμματέων, που υπηρετεί 
στη Διεύθυνση Οικονομικής Διοίκησης του Υπουργείου 
Εξωτερικών. Τ α μέλη της επιτροπής, ο τρόπος αξιολό¬ 
γησης των προσφορών, καθώς και κάθε άλλη αναγκαία 
λεπτομέρεια ορίζονται με απόφαση του Υπουργού Εξω¬ 
τερικών. Η επιτροπή συγκαλείται από τον Πρόεδρό της 
όποτε τούτο κρίνεται αναγκαίο. 

β. Σε περίπτωση μετάθεσης υπαλλήλου από αρχή της 
Εξωτερικής Υπηρεσίας σε άλλη αρχή της Εξωτερικής 
Υπηρεσίας, είναι δυνατή η μεταφορά τμήματος της οι¬ 
κοσκευής στην Αθήνα και τμήματος αυτής στον τόπο 
όπου μετατίθεται ο υπάλληλος. 

γ. Σε περίπτωση θανάτου υπαλλήλου που υπηρετεί 
στην Εξωτερική Υπηρεσία, είναι δυνατή η έγκριση με¬ 
ταφοράς της οικοσκευής του στην Ελλάδα. 

4. α. Στους υπαλλήλους που τοποθετούνται ή μετατί¬ 
θενται στο εξωτερικό και αντίστροφα, καθώς και στους 
απευθείας διοριζόμενους Πρέσβεις, χορηγείται αποζημί¬ 
ωση, που καταβάλλεται για έξοδα πρώτης εγκατάστα- 

σης, ανερχόμενη στο σύνολο των μηνιαίων αποδοχών 
εσωτερικού και του μηνιαίου επιδόματος υπηρεσίας 
αλλοδαπής, με πλήρεις τις προσαυξήσεις, τις προβλε- 
πόμενες από το νόμο. 

Εφόσον πρόκειται για Επιτετραμμένο ή διευθύνοντα 
προξενική αρχή υπάλληλο του Διπλωματικού Κλάδου 
ή του Κλάδου Οικονομικών και Εμπορικών Υποθέσεων 
ή του Κλάδου ΠΕ και ΤΕ Διοικητικού ή του Κλάδου 
Διοικητικών Γραμματέων, προστίθεται και η διαφορά 
του επιδόματος υπηρεσίας αλλοδαπής, λόγω ανάθεσης 
καθηκόντων ανώτερου βαθμού. 

Ομοίως, χορηγείται αποζημίωση, που καταβάλλεται 
για έξοδα πρώτης εγκατάστασης στα μέλη της οικο¬ 
γένειας του θανόντος στο εξωτερικό υπαλλήλου, ανε¬ 
ξαρτήτως των ετών υπηρεσίας του. 

β. Προκειμένου περί συζύγων, που και οι δύο είναι 
υπάλληλοι και τοποθετούνται ή μετατίθενται στην ίδια 
αρχή ή πόλη, τα έξοδα που αναφέρονται στο εδάφιο α' 
καταβάλλονται σε εκείνον που έχει μεγαλύτερο ύψος 
αποδοχών. 

5. Στους υπαλλήλους που τοποθετούνται ή αποσπώ- 
νται σε Περιφερειακές Υπηρεσίες του εσωτερικού χο¬ 
ρηγούνται οδοιπορικά έξοδα και έξοδα μεταφοράς οι¬ 
κοσκευής, σύμφωνα με τις γενικές κείμενες διατάξεις. 

Στους υπαλλήλους που τοποθετούνται ή αποσπώνται 
σε Περιφερειακές Υπηρεσίες του εσωτερικού χορηγείται 
αποζημίωση, σύμφωνα με τις κείμενες γενικές διατάξεις. 

6. Οι υπάλληλοι του Υπουργείου Εξωτερικών, που 
αποσπώνται σε διπλωματικές και προξενικές αρχές ή 
διεθνείς οργανισμούς από το εσωτερικό και αντίστροφα 
ή από μια πόλη χώρας του εξωτερικού σε άλλη πόλη 
της ίδιας ή άλλης χώρας, δικαιούνται τα οδοιπορικά 
έξοδα των ιδίων και των μελών της οικογένειάς τους, 
όπως αυτά καθορίζονται στην παράγραφο 2. 

Εφόσον οι ανωτέρω αποσπώνται για χρονικό διά¬ 
στημα πέραν του έτους, λαμβάνουν και τις δαπάνες 
μεταφοράς οικοσκευής, όπως αυτές καθορίζονται στην 
παράγραφο 3. 

7. Τα χρηματικά εντάλματα, που εκδίδονται για τις 
ανωτέρω αναφερόμενες δαπάνες, εξοφλούνται ατελώς, 
απαλλάσσονται δε κάθε φόρου, τέλους, τέλους χαρτο¬ 
σήμου, εισφοράς ή δικαιώματος υπέρ του Δημοσίου ή 
τρίτων. 

Άρθρο 158 

Εισαγωγή οικοσκευής και αυτοκινήτου 

1. Για τα είδη της οικοσκευής και το επιβατικό αυτοκί¬ 
νητο που φέρουν οι υπηρετούντες στο εξωτερικό υπάλ¬ 
ληλοι του Υπουργείου Εξωτερικών όταν επιστρέφουν 
στην Ελλάδα, προσωρινά ή οριστικά ή με μετάθεση, πα¬ 
ρέχονται οι δασμολογικές και φορολογικές απαλλαγές 
που προβλέπονται για καθεμία από τις ανωτέρω περι¬ 
πτώσεις από τις εκάστοτε ισχύουσες για τα πρόσωπα 
αυτά τελωνειακός και φορολογικές διατάξεις. 

2. Οι ως άνω αναφερόμενες διατάξεις εφαρμόζονται 
και στην περίπτωση που ο υπάλληλος αποβιώσει, κατά 
τη διάρκεια της υπηρεσίας του στο εξωτερικό, για τα 
είδη της οικοσκευής και το επιβατικό αυτοκίνητό του, 
τα οποία περιέρχονται εκ διαθήκης ή εξ αδιαθέτου σε 
φυσικά πρόσωπα που έχουν τη συνήθη κατοικία τους 
στην Ελλάδα. 


Άρθρο 159 

Οίκηση των προϊσταμένων αρχών εξωτερικού 

1. Τα έξοδα οίκησης των προϊσταμένων των διπλωμα¬ 
τικών και των έμμισθων προξενικών αρχών, καθώς και 
των Πρεσβευτών - Συμβούλων βαρύνουν το Δημόσιο. Γ ια 
τους τελευταίους, απαιτείται η γνώμη του προϊσταμένου 
της αρχής ως προς το ύψος του μισθώματος. 

2. Σε εξαιρετικές περιπτώσεις και λόγω ειδικών οικι¬ 
στικών συνθηκών, μπορεί, με κοινή απόφαση των Υπουρ¬ 
γών Εξωτερικών και Οικονομίας και Οικονομικών, μετά 
από γνώμη του προϊσταμένου της αρχής ως προς τη 
σκοπιμότητα και το ύψος του μισθώματος, να μισθώνε¬ 
ται με δαπάνες του Δημοσίου κατοικία για στέγαση κα- 
θενός από τους λοιπούς υπαλλήλους αρχής Εξωτερικής 
Υπηρεσίας. Το μίσθωμα καταβάλλεται από την έναρξη 
ισχύος του συμβολαίου. Στην περίπτωση αυτή μειούται 
κατά το ένα τρίτο το καταβαλλόμενο στους υπαλλή¬ 
λους επίδομα υπηρεσίας αλλοδαπής. Η ίδια αυτή μείωση 
ισχύει και για τους λοιπούς υπαλλήλους όταν αυτοί 
κατοικούν σε οικήματα ιδιοκτησίας του Δημοσίου. 

3. Όταν, κατά τα έθιμα, τα συναλλακτικά ήθη ή τις 
τοπικές συνθήκες της χώρας όπου καλείται να υπηρε¬ 
τήσει υπάλληλος, για τη μίσθωση κατοικίας απαιτείται 
προκαταβολή μεγαλύτερη του μισθώματος τριών μηνών, 
η υπηρεσία αναλαμβάνει την υποχρέωση καταβολής 
των απαιτούμενων μισθωμάτων έως δύο ετών και πα¬ 
ρακρατεί από τις αποδοχές του υπαλλήλου, ποσό ίσο 
με το μηνιαίο μίσθωμα μέχρι πλήρους εξοφλήσεως. Η 
καταβολή γίνεται με την έκδοση χρηματικού εντάλ¬ 
ματος προπληρωμής (Χ.Ε.Π.) επ’ ονόματι του υπαλλή¬ 
λου, ο οποίος και απαλλάσσεται με την υποβολή της 
απόδειξης καταβολής του μισθώματος και αντιγράφου 
μισθωτηρίου συμβολαίου. 

Άρθρο 160 

Ειδικές αποστολές και κλήσεις 
για υπηρεσιακούς λόγους 

1. Οι υπάλληλοι του Υπουργείου Εξωτερικών, που με¬ 
ταβαίνουν με ειδική αποστολή στο εσωτερικό ή στο 
εξωτερικό ή μετακινούνται από την έδρα τους για εκτέ¬ 
λεση υπηρεσίας στην ημεδαπή ή στην αλλοδαπή, λαμ¬ 
βάνουν, εκτός του συνόλου των αποδοχών της θέσης 
στην οποία υπηρετούν, και τις εν γένει δαπάνες που 
προβλέπονται από τις κείμενες γενικές διατάξεις. 

2. Στις δαπάνες ειδικών αποστολών περιλαμβάνονται 
και αυτές των διπλωματικών ταχυδρόμων. 

3. Οι κάθε είδους δαπάνες της ελληνικής αντιπρο¬ 
σωπείας στις εκάστοτε τακτικές ή έκτακτες Γενικές 
Συνελεύσεις του Ο.Η.Ε. καθορίζονται και εγκρίνονται με 
κοινή απόφαση των Υπουργών Εξωτερικών και Οικονο¬ 
μίας και Οικονομικών. 

4. Η διάταξη της προηγούμενης παραγράφου μπορεί 
να επεκτείνεται και σε άλλες ειδικές περιπτώσεις. 

5. Οι υπάλληλοι, που καλούνται για υπηρεσιακούς λό¬ 
γους από το εξωτερικό στο Κέντρο, σύμφωνα με το 
άρθρο 75, λαμβάνουν και την οριζόμενη από τις κείμενες 
γενικές διατάξεις ημερήσια αποζημίωση. 

6. Το επίδομα υπηρεσίας αλλοδαπής των μετακαλου- 
μένων κατά την προηγούμενη παράγραφο υπαλλήλων 
για εκτέλεση υπηρεσίας στο Κέντρο δεν περικόπτεται 
για όσο χρόνο παραμείνουν στο Κέντρο. 

7. Οι Πρέσβεις επί τιμή, οι οποίοι συμμετέχουν στις 
ανωτέρω αποστολές, εξομοιούνται, όσον αφορά στα 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2787 


έξοδα μετακινήσεως και στις λοιπές απολαβές, με τους 
υπαλλήλους του Διπλωματικού Κλάδου με πρεσβευτικό 
βαθμό. 

Τμήμα 4: Λοιπές δαπάνες 
Άρθρο 161 

Λειτουργικές δαπάνες 

1. Στον προϋπολογισμό του Υπουργείου Εξωτερικών 
εγγράφεται ετησίως πίστωση για δαπάνες λειτουργίας 
εν γένει της Κεντρικής Υπηρεσίας, των Περιφερειακών 
Υπηρεσιών στο εσωτερικό, των διπλωματικών και προ¬ 
ξενικών αρχών και κάθε άλλης υπηρεσίας υπαγόμενης 
στο Υπουργείο Εξωτερικών. Στις δαπάνες αυτές περι¬ 
λαμβάνονται κυρίως: 

α. Οι δαπάνες αγοράς, χρηματοδοτικής μίσθωσης, 
ανέγερσης και επισκευής ακινήτων, που προορίζονται 
για την εξυπηρέτηση των αναγκών αρχών της Εξωτερι¬ 
κής Υπηρεσίας και καλύπτονται από τις πιστώσεις του 
Προγράμματος Δημοσίων Επενδύσεων ή του τακτικού 
προϋπολογισμού του Υπουργείου Εξωτερικών. 

β. Οι δαπάνες αγοράς, χρηματοδοτικής μίσθωσης, ανέ¬ 
γερσης και επισκευής ακινήτων, που προορίζονται για 
την εξυπηρέτηση των αναγκών αρχών της Κεντρικής 
Υπηρεσίας και των Περιφερειακών Αρχών στο εσωτε¬ 
ρικό της χώρας και καλύπτονται από τις πιστώσεις του 
Προγράμματος Δημοσίων Επενδύσεων ή του τακτικού 
προϋπολογισμού του Υπουργείου Εξωτερικών. 

γ. Οι δαπάνες ασφάλισης, καταβολής παντός είδους 
φόρων και τελών, επισκευών και συντήρησης των κτη¬ 
ρίων του Υπουργείου Εξωτερικών, εφοδιασμού αυτών 
με έπιπλα και σκεύη, καθώς και επισκευής και συντή¬ 
ρησης τούτων. 

δ. Τα μισθώματα, τα έξοδα συντήρησης και εφοδια¬ 
σμού με έπιπλα και σκεύη, καθώς και οι δαπάνες επι¬ 
σκευής και συντήρησης των μισθωμένων κτηρίων που 
προορίζονται είτε για στέγαση των υπηρεσιών του Κέ¬ 
ντρου και των αρχών εξωτερικού, είτε για κατοικία των 
προϊσταμένων των διπλωματικών και προξενικών αρχών, 
όταν τα ιδιόκτητα ή μισθωμένα κτήρια, στα οποία είναι 
εγκατεστημένα τα γραφεία των εν λόγω αρχών, δεν 
είναι κατάλληλα για οίκηση. 

ε. Τα έξοδα μίσθωσης κατοικιών των Πρεσβευτών - 
Συμβούλων, καθώς και τα έξοδα επισκευής και συντή¬ 
ρησης αυτών. 

στ. Οι αποδοχές ή αντιμισθίες του προσωπικού με 
σύμβαση εργασίας ιδιωτικού δικαίου, που διορίζεται 
από τον προϊστάμενο της οικείας αρχής. 

Οι αποζημιώσεις, οι οποίες προβλέπονται από την επι¬ 
τόπιο νομοθεσία, σε περίπτωση απόλυσης αλλοδαπών, οι 
ασφαλιστικές εισφορές γενικώς, οι προβλεπόμενες από 
την επιτόπιο νομοθεσία σε βάρος του εργοδότη, καθώς 
και κάθε άλλη οικονομική υποχρέωση προβλεπόμενη από 
την επιτόπιο νομοθεσία σε βάρος του εργοδότη. 

ζ. Οι δαπάνες τηλεπικοινωνιών, οργάνωσης και λει¬ 
τουργίας των υπηρεσιών διαβιβάσεων, επικοινωνιών και 
κρυπτογράφησης. Τα τηλεγραφικά, τηλεφωνικά, τηλεο- 
μοιοτυπικά και λοιπά τέλη τηλεπικοινωνιών. 

η. Τα γενικά έξοδα γραμματείας και κίνησης των δι¬ 
πλωματικών και προξενικών αρχών, στα οποία περι¬ 
λαμβάνονται η γραφική ύλη, τα ταχυδρομικά τέλη, οι 
δαπάνες αποστολής διπλωματικών φακέλων, τα έξοδα 
λειτουργίας Η/Υ, φωτοτυπικών και υπολογιστικών μη¬ 
χανών και συσκευών τηλεομοιοτυπίας, καθώς επίσης 


και οι απρόβλεπτες μικροδαπάνες, οι σχετικές με τη 
διεξαγωγή της υπηρεσίας. 

θ. Οι δαπάνες κατασκευής των σημαιών, θυρεών, εθνι¬ 
κών εμβλημάτων και σφραγίδων, στολών των κλητήρων, 
οδηγών και θυρωρών, καθώς και του προσωπικού των 
κατοικιών των προϊσταμένων αρχών της Εξωτερικής 
Υπηρεσίας. 

ι. Οι δαπάνες αγοράς βιβλίων, συνδρομών, εφημερίδων 
και περιοδικών, στολών των κλητήρων, οδηγών, θυρωρών 
και των με σύμβαση εργασίας ιδιωτικού δικαίου τεχνικών 
της Τεχνικής Υπηρεσίας, οι απρόβλεπτες μικροδαπάνες 
και τα έκτακτα ημερομίσθια, οι δαπάνες χάρτου και ειδών 
γραφικής, τυπογραφικής και λιθογραφικής ύλης, ως και 
οι δαπάνες ηλεκτρικής ενέργειας γενικώς, θέρμανσης, 
ύδρευσης και καθαρισμού των κτηρίων της Κεντρικής 
Υπηρεσίας και των Περιφερειακών Υπηρεσιών. 

ια. Οι δαπάνες αγοράς και ασφάλισης αυτοκινήτων του 
Δημοσίου, καθώς και τα καύσιμα και λιπαντικά κίνησης 
των υπηρεσιακών αυτοκινήτων, η δαπάνη συντήρησής 
τους, καθώς και κάθε άλλη δαπάνη που απαιτείται για 
την ευπρεπή εμφάνιση και λειτουργία τους. 

ιβ. Η μίσθωση αγοραίου οχήματος, σε περίπτωση 
αδυναμίας χρησιμοποίησης του υπηρεσιακού αυτοκι¬ 
νήτου. 

ιγ. Η δαπάνη που αφορά κατάθεση στεφάνων, απο¬ 
στολή ανθέων σε εθνικές εορτές, άλλες επίσημες πε¬ 
ριστάσεις και κοινωνικές εκδηλώσεις. 

ιδ. Οι αμοιβές μεταφραστών και στενοδακτυλογρά- 
φων. 

ιε. Οι δαπάνες θέρμανσης, ηλεκτρικής ενέργειας 
γενικώς, αεριόφωτος, ύδρευσης και καθαρισμού των 
κτηρίων, στα οποία στεγάζονται οι διπλωματικές και 
προξενικές αρχές, καθώς και των κατοικιών των προϊ¬ 
σταμένων και των Πρεσβευτών - Συμβούλων, οι οποίοι 
δικαιούνται, κατά τον παρόντα νόμο, δωρεάν οίκηση σε 
βάρος του Δημοσίου. 

ιστ. Οι δαπάνες μίσθωσης κατάλληλου καταλύματος 
σε θέρετρα, όπου οι επιτόπιες συνθήκες το επιβάλλουν, 
λόγω μετακίνησης της Κυβέρνησης της χώρας, στην 
οποία έχει διαπιστευθεί ο αρχηγός της αποστολής. 

ιζ. Οι δαπάνες αγοράς ή μίσθωσης τηλεπικοινωνιακών 
μηχανημάτων και υλικού, καθώς και κάθε άλλου μηχα¬ 
νήματος γραφείου. 

ιη. Κάθε άλλη δαπάνη που εγκρίνεται ειδικώς από 
τον Υπουργό και η οποία έχει σχέση με τη λειτουργία 
των υπηρεσιών ή τις αρμοδιότητες του Υπουργείου 
Εξωτερικών. 

2. Οι μισθώσεις ακινήτων στην αλλοδαπή εξαιρούνται 
των διαδικασιών των προβλεπομένων από τις γενικές 
διατάξεις. Οι μισθώσεις συνάπτονται μετά από προη¬ 
γούμενη εγκριτική απόφαση του Υπουργού Εξωτερικών, 
με την οποία μπορούν να καθορίζονται οι βασικοί όροι 
της μίσθωσης. 

3. Ολες οι ανωτέρω δαπάνες εγκρίνονται εκ των προ- 
τέρων από τον Υπουργό Εξωτερικών, πλην εξαιρετικών 
περιπτώσεων, όπου η έγκριση μπορεί να δοθεί εκ των 
υστέρων. Οι δαπάνες θέρμανσης, ηλεκτρικής ενέργει¬ 
ας, αεριόφωτος και ύδρευσης, καυσίμων, λιπαντικών 
κίνησης και ευπρεπούς εμφάνισης των υπηρεσιακών 
αυτοκινήτων, καθώς και οι δαπάνες που προβλέπονται 
στα εδάφια ζ' και ιβ' της παραγράφου 1 μπορούν να 
εγκρίνονται και εκ των υστέρων. 

4. Οι δαπάνες φύλαξης των γραφείων των αρχών της 
Εξωτερικής Υπηρεσίας και των κατά τόπους πρεσβευ- 

τικών και προξενικών κατοικιών βαρύνουν το Δημόσιο, 
εφόσον με απόφαση του Γενικού Διευθυντή Προσωπι¬ 
κού, Διοικητικής Οργάνωσης και Οικονομικής Διαχείρι¬ 
σης, μετά από πρόταση του προϊσταμένου της οικείας 
αρχής, κριθεί ότι επιτόπιες συνθήκες ή λόγοι ασφαλείας 
επιβάλλουν την ανάγκη φύλαξης από επιτόπιο προσω¬ 
πικό ασφαλείας. 

5. Οι κάθε είδους δαπάνες των αντιπροσωπειών, οι 
οποίες προβλέπονται στο άρθρο 44, αναγνωρίζονται 
και αντιμετωπίζονται όπως και αυτές των Μόνιμων Αντι¬ 
προσωπειών. 

Αρθρο 162 
Ειδικές δαπάνες 

Εκτός των δαπανών του προηγούμενου άρθρου, βα¬ 
ρύνουν το Δημόσιο και οι παρακάτω: 

α. Δαπάνες οι οποίες γίνονται για εκτέλεση δικαστι¬ 
κών πράξεων και δικαστικών, εν γένει, παραγγελιών 
στην αλλοδαπή. 

β. Δαπάνες διατροφής στην αλλοδαπή και επιστροφής 
στην Ελλάδα εγκαταλελειμμένων ναυτικών, ναυαγών και 
πασχόντων από ψυχική νόσο, καθώς και των συνοδών 
των τελευταίων τούτων, όταν παρίσταται ανάγκη. 

γ. Δαπάνες για τον επαναπατρισμό απόρων ή αδυνα- 
τούντων να αντιμετωπίσουν τις δαπάνες επιστροφής 
τους Ελλήνων πολιτών, ευρισκόμενων στην αλλοδαπή, 
οι οποίες επιστρέφονται στο Δημόσιο από τον επανα- 
πατριζόμενο, εφόσον αυτός έχει την προς τούτο δυ¬ 
νατότητα, οπότε η είσπραξη των εν λόγω δαπανών 
ενεργείται κατά τις διατάξεις περί εισπράξεως δημο¬ 
σίων εσόδων. 

δ. Δαπάνες για τη σύλληψη και διατροφή υποδίκων 
και λιποτακτών στην αλλοδαπή και για την αποστολή 
αυτών, κληρωτών και ανέστιων στην Ελλάδα. 

Οι δαπάνες επαναπατρισμού όλων των ανωτέρω 
προσώπων καταβάλλονται από την ελληνική προξενι¬ 
κή αρχή, μετά από έγκριση του Υπουργού Εξωτερικών, 
προτιμωμένου του οικονομικότερου και καταλληλότε¬ 
ρου μέσου. Εφόσον υπάρχουν ελληνικά πλοία κατευ- 
θυνόμενα στην Ελλάδα, οι πλοίαρχοι υποχρεούνται να 
παραλαμβάνουν και αποβιβάζουν τα πρόσωπα αυτά, 
δωρεάν, στην Ελλάδα. 

ε. Δαπάνες ταρίχευσης, μεταφοράς της σορού και 
κηδείας των αποβιούντων στην αλλοδαπή κατά την 
υπηρεσία υπαλλήλων και μελών της οικογένειάς τους, 
καθώς και οι δαπάνες κατάθεσης στεφάνων. 

στ. Δαπάνες εμβασμάτων των προξενικών και λοιπών 
υπολόγων. 

ζ. Κάθε άλλη δαπάνη, που εγκρίνεται, ειδικώς, από τον 
Υπουργό Εξωτερικών και έχει σχέση με τις υποχρεώσεις 
της Ελλάδας ως κράτους έναντι των Ελλήνων πολιτών 
στην αλλοδαπή και των ομογενών. 

η. Κάθε είδους δαπάνη, η οποία γίνεται στην αλλοδα¬ 
πή χάριν προστασίας, περίθαλψης και επαναπατρισμού 
Ελλήνων υπηκόων, λόγω πολιτικών, πολεμικών ή άλλων 
γεγονότων ως και θεομηνιών. Η δαπάνη αυτή εγκρίνε- 
ται με κοινή απόφαση των Υπουργών Εξωτερικών και 
Οικονομίας και Οικονομικών. 

θ. Κάθε είδους ειδικές λειτουργικές δαπάνες των 
προξενικών γραφείων πρεσβευτικών αρχών και των 
Γ ραφείων Οικονομικών και Εμπορικών Υποθέσεων πρε¬ 
σβευτικών ή προξενικών αρχών κατά την κρίση του 
Υπουργού Εξωτερικών. 

ι. Τα δίδακτρα φοίτησης, κατά ποσοστό 75%, των 


τέκνων των υπαλλήλων του Υπουργείου Εξωτερικών, 
τα οποία φοιτούν σε ξενόγλωσσα ή σε ελληνικά σχο¬ 
λεία που παρέχουν ξενόγλωσσο σύστημα σπουδών 
προσχολικής, πρωτοβάθμιας και δευτεροβάθμιας εκ¬ 
παίδευσης, εφόσον ο παρών νόμος προβλέπει τη δυνα¬ 
τότητα μετάθεσης των εν λόγω υπαλλήλων σε αρχές 
της Εξωτερικής Υπηρεσίας του Υπουργείου Εξωτερικών. 
Κατά τα λοιπά ισχύουν οι διατάξεις του άρθρου 11 του 
ν.2398/1996 (ΦΕΚ 89 Α'). 

Άρθρο 163 

Δαπάνες εθνικών αναγκών και διεθνών υποχρεώσεων 

1. Εγγράφεται ειδική πίστωση στον προϋπολογισμό 
του Υπουργείου Εξωτερικών προς κάλυψη δαπανών 
εθνικών αναγκών, διεθνών υποχρεώσεων της χώρας, 
καθώς και εθιμοτυπικών δαπανών. Οι δαπάνες αυτές 
είναι: 

α. Οι συνδρομές, εισφορές, επιχορηγήσεις και άλλες 
υποχρεώσεις οι οποίες προκύπτουν από τη συμμετοχή 
της χώρας σε διεθνείς οργανισμούς, ενώσεις, επιτροπές 
και ινστιτούτα, καθώς και σε ελληνικές οργανώσεις, σχε- 
τιζόμενες με τέτοιους διεθνείς οργανισμούς ή τελούσες 
υπό την εποπτεία του Υπουργείου Εξωτερικών. 

β. Οι δαπάνες για την ανάπτυξη μορφωτικών σχέ¬ 
σεων μεταξύ Ελλάδας και άλλων χωρών, καθώς και οι 
δαπάνες καλλιτεχνικών και άλλων εκδηλώσεων προς 
προβολή της Ελλάδας στην αλλοδαπή. Σε αυτές συμπε- 
ριλαμβάνονται υποτροφίες αλλοδαπών στην Ελλάδα. 

γ. Δαπάνες αρωγής του Κράτους προς τις ελληνικές 
κοινότητες, ναούς, ενορίες, ιδρύματα, σχολεία, συλλό¬ 
γους και άλλους ομογενειακούς φορείς του εξωτερι¬ 
κού. 

δ. Δαπάνες βοήθειας προς ξένες χώρες λόγω θεομη¬ 
νιών ή πολεμικών, πολιτικών και άλλων γεγονότων. 

ε. Οι δαπάνες παράστασης του Κράτους και ξενίας 
στο εσωτερικό και την αλλοδαπή, αρμοδιότητας του 
Υπουργείου Εξωτερικών. 

στ. Οι δαπάνες δεξιώσεων κατά τις εθνικές εορτές 
στην αλλοδαπή. 

ζ. Δαπάνες δεξιώσεων, γευμάτων και κάθε είδους φι¬ 
λοφρονήσεων χάριν ξένων διπλωματικών αποστολών, 
επισήμων ή άλλων παραγόντων στην ημεδαπή και την 
αλλοδαπή. 

η. Κάθε είδους δαπάνες δημοσίων σχέσεων και λει¬ 
τουργίας των ειδικών αποστολών στο εξωτερικό. 

θ. Οι δαπάνες προμήθειας των διασήμων των Ταγμά¬ 
των της Ελληνικής Δημοκρατίας. 

ι. Κάθε άλλη μη απόρρητη δαπάνη, αναφερόμενη στην 
εξωτερική πολιτική του Κράτους, τις διεθνείς αυτού 
σχέσεις και την παράσταση των εκπροσώπων αυτού. 

ια. Κάθε δαπάνη για την κάλυψη των απαιτούμενων για 
την υπεράσπιση των ελληνικών συμφερόντων δαπανών 
έναντι των ασκούμενων κατά της Ελλάδας ατομικών 
προσφυγών, σύμφωνα με το άρθρο 25 της Ευρωπαϊκής 
Σύμβασης Ανθρωπίνων Δικαιωμάτων, που κυρώθηκε με 
το ν.δ. 53/1974 (ΦΕΚ 256 Α'). 

2. Προς κάλυψη των δαπανών της περίπτωσης στ' της 
προηγούμενης παραγράφου χορηγείται, με απόφαση του 
Υπουργού Εξωτερικών και με απόδοση λογαριασμού, στον 
προϊστάμενο κάθε αρχής, ειδικό κονδύλιο αναλόγως της 
χώρας διαπίστευσης. Το ύψος του ανωτέρω κονδυλίου 
καθορίζεται, κατ’ έτος, με απόφαση του Υπουργού Εξωτε¬ 
ρικών, μετά από εισήγηση τριμελούς επιτροπής, την οποία 
απαρτίζουν ένας Γ ενικός Διευθυντής και δύο Διευθυντές 

Διευθύνσεων της Κεντρικής Υπηρεσίας, που ορίζονται με 
απόφαση του Υπουργού Εξωτερικών. 

Προς κάλυψη των δαπανών των περιπτώσεων ε', ζ' 
και η' της προηγούμενης παραγράφου χορηγείται, με 
απόφαση του Υπουργού Εξωτερικών και με απόδοση λο¬ 
γαριασμού, σε όλους τους υπηρετούντες στο εξωτερικό 
διπλωματικούς υπαλλήλους, ετησίως, κονδύλιο δημοσίων 
σχέσεων, αναλόγως του βαθμού τους και της χώρας δι¬ 
απίστευσης, για να προβαίνουν στις δαπάνες δημοσίων 
σχέσεων που είναι απαραίτητες για την εκπροσώπηση 
της χώρας. Το ύψος του κονδυλίου αυτού καθορίζεται, 
κατ’ έτος, με τη διαδικασία που αναγράφεται στο προ¬ 
ηγούμενο εδάφιο της παρούσας παραγράφου. 

3. Οι ανωτέρω δαπάνες εγκρίνονται με απόφαση του 
Υπουργού Εξωτερικών, εκτός αυτών του εδαφίου β' 
της παραγράφου 1, οι οποίες εγκρίνονται με κοινή από¬ 
φαση των Υπουργών Εξωτερικών και Οικονομίας και 
Οικονομικών. 

4. Απαγορεύεται η διάθεση από την πίστωση που προ- 
βλέπεται στο παρόν άρθρο οποιουδήποτε ποσού για 
σκοπούς άλλους από τον προορισμό της, ιδίως δε η 
παροχή επιμισθίων, αμοιβών ή αποζημιώσεων, και οιασ- 
δήποτε προσωπικής παροχής προς υπαλλήλους όργανα 
του Κράτους ή πρόσωπα, ανεξαρτήτως ιδιότητας, στα 
οποία ανατίθεται υπηρεσία γραφείου. Η απαγόρευση 
αυτή δεν ισχύει για τους υπηρετούντες στο εξωτερικό 
κληρικούς και εκπαιδευτικούς λειτουργούς, καθώς και για 
τα χρησιμοποιούμενα από αυτούς προς υποβοήθηση του 
έργου τους πρόσωπα, εφόσον δεν κατέχουν οποιαδήπο¬ 
τε δημοσιοϋπαλληλική ιδιότητα. Οι λαμβάνοντες και οι 
εγκρίνοντες τη διάθεση αυτών των παροχών καθίστανται 
προσωπικώς και αλληλεγγύως υπόχρεοι στην επιστροφή 
των, παρά την ανωτέρω απαγόρευση, πληρωθέντων από 
το Δημόσιο, διατηρουμένης, πάντως, της ευθύνης του 
Υπουργού Εξωτερικών ως κυρίου διατάκτου. 

5. Όλες οι ανωτέρω δαπάνες διατίθενται στο εσωτε¬ 
ρικό και στην αλλοδαπή με απόδοση λογαριασμού και 
υποβολή σχετικών παραστατικών, μη αποκλεισμένης 
και της προπληρωμής. 

6. Οι πληρωμές του παρόντος άρθρου, στο μεν εσω¬ 
τερικό, υπόκεινται σε όλες τις υπέρ του Δημοσίου και 
τρίτων νόμιμες κρατήσεις, καθώς και στο κατά την 
εξόφληση τέλος χαρτοσήμου, στο δε εξωτερικό απαλ¬ 
λάσσονται κάθε υπέρ του Δημοσίου και οποιουδήποτε 
τρίτου κράτησης ή οποιοσδήποτε άλλης επιβάρυνσης. 

Αρθρο 164 

Δαπάνες απορρήτων αναγκών 

1. Στον προϋπολογισμό του Υπουργείου Εξωτερικών 
εγγράφεται ειδική πίστωση απορρήτων εθνικών αναγκών. 
Ως τέτοιες ανάγκες θεωρούνται αυτές που αποβλέπουν 
σε εξυπηρέτηση, αμέσως ή εμμέσως, της εξωτερικής 
πολιτικής του Κράτους και δεν μπορούν να γίνουν γνω¬ 
στές χωρίς ζημία των συμφερόντων της χώρας. Για τις 
δαπάνες αυτές δεν αποδίδεται λογαριασμός. 

2. Απαγορεύεται η διάθεση από την παραπάνω πί¬ 
στωση οποιουδήποτε ποσού για άλλους σκοπούς, ιδίως 
για την παροχή επιμισθίων, αμοιβών ή αποζημιώσεων 
και για κάθε προσωπική παροχή προς υπαλλήλους ή 
όργανα του Κράτους. Οι κατά παράβαση των ορισμών 
του παρόντος εγκρίνοντες ή λαμβάνοντες τέτοιες πα¬ 
ροχές καθίστανται εις ολόκληρον υπόχρεοι έναντι του 
Δημοσίου σε απόδοση των παρά την απαγόρευση πλη¬ 
ρωθέντων. 


3. Η πίστωση των απορρήτων εθνικών αναγκών δια¬ 
τίθεται για δαπάνες τόσο στο εσωτερικό όσο και στην 
αλλοδαπή. 

4. Η διάθεση οποιουδήποτε ποσού από την πίστωση 
αυτή διενεργείται με απόφαση του Υπουργού Εξωτε¬ 
ρικών και μετά από γνώμη της Επιτροπής Ειδικών Δα¬ 
πανών του άρθρου 39. 

5. Οι πληρωμές του παρόντος άρθρου απαλλάσσονται 
από κάθε κράτηση υπέρ του Δημοσίου ή τρίτων, καθώς 
και από το τέλος χαρτοσήμου κατά την εξόφληση. 

Αρθρο 165 
Πάγια προκαταβολή 

1. Για την αντιμετώπιση των επείγουσας φύσης τα¬ 
κτικών δαπανών του Υπουργείου Εξωτερικών και των 
διπλωματικών αρχών συνιστάται σε αυτές πάγια προ¬ 
καταβολή, κατά τις σχετικές διατάξεις του νόμου περί 
δημοσίου λογιστικού. Το αυτό ισχύει και για τα Γ ραφεία 
Οικονομικών και Εμπορικών Υποθέσεων. 

2. Από την πάγια προκαταβολή δύναται να προκατα¬ 
βάλλονται, εν όλω ή εν μέρει, τακτικές δαπάνες των ως 
άνω αρχών, οι οποίες καθορίζονται με κοινή απόφαση 
των Υπουργών Εξωτερικών και Οικονομίας και Οικονο¬ 
μικών, καθώς και κάθε άλλη τακτική δαπάνη, η οποία 
διατάσσεται, ειδικώς, από τον Υπουργό Εξωτερικών. 

3. Η διαχείριση της πάγιας προκαταβολής της Κεντρι¬ 
κής Υπηρεσίας ανατίθεται σε υπάλληλο του Κλάδου ΠΕ 
και ΤΕ Διοικητικού, που φέρει τουλάχιστον το βαθμό Γ', 
ή, ελλείψει αυτού, σε υπάλληλο με βαθμό Διοικητικού 
Γραμματέα Γ' του Κλάδου Διοικητικών Γραμματέων, 
των δε διπλωματικών αρχών στους προϊσταμένους αυ¬ 
τών. Οι τελευταίοι έχουν τη δυνατότητα, με δική τους 
ευθύνη, να αναθέτουν τη διαχείριση σε έναν από τους 
υπηρετούντες σε αυτές υπαλλήλους του Διπλωματι¬ 
κού Κλάδου ή του Κλάδου Οικονομικών και Εμπορικών 
Υποθέσεων ή του Κλάδου ΠΕ και ΤΕ Διοικητικού ή του 
Κλάδου Διοικητικών Γραμματέων. 

4. Η κίνηση της πάγιας προκαταβολής διενεργείται με 
εντολή του Υπουργού Εξωτερικών ή των εξουσιοδοτη¬ 
μένων για την έγκριση δαπανών οργάνων. 

5. Οι διαχειριστές υπέχουν τις ευθύνες και υποχρεώ¬ 
σεις των δημοσίων υπολόγων κατά τις διατάξεις του 
νόμου περί δημοσίου λογιστικού. 

Άρθρο 166 

Δαπάνες με συμψηφισμό προξενικών εισπράξεων 

Οι προξενικές αρχές μπορούν να προκαταβάλλουν, εν 
όλω ή εν μέρει, με συμψηφισμό των προξενικών εισπρά¬ 
ξεων και μετά από έγκριση του Υπουργού Εξωτερικών, 
τακτικές δαπάνες από τις προβλεπόμενες στα οικεία 
άρθρα του παρόντος νόμου, καθώς και κάθε άλλη δα¬ 
πάνη, η οποία διατάσσεται ειδικώς από τον Υπουργό 
Εξωτερικών. 

Αρθρο 167 

Υπηρεσιακά αυτοκίνητα 

1. Δικαιούνται χρήσης αυτοκινήτου, με οδηγό και με 
δαπάνες του Δημοσίου, στη μεν Κεντρική Υπηρεσία οι 
Γενικοί Γραμματείς και ο Αναπληρωτής Υπηρεσιακός 
Γενικός Γραμματέας, στη δε Εξωτερική Υπηρεσία, οι 
προϊστάμενοι των διπλωματικών αρχών. Με απόφαση 
του Υπουργού Εξωτερικών μπορεί να ορίζονται Γ ενι¬ 
κά Προξενεία, οι προϊστάμενοι των οποίων δικαιούνται 
χρήσης υπηρεσιακού αυτοκινήτου. 

2. Με απόφαση του Υπηρεσιακού Γενικού Γραμματέα 
του Υπουργείου Εξωτερικών και σε περίπτωση κωλύμα¬ 
τος ή απουσίας του, με απόφαση του Γ ενικού Διευθυντή 
Προσωπικού, Διοικητικής Οργάνωσης και Οικονομικής 
Διαχείρισης, που εκδίδεται μετά από εισήγηση του προ¬ 
ϊσταμένου της οικείας αρχής, επιτρέπεται, μετά από 
πενταετή τουλάχιστον χρήση, η εκποίηση αυτοκινήτου 
ή η απόκτηση με αγορά ή ανταλλαγή νέου με παράδοση 
στον πωλητή ή τρίτο με οποιαδήποτε έννομη σχέση του 
παλαιού αυτοκινήτου και συμψηφισμό της αξίας του στο 
τίμημα της αγοράς. Με απόφαση των Υπουργών Εξω¬ 
τερικών και Οικονομίας και Οικονομικών επιτρέπεται ο 
ανωτέρω συμψηφισμός και μετά από τριετή χρήση. Με 
όμοια απόφαση επιτρέπεται η ανταλλαγή του παλαιού 
αυτοκινήτου με νέο, χωρίς επιβάρυνση του Δημοσίου, 
μετά από διετή χρήση. Επιτρέπεται, επίσης, η απόκτη¬ 
ση νέου αυτοκινήτου ή η αντικατάσταση παλαιού με 
σύμβαση χρηματοδοτικής μίσθωσης. Επιτρέπεται στην 
περίπτωση αυτή ο συνυπολογισμός της αξίας του πα¬ 
λαιού αυτοκινήτου. Πριν από την εκποίηση συντάσσεται 
πρωτόκολλο, στο οποίο αναφέρεται ο τύπος του αυτο¬ 
κινήτου, οι αριθμοί κυκλοφορίας, πλαισίου και κινητήρα, 
το έτος κτήσης, η αρχική και η ενεστώσα αξία του και 
ο αριθμός καταχώρησης αυτού στο Βιβλίο Υλικού. Το 
πρωτόκολλο εγκρίνεται από το Υπουργείο Εξωτερικών, 
η δε εκποίηση διενεργείται κατά τον προσφορότερο και 
συμφερότερο τρόπο. Το τίμημα από την εν λόγω εκ¬ 
ποίηση, σε περίπτωση μη συμψηφισμού του με την αξία 
του νέου αυτοκινήτου, κατατίθεται, μετά την έκδοση 
σχετικού γραμματίου είσπραξης, σε χωριστό λογαρι¬ 
ασμό τραπέζης και αποδίδεται στην αρμόδια Δημόσια 
Οικονομική Υπηρεσία, με έκδοση επιταγής. 

Άρθρο 168 

Προμήθειες και ανάθεση εργασιών 

1. Οι προμήθειες, υπηρεσίες και εργασίες για τις ανά¬ 
γκες της Κεντρικής Υπηρεσίας του Υπουργείου Εξω¬ 
τερικών ενεργούνται κατά τις διατάξεις που ισχύουν 
για το Δημόσιο, με την επιφύλαξη των επόμενων πα¬ 
ραγράφων. 

2. Προμήθειες που γίνονται στην Ελλάδα για λογα¬ 
ριασμό των αρχών του εξωτερικού και μέχρι ποσού 
τριάντα χιλιάδων ευρώ ενεργούνται, μετά από απόφα¬ 
ση του Υπουργού Εξωτερικών, με απευθείας ανάθεση. 
Προμήθειες πέραν του ανωτέρω ποσού και μέχρι του 
ποσού των σαράντα πέντε χιλιάδων ευρώ ενεργούνται 
με πρόχειρο μειοδοτικό διαγωνισμό. Για προμήθειες 
πέραν του ανωτέρω ποσού εφαρμόζονται οι διατάξεις 
της κείμενης νομοθεσίας. 

3. α. Στο εξωτερικό, οι προμήθειες, υπηρεσίες και ερ¬ 
γασίες ενεργούνται μετά από έγκριση του Υπουργού 
Εξωτερικών, με απευθείας προμήθεια των ειδών ή ανά¬ 
θεση της εργασίας ή της υπηρεσίας, από τις διπλωμα¬ 
τικές και προξενικές αρχές. 

β. Οι κατά τα ανωτέρω προμήθειες, υπηρεσίες και 
εργασίες, εκτελούμενες στο εξωτερικό, απαλλάσσονται 
από κάθε κράτηση υπέρ του Δημοσίου και τρίτων. 

4. α. Προς απόκτηση κατάλληλων οικημάτων για την 
εγκατάσταση των διπλωματικών και προξενικών αρχών, 
καθώς και για κατοικία των προϊσταμένων ή των λοιπών 
υπαλλήλων των αρχών αυτών, εφόσον δεν υπάρχουν 
ιδιόκτητα κτήρια ή τα υπάρχοντα ιδιόκτητα κτήρια είναι 


ακατάλληλα, οι Υπουργοί Εξωτερικών και Οικονομίας 
και Οικονομικών μπορούν, με κοινή τους απόφαση, είτε 
να συνάπτουν τοκοχρεωλυτικά δάνεια, για λογαρια¬ 
σμό του Κράτους, με ελληνικές ή ξένες τράπεζες ή και 
άλλο πιστωτικό ίδρυμα, παρέχοντας, εάν είναι ανάγκη, 
εμπράγματες ασφάλειες ή άλλες εγγυήσεις, είτε να ε¬ 
γκρίνουν, εάν τούτο κρίνεται συμφερότερο, την αγορά 
ή οικοδόμηση κτηρίων για τον παραπάνω σκοπό, με 
άμεση καταβολή από το Δημόσιο Ταμείο της σχετικής 
δαπάνης, ολικώς ή μερικώς. Σε περίπτωση μερικής κα¬ 
ταβολής, μπορεί να συναφθεί δάνειο, με τους ανωτέ¬ 
ρω όρους, για την κάλυψη του υπόλοιπου μέρους της 
δαπάνης. 

Επιτρέπεται, επίσης, η σύναψη, με όμοια απόφαση, 
σύμβασης χρηματοδοτικής μίσθωσης ακινήτου με ελ¬ 
ληνική ή αλλοδαπή τράπεζα ή πιστωτικό ίδρυμα. 

β. Οι διατάξεις της περιπτώσεως α' εφαρμόζονται και 
για τις αναγκαίες επισκευές, διαρρυθμίσεις, ανακαινί¬ 
σεις ή επεκτάσεις των κτηρίων αυτών, καθώς και για την 
επίπλωσή τους. Οι εργασίες αυτές αποφασίζονται από 
τον προϊστάμενο των οικείων ως άνω αρχών, ύστερα 
από έγκριση του Υπουργού Εξωτερικών. 

5. α. Σε κάθε διπλωματική και έμμισθη προξενική αρχή 
τηρείται, κατά τα οριζόμενα με απόφαση του Υπουργού 
Εξωτερικών, Βιβλίο Υλικού. 

β. Η τήρηση του βιβλίου αυτού, καθώς και η συντήρη¬ 
ση του εν γένει υλικού, ανατίθεται στον προϊστάμενο, 
υπεύθυνο για τυχόν πλημμελή εγγραφή ή αδικαιολόγητη 
φθορά παντός αντικειμένου, καθώς και για κάθε απώ¬ 
λεια, είτε διευθύνει κάποια αρχή, είτε, προσωρινά, εκλή- 
θη στη διεύθυνσή της. Κατά πάσα οριστική ή προσωρινή 
παραλαβή της υπηρεσίας, το Υπουργείο Εξωτερικών 
πρέπει να τηρείται, απαραιτήτως, ενήμερο για κάθε, 
κατά την παράδοση, εμφανιζόμενη ασυμφωνία μεταξύ 
των εγγράφων και του υπάρχοντος εν γένει υλικού, του 
παραλαμβάνοντος υπέχοντος την αποκλειστική ευθύνη 
για κάθε τέτοια παράλειψη. 

γ. Η κινητή περιουσία του Δημοσίου, πλην των αυτοκι¬ 
νήτων, που υπάρχει στις αρχές της Εξωτερικής Υπηρε¬ 
σίας εκποιείται, όταν υπόκειται σε φθορά ή πλεονάζει, 
με απόφαση του Υπουργού Εξωτερικών. Ως προς τα 
αυτοκίνητα, ισχύουν οι κείμενες διατάξεις. 

Η εκποίηση γίνεται κατά τον τρόπο που κρίνει προ¬ 
σφορότερο και συμφερότερο ο προϊστάμενος της αρ¬ 
χής, το δε τίμημα, μετά την έκδοση σχετικού γραμμα¬ 
τίου είσπραξης, κατατίθεται σε χωριστό λογαριασμό 
τραπέζης, με πίστωση του προβλεπόμενου ειδικού κω¬ 
δικού αριθμού. 

δ. Της εκποίησης προηγείται πρωτόκολλο εκτίμησης 
των αντικειμένων, συντασσόμενο από τον προϊστάμενο 
και υποβαλλόμενο στο Υπουργείο Εξωτερικών προς έ¬ 
γκριση, όπου περιγράφεται, λεπτομερώς, το είδος του 
εκποιητέου επίπλου ή αντικειμένου, η κατώτατη τιμή 
στην οποία τούτο μπορεί να εκποιηθεί και η συνολική 
αξία. Ο προϊστάμενος μπορεί να ζητεί πληροφορίες από 
ειδήμονες, οι οποίοι προσλαμβάνονται ως εκτιμητές. 

ε. Η καταστροφή ή απόρριψη των άχρηστων εν γένει 
και μη εκποιήσιμων ειδών, από τα αναγραφόμενα στο 
Βιβλίο Υλικού, επιτρέπεται μετά από έγκριση της Κε¬ 
ντρικής Υπηρεσίας. 

στ. Της καταστροφής ή απόρριψης προηγείται η σύ¬ 
νταξη από τον προϊστάμενο πρωτοκόλλου, στο οποίο 
περιγράφεται, λεπτομερώς, το έπιπλο ή το αντικείμενο 
και βεβαιώνεται ότι ουδεμία μπορεί να έχει αγοραία 
αξία. Ο προϊστάμενος μπορεί και εν προκειμένω να 
ζητήσει τη γνώμη ειδικών. 

ζ. Μετά την έγκριση του ανωτέρω πρωτοκόλλου, ο 
προϊστάμενος οφείλει να αναφέρει στο Υπουργείο Εξω¬ 
τερικών τη σχετική ενέργεια, καθώς και τη διαγραφή 
από το Βιβλίο Υλικού, προκειμένου η Κεντρική Υπη¬ 
ρεσία να μεριμνήσει για την αντίστοιχη διαγραφή και 
να συντάξει και να αποστείλει πρωτόκολλο εκποίησης, 
καταστροφής ή απόρριψης των αντικειμένων. 

6. Στους ιδιώτες μεταφραστές - διερμηνείς που συνο¬ 
δεύουν σε υπηρεσιακά ταξίδια τον Πρωθυπουργό, τον 
Υπουργό Εξωτερικών, τους Αναπληρωτές Υπουργούς 
και τους Υφυπουργούς Εξωτερικών καταβάλλονται τα 
ποσά που προβλέπονται από τις κείμενες διατάξεις, 
καθώς και πρόσθετη εφάπαξ αποζημίωση σε ευρώ, που 
ορίζεται κάθε φορά με κοινή απόφαση των Υπουργών 
Εξωτερικών και Οικονομίας και Οικονομικών. 

7. Το επί της οδού Ακαδημίας 1 και Βασ. Σοφίας στην 
Αθήνα κτήριο, στο οποίο στεγάζεται το Υπουργείο Εξω¬ 
τερικών και το οποίο κατασκευάστηκε το έτος 1972 από 
το τέως Υπουργείο Δημοσίων Έργων, βάσει μελέτης 
νομίμως εγκεκριμένης από την τέως Περιφερειακή Διοί¬ 
κηση Αττικής και Νήσων, θεωρείται νομίμως υφιστάμενο 
από την κατασκευή του. 

ΚΕΦΑΛΑΙΟ Ζ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 169 
Κωδικοποίηση 

Με διάταγμα, που εκδίδεται μετά από πρόταση του 
Υπουργού Εξωτερικών, επιτρέπεται εκάστοτε η κωδικο¬ 
ποίηση του κειμένου του Οργανισμού του Υπουργείου 
Εξωτερικών. Επιτρέπεται η αναδιάταξη της ύλης, η με¬ 
ταβολή της σειράς των άρθρων, παραγράφων και εδα¬ 
φίων, η σύμπτυξη και η διαίρεσή τους και η δημιουργία 
νέων, καθώς και η φραστική ή λεκτική μεταβολή τους 
προς το σκοπό της νομοτεχνικής εναρμόνισης. 

Αρθρο 170 

Ένταξη συμβασιούχων σε κλάδους 
του Υπουργείου Εξωτερικών 

1. Υπάλληλοι που υπηρετούν στην Κεντρική Υπηρεσία 
του Υπουργείου Εξωτερικών με σύμβαση εργασίας ιδιω¬ 
τικού δικαίου, η οποία, πριν από την έναρξη της ισχύος 
του Ψηφίσματος της 6ης Απριλίου 2001 της Ζ' Αναθεω¬ 
ρητικής Βουλής του Ελλήνων (ΦΕΚ 84 Α'/17.4.2001), έχει 
συναφθεί ή μετατραπεί σε αορίστου χρόνου, μπορούν 
να ενταχθούν στους κλάδους ΠΕ και ΤΕ Διοικητικού και 
Διοικητικών Γραμματέων του Υπουργείου Εξωτερικών, 
που προβλέπονται στην παράγραφο 1 του άρθρου 65 
του παρόντος νόμου, σε αντίστοιχες κενές οργανικές 
θέσεις. Για την ένταξη αυτή απαιτείται: 

α) αίτηση του ενδιαφερομένου που υποβάλλεται μέσα 
σε αποκλειστική προθεσμία τριών (3) μηνών από τη 
δημοσίευση του παρόντος νόμου, 


β) τα προβλεπόμενα από την παράγραφο 1 του άρ¬ 
θρου 66 του παρόντος νόμου γενικά προσόντα διορι¬ 
σμού, εκτός από το ανώτατο όριο ηλικίας, καθώς και τα 
ειδικά προσόντα του κλάδου στον οποίο εντάσσονται. 

2. Η ένταξη πραγματοποιείται με απόφαση του Υπουρ¬ 
γού Εξωτερικών, ύστερα από γνώμη του Υπηρεσιακού 
Συμβουλίου του άρθρου 34 του παρόντος νόμου. Κρι¬ 
τήρια για την ένταξη αποτελούν ιδίως οι ανάγκες της 
υπηρεσίας, η εν γένει ικανότητα του υπαλλήλου, τα 
τυπικά και ουσιαστικά προσόντα του και η επάρκειά του 
για την εκτέλεση των καθηκόντων του. Το Υπηρεσιακό 
Συμβούλιο προσδιορίζει, με βάση τα ασκούμενα από 
τον υπάλληλο καθήκοντα και τα προσόντα του, τον 
κλάδο στον οποίο εντάσσεται. Οι εντασσόμενοι στον 
κλάδο ΠΕ και ΤΕ Διοικητικού, εάν είναι πτυχιούχοι Πα¬ 
νεπιστημίου κατατάσσονται στο βαθμό Ε' και εάν είναι 
πτυχιούχοι Τ.Ε.Ι. στο βαθμό ΣΤ'. Οι εντασσόμενοι στον 
κλάδο Διοικητικών Γραμματέων κατατάσσονται στον 
εισαγωγικό βαθμό. 

Οι ανωτέρω εντασσόμενοι υπάλληλοι τοποθετούνται 
στην επετηρίδα μετά τους υπηρετούντες ομοιοβάθμους 
τους του οικείου κλάδου. 

3. Οι υπάλληλοι που δεν θα ενταχθούν κατά τα ανωτέ¬ 
ρω εξακολουθούν να διέπονται από το αρχικό συμβατικό 
τους καθεστώς. 

4. Οι εντασσόμενοι υπάλληλοι μετατίθενται σύμφωνα 
με τις σχετικές με τον κλάδο στον οποίο εντάσσονται 
διατάξεις του παρόντος νόμου. 

5. Με απόφαση του Υπουργού Εξωτερικών ορίζονται η 
διαδικασία και οι ειδικότερες λεπτομέρειες της εφαρ¬ 
μογής του παρόντος άρθρου. 

Αρθρο 171 

Έναρξη ισχύος του παρόντος νόμου 
και επί μέρους διατάξεων 

1. Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. 

2. Από τη δημοσίευση του παρόντος νόμου καταργού- 
νται, με την επιφύλαξη των επόμενων παραγράφων: 

α. ο ν. 2594/1998 (ΦΕΚ 62 Α') και οι διατάξεις νόμων 
που τροποποίησαν, συμπλήρωσαν ή κατήργησαν δια¬ 
τάξεις του, 

β. κάθε άλλη γενική ή ειδική διάταξη που αντίκειται 
στις διατάξεις του παρόντος νόμου. 

3. Μέχρι την έκδοση των προβλεπόμενων από το νόμο 
αυτόν διαταγμάτων και κανονιστικών υπουργικών απο¬ 
φάσεων, εξακολουθούν να ισχύουν τα διατάγματα και 
οι κανονιστικές υπουργικές αποφάσεις που εκδόθηκαν 
κατ’ εξουσιοδότηση των διατάξεων του ν. 2594/1998 και 
δεν αντίκεινται στις διατάξεις του παρόντος νόμου. 

4. Μέχρι την έκδοση του διατάγματος περί συνθέσεως 
του προσωπικού των διπλωματικών και των προξενικών 
αρχών, οι ήδη υπηρετούντες, με οποιονδήποτε τρόπο, σε 
αρχές της Εξωτερικής Υπηρεσίας υπάλληλοι του Κλά¬ 
δου Εμπειρογνωμόνων παραμένουν στις θέσεις τους. 

5. Τα Υπηρεσιακά και Πειθαρχικά Συμβούλια, καθώς 
και το Τεχνικό Συμβούλιο, που προβλέπονται από τον 
Οργανισμό του Υπουργείου Εξωτερικών, που κυρώθηκε 
με το άρθρο πρώτο του ν. 2594/1998 (ΦΕΚ 62 Α'), εξα¬ 
κολουθούν να λειτουργούν μέχρι τη συγκρότηση των 
αντίστοιχων συμβουλίων, που προβλέπονται από τις 
διατάξεις του παρόντος, οπότε και καταργούνται. 




2792 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο δεύτερο 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 24 Μαΐου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΕΞΩΤΕΡΙΚΩΝ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Θ. ΜΠΑΚΟΓΙΑΝΝΗ 


Γ. ΣΟΥΦΛΙΑΣ 


ΕΘΝΙΚΗΣ ΠΑΙΔΕΙΑΣ ΥΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


Μ. ΓΙΑΝΝΑΚΟΥ 


Δ. ΑΒΡΑΜΟΠΟΥΛΟΣ 


ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

Θεωρήθηκε και τέθηκε η Μεγάλη Σφραγίδα του 
Κράτους. 

Αθήνα, 25 Μαΐου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

